
ČEMU UMJETNOST 


Danko Grlić 


Ima li naš razgovor na temu Umjetnost u svijetu tehnike 
uopće smisla? Ne živi li čitav svijet u Kvijetu tehnike« i zašto 
baš umjetnosti pridavati u toj relaciji neki izuzetni položaj? 


Čini se tako, da ispitivanje odnosa umjetnosti i tehnike ne 
može uopće doprijeti do bitne filozofske dimenzije ukoliko se ta 
relacija pokušava razmatrati kao svojevrsna i specifična, a ne 
kao neznatan, gotovo irelevantan dio temeljnijeg odnosa cjelo- 
kupnog suvremenog svijeta i tehnike. Doista je, naime, teško 
osporiti da tehnika u cjelini sve više daje takav pečat svemu 
onom kako živimo, da postaje dominantna ne samo unutar odre- 
đenih materijalnih, političkih, ekonomskih ili ideoloških koordi- 
nata, već i unutar filozofskog pitanja u ime čega i zašto uopće ži- 
vimo ovaj život. No općenito se smatra da umjetnička pitanja i 
pitanja o umjetnosti nisu pak posebno, određujuće i neposredno 
vezana uz pitanja tehnike. S pravom se tako tvrdi da npr. bitna u- 
loga i mjesto umjetnosti, njene korjenite promjene, mnogobrojne 
metamorfoze i posvema nove umjetničke tendencije, ne izviru u 
osnovi iz novih tehničkih iznalazaka koji se mogu primijeniti na 
pojedine vrste umjetnosti, kao što su novi umjetnički materijali i 
iz njih proizašle nove tehničke mogućnosti realizacija. Sama teh- 
nika, po sebi, objektivno — po tome mišljenju — zato niti esenci- 
jalno pospješuje niti sprečava razvoj umjetnosti. Tek posred- 
no, pretvarajući čovjeka u ovom svijetu u čovjeka tehnike, ona 
mijenja i čitav njegov krug interesa, idejnih, znanstvenih ili po- 
litičkih pitanja, materijalnih i duhovnih potreba, pa prema to- 
me, na koncu, dakako, mijenja donekle i njegov odnos prema 
umjetničkom. 


Pa ipak, ova posljednja relacija ima za suvremeni svijet po- 
sebno i fundamentalno značenje, jer tehnički vijek na umjet- 
nost i umjeinost na tehnički vijek djeluju presudnije i s ve- 
ćim reperkusijama no što to izgleda po manifestaciji nekih 

vanjskih umjetničkih i tehničkih fenomena. Stoga smatram da 
tema Umjetnost u svijetu tehnike ima dublji smisao i oprav- 
danje no što nam se to u prvi mah i može učiniti. U ovih nekoli- 
ko teza pokušat ću pokazati da umjetnost dobiva danas novu 
misiju u jednom svijetu što ga u njegovu totalitetu najpresud- 
nije određuje tehnika, tehnički način mišljenja i djelovanja, 
u svijetu sudbinski predodređenom da bude jasan, racionalan, 
koristan ali i uniforman — no svijetu koji možda upravo zato 
uopće ne može više sebe konstituirati kao ljudski svijet bez 
umjetnosti. 


1. 


Umjetnik, ukoliko u biti svoga bića ono kako živi i zbog če- 
ga živi, živi u umjetnosti (a samo je tada doista umjetnik) uvi- 
jek je usamljenik, određen svojom vlastitošću, spreman na indi- 
vidualnu avanturu pa i progonstvo, moreplovac koji ne trpi bilo 
koga drugog za kormjlom. Nonkonformista, dakle, po samom 
svom pozivu i biću on'samim tim ipak ne može biti ni somnam- 
bulist, ni neodgovorni drekavac koji u kapricioznoj pozi stoji 
potpunoma izvan društva i samome sebi saopćava izljeve svo- 
je mašte, ljubavi i čežnje. Često, međutim, smatramo da on u 
prvom planu ne može biti, i sebe kao umjetnik konstituirati, u 
odnosu na društvo, pa dakle i na suvremeno tehnificirano dru- 
štvo i da u toj relaciji on ne može, na primjer, postati ni kon- 
formist ni nonkonformist, jer prividno nije uopće činilac koji 
je preokupiran društvenim već naprosto umjetničkim problemi- 
ma. Prema tome, i samo u odnosu na umjetnost on bi mogao 
biti konzervativan ili revolucionaran, konformist koji proizvo- 
di posuđenom, kurentnom manirom pomodarska djela što se 
traže ili nonkonformist koji mučno pronalazi vlastiti umjetnič- 
ki put i oblik bez obzira na opću tendenciju razvoja ukusa svi- 
jeta koji ga okružuje. Umjetnik po onome što ga čini umjet- 
nikom manifestirao bi se stoga prije svega u individualitetu 
i nekonvencionalnosti oblika svog stvaralaštva, a bilo kakav od- 
nos tog stvaralaštva prema društvu, dakle umjetničkoj publici, 
bio bi posve neesencijalne prirode za valorizaciju njegova dje- 
la kao umjetničkog ili neumjetničkog. 


Ova bi se teza mogla, međutim, konsekventno braniti samo 
u slučaju jednosmjernog odnosa, tj. pod pretpostavkom da se 
samo umjetnost i umjetnik odnosi manje ili više irelevantno 
prema društvenom mediju, ali da društvena sredina nema po 
sebi nikakve vitalne potrebe u odnosu na umjetnost. No upravo 
danas, više možda nego ikad, treba uporno naglašavati jednu 
naizgled banalnu istinu, kako je svijetu nasušno potrebna um- 
jetnost baš zbog vlastite ispražnjenosti i oskudnosti koja je, me- 
đu ostalim, rezultanta i jedne tehnificirane, standardizirane struk- 
ture života što ga živimo i u kojem, uza sav ubrzani tempo 1 mo- 

gućnost ekstenzivnog širenja svih takozvanih estetskih vredno- 
ta, jedan sivi, ukalupljeni, do u sitnice iskalkulirani dan sve više 
sliči drugome. Upravo je zato naš svijet potrebniji individualite- 
ta, nekonvencionalnosti, nesvakidašnje zanesenosti, spontanosti, 
iskrene eruptivne snage i humanog revolta umjetnosti. 


Kad kažemo da je svijet upravo danas »potrebniji umjetno- 
sti« onda, dakako, prije svega mislimo na objektivnu a ne psi- 
hološkoindividualnu potrebu. Jer s umjetnošću je kao i s veći- 
nom drugih kulturnih dobara: ne želi je i za njom ne čezne onaj 
koji makar i površno nije osjetio njenu opojnu moć, ljepotu 
i veličinu. Takvih, nažalost, koji su spoznali njenu privlačnost 
i humanu misiju, u određenim primitivnim sredinama ima ma- 
lo i tako nastaju oni poznati i svima dodijali circulusi vitiosusi 
oko kulture, koja nema potrošača — pa je treba stoga po robno 
povčanoj računici ukinuti — a nema potrošača upravo Zato, jer 
joj kao kulturi nije omogućeno da ih postupno i uporno stva- 
ra i stvori. U tom smislu će, dakako, potrebe za umjetnošću 
i u našem vijeku biti možda minimalne i sve minimalnije. Ali 
riječ je o realnim potrebama bez obzira na to, koliko ih netko 
osjeća ili ne, štaviše o potrebama koje su upravo veće onda kad 
se ne osjećaju. Kad, dakle, govorimo o velikim potrebama za 
umjetnošću u ovom vijeku tehnike onda imamo u vidu one po- 
trebe koje izviru iz objektivnih praznina, objektivnih hladnoća 
i učmalosti pa i objektivno primitivnog općekulturnog i antihu- 
manističkog mentaliteta što ga stvara ova tehnološko specijalis- 
tička epoha. Svijet dakle treba sve više umjetnost bez obzira na 
to koliko se može pobrojati pojedinaca koji doista traže njene 
darove. 

Odnos je, dakle, u umjetnosti uvijek recipročan: ako se čak 
i pretpostavi da umjetnost ne treba svijet i publiku, ipak svijet 
treba umjetnika. U tom smislu svijet ne može biti za umjetnika 
i za umjetnost samo objekt (koji će odbaciti ili prihvatiti) već 
je također i subjekt koji stvoren jednom od umjetnosti i sam 
stvara potrebu, milieu, prostor za izrastanje i kretanje umjet- 
ničkog, pa se pozitivno ili negativno ali uvijek nekako prema 
njemu i odnosi. Stoga se i ne može više pitanje konvencionalno- 
sti ili nekonvencionalnosti, konzervativizma ili revolucionarnosti 
suvremenog ili tradicionalnog, humanosti ili nehumanosti pa i 
vrijednosti ili bezvrijednosti umjetnosti odnositi samo na ono 
po sebi umjetničko kao umjetničko, već se bitno i nužno po- 
stavlja i u onom odnosu što ga umjetnik ima prema takozva- 
nom neumjetničkom svijetu. Drugim riječima, umjetnik je kao 
umjetnik možda doista odgovoran samo pred svojom umjet- 
ničkom formom, pred vlastitim, autantičnim, nepatvorenim um- 
jetničkim izrazom, ali je ta forma danas toliko potrebna svije- 
tu kako bi ostao ljudski svijet, da je umjetnik posredno odgo- 
voran i pred tim svijetom i u odnosu na njega može dobiti svo- 
ju vrijednost ili bezvrijednost i kao čovjek i kao umjetnik. Up- 

ravo zato, bilo kakav progon, zlostavljanje, idejno ili fizičko mu- 
čenje čovjeka, njegovo ukalupljivanje ili duhovno sakaćenje 
pretvaranje čovjeka u stroj, beskrvni nadindividualni automat 
za izvršenje nekih drugih, općih svrha, umjetnik na neki način 
ne samo da najintimnije proživljava kao vlastitu bol i patnju, 
već i iskušava kao progon same umjetnosti. I obratno: svijet 
sve više spoznaje i iskušava putem umjetnika svoju vlastitu ljud- 
sku savjest i svoju samoću, prazninu i ponor, težeći za umjetno- 
šću kao za jednom od posljednjih obrana smisla svog vlastitog 
humaniteta. 


2. 


u U vrijeme sve potpunijeg prevladavanja tehničke strukture 
života i djelovanja, često se pitanje novog oblika, manire, tako- 
zvane tehnike umjetnosti stavlja u prvi plan, gotovo kao pita- 
nje koje se za suvremenog umjetnika postavlja u radikalnoj 
alternativi: biti ili ne biti umjetnik. Tehnika, uza sve svoje ne- 
sumnjive prednosti i reperkusije u praktičnom životu — koje 
bi bilo smiješno negirati ili čak ironizirati — nosi često sa so- 
bom, ukoliko je shvatimo kao posebični, samoj sebi dovoljni 
cilj svih ljudskih napora, određeni osjećaj rezignacije, bespomoć- 
nosti da se izmijeni nešto bitno i da uopće postoji neki teme- 
ljniji smisao zbog kojeg bi trebalo staviti u pitanje ovaj navo- 
dni ljudski životni besmisao. Jer sama na takvoj tehničkoj struk- 
turi zasnovana psihologija, a osobito — kao zadnja mudrost — 
psihoanaliza i psihoterapija — koja nije slučajno tako raširena 
baš u Americi — pokazuju navodno nesumnjivo da se tzv. pro- 
blem umjetnosti raspada kao pseudoproblem sam od sebe: ako 
se doista puno, poslovno, realno živi onda i ne nalazimo vre- 
mena da zamišljamo neki drugi iluzorni život umjetničkog, pa 
sam život po toj logici ukida potrebu za umjetnošću: ako s in- 
teresom, uživljavanjem i uspjehom izrađujemo neke stvarne 
predmete, ako naiđemo na posao koji nas oduševljava, ženu 
koja nas zadovoljava, umjetnost postaje suvišna. Čovjek teh- 
ničkog vijeka tješi se tako punim životom — iako ga upravo on 
najsiromašnije proživljava — i živi u iluziji da mu nikakva 
iluzija zapravo i nije potrebna. No kako to da je čovjek sve više 
zadovoljan s tako bezvrijednim samoobmanama, kako to da je 
i kao čovjek i kao umjetnik postao zapravo toliko skroman da 
se kao potencijalni doživljavalac smiruje standardiziranim ma- 
lograđanskim, pretilim vegetiranjem bez umjetnosti, a kao stva- 
ralac sitnim varijantama na temu formalno novih oblika, koji 
ne govore ništa bitno o kritičnom i sumornom položaju čovje- 
ka danas? 


Možda upravo tehnički giganti koji rastu pred našim očima 
i u čijem sjaju zaslijepljeni stojimo, čine često puta čovjeka 
unutar jednog dobro uhodanog mehanizma, koji djeluje neo- 

visno o njemu tako sitnim, skromnim, bojažljivim, zamagljuju 
mu njegovu vlastitu gigantsku, kozmičku snagu i čovjek koji put, 
povlačeći se u sjenu sporednog, osjeća da se ono što može uči- 
niti svodi zapravo na nešto akcidentalno, na samo traženje novih 
različitih oblika, na diferenciranost načina iživljavanja, na »ori- 
ginalne« verbalne ekscese ili varijante putova u nešto što je 
unaprijed sudbinski predodređeno. To veliko nezaobilazno Ne- 
što nikad i nigdje ne mogu više promijeniti sve te smiješne 
i pomalo romantične da ne kažemo abnormalne pobune protiv 
proračunatog konstruktivizma tehnike u ime neuračunljivog' 
čovjekova individualiteta. Koji put — ne svagda i ne u svim 
umjetnostima — formalno traženje samo novih oblika u umjet- 
nosti rezultanta je upravo takve gvozdeno determinirane opće 
socijalne i duhovne situacije ovog stoljeća. 


Ali pitanje slobodnog, niotkoga nametnutog odnosa prema 
formi, maniri, tehnici umjetničkog imalo je sigurno tokom histo- 
rije umjetnosti različita značenja. Pitanje je — koje je, dakako, 
još danas otvoreno i na koje je doista teško dati bilo kakav 
apodiktički odgovor — nisu li na primjer neki suvremeni oblici 
beskrajnog ponavljanja apstrakcije u slikarstvu, dodekafonije u 
muzici, antidrame u dramaturgiji ili raznih morbidnih čuda što 
ih gledamo, slušamo ili čitamo, ponekad i veo iza kojeg se skriva 
rezignacija ili nemoć da se izrazi nešto suvremeno i istinski po- 
tresno, nešio duboko, u temelju novo, naprosto nešto što i po 
mjeri našeg vijeka ostaje bitno ljudski, dakle i umjetnički re- 
levantno. Jer, beskompromisni borci za avangardne forme pre- 
tvaraju se kadikad vrlo brzo u mediokritete bez vlastitosti, u 
plagijatore ili naprosto obične konformističke liferante za tr- 
žište koji su jednom za svagda »riješili« sve ozbiljnije proble- 
me i koji na lovorikama tog formalnog rješenja, što lančanom 
reakcijom u sebi uključuje do u beskraj sva buduća rješenja, 
neuznemireno preživaju, praveći sprdnju iz samih sebe i umjet- 
nosti na opće veselje i aplauz jedne amorfne mase bezličnih um- 
jetničkih stručnjaka i sivih kreatura ovog našeg stručno-bezlič- 
nog vijeka. U takvoj se atmosferi redovno sredstva izražavanja 
(u kojima se naime može iskazati i ono neumjetničko) potpu- 
noma identificiraju sa samim umjetničkim. 

Nema, međutim, nikakve sumnje da je ponekad traženjem 
novog oblika učinjeno izvanredno mnogo za revolucioniranje 
čitave misije i smisla umjetnosti, pa su krčitelji novih putova, 
smjeli vizionari novih slobodnih formi, borci za suvremen izraz 
bili doista kadikad ujedno i neimari humanijeg, bogatijeg, vredni- 


1) Po toj logici je, naime, čovjek s kojim se ne može računati, ali koji 
možda i ne da da se s njime računa, kalkulina — jezik koji puta izvanre- 
dno i cinički pokazuje smisao određenih termina — postao danas doista 
ne-u-računljiv, to jest lud. 

jeg života umjetničkog. Ali se paradoksalno taj proces vrlo često, 
kao što smo i rekli, pretvara u svoju suprotnost: nova sredstva, no- 
va forma, njeno traženje i iznalaženje značili su i bojazan i bježa- 
nje pred istinski novim putovima humaniteta, prikrivanje — bu- 
kom oko neviđeno, senzacionalno novih oblika — jednog konfor- 
mizma, formalno rješenje da bi se izbjegao odgovor na sadržajna 
pitanja. Kako objasniti tu dvostrukost, taj paradoks, tu protivu- 
rječnost i divergentnost između istinski i prividno avangardnih 
umjetničkih stremljenja u onih koji teže za novim oblicima ispo- 
ljavanja umjetničkog? 

Prije svega, čini se, da je ne samo teško, nego zapravo i nemo- 
guće potpunoma odijeliti odnos prema istinski umjetnički novim 
formalnim kvalitetama od odnosa prema sadržajnim, zbiljskim, 
realnim dometima, stvarnom smislu, zadacima i vrijednostima 
umjetničkog fenomena u cjelini. Jer često živimo u zabludi da 
su pojedini umjetnički pokreti novog stvaralaštva značili samo 
nov način, nov oblik slikanja, pjesnikovanja ili muziciranja i up- 
ravo zato takve pokrete olako i pogrešno identificiramo s nekim 
tendencijama koje doista znače samo nova sredstva bez umjetnič- 
kog htijenja i sadržaja. Iz takvih krivih premisa izvlačimo onda 
zaključke per analogiam, opravdavajući sve novo, jer — konač- 
no — ni tada novi oblici nisu bili prihvaćeni i poznati i tek su da- 
nas dobili pravo građanstva. Ali impresionizam na primjer — 
to je manje više danas jasno — nikako nije u jednom nadasve 
ružnom vijeku i protiv njegova ukusa značio samo novu teh- 
niku slikanja. No nisu u likovnu umjetnost njime ni uneseni sa- 
mo takozvani novi vanjski (to jest za umjetničko u umjetnosti 
irelevantni) sadržaji, kao što je na primjer pejsaž ili slično. 
To je bio novi cjeloviti stil umjetničkog života, traženje i nala- 
ženje jednog njegovog novog smisla što ima svoje duboke i stoga 
često neprimjetne korijene u raznim manifestacijama i nasu- 
prot raznim izopačenostima i utabanosti putova tadašnjeg Živo- 
ta uopće. Ali zašto baš istinsko traženje novog izraza u umjet- 
nosti znači tako često ujedno i težnju za promjenom smisla pa 
i same vrijednosti umjetničke poruke uopće, nasuprot snobov- 
skom, pomodarskom, tj. prividnom traženju koje nagomilava- 
njem formalno novog zabrtvljuje putove umjetnosti, a kadikad 
i prlja sam toliko čist poziv umjetnika? 

Odgovor na ovo pitanje mogao bi se potražiti u sferi same 
ontičke strukture umjetničkog. Upravo je, naime, u autentič- 
noj umjetnosti ili preciznije u umjetničkom objektu potpuno 
irealno dijeliti formalne od takozvanih sadržajnih elemenata — 
ukoliko je naime doista riječ o umjetnički relevantnim forma- 
ma i umjetnički relevantnim sadržajima. Jer upravo je u umjet- 
ničkim objektima — kako je tačno ustvrdio i H. Focillon — do- 
stignut najveći stupanj sjedinjavanja formi i sadržaja, dok u 
drugim, neumjetničkim oblicima postoji između njih stanovita 
razlika, stanovita unutarnja napetost koja sprečava punoću 

prožimanja i koja onemogućuje da stvari kao prirodne stvari 
nose u sebi autentičnu jedinstvenost i neponovljivost umjetni- 
čkog djela. Zato i promjena takozvane forme koja je doista po- 
duzeta iz umjetničkih pobuda, dakle ne iz umjetnosti stranih, 
vanjskih uzroka, znači ujedno vr'o često revolucioniranje same 
misije, samog sadržaja i uopće umjetničkog smisla. To su na 
primjer nesumnjivo — barem u prvim počecima — bili i apstra- 
ktni slikari, koji revoltirano i u borbi za čistoću likovnog nisu 
više htjeli dozvoliti da ih sputaju i predodređuju neki prirodni, 
nelikovni, figurativni predmeti, i dodekafonijski i drugi muzi- 
čari što su razbijali raznježenost, raspjevanost i lažnu harmo- 
nijsku usklađenost ustajalih tonalnih putova. To su također 
i dramatičari poput Becketta ili Jonesca što su u ime potresnog 
slikanja jednog svijeta u raspadanju i unutarnjeg pakla ljud- 
skog na bespuću ovog našeg vijeka, detronizirali tradicionalno 
građenu fabulu i likove kao i romanopisci i pjesnici što su, u 
ime neposrednog iznošenja na vidjelo svih najtamnijih strasti 
i muka čovjekovih na rubu suvremenog besmisla i ludila, pre- 
zreli sva dosadašnja pravila i okove umjetnički pisane riječi ta- 
kozvane lijepe književnosti. I nitko razuman doista ne može 
osporiti da su eksperimentiranja s novim materijalima i nove 
bogate skale suvremenog izraza vrlo često svojom raznovrs- 
nošću, lucidnom kombinatorikom i otvaranjem mogućnosti ve- 
ćeg i slobodnijeg izbora, proširile dijapazon umjetničkih krea- 
cija i da su odbacivši u staro gvožđe kanone koji su sputavali 
puni razvoj mašte i misli — stvorile nov suvremeni medij za 
nepatvoreno i nesmetano ispoljavanje umjetničkog. A tko je 
slijep i gluh za takve neimare za njihov nesimulirani prkos i 
smione prodore, tko negira sve umjetničko u njih samo zato 
jer ne slikaju i ne pišu onako kako se to nekad činilo — taj 
ne samo da ne osjeća bilo našeg vremena grozničavog traže- 
nja, već više ne osjeća, iz slijepe, ograničene, konzervativne mr- 
žnje prema svemu novom ni nemirno bilo samog umjetničkog 
u suvremenoj umjetnosti. Ali svježina i zanos takvih avangard- 
nih umjetnika često se bolno kompromitirala u konformizmu i 
prilagodljivosti njihovih nasljednika i imitatora što su, prih- 
vaćajući bez pogovora samo neke tuđe, vanjske elemente promi- 
jenjene forme i kanonizirajući te nove oblike, izgubili — povode- 
ći se za općim duhom — svoju vlastitost i samim tim bilo kakvu 
vrijednost svojih ekshibicionističkih realizacija. A oko njih — jer 
prosječnost nikad nije usamljena — već decenijama oblijeće 
čitava jedna vojska spasa kritičara, »Schongeista«, esteta i supe- 
riornih arbitara, koji — kako im se ne bi reklo da su nemoderni 
i nedozreli za shvaćanje suvremenog — pjevaju tim posvećenim 
profetima dozlaboga dosadne i uvijek iste ditirambe. 


Vrijeme epohalnog uspjeha tehnike, ovo naše tehničko vrije- 
me koje postaje sve više tehničkim, pod određenim uvjetima 
postaje i vrijeme beskrajno široke potencijalne rasprostranje- 

nosti umjetnosti, ali istovremeno i vrijeme umora, rezignacije 
potpune nezainteresiranosti za umjetničko. Milijune kopija iz- 
vanredno vrijednih slika najvećih čarobnjaka boja, što vise 
Sid isu Sui 

za ama, tografija, radio, magnetofon, tele- 
vizija kao nevjerojatno proširena sredstva komunikacije koja 
mogu poslužiti 1 saopćavanju umjetničkog, učinila su u neku 
ruku da je umjetnost prestala biti nesvakodnevni događaj, studi- 
ozno postavljen muzejski predmet, svečana koncertna dvorana 
svjetlost likovnih galerija, patos i atmosfera teatarske predsta- 
ve ili uopće posao nekolicine umjetničkih zanesenjaka ili sup- 
tilnih estetskih arbitara i sladokusaca. I nije samo romantički 
plačljivo i zastarjelo već i potpuno irealno tugovati za prošlim 
vremenima hermetičke zatvorenosti i pompozne izoliranosti tzv. 
velike umjetnosti. Uostalom, nitko doista racionalan i human 
ne može navesti bilo koji ozbiljniji argument protiv suvremene 
ekstenzivnosti umjetničkog. Nema nikakve sumnje da na primjer 
likovno oblikovanje predmeta svakodnevne upotrebe, da je sve 
ono što se inače nesretno zove primijenjena umjetnost, od izvan- 
rednog i pozitivnog značenja za širenje vizuelne kulture i uopće 
humanizacije života pa i nastojanja koja su u tom pogledu na 
primjer kod nas tek u početku treba sigurno podržati. Ali bit- 
no je za umjetnost da, u pokušaju takozvane humanizacije svi- 
jeta i stvari, samu sebe ne dehumanizira i ne postvari. Umjetnost 
treba da svlada i što je moguće dublje prodre u ono tehničko, 
ali recipročan je proces besmislen jer to tehničko ostaje efe- 
merno i ne može nikad postati sukus umjetnosti, nešto što daje 
smisao samoj biti njenog bića. 

Ušavši demokratski široko u čitav život, u gotovo svaku ku- 
ću, svaki predmet, umjetnost je, međutim, ponekad postala kao 
umjetnost, gotovo i neprimjetno, naprosto nešto sporedno, puki 
instrument ovog svijeta i ove civilizacije i prilagodila mu se go- 
tovo bez pogovora. Ali baš tako ona se ujedno našla pred opas- 
nošću da onom neumjetničkom pruži mogućnost da je kao vlas- 
titost i posebičnost potpunoma potisne, ograniči, degradira, 0- 
sumnjiči, učini smiješnom pa i do konca negira. Čim je dozvo- 
lila da je gurnu u sjenu sporednog, banalne dokolice, na peri- 
feriju smisla, izgubila je svaki smisao uopće, postala je pseu- 
doumjetnost. I zato živimo u najčudnijem paradoksu našeg vi- 
jeka: umjetnost, koja bi trebala da je posvuda, da je stalno kao 
pozadinu osjećamo, gledamo, slušamo, da je kao dekoracija, 
umjetnički oblikovani predmet svakodnevne upotrebe, ulični 
mikrofon ili stambena prostorija u određenoj mjeri prisutna 
i kad radimo i kad se odmaramo, kad se vozimo ili šećemo, kad 
jedemo, ljubimo ili meditiramo, odjednom kao umjetnost ne- 
staje: Izložbe su pune samo kad snobovi dođu na otvaranje, 
kazališta već kod reprize odgađaju predstave zbog pomanjkanja 
publike, koncertne dvorane redovno su prazne, knjige i časo- 

pisi štampaju se u nesrazmjernu maloj tiraži da bi našli vječni 
počinak u pretrpanim skladištima. I ne može se tvrditi da raz- 
lozi za tu nezainteresiranost leže samo u našem svijetu koji se 
stalno nekamo toliko žuri i bježi da u njemu npr. sve više čita- 
ju još možda samo djeca ili đaci obaveznu školsku lektiru. Uz- 
roke takvog stanja treba potražiti i u samoj umjetnosti koja je 
dozvolila da je bace na sporedni kolosijek, u pozadinu. Jer um- 
jetnost, ako zbiljski želi ostati umjetnost, doista ne može biti 
nešto usputno, nešto što se može naći pri ruci, nešto samo 
dražesno ili umirujuće, bonvivansko, nešto čiji nam lijep oblik 
postaje naprosto ugodan, ali nas ne preokupira u totalitetu i u 
fascinantnosti cjelovitog i nedjeljivog umjetničkog doživljaja. 
Umjetnost tako nije i ne može biti ni lijepo ukrašavanje po sebi 
ružnih predmeta (kao što je na primjer bio, čini mi se, u bitnom 
ornament u secesiji). Ona je takav totalitet što ne treba parci- 
jalnog, već punog, čitavog čovjeka i kao stvaraoca i kao do- 
življavaoca umjetničkog. 

No umjetnost je u ovom našem vijeku upravo s ambicijom 
da djeluje makar i kao privjesak, to jest parcijalno na sve, na 
čitav standardizirani tok života postala ponekad i sama stan- 
dardizirana i banalna. U zdravoj, i u našem vijeku toliko po- 
trebnoj tendenciji i želji da ne djeluje samo na poznavaoce, pro- 
finjene blijede estete, takozvane ljude od najvišeg ukusa, aristo- 
krate duha, već na mase, na svakog, postala je masovna i sva- 
čija, opća, standardizirana a upravo zato i ničija. I laskajući tako 
ukusu vijeka, pokazala se uskoro samom tom vijeku ili barem 
onom njegovom »najrealnijem«, najsuvremenijem dijelu — »oz, 
biljnim« ljudima što se brinu za njegov (a ponekad usput i vla- 
stiti) probitak, biznismenima, inženjerima duša, politikantima, 
malograđanima, svim tim stupovima društva — zapravo nepo- 
trebnom. 

Jer, stroj i tehnički iznalasci vredniji su od umjetničke sli- 
ke stroja koja je zasnovana na istom principu, mašina koja 
proizvodi robu od morbidne, umjetnički oblikovane nefunkcio- 
nalne mašine, upotrebljivo gvožđe od zgužvanog i neupotreb- 
ljivog. I kad se atelieri ili likovne galerije pretvaraju u inženjer- 
ske, zavarivačke ili vodoinstalaterske radionice, onda se posta- 
vlja logično pitanje da li ima ikakvog razloga vjerovati da iz tak- 
vog ambijenta i takvog inženjersko-tehničkog nastojanja može 
proizići nešto što ima smisla a da istovremeno ne služi ničem 
korisnom. Zasnovana u samoj dimenziji funkcionalnosti i koris- 
nosti vijeka tehnike, umjetnost se tom vijeku učinila doista 
tehnički efemernom, nečim što na njegovoj vlastitoj periferiji 
i u njegovom znaku i sjeni bijedno bitiše i sve više kopa sebi vla- 
stiti grob. Ako je, naime, tehnika metafizička bit svijeta u ko- 
jem živimo, upravo je onda sama tehnificirana umjetnost za- 
pravo njegov balast, nepotrebna izraslina, parazit, pa se — ima- 
jući u svojem temelju samo pragmatički smisao, a stoga i prila- 

godljivost tehnici — svojom realnom neupotrebljivošću poka- 
zuje ubrzo kao contradictio in adiecto. Jer ako je korist osnov- 
na vrijednost i smisao života, onda je umjetnost koja teži da je 
dostigne, a to nikad kao umjetnost ne može postići, zaista bes- 
predmetna. 

U borbi.za bilo kakvu vlastitu egzistenciju potražila je ta 
umjetnost ili tačnije pseudoumjetnost ponekad spas u morbid- 
nosti i lakrdiji, jer je živjela u iluziji da bi još mogla korisno 
poslužiti za uveseljavanje, kao blještavo iznenađenje, šokiranje. 
I upravo je tako morbidnost postala njeno zadnje oružje u 
jalovoj borbi za bilo kakav koristonosni opstanak, da makar 
svojom egzistencijom zabavi bonvivana, nasmije primitivca, ma- 
lo uljepša, iznenadi, probudi zaspalog, nezainteresiranog poslo- 
vnog čovjeka i da mu malo razbije ovu sivu svakidašnjicu. Za- 
to pišti, viče, miriše, zvoni, pravi izbezumljene grimase, lupa 
glasovire, gađa iz strojeva za bojenje, škripi i stenje ili raz- 
veseljava slušaoce na koncertima svojom totalnom šutnjom. Ali 
pažnju koju je tu i tamo na sebe tako privukla, tragično je pla- 
tila cijenom svoje vlastitosti i punim raspadanjem svog unutarnjeg 
humanog smisla. Obraćajući se jednom praznom, bitno neemocio- 
nalnom, surovom svijetu željnom senzacija, postala je i sama 
kadikad prazna, hladna, ahumana, senzacionalistička, plitka, ne- 
ozbiljna, parcijalna u svom vječnom isticanju nečeg tehnički 
novog i neviđenog. 

Kazat će nam netko: ovdje nema određenog, jasno izraženog 
stava: tu se od vremena do vremena i brani ali i žestoko napada 
moderna umjetnost. Takvom bi imaginarnom kritičaru odgovo- 
rio vrlo jednostavno: ovdje se ne čini ni jedno ni drugo, već se 
samo danas — kao što je to uvijek bilo potrebno činiti — poku- 
šava lučiti umjetnost od lažne umjetnosti. Možda nas 
je doista kritička svijest tokom historije riješila pseudo- 
umjetničke prošlosti: suvremena produkcija koja raste 
pred našim očima nije još prošla kroz to kritičko 
sito i zato se ponekad čudimo odakle upravo danas izvi- 
ru te beskrajne procesije umjetnika. No u tom čuđenju kadikad 
zaboravljamo — na to sam htio naročito upozoriti — da je baš 
moderno masovno stvaralaštvo u svojoj biti zasnovano u veli- 
kom postotku na onom pseudoumjetničkom, da je postalo kič. 
Jer zapravo kič i nije drugo nego pomirenje sa stvarima i po- 
javama onakvim kakve one naprosto jesu, pasivno, adekvatno 
prihvaćanje i odražavanje svih općekulturnih ili prirodnih fe- 
nomena. U tom je smislu isto tako kič slikanje zapada sunca 
onako kako ono doista u prirodi postoji kao i malograđansko 
povođenje za tzv. općim duhom, općom strujom tog toliko op- 
ćeg i nepersonalnog tehničkog vijeka. Ako umjetnik — koji je 
kao istinski umjetnik uvijek revoltiran u odnosu na puko 
postojanje i koji — kao što je jednom tačno rekao Camus — 
daje ćušku realnom postojanju — nema iz svoje vlastitosti što 

kazati svijetu, nego je samo njegov refleks, njegov izdanak, nje- 
gov odraz i izraz onda on doista mora kao umjetnik umrijeti, 
postati prodavalac traženih roba, kvaziumjetnik ili snob koji 
ide niz dlaku svemu modernom i koji svoju stvarnu pomirlji- 
vost i umjetnički oportunizam tako često skriva iza navodnih 
velikih revolucionarnih novosti na planu tehničkog. Umjetnost 
— kao što smo rekli — uvijek u sebi nosi elemente revolucio- 
aarnosti, ali danas je ponekad teško lučiti revolucionarnost od 
perfidne igre s revolucionarnošću, od deklaracije o buntu i ne- 
pomirljivosti. Upravo je zato modernoj umjetnosti lakše da sa- 
krije svoj konformizam, pa često blefira s velikom revoltiranom, 
nekonvencionalnom umjetnošću tamo gdje je riječ o običnom 
mirnom ljepuškasto-dražesnom kiču. A bolje je da smo bez ika- 
kve umjetnosti nego da nas uljuljava i umiruje takva pseudo- 
umjetnost. 


Pa ipak, upravo danas nema nikakve realne potrebe za bes- 
perspektivnim pesimizmom kao što je i svaki pokušaj optimis- 
tičkog lakiranja naše situacije s one strane istinski umjetnič- 
kih potreba ovog trenutka. Jer umjetnost doista ne može nesta- 
ti u ovom našem vijeku, kao što nije nestao ni čovjek, gažen, 
ponižavan, drobljen, miješan i ukalupljivan u amorfnu, nadin- 
dividualnu smjesu, čovjek masakriran toliko u svojoj ljudskosti, 
ali čovjek iz čije razapetosti i muka uvijek iznova začuđujuće iz- 
bijaju nove klice humaniteta. I upravo u tom svom osnovnom 
identitetu s bitno i intimno ljudskim i u toj svojoj misiji da po- 
kaže svo bogatstvo, dubinu, ljepotu i vrijednost čovjekovu, sve 
njegove mračne patnje, opojne i sumorne tišine, sjetne ljubavi, 
bojazni i prkosne radosti, danas umjetnost mora da doživi — 
a sve više i doživljava — odlučniju, korjenitiju renesansu nego 
što ju je doživjela bilo kada u historiji. Renesansu bez velikih 
riječi i buke, tihu renesansu povratka toliko uništavanom i ni- 
kad uništenom ljudskom individualnom intimitetu. Jer u jed- 
nom vremenu u kojem često baš pod utjecajem onog tehničkog 
sve više svi govore, pišu, rade ili čak misle isto, upravo i samo 
iz tog intimiteta izbija iskra originalnosti i vlastitosti. Umjet- 
nost tako rehabilitira ljudsku personalnost i osvješćuje čovje- 
ka u njegovom elementarnom pravu da može još sam, kao sa- 
mosvjesno biće i u ovom vremenu kazati još nešto vlastito 
svijetu koji živi u znaku općeprihvaćenih, apstraktnih formula 
i onih standarda i normi koji su mu neophodni kako bi sav, po- 
put mašine, što bolje, efikasnije, brže, bez trenja, funkcionirao. 
Može zvučiti paradoksalno, nerealno i nehistorijski, romantič- 
no i pretenciozno, ali u tom smislu ipak čitava dosadašnja um- 
jetnost, od prvih pećinskih slikarija do suvremenih realizacija, 
nema tako presudnu, tako fundamentalnu ulogu kao što je do- 
biva u ovom trenutku. 


D Povratak umjetnosti mora se stoga, a ta je potreba u ovom 
vijeku tehničke civilizacije očiglednija nego ikad, zbiti ponov- 


165 


no s onu stranu nekih formalnih novosti, na planu vraćanja u 
humanu vlastitost umjetničkog, s onu stranu bilo kakvog po- 
vođenja za tehničkim, ideološkim ili drugim općim zahtjevima 
što ih više nego ikad svi — primjetno ili neprimjetno, u vidu 
direktnog terora novca, ili prijateljskog ideološkog uvjeravanja 
— stavljaju danas na umjetnost da bi je ponizili, prezreli i od- 
bacili. Istinski povratak umjetnosti i njenom dostojanstvu mo- 
že se zbiti samo onda ako ova naša tehnička civilizacija i ovaj 
svijet prestanu u raznim varijantama uvijek iznova razmetljivo 
govoriti kakva treba ili čak mora da bude umjetnost, i prestanu 
da joj propisuju zadaće, granice i pravce kretanja, već ako i 
umjetnost, snagom i entuzijazmom svoje humane misije, pro- 
govori kakav treba i mora da bude naš ljudski svijet ako još 
uopće želi da ostane ljudski. 

UMJETNIČKA TEHNIKA I TEHNIFIKACIJA UMJETNOSTI 


Ivan Focht 


1. 


Čim se mašina pojavila, počeli su se estetičari pitati da li 
je ona lijepa i da li će postajati ljepša, ali i šta će uz njeno ras- 
prostiranje biti sa umjetnošću. Još osamdesetih godina proš- 
log stoljeća Ruskin i Sully-Prudhomme slutili su samo najgore 
što se tiče budućnosti umjetnosti u tehničko doba i smatrali 
da je bez ikakve sumnje jedrenjak ljepši od parobroda, a njima 
nasuprot Guyau se toliko ushićivao lirizmom novopronađenih 
lokomotiva, parobroda i vatrenih oružja, da to nama danas mo- 
ra izgledati smiješno. No nas svakako prvenstveno interesira 
samo jedan aspekt njihove diskusije: ne toliko da li su mašine 
lijepe ili da li iz dana u dan postaju ljepše, nego da li duh go- 
njen potrebom da ih neprestano umnožava i usavršava jednog 
dana neće ugroziti umjetnost, bilo u njezinoj egzistenciji, bilo u 
kulturno-povijesnoj misiji, bilo u kvalitetu. Ostavit ćemo da- 
kle po strani problematiku industrijske estetike i pitanje šta 
jednu mašinu može učiniti ili čini lijepom. Ovaj niz problema, 
mada po sebi interesantan (osobito za one koji se spremaju 
da nabave automobil), ipak je uži i specijalniji. Mi ćemo izvući 
samo jedno pitanje: kako atmosfera našeg tehničkog doba dje- 
luje na umjetnost? Da li sveopća industrijalizacija stvara takvu 
duhovnu klimu u kojoj umjetnost ne može opstati ili čak pos- 
taje nepotrebna? 


2. 


Problem industrijalizirane umjetnosti treba izdvojiti kao po- 
seban problem. Naime, postavlja se pitanje da li one aktivnosti 
koje neki autori, poput Sedlmayra, ubrajaju u modernu umjet- 
nost, one koje podliježu serijskoj proizvodnji i ulaze u industriju 
užitaka i izazivanja vještačkih potreba i zadovoljavanja »gladi 
masa« za »duševnom hranom«, da li dakle taj fenomen treba 
uopće razmatrati pod nazivom »umjetnosti«? Mislim da umjet- 

nost koju je tehnokratija uspjela u sebe integrirati uopće nije 
umjetnost i prema tome ne može postati predmet razmatranja 
pod ovim skupnim nadnaslovom oko koga smo se ove godine 
okupili. Moderna umjetnost nije podlegla tehnokratiji, indus- 
trijalizaciji, nije se otuđila od svoje biti. Naprotiv, ona je uz 
filozofiju danas ona ljudska djelatnost koja upravo ovoj op- 
ćoj tendenciji pruža najveći otpor. To je, naime, jedino prava 
umjetnost i ona u naše vrijeme nije ni kvantitativno ni kva- 
litativno znatno manje zastupljena nego u bilo koje drugo; 
uvijek je umjetnika bilo tako strašno malo, dvojica-trojica u 
svakoj umjetničkoj vrsti. 


3. 


Ono što sam pod ovim skupnim naslovom pronašao da nije 
sociološka tema, a složit ćete se sa mnom da toga preostaje ma- 
lo, pokušao sam izvući i izložiti kao problem. Bila je tu i tema 
o otporu moderne umjetnosti prema otuđenoj i postvarenoj 
stvarnosti, tema jako široka: groteske i parodije na svu ozbiljnost 
i uozbiljenost modernog društva i njegovog »racionaliteta«: Stra- 
winsky, Klee, Kandinsky, Kafka, Chaplin, Beckett; Gottfried Benn 
i »Neue Sachlichkeite; Brecht i »otuđivanje od otuđenog«. Bio 
je tu, stajao je tu i čitav opus Hermanna Hessea i Para Lager- 
kvista—kao pokušaj da se humanistička prošlost suprotstavi 
današnjici. Bile su tu, stajale su tu, uporno kao slike što vise 
nad suprotnim zidom našeg uzglavlja, svako jutro iznova — 
opomene, male opomene da iz dana u dan sve više gubimo svoje 
biće. Sve je to radila i radi i danas moderna umjetnost. Pa ipak, 
učinilo mi se da je i to sociološka tema. (Uzgred rečeno, socio- 
lozi nam oduzimaju sve više materijala za istraživanje, vjero- 
jatno u znak potvrde Engelsove prognoze da će pozitivne nauke 
upiti u sebe svu filozofijsku građu). Tako, kad su već područja 
i predmeti parcelirani, da vidimo što se u ovom kovitlacu za 
filozofiju još može naći. 

Kako je Engels utvrdio da za filozofiju preostaje još samo 
da se bavi »najopćijim zakonima kretanja«, zapitajmo se u ko- 
jem se pravcu moderna umjetnost »najopćije kreće«. Ali opet 
ne s obzirom na društvena kretanja. Jer, to je već apsorbirala 
pozitivna znanost. (A antropologija je mala doskočica filozofa 
da od pozitivnih znanosti sačuva ono što je i za njega intere- 
santno). 

Mislim da su ovo oni najbitniji faktori koji svakog danog 
povijesnog časa određuju karakter i fizionomiju jedne umjet- 
nosti: 

1) Duhovni stav čovjeka određenog vijeka; 

2) Mogućnosti čovjeka određenog vijeka; 

3) Razvoj stilova i umjetničke tehnike; 

4) Razvoj pojma o umjetnosti. 

Primijetit ćemo da se prvim i drugim momentom prvenstve- 
no bave sociologija, antropologija i historija kulture, trećim his- 
torija umjetnosti, a četvrtim filozofija. 


Ovi faktori ne uvjetuju jedan drugog, nego svaki sa svoje 
strane samo parcijalno unosi po jednu crtu u cjelokupnu sliku 
umjetnosti određene epohe. Nema nikakvog zakonitog odnosa 
između attituda čovjeka jednog vremena i njegovih realnih 
mogućnosti (odnosno moći), kao ni između razvoja stilova 
i razvoja pojma umjetnosti, a još manje između stava društva 
i stila njegove epohe, ili pak mogućnosti tog društva i razvoja 
pojma o umjetnosti. Ako se složimo s onim Marxovim da je 
čovječanstvo sebi uvijek postavljalo samo one zadatke koje je 
realno moglo riješiti, to ne treba primijeniti na ovaj slučaj, 
jer ovdje se ne radi o zadacima, nego o stavovima. Isto tako 
unutarnja logika kojom iz jednog stila proistječe drugi, ni naj- 
manje ne utječe na promjenu pojma o umjetnosti, jer se čitav 
niz veoma različitih stilova može uklopiti u jedan i isti pojam 
umjetnosti. Stil zato ne može biti ni antropologijska, ni filo- 
zofijska kategorija. S druge strane, pojam umjetnosti ne može 
ni obratno utjecati na izmjenu stila, budući da svaki stil ar- 
tistički i formalno-tehnički proizlazi samo iz njemu prethod- 
nog. »Razlog za nastanak jedne umjetnosti može biti samo dru- 
ga umjetnoste, kaže opravdano Gehlen. Pojam o umjetnosti 
nije nadgradnja jednog vladajućeg stila, nego konsenkvencija 
iz sistema načina mišljenja i filozofije određene epohe. 


Sve ove četiri linije su u historiji autonomne, bez direktnih 
međusobnih determiniranja, pa ipak u svojim pojedinim tač- 
kama i fazama pokazuju jednu frapantnu korespondenciju, kao 
da njima vlada prestabilirana harmonija. Stav čovjeka od- 
ređenog doba odgovara njegovim mogućnostima, autonomni 
razvoj stilova dovodi do onih modusa koji u svakoj pojedinoj 
fazi odgovaraju i konkretnom karakteru tadašnjeg društva, u 
dani pojam umjetnosti uklapaju se samo oni stilovi koji su se 
pojavili za vrijeme dok je (ali ne zbog toga što je) taj po- 
jam vladao, pojam o umjetnosti korespondira stavu društva pre- 
ma svijetu i životu. Uz danu atomizaciju društva javlja se i ato- 
mizacija umjetnosti, ali to ne znači da je prva izazvala drugu: 
atomizacija umjetnosti uslijedila je kao konsekvencija prošlih 
stilova koji su počeli razjedati predmetnost. 


4. 


Kad se radi o modernoj umjetnosti velike teškoće već pred- 
stavlja pokušaj da se odredi domen i područje primjera koji 
su tipični. Većina autora otkriva tri osnovne tendencije odnosno 
tipa moderne umjetnosti i oni su u svim klasifikacijama naj- 
češće identični, iako dobivaju razna imena. Tako Michel Seup- 
hor u Leksikonu moderne umjetnosti razlikuje »apstraktnu«, 

»konkretnu« i »apsolutnu umjetnost« i ovi nazivi se primjenju- 
ju i za muziku, ne samo za likovne umjetnosti, pri čemu kon- 
kretna muzika obuhvaća prije svega elektronsku i magnetofon- 
sku tehniku. »Apsolutnu umjetnost« mnogi nazivaju »konstruk- 
tivističkom«. Ona je proizašla iz »apstraktne«« koja više nije 
najmoderniji pravac. U književnosti konstruktivizam se najčeš- 
će naziva »Neue Sachlichkeit«, no mislim da obuhvaća i neke 
starije varijante, prije svega Joyceovu. Will Grohmann razlikuje 
četiri struje: »imaginativno slikarstvo«, koje prije svega obuh- 
vaća sve nadrealističke pravce, »intuitivno«, koje se odnosi na 
sve iracionalne tendencije, kao što je neoprimitivistička, »kon- 
struktivno« koje je racionalističko, i »integralno«, što otprilike 
odgovara fenomenima obuhvaćenim nazivom »konkretno«. 

No ma kako se ove tendencije nazivale, lako je uočljivo da 
na dnu svih klasifikacija leži kao pretpostavka suprotnost ra- 
cionalnog i iracionalnog, svjesnog i spontanog, kanoniziranog 
i slobodnog. Krajnje racionalna i krajnje iracionalna tenden- 
cija kao i pokušaji njihovog mirenja smatraju se podjednako 
modernim i podjednako umjetničkim. 


Međutim, princip strogog lučenja na racionalno i iracionalno 
nije primjenljiv na fenomen umjetnosti. Gehlen nas podsjeća 
na to da su psiholozi već davno utvrdili da postoji i »racio- 
nalitet oka samog« (time i uha i emocija), pa da je zato ono 
koliko popularno toliko i sterilno suprotstavljanje »vizije um- 
jetnika« i »čistog racionaliteta« krivo za predrasude i u našem 
stavu prema umjetnosti i kod umjetnika samog. Ostavljajući 
da ovo obrazložimo nakon što ćemo razmotriti prirodu moderne 
umjetničke tehnike, ukazat ćemo sada samo na to da je oštro 
suprotstavljanje racionalnog i iracionalnog uvjetovalo i suprot- 
stavljanje znanosti umjetnosti, čija je velika žrtva postao Hans 
Sedlmayr, insistirajući na tome da se moderna umjetnost »sci- 
entificira« i time ukida. Ali, i velika znanost, mislim ona otkri- 
valačka, bila je uvijek u svojim udarnim, polaznim tačkama 
intuitivna, kao što je i velika umjetnost u provedbi i izvedbi 
svojoj uvijek logična i racionalna, istina u smislu jednog »ne- 
pojmovnog«, »imaginativnog razuma«. 


Za ovaj rascjep i krutu podjelu dviju nedjeljivih ljudskih 
sposobnosti i djelatnosti najviše su krivi romantičari u cjelini, 
pa među njima i Hegel, pri čemu, dakako, treba dopustiti da 
je ona djetinjasta romantičarska podjela čovjeka na srce i ra- 
zum uzdignuta u Hegelovoj terminologiji na viši stupanj: srce 
je ovdje dobilo ime »neposrednosti«, a glava »posredovanja«. 

Ne treba znanost brkati sa nizom pragmatičkih, tehnoloških, 
funkcionalističkih i operativnih aktivnosti, kao ni umjetnost 
sa industrijom užitaka i umjetnih potreba. I čistoj znanosti, 
tehnokratija je jednako tuđa i neprijateljska kao i umjetnosti. 
Nuklearnoj fizici koja otkriva svjetove neprijateljsko je koriš- 
tenje njenih otkrića u izgradnji atomskih bombi, a ono što se 

od znanosti traži koči njen razvoj i zakočio bi ga potpuno kad 
bi ona uvijek radila samo ono što se od nje traži. 

No Sedlmayr će pobrkati u svojoj »Revoluciji moderne um- 
jetnosti« vezu umjetnosti s »čistom geometrijom« i njenu vezu 
s »tehnicizmom«. Ako se recimo slikarstvo služi čistim geomet- 
rijskim formama kao sredstvima to ne znači da se tehnificira. 
Već nam je Kandinsky objasnio u čemu je prednost tih sred- 
stava nad konturama bilo kakvog predmeta: »Po mom shva- 
ćanju geometrijsko ograničavanje boje daje veću mogućnost 
da se izazove jedna čista vibracija, nego granice nekog pred- 
meta, koje uvijek govore nametljivije i skučenije zato što iza- 
zivaju samo njima svojstven podražaj (konj, guska, oblak .. .). 
Geometrijske ili slobodne granice koje nisu vezane za jedan 
predmet, izazivaju, kao i boje, podražaje, no oni se teže mogu 
precizno fiksirati nego oni koji dolaze od predmeta.« Pored to- 
ga, u geometrijskim formama specifična svojstva samih boja 
dolaze više do izraza (tako npr. žuto izaziva jače dejstvo ako 
je u trokutu, a plavo ako je u kružnici). Dok god se ovakve for- 
me tretiraju samo kao tehnička sredstva i elementi za jednu li- 
kovnu kompoziciju, dok god dakle nisu po sebi cilj, nema opas- 
nosti od »tehnicizma«. 


5. 


Zato Gehlena s pravom ne smeta »intelektualitet« kad govori 
o »peinture conceptuelle«, o onom tipu moderne umjetnosti 
koja vodi računa o vlastitom smislu i osnovima postojanja. »Mi 
ni jednog trenutka ne sumnjamo u to da gustoća, određenost 
i snaga djelovanja u kubističkoj, Kleeovoj, Kandinskyjevoj i 
Mondrianovoj umjetnosti ne stoje u vezi s ekstremno velikom 
unutarnjom intelektualnošću tih djela«. 

Drugi smjer koji on razlikuje nema uvjerljivu argumenta- 
ciju, a ja bih dodao, nije ni tipičan za modernu umjetnost: 
ideja da uvijek nove »vizije« i »emocije« traže novi »izraz«. 
Nije tipičan jer se poziva na neoromantičarsku teoriju, a ona 
se danas protura samo među laicima kao jedno objašnjenje ot- 
kud odjednom toliko -izama. I prije su se vizije i emocije mije- 
njale iz dana u dan, iz časa u čas, pa nije bilo toliko različitih 
izraza. Druga je stvar što su romantičari zaista nastojali da svo- 
je emocije i »strasti« izraze, ali je romantika zato i tuđa mo- 
dernoj umjetnosti i ona se osjeća srodnijom s predromantič- 
kim razdobljima, prije svega s barokom koji je također veoma 
konstruktivističan i objektivističan. Iz temelja je npr. pogrešno 
kad Sedlmayr tvrdi da je Sch&nbergova dodekafonija »ekstrem- 
na konsekvencija razvoja koji je počeo s muzikom subjektiv- 
nih osjećaja u romantici«. Naprotiv, to je tipično antisubjek- 
tivistička i antiemocionalistička, »objektivna« muzika. Na bazi 
Kom osjećaja ne može se konstruirati objektivni svijet mu- 
ZIKE. 

Treći Gehlenov smjer je možda danas tipičan, ali ja ga ne 
bih smatrao umjetničkim. Sastoji se u tome: prepustiti stvar 
slučaju. Ono što se naprosto samo odvija nalikuje aktu slobo- 
de. Naravno, ovdje se uopće ne postavlja i ne može postaviti 
pitanje o smislu i pretpostavkama slikarstva, pa je ova tenden- 
cija direktno suprotna »peinture conceptuelle«. Povodom ovoga 
mislim, prepuštanje slučaju da djeluje treba razlikovati od ekspe- 
rimentiranja. Kod eksperimentiranja postoji svijest o cilju i 
upravljanje prema planu. Eksperimentiranje u umjetnosti je 
kao iskušavanje u raznim tehnikama ili pokušaji da se u ob- 
jektivnost prebaci ono što je zamišljeno; ono istina može biti 
usavršavanje sredstava za koje se još nema cilj, ali i konstrui- 
ranje ciljeva za koje se traže sredstva. Međutim, prepustiti se 
slučaju isto je što i probati na slijepo. U ovom pogledu i »pein- 
ture conceptuelle« je eksperimentalna umjetnost i kao takva 
razlikuje se bitno od slučaju prepuštene, koja u principu ne 
može biti umjetnost. Kad dakle govorimo o modernoj umjet- 
nosti, moramo isključiti kao neumjetničke i sve one proizvode 
koji se, ako i dovedu slučajno do nekog efekta, nisu rađali unu- 
tarnjom prinudom same stvari. I druga su vremena imala (is- 
tina druge) djelatnosti i (druge) proizvode koje su smatrali 
umjetničkim, ali mi za njih kao takve danas ne znamo, bilo da 
se nisu mogli održati u historiji umjetnosti, bilo da u nju nisu 
ni ušli. Mislim da je i automatske tekstove pogrešno smatrati 
umjetničkim, jer oni nisu djelo nikakvog umijeća. Što se tiče 
likovnih umjetnosti samo ona linija koja je vodila od kubistič- 
ke preko apstraktne do konstruktivističke umjetnosti čini mi 
se da je linija umjetnička i da je dovela do plodova koji otva- 
raju nove umjetničke mogućnosti. No to je moguće pokazati tek 
kad se razmotri odnos istaknut u naslovu ovog napisa. 


6. 


U skladu s Adornovim određenjima, pod umjetničkom teh- 
nikom podrazumijevam način na koji se unutarnje proiznosi u 
spoljnje, način na koji se ono što je subjektivno sagledano pre- 
bacuje u objektivitet. Ona je postupak ili princip kojim se or- 
ganizira i sređuje fizikalni materijal tako da može postati no- 
silac duhovnog i unutarnjeg sadržaja. 

Ako smo tehniku odredili kao proiznošenje unutarnjeg u 
spoljnje, izbjegli smo prilično čestu grešku da joj se pripiše ono 
što je stvar forme. Tehnika ne može biti identična s formom, 
jer forma se nalazi već u unutarnjem, prije nego se objektivi- 
rala. Ne samo da se možemo složiti s Croceom da je »prijelaz 
od unutarnje forme spoljnoj samo tehnička stvar«, nego mo- 
žemo tvrditi i da umjetnost postoji u jednom modusu i prije 
tog prijelaza: naime, već u unutarnjem sluhu, predstavi i fan- 
taziji moraju biti i sadržaj i forma dani, dakle sama umjet- 
nost, prije nego će umjetnik pomisliti na to kako da je objektivi- 

ra. Kad bi tehnika bila forma morali bismo povući apsurdan 
zaključak da umjetnički sadržaj može sačekati dok mu ne pri- 
dođe forma; međutim, on nije Aristotelova hile, bez forme 
on uopće nije umjetnički sadržaj. 

Zato pod tehnikom ne treba shvatiti ni organizaciju ili sre- 
đivanje nekakvog haosa u samoj sferi doživljaja: sve to je već 
obavila forma i pošto je to obavila iskrsnuo je sadržaj. Sada 
tek treba potražiti tehniku koja je u stanju da sa što je moguće 
manje oštećenja i primjesa proiznese ovu formu-sadržaj u ob- 
jektivnost. Jer vani, gledana izvana, ona veoma lako poprima 
drugačiji vid. Umjetnička tehnika ne samo da može »prenijeti« 
na druge subjekte i posredovati, nego i pokvariti i otuđiti. Zato 
umjetničko djelo, kad je gotovo, kad je u modusu objekta »ukot- 
vljeno u realitetu«, samom autoru često izgleda potpuno tuđe 
(»Kao da nije mojex): ono »počinje voditi vlastiti živote (Bra- 
gue). No dok je u takvim slučajevima djelo jedino autoru tuđe, 
u slučaju osamostaljenja tehnike ono je oblik otuđenja kao 
takvog. l 


7. 


Do toga će doći uvijek kad tehničko postane polazna, um- 
jesto završna tačka. Kad se tehnike razmatraju, kombiniraju i 
izmišljaju in abstracto, izolirano od određenog umjetničkog 
sadržaja, dešava se da se u praksi osamostale i time postvare. 
Objektivirane, one postaju okamenjeni pokreti, za koje se ne 
zna ni šta ih je pokrenulo, ni ka čemu se kreću — zvučni uzor- 
ci, uzorci boja. Ali, mi od uzoraka tek pravimo odijela. 


Upravo zato što se ove tehnike osamostaljuju, one postaju 
ontički nesamostalne: pravila gube smisao ako se po njima ne 
poćnemo igrati. Jedini mogući ontički osnov one nalaze u sub- 
jektovim sadržajima svijesti, ukoliko ih naime subjekt otkriva 
kao jedino adekvatno sredstvo da te sadržaje objektivira. Bez 
ove korelacije prema sadržajima unutarnjeg sluha, vida ili pred- 
stave, one lebde u zraku. Do danas je moderna produkcija na- 
gomilala toliko mnoštvo tehnika bez svog smisaonog korelata, 
da to predstavlja kao jedan bogat arsenal oružja i oruđa koje 
se nikad neće upotrijebiti. Neki brane ove suvremene okamenje- 
ne tehnike time što tvrde da najprije treba izgraditi sredstva 
kako bi se mogla upotrijebiti i da je moderna umjetnost još 
uvijek u fazi usavršavanja novih, svojih sredstava. Ali ja sum- 
njam da se sredstva mogu pripremiti bez svijesti o cilju, niti 
da se naknadno mogu upotrijebiti za svaki mogući slučaj. Pa 
bila ta riznica paratnih tehnika, i prema tome i mogućnost iz- 
bora, ogromna, sumnjam da će se u njoj naći ona adekvatna 
kad se konkretni slučaj pojavi. To je kao kad unaprijed plani- 
ramo doček jednog budućeg događaja: makar za njega pripre- 
mili, kako nam se čini, sve moguće varijante odgovora i reak- 

cije, on se redovno javlja u onom obliku, u onoj nijansi i sa 
onim popratnim pojavama i obrtima, koje nismo predvidjeli. 

No to je potpuno u duhu tehničke svijesti, kako bi rekao 
Gehlen: »Sam efekt progutat će pitanje zašto je proizveden: za- 
što čovjek hoće prodrijeti u svemir, to do danas nije nitko od- 
govorio; vjeruje da može i to mu je dovoljno, te o svakoj dalj- 
njoj novotariji odlučuje serija konsekvencija, a nikada pitanje 
o razlogu.« Za takvu produkciju možemo smatrati da je pod- 
legla, kapitulirala. 


Međutim, analogne slučajeve otuđenja i tehnifikacije nala- 
zimo i u drugim ljudskim djelatnostima, što nam ne pruža do- 
voljan razlog da smatramo kako te djelatnosti kao takve odu- 
miru. To se dešava i filozofiji, kad ona svoja sredstva, termi- 
nologiju, osamostali na taj način što de facto filozofira u krugu 
o svojim terminima i uvodeći nove termine u procesu filozo- 
firanja o svojim terminima, zaboravlja šta je zapravo bio razlog 
da se uvedu, odnosno gubi svaki kontakt sa samim živim pro- 
blemom, svojim predmetom. Često ćemo naići na slučaj da 
se čitava knjiga bori protiv fantoma koje je sama, davši im 
ime, uvela i ozakonila. Ako se unutar filozofije dešava da neki 
autori ili smjerovi hipostaziraju vlastitu tehniku, tj. termino- 
logiju, to nam ne daje pravo, ponavljam, da filozofiju kao takvu 
proglasimo deplasiranom i izgubljenom. I mi, zaista, u ovom 
slučaju ne uzimamo partem pro toto. Zašto to činimo samo kad 
je riječ o umjetnosti? 


8. 


Instrumentacija, koju možemo nazvati materijalnom stra- 
nom muzičke tehnike, može dovesti do osobitog oblika otuđenja 
od biti muzike, i to kad unaprijed određuje kompozicionu kon- 
cepciju. Pisati za određeni instrument ili instrumente tako ili 
zato da bi se pokazala njihova specifična tehnička svojstva, 
da bi se pred tehničko umijeće interpretatora postavili što je 
moguće teži i raznovrsniji zadaci, stvar je koja odvodi i kompo- 
zitora i interpretatora od muzikalnih izvora, unutarnjeg mu- 
zičkog sadržaja i smisla. Nažalost, većina izvođača više voli onu 
muziku koja će im pružiti priliku da svladaju veće tehničke 
napore, nego onu koja je duhovno duboka. Zapanjit ćemo se kad 
doznamo kakav »ukus« imaju takvi virtuozi i koliku prednost 
za njih predstavljaju razna pizzicata, flageoleti i svirke na G- 
-žici nad samom muzikom. Ovom obliku otuđenja muzike, tj. 
fetišizmu instrumenta, romantičari su doprinijeli daleko više 
nego moderni. Sjetimo se samo Berlioza, Liszta ili Paganinija. 
Za njih instrument, dakle sredstvo, postaje daleko više sam sebi 
cilj, nego jednom Webernu ili Strawinskom. Berlioz je za izvo- 
đenje jedne svoje kompozicije propisivao, koliko se sjećam, 
preko 120 instrumenata i 100 pjevača, i nije čudo, jer u manjem 

sastavu bi njegovo djelo zaista propalo, budući da je za instru- 
mente i pisao, odnosno instrumentacija je određivala i njegovo 
komponiranje. Materijalni zvuk instrumenata tu je sve: »Prvi 
tehničar već kao prvi nije bio dobar muzičar: instrumentalna 
organizacija i kompoziciona dezintegracija kod njega su kom- 
plementarni« (Adorno). Međutim, za većinu onih velikih djela 
koja su nastala na bazi primata kompozicione koncepcije, go- 
tovo je sasvim indiferentno u kojem sastavu i čak na kojem 
instrumentu će se izvoditi. Duša muzike se ne gubi kad se 
jedan Bachov ili Haydnov koncert pisan za čembalo izvodi na 
klaviru, pa ni kad čitav orkestar zamjenjuje jedan jedini instru- 
ment. Štaviše, takve kompozicije ne gube svoju suštinu čak i 
kad se pjevuše, ili tek i samo misle. To je zato što muzika ne 
leži u materijalnoj strani tehnike. (I veoma loš režiser koji oku- 
pi samo veoma loše glumce, ne može potpuno upropastiti Sha- 
kespearea, samo ako budemo razabirali riječi. Upravo najveći 
umjetnici, kaže Ingarden, najmanje ovise o interpretaciji). Me- 
đutim, pokušajte Berliozu oduzeti samo jednu četvrtinu instru- 
mentalnog sastava: sve bi se srušilo. Isto tako nemoguće je 
jednu romantičarsku kompoziciju preraditi za bilo koji instru- 
ment: vezane su za onaj na kojem su se i inspirirale. Zato je 
čudno što se »tehnicizam« pripisuje tek modernoj umjetnosti. 
I u srednjem vijeku plašili su se cantora; već su tada dobro 
znali: »Musicorum et cantorum magna differentia este. Musi- 
cus je poznavalac duha muzike, a cantor je virtuoz, tehničar 
koji muzici prilazi izvana. Pa kao što je onda bilo i cantora, 
tako danas ima i musicusa, odnosno majstora koji komponiraju 
i izvode muziku, a ne demonstriraju samo svoju tehniku. 


9; 


Postoji ipak jedan vid tehnifikacije muzike koji stari nisu 
poznavali i koji se javlja tek u najnovije vrijeme: to je opred- 
mećivanje i prezentiranje muzičkih sredstava u obliku gotovog 
djela. Slučaj susrećemo recimo u »serijalnoj muzici«. »Serije« 
koje bi mogle postati jedan sistem komponiranja, postaju u 
mnogim serijalnim proizvodima same sebi svrha, kao moguća 
sredstva pretvaraju se u samo tkivo muzike i prikazuju kao 
sama pozitivna stvar — sama sredstva su dakle sukomponira- 
na«. To bez sumnje predstavlja jedan od drastičnih oblika pos- 
tvarenja muzike. Pomoću »nizova« tek treba nešto konstruirati; 
oni ne mogu biti već muzika sama, jednako kao što ni tonalitet 
nije to bio, nego je predstavljao koordinantni sistem u kojem 
se muzika javlja, sistem kojim se komponira, a ne koji je kom- 
poniran. Tonalitet se uopće ne čuje i ne sluša, nego ono što je 
na njegovoj bazi nastalo. Isto bi trebalo da bude i sa drugim 
sistemima, pa je u principu i moguće. To potvrđuje Schonberg: 
njegov dvanaesttonski sistem se sam ne čuje, ali dovodi do mu- 

zike. Tako bi i nizovi mogli ostati samo pokretačka snaga, a ne po- 
stati konačni efekt. f 

Ista se stvar može dogoditi i u drugim umjetnostima: :kad 
slikar recimo, na slici demonstrira samo svoju tehniku i poka- 
zuje kakve je boje u stanju smiješati, a samim bojama ništa 
ne pokazuje; kad mrlje boja tretira kao kolorističke vrijednosti 
po sebi, a ne trudi se da između njih uspostavi takav odnos koji 
nešta gradi. To se dešava i pjesniku kad skuplja rijetke i po 
sebi lijepe riječi i samo traži okvir u koji bi mogao da ih što 
više utrpa. 

I ovdje dakle, razlikujemo dvije vrste postupaka: one koji 
se služe tehnikom i one koji tehnici služe. Svakako, ovdje iskr- 
sava jedna velika teškoća: ona se sastoji u tome da se utvrdi 
granica u kojoj prvi vid umjetnosti prelazi u drugi, odnosno u 
neumjetnost. Naime, pitanje je u kojoj se mjeri sredstva smi- 
ju obogaćivati i proširivati, a da sa svoje strane ne postavljaju 
zahtjeve i na kraju nametnu svoju dominaciju. Jer, kako kaže 
Adorno: »Što cilj temeljitije podjarmljuje sredstva, to sred- 
stva više prijete da će zavladati ciljem: estetska dijalektika gos- 
podara i sluge«. Zato je i teško utvrditi onu tačku u kojoj se 
sredstva prestaju pokoravati umjetničkom smislu. 


10. 


Do tehnifikacije i ukidanja umjetnosti može doći još na je- 
dan način, naime, kad se vanumjetnička tehnika uvuče u um- 
jetnost ili se dragovoljno usvoji. To je ona »konvergencija mu- 
zikalne i vanmuzikalne tehnike« koja, kako duhovito kaže Ador- 
no, ujedno i »majstora tonova i električara unapređuje u kom- 
pozitore«. U ovom pogledu najeklatantnije primjere pružaju 
elektronska i magnetofonska muzika. 


Elektronska muzika također na jedan način fetišizira sred- 
stvo, utoliko naime što se zadovoljava time da proizvede nove, 
dotad nepoznate tonove, a zatim ih naprosto niže hirovima 
slučaja jedan do drugoga, dakle bez ikakvog poretka koji bi 
garantirao ontički princip muzikalnog bića. Sama činjenica da 
je umnožen tonski materijal i da se još i dalje može umnažati, 
ostaje u muzikalnom pogledu indiferentna, budući da se mu- 
zika rađa u određenim relacijama tonova, a ne u njihovom 
otkriću. A ovako, bez jednog sistema koji bi uhu bio logičan, 
ovo je pravo postvarenje sredstava i podmetanje akustike za 
muziku. Ne samo da kompozitoru nisu potrebne hiljade to- 
nova, nego ni dvanaest, pa čak ni sedam: majstor će od tri raz- 
na tona napraviti veliko djelo. U ovom smjeru ne samo da ni- 
je pronađen nikakav prihvatljiv muzikalni način komponira- 
nja, nego je i principijelno nemoguć, budući da elektronski to- 
novi nisu temperirani, što znači da nemaju ni teorijsku mo- 
gućnost da jednom stupe u kontakte: generički su međusobno 

tuđi. To bi bilo kao »mamdarinke množiti sa pisaćim maši- 
2J1ama«. 

Ovo posljednje važi i za »magnetofonsku muziku«. Ona, kao 
što je poznato, magnetofonom snima razne šumove, pa ih u 
usporenoj reprodukciji razlaže, cjepka na dijelove i ove sas- 
tojke slaže kao mozaik. Kako šumovi uopće nisu tonovi, oni ne 
predstavljaju artikulirani materijal, pa također ne mogu stu- 
piti u odnose bez kojih je muzika nezamisliva. Zato »Imagneto- 
fonska muzika« ide de facto u predmuzički stadij, u šumu kri- 
kova brontosaurusa, dyplodocusa i ramphorhincusa. 

U ovim i sličnim slučajevima preuzimanja stranih tehnika 
radi se uvijek samo o jednome: o brkanju fizikalnog s umjet- 
ničkim — dakle o tako sirovim i grubim greškama da o tome 
ne treba više trošiti riječi. Važno je samo da u isti tabor ne 
strpamo i jednog Strawinskog i Sch&nberga, kao i sve one koji 
ne odstupaju od temperiranih tonova i imaju metode po koji- 
ma će ih nizati. 

Jedno je, dakle, nesumnjivo: obogaćenje i proširenje um- 
jetničke tehnike nije još obogaćenje i usavršenje umjetnosti. Upra- 
vo najveća djela su do maksimuma jednostavna u pogledu mo- 
bilizacije sredstava. Klee zato pogađa jednu od najvećih »taj- 
ni« umjetnosti kad u svojim Dnevnicima zapisuje: »Ljudi žele 
više reći nego priroda što kaže, i pri tome čine nemoguću greš- 
ku da to žele reći sa više sredstava od nje, umjesto sa manje«. 


11. 


O tome kakav je status moderne umjetnosti mišljenja su, 
dakako, podijeljena, i mi imamo jednu veliku skalu sve od tvrd- 
nje da ona uopće nije umjetnost i da danas umjetnost ne može 
opstati, pa do shvaćanja da ona čak ima i prednost nad klasič- 
nom, zahvaljujući tome što je, odbacivši predmete i funkciju 
prikazivanja, isključila posljednji ostatak stranog tijela, posta- 
la čisto estetična, pojačala neposredno djelovanje i dobila na 
slobodi. 

Ovdje sam pokušao da razlikujem dvije vrste: jednu koja je 
podlegla, otuđila se i tehnificirala, i drugu koja se suprotstav- 
lja općoj struji, održava svoju suštinu i nastoji da nađe princip 
po kojem će izgraditi jedan novi, duhovni svijet. Ja lično vi- 
dim jednu veliku potencijalnu snagu u onom pravcu koji se 
naziva konstruktivističkim, dok nadrealistički smjer smatram 
danas zatvorenim i okončanim. 

Pod »konstruktivizmom« je pogrešno, poput Sedlmayra, po- 
drazumijevati »konstruktorstvo«, što dakako podsjeća na »inže- 
njerstvo« i tehniku. U pojmu »konstruktivizam« naglašavam o- 
naj njegov dio koji imamo u izrazu »konstruktivnost«, što znači 
jedno efikasno, povezano konsekventno i logično građenje. Kon- 
struktivizam odsijeca onaj krak kojim su prije umjetnička sred- 
stva intendirala ka bilo kakvoj predmetnosti, tako da ta sredstva 

gube svoju signifikativnu funkciju i konotativne mogućnosti te 
se pretvaraju u goli materijal, sirovinu; od tih elemenata gradi 
on tada poretke koji bi trebalo da postanu »ontički principe 
(Pawek) jednog novog i nepoznatog svijeta. Ne vidim zašto bi 
u ovome trebalo gledati samo »bijeg od stvarnosti«, a ne i jed- 
no obogaćenje. Ljudski svijet je bio siromašniji prije nego je 
Strawinsky napisao jedno novo djelo, isto kao što je to bio 
i prije nego je stari Grk napravio jednu vazu. 

Znam, modernim kompozitorima se zamjera da žele sve 
konstruirati iz jednog racionalno nađenog principa, dok se tvr- 
di da je to Grk radio spontano. No zar nije muzika tako i prije 
radila: ona je iz jedne teme izvlačila njene konsekvencije, pa i 
kontrastne teme, upravo kao što i jedan filozof razrađuje jed- 
nu ideju. Kad ne bi bilo ove unutarnje logike proizlaženja nizo- 
va tonova jednih iz drugih, morali bismo pretpostaviti da je za 
svaki slijedeći ton kompozitoru potrebna nova nesvjesna in- 
spiracija. Inspiracija je priča za romantičarsku djecu. Händel 
nije nipošto u manjoj mjeri konstruktivist od Scho&nberga. 

Ne treba možda s Gehlenom ići tako daleko, pa govoriti da 
se u današnjoj umjetnosti odvija »kartezijanska revolucija« i 
»povratak na principe«, ali isto tako ne bi trebalo da u nastoja- 
njima modernih umjetnika da postanu svjesni principa i ciljeva 
svoga stvaranja, te da racionalno kontroliraju svoje metode i 
postupke — da u tome vidimo jedno zlo. Naprotiv. Sigurno je 
da već Rameauovom stvaranju mije škodilo što je i teorijski 
obrazložio i postao svjestan šta za klasičnu muziku predstav- 
lja »centre harmonique«. Zlo se u tome može vidjeti samo ako 
se pretpostavlja nepremostivi jaz između racionalnog i iracio- 
nalnog, svjesnog i spontanog. S jedne strane, pod racionalnim 
u umjetnosti ne mora se uvijek pomišljati na nešto ishitreno, 
kalkulirano, dakle nedoživljeno; ono se u vidu >»racionalizacije 
čula« mora pojaviti u umjetnosti, kao što se pojavljuje i u svim 
višim ljudskim djelatnostima. S druge strane, racionalno ne 
koči spontanost u nastanku ideje djela, jer se javlja tek u pro- 
cesu izvedbe, izgradnje, provedbe. 

Znam, modernim umjetnicima zamjera se i da su »nekomu- 
nikativni«. Da, oni to jesu, ali ne zato što ne žele, nego što ne 
mogu i ne treba da »komuniciraju« — budući da prave. 

Ukidanjem prikazivačkih mogućnosti umjetnost ne samo da 
ojačava svoj ontički princip, nego i autonomiju. Ona postaje 
sada daleko slobodnija od raznih ideologija, eksteritorijalnih 
uplitanja i zahtjeva. Jer, na ovako »nepredmetnu«, »netemat- 
sku« i »neidejnu« ne mogu ni računati. Digli su ruke od nje, 
možda na njenu sreću. 

Razvoj vanumjetničke tehnike ne mora kao takav ugroziti 
umjetnost i oni mogu egzistirati jedno pored drugog. Imao je 
pravo onaj koji je, istina sa žaljenjem, rekao da »slikarstvo nije 
dio modernog svijeta«. Jedina opasnost koja umjetnosti zaista 

stalno prijeti dolazi iznutra, a ne izvana: opasnost da njena 
vlastita tehnika pređe u tehnicizam, opasnost da se sama teh- 
nificira razvijajući svoje tehnike neovisno o postojanju i potre- 
bama ljudskog duha. No vidjeli smo na primjerima da ona ne 
mora upasti ni u tu opasnost. 


12. 


Ostavivši Hegela po strani, zapitajmo se na kraju kako se 
danas odnosi duh prema umjetnosti i obratno. Navest ću još 
samo Adornovo mišljenje koje isključuje mogućnost da u ovo 
tehničko doba duh nađe u umjetnosti svoje utočište. To mišlje- 
nje je moglo nastati samo na bazi pretpostavke da se ono du- 
hovno može naći samo u prikazanom, a pošto moderna umjet- 
nost ne prikazuje. . .No, citirajmo: No : 

»Što manje muzičko prikazivanje ostaje prikazivanje nečega, 
to više izgleda da se zbir svih sredstava poklapa sa prikazanim 
samim. Pokušaji da se nasuprot tome prikazano, duh, smisao 
sačuvaju za jedan poseban ressort, izuzet od tehnifikacije, pot- 
puno su onemoćali. Duh, apologetski kultiviran kao jedna bran- 
ša pored tehničke, potpada upravo time pod one mehanizme, 
kojima pogrešno misli da se suprotstavlja, i negira samog sebe. 
Propovijedati danas o duhu u muzici, otprilike je toliko isto re- 
akcionarno, koliko je bilo reakcionarno kad je prije pedeset 
godina jedan čovjek cijenio osjetilno dopadljivo nasuprot Kan- 
dinskyjevom »Duhovnom u umjetnosti«. Duh, kultura uopće, 
izgubljeni su čim se na sebe pozivaju«. (»Klangfiguren«, 1959, 
s. 344.) 

Moramo se ozbiljno zamisliti nad ovim krajnje pesimističnim 
Adornovim izjavama. Njima on u stvari kazuje da zapravo nema 
nikakve mogućnosti da se duh održi: ni u umjetnosti, ni van nje, 
ni u sklopu tehničkog svijeta, ali ni van njega, u izolaciji. Da li je 
zaista tako do ruba zlo? Jasno je da će kultura i duh propasti ako 
se uključe i glajhšaltuju. ali da razmotrimo drugu mogućnost: zar 
zaista ne mogu umjetnici po strani od tehničkog svijeta stvarati 
djela duha? Zar se tehnifikacija nužno mora uplesti u njihove pro- 
izvode? Podsjetimo se da su umjetnici oduvijek stvarali po strani 
od društva i njegovih potreba, takoreći protiv struje. Djela duha 
uvijek je bilo malo i uvijek je bilo malo onih kojima su bila 
potrebna. 

Ništa ne bismo dobili kad bismo se zadržali na pomisli da 
su prošla vremena imala religiju koja umjetnost ne ugrožava 
u tolikoj mjeri kao tehnika. Ne, za neizmjernu većinu ljudi ni- 
kad ni religija nije bila istinska potreba, nisu je oni uzdizali na 
razinu duha. Ona je bila predmet trgovine i spekulacije u svrhu 
»spasa duše«, dok se pod ovim spasom, dakako, mislilo na 
produženje realnog života, i to u »blaženstvu«, što opet znači: 
u blagostanju. Bila je to, dakle materijalna potreba koliko i da- 
nas jedan aparat. 

Umjesto suvremenog fetišiziranja tehnike sva razdoblja histo- 
rije čovječanstva imala su svoje fetiše koji su im unaprijed 
zatvarali put ka stvarima duha, te onaj veoma mali broj istinskih 
stvaralaca gonili u izolaciju. Društvu su ovakvi oduvijek bili »ne- 
razumljivi, a i moralo je biti tako, jer šta će, molim vas 
nekome upravo — duh. ' 

S obzirom na ovu opću tendenciju čovječanstva ne izgleda 
da se situacija danas bitnije pogoršala. I ako umjetnik ima 
duha, ništa mu ga ne može oduzeti, pa ni tehnokratija. 

A shvaćanje da se duh ne može izdvojeno od općeg toka ga- 
jiti i razvijati, to je shvaćanje upravo tehnokratije, koja bi da 
sve ljudske djelatnosti (koje su za nju specijalnosti) integrira 
u sebe. Tako ne bi trebalo da sam duh na sebe gleda, niti da 
svoju izoliranost shvati specijalnom branšom. Nama je sasvim 
jasno da duh zastupa totalitet i da se na stvari duha ne može 
gledati kao na interese posebnog stručnjaka, ali u tehnokrat- 
skom svijetu se na njih tako gleda, i tretirajući ih tako ukida 
u njihovom pojmu. Ne, umjetnost to ne prihvaća i upravo zato 
može duhu pružiti azil. 

SVET TEHNIKE I PROBLEMI MODERNE UMETNOSTI 


Jovan Hristić 


Tema ovoga simpozija, »Umetnost u svetu tehnike«, zvuči 
kao zvono za uzbunu koje treba da nas pripremi na apokalip- 
tičke vizije izumiranja umetnosti u civilizaciji tehničkog raz- 
doblja. Ako bacimo pogled unazad, primetićemo kako ono zvo- 
ni već prilično dugo vremena, i — bar koliko je meni poznato — 
njegov zvuk prvi put ćemo čuti u Hegelovim predavanjima iz 
estetike: dakle bezmalo već na samom početku devetnaestog 
veka. U tim predavanjima, Hegel je načeo temu koja će postati 
više nego omiljena među savremenim filozofima, estetičarima 
i kritičarima — temu opstanka umetnosti u vremenu kada se da- 
leko više značaja pridaje, i daleko više interesovanja poklanja 
aktivnostima sasvim druge vrste. Sumorna izjava kako umetnost 
više »nije najviši način u kome se ostvaruje istina«, i kako »je- 
ste i ostaje prošloste, verovatno da — uz Platonovu osudu umet- 
ničkog stvaranja — ne bi bila mnogo više od još jednog estetič- 
kog kurioziteta da većina modernih shvatanja o sudbini umet- 
nosti u savremenom svetu nije, u stvari, samo niz različitih 
komentara ove Hegelove misli, koja nam se tako pokazuje zas- 
trašujuće savremena. I kada to zvono tako dugo, i tako uporno 
zvoni, potrebno je pre svega zapitati se da li je reč o pravoj, 
ili samo lažnoj uzbuni. 


I 


Potrebno je, čini mi se, odmah naglasiti kako zabrinjavajuće 
stanje umetnosti nije isključiva privilegija samo našeg vreme- 
na. Umetnost prošlosti — od koje, nažalost, imamo sačuvana 
samo ona dela koja i danas možemo smatrati velikim — pru- 
žala je svojim savremenicima isto toliko povoda za zabrinutost 
nad njenom sudbinom, koliko nam to savremena umetnost i 
danas pruža. Ako bismo pokušali da sastavimo listu svih koji 
su, u razna vremena, sa krajnjom ozbiljnošću opominjali svoje 
savremenike da se umetnost nalazi u položaju koji je pun opas- 
nosti po njen opstanak, verujem 'kako sa nje ne bi izostalo nije- 

dno od velikih imena istorije estetike i umetničke kritike. Či- 
njenice se uvek mogu rasporediti onako kako to mi hoćemo, 
i među njima nije teško načiniti takav izbor koji će biti u sta- 
nju da potvrdi čak i najsumornija predviđanja. Već po samoj 
svojoj prirodi, umetnost se uvek mora nalaziti u opasnosti: njen 
život sastoji se od stalnih promena, i uvek se može naći kritičar 
za koga će one biti ili suviše brze, ili suviše spore. U tom po- 
gledu mislim kako se položaj umetnosti u tehničkoj civilizaciji 
ne razlikuje od položaja umetnosti bilo koje druge civilizacije; 
iluziju o kritičnom stanju savremene umetnosti svakako treba 
pripisati tome što smo mi — kao njeni savremenici — prinu- 
đeni da oko sebe, pored očigledno velikih, posmatramo i niz os- 
rednjih, pa čak i bezvrednih dela: toga smo pošteđeni kada je 
reč o umetnosti prošlih vremena, i zato mislimo kako je ona 
cvetala, dok umetnost našeg vremena sasvim sigurno opada. 


Međutim, čini nam se ipak kako je kritično stanje u kome 
se umetnost danas nalazi daleko univerzalnije i daleko ozbiljni- 
je. Većina savremenih estetičara i kritičara složiće se kako 
umetnost ne zauzima .više centralno mesto u duhovnom životu 
čovečanstva, odnosno kako ne zadovoljava više najviše potrebe 
modernoga duha. +U svetskoj istoriji nastupio je čase, kaže, 
naprimer, Edgar Wind u svojoj knjizi Art and Anarchy, »kada 
umetnost više nije povezana sa centralnom ljudskom energijom, 
kao što je bila u prošlosti; ona će se povući na marginu, i obra- 
zovaće prostran i divno raznolik vidik. Središte će zauzeti nau- 
ka, odnosno neumorni duh racionalnog istraživanja«. »Ali ja 
isto tako vjerujem«, čitamo u briljantnom eseju Kennetha Clarka 
The Blot and the Diagram, »kako u jednoj određenoj eposi, ljud- 
ska bića mogu dati od sebe samo jednu izvesnu količinu kreativ- 
ne energije, i da je ta količina u razna vremena usmerena razli- 
čitim ciljevima — muzika u osamnaestom veku očigledan je pri- 
mer; i verujem kako su zasenjujuća naučna dostignuća u po- 
slednjih sedamdeset godina umanjila sposobnost i obdarenost 
koje su potrebne za stvaranje jednog umetničkog dela više nego 
što se to priznaje. Da bih našao formu koja je isto toliko vitalna 
kao i Palazzo Farnese, moram da sednem u avion i pogledam 
spoj krila i trupa. Ta forma je živa, ne zato što je — kao što se 
obično govori — funkcionalna — mnogi funkcionalni oblici pot- 
puno su nezanimljivi — već zato što je prožeta duhom moderne 
nauke.« Tako je »nauka apsorbovala mnoge funkcije umetnosti 
i odvratila od nje tolike potencijalne umetnike«. 

Ovakve misli daleko su od toga da budu retke u savremenim 
raspravama o umetnosti. Štaviše, one deluju više nego ubed- 
ljivo. Postoji — verovatno neformulisano, ali veoma snažno — 
osećanje kako je istorija nalik na Stiks, iz čije se muine vode 
pomalja čas jedna, čas druga glava, da odmah zatim ponovo 
zaroni, kako bi se pojavila treća, i tako redom. Ako na ovaj 
način posmatramo stvari, otkrivamo kako su postojala vreme- 

na u kojima je umetnost zauzimala središno mesto u duhovnom 
životu ljudi, i da postoje »oskudna vremena« u kojima se ona 
povlači kako bi to mesto ustupila nekom drugom. Čini mi se 
da je ova pretpostavka potpuno pogrešna; ne zbog toga što ni- 
kada nisu postojala vremena u kojima je umetnost bila vezana za 
centralna interesovanja čovečanstva, već zato što ne postoji ni- 
jedna ljudska delatnost za koju bismo sa apsolutnim pouzda- 
njem mogli reći da je za takva interesovanja ikada bila vezana. 
Ideja o središtu svakako da počiva na optičkoj iluziji koju nam 
pruža prošlost, gledana našim očima: mi od nje vidimo samo 
ono što je i za nas same u jednom trenutku vredno i zanimljivo, 
i ako na pogodan način odaberemo činjenice koje nam stoje na 
raspolaganju, bićemo uvek u stanju da potvrdimo sve moguće 
pretpostavke o tome koja je od ljudskih delatnosti u jednom 
određenom vremenu najadekvatnije i najpotpunije izražavala 
njegova središnja interesovanja. Kad, naprimer, kažemo kako je 
osamnaesti vek bio vek muzike, i kako je naš vek nauke, mi samo 
ističemo kako muzika osamnaestog veka danas jedina može da 
zadovolji ideju koju imamo o velikoj umetnosti, odnosno kako 
će naša nauka jedina biti u stanju da zadovolji ideju duhovne 
veličine koju će budućnost imati. Ali ako tvrdimo kako buduća 
vremena neće imati suviše visoko mišljenje o našoj umetnosti, 
upuštamo se u veoma opasne istorijske spekulacije koje su u 
stanju da ozbiljno stave u pitanje relevantnost i pouzdanost na- 
ših rasprava. Jer ne smemo zaboraviti kako smo baš mi — i to 
sa neskrivenim likovanjem — pokazivali da su slične spekulacije 
u prošlosti bile uzaludne i besmislene. 

Ideji o umetnosti koja više ne izražava osnovne preokupacije 
našega vremena, u izvesnom smislu je komplementarna ideja 
o umetnosti koja je jedina u stanju da spase čovečanstvo od 
duhovne pustoši i raspada. Izgleda paradoksalno da većina onih 
koji ozbiljno sumnjaju u mogućnost opstanka i vrednost umet- 
nosti u svetu tehničke civilizacije, na drugoi strani isto tako 
ozbiljno veruje kako — da upotrebim frazu I. A. Richardsa — 
»umetnost može da nas spase od haosa«, odnosno da nas — po 
Heideggerovoj formulaciji — vrati u »zavičajno«. Ništa nije manje 
paradoksalno da se gotovo identična shvatanja mogu naći kod 
tako različitih autora kao što je, na jednoj strani, Martin Heide- 
gger, i, na drugoj, LA. Richards; ali to nam pokazuje do koje je 
mere broj ideja sa kojima se u jednom vremenu operiše u stvari 
mali, iako nam se čini da je naše razdoblje bogatije idejama ne- 
go bilo koje drugo. Mislim da neće biti teško primetiti kako ova- 
kva shvatanja imaju eminentno religiozni karakter, i da pred- 
stavljaju svojevrsnu obnovu devetnaestovekovnog estetizma ko- 
ji u njima dobija metafizičku, odnosno naučnu argumentaciju. 
Potreba za apsolutnim i nepomirljivim dualizmom — koju na- 
lazimo u suprotstavljanju duhovnog sveta umetnosti mehanič- 
kom svetu nauke i tehnike — verovatno je u nas usađena dublje 
nego što obično mislimo, ali isto tako postoji veoma mala vero- 

vatnoća da ćemo stvari moći da vidimo onakve kakve one zaista 
jesu ako se ne oslobodimo ovih jednostavnih shema koje u na- 
ma izazivaju burne emotivne reakcije, ne doprinoseći nimalo 
zrelosti našeg suđenja. Razume se, ne treba smatrati nimalo ne- 
mogućim da umetnost bude shvaćena i kao sredstvo duhovnog 
spasenja —mislim da bi Walter Pater mogao poslužiti kao pri- 
mer — ali ovaj se lični doživljaj ne bi smeo uopštavati do uni- 
verzalne teorije. Pridavati umetnosti eshatološki smisao, znači 
posmatrati je nerealno, i tada ona postaje ne samo predmet 
preteranih nada, već i izvor isto tako preteranih razočarenja. 
Ono što je nama potrebnije nego ikad, jeste realno posmatra- 
nje onoga što se u umetnosti događa, kao i relevantan, pouzdan 
sud o tome. 


JI 


Sudbina umetnosti u svetu tehnike veoma je važan i osetljiv 
problem i kada o njemu govorimo potrebno je pre svega oslo- 
boditi se dalekosežnih uopštavajućih shvatanja, koja nam nima- 
lo ne pomažu da o njemu zrelo i relevantno razmišljamo. Tek 
tada ćemo moći da postavimo zaista ozbiljna estetička pitanja, 
koja bi u prvome redu trebalo da nas zanimaju. Zaključci o po- 
ložaju i sudbini umetnosti ne mogu se izvoditi na osnovu opštih 
istorijskih ili filozofskih teorija o karakterističnim odlikama 
jedne civilizacije ili jednog razdoblja, tim pre što ovakve univer- 
zalne teorije o našem sopstvenom vremenu još uvek više izraža- 
vaju predrasude koje mi o njemu imamo, nego osobine koje 
ono zaista poseduje. Ako imamo razloga da naše vreme sma- 
tramo u svakom pogledu prelomnim, onda je više nego ikad — 
kada o njemu govorimo — potrebno da se oslobodimo gotovih 
shema i unapred stvorenih zaključaka kojima nas one neiz- 
bežno vode. 


Neka veoma relevantna pitanja o sudbini umetnosti u tehnič- 
koj civilizaciji već su postavljena: nalazimo ih u obimnoj studiji 
Pierrea Francastela Art et technigue, i čini mi se potrebnim da 
navedem neke od zaključaka ove zanimljive knjige koja ne mo- 
že a da ne podstakne na razmišljanje. Ne toliko zbog toga što 
sam u stanju da se složim sa svim Francastelovim zaključcima, 
koliko zbog toga što je — kako mi izgleda — on uspeo da postavi 
najrelevantnija pitanja. »Umesto da sebi postavljamo pitanje 
koje mesto ostaje umetnosti u društvu za koje se smatra da 
je u osnovnom sukobu sa njome, kaže Francastel, »svakako će 
biti bolje ako ispitamo u kojoj su meri velike umetničke forme 
izrazile — u poslednjih osamdeset godina — preobražaj sveta 
koji je došao sa poletom tehnike i industrijalizacije«. Francastel 
smatra kako je brzina jedan od osnovnih uzroka koji su izmenili 
naše doživljavanje sveta: »Prisnost sa posledicama brzine, koju 
je savremeni čovek stekao, izmenila je sve oblasti umetnosti«. 

Nema nikakve prepreke da se u ovome složimo sa Francastelom 
(iako bi možda bilo potrebno sa nešto više opreznosti izdvajati 
osnovne uzroke koji su izmenili naše doživljavanje sveta: brzina 
svakako da nije jedini); i pošto smo videli njegovu polaznu tač- 
ku, biće dobro da pogledamo i rezultat do koga on dolazi. 

»Vraćajući se pre tri ili četiri godine, uveče, u Pariz«, piše 
Francastel, »autoputom, u vreme kad je tunel još bio osvet- 
ljen velikim brojem sijalica postavljenih kao šahovska polja na 
tavanici svoda, dogodilo mi se da čulno doživim taj odnos. Usled 
kretanja veoma velikom brzinom po noći, dvostruki sistem svet- 
losnih tela i geometrijskih oblika počeo je da se okreće u istom 
trenutku u kome sam zašao po svod. Zapljusnulo me je mno- 
štvo slika, koje su se istovremeno sastojale iz figura i zapremi- 
na. Posetivši upravo sutradan izložbu Roberta Delaunaya — jed- 
nog od najverodostojnijih pionira spontanog poimanja, od stra- 
ne umetnosti, pojava savremene civilizacije — postalo mi je ja- 
sno da se umetnikove igre svetlosti ne mogu zamisliti u dru- 
štvu starijem samo šezdeset godina, jer one otkrivaju stupanje 
u neposredan dodir sa stvarnostima koje, iako su virtuelno bile 
prisutne u svim vremenima, sad prvi put pobuđuju pažnju ljudi, 
a s obzirom da su im, zahvaljujući tehnici, prvi put postale dos- 
tupne«. 


Moram priznati da mi ovo ne izgleda kao zaključak koji su- 
više obećava. Ako se modernost umetnosti sastoji samo u rekre- 
iranju nekih oblika koje nam je savremena tehnika učinila do- 
stupnim, tada izgleda kao da se tehničkim vrednostima želi ob- 
jasniti čitav domet savremene umetnosti. Drugim rečima, Fran- 
castel kao da tehnikom želi da na neki način naknadi nedostatak 
vrednosti sasvim druge vrste u modernoj umetnosti — bar onom 
njenom delu za koji oseća najviše simpatija — čije mu ispiti- 
vanje ili izgleda kao bavljenje sumnjivim spekulacijama (lite- 
rarnim ili metafizičkim), ili uopšte nije moguće. U krajnjoj ana- 
lizi, mogli bismo reći kako umetnost koju preporučuje Franca- 
stel, staje tamo gde je Leonardo počinjao kada je sa ogromnom 
pažnjom, i gotovo naučnom hladnokrvnošću, crtao vodu kako se 
talasa, ili slojeve koji se u stenama slažu jedan preko drugog. 
Ali za Leonarda su to bili samo pripremni radovi, dok su za 
Delaunaya — ako je verovati Francastelu — to konačni rezul- 
tati kojim bi svaki umetnik trebalo da se ponosi. Ne želim ovim 
da kritikujem modernu umetnost — u izvesnom smislu to je 
suviše lako činiti — ali mislim da istaknem kako je umetnost, 
da upotrebimo Leonardovu frazu, »cosa mentale«, i kako nam 
Francastelova teorija ne daje nimalo uvida u duhovne vrednosti 
moderne umetnosti. 


Tako dolazimo do — bar za mene — najrelevantnijeg pita- 
nja koje se postavlja kada govorimo o umetnosti u svetu teh- 
nike: na koji su način oblici moderne umetnosti — čija je veza 
sa oblicima tehničkog sveta očigledna — nosioci i izvesnih du- 

hovnih, a ne samo tehničkih i formalnih vrednosti? Jer, ono 
što najviše zabrinjava savremene 'kritičare, i najspremnije se 
pruža kao odlučujući argument protiv moderne umetnosti, jeste 
pre svega činjenica da je psihološka i asocijativna relevantnost 
oblika što ih u njoj nalazimo veoma mala u poređenju sa kla- 
sičnim delima. Čovek na krstu, žena sa detetom u naručju, nago 
telo, cvet ili šuma, planina ili more, sve to izaziva u nama bez- 
broj odziva; ali šta — osim čuđenja i zaprepašćenja — izaziva 
kvadrat, krug, naizgled nekontrolisani potez četkom preko platna: 
u kakvu nas duhovnu oblast oni uvode, za razliku od klasičnih 
dela koja nas tako jednostavno i očigledno uvode u oblast naših 
osećanja, snova ili verovanja? ? 

Postoji čitav niz teorija koje to pokušavaju da nam na neki 
način objasne, i one se mogu podeliti u dve velike grupe. U pr- 
voj se nalaze teorije koje nas ubeđuju kako je u modernoj umet- 
nosti reč o oblicima »nevidljivim za oko smrtnika«, koje nam 
umetnik u povlašćenom trenutku svoga nadahnuća otkriva: pra- 
oblicima sveta i naše svesti, do kojih samo lucidno i nadahnuto 
oko slikara može prodreti. Sa krajnjom ozbiljnošću, u argumen- 
tima ove vrste pominju se imena kao što su Freud ili Jung na 
jednoj, odnosno Einstein, Planck, Heisenberg i de Broglie na dru- 
goj strani. Teorije druge vrste, međutim, pokušavaju da nas 
ubede kako je moderna umetnost najviša i najsavršenija tačka 
razvitka čitave umetnosti, i da je ona vrhovna sinteza svega što 
je u umetnosti učinjeno od praistorijskih vremena do danas. 
Tako se — sa ništa manjom ozbiljnošću — govori o tome kako 
je, naprimer, Rembrandt u stvari hteo da slika kao Mondrian, 
ali mu vladajuće konvencije i ograničenja njegovog vremena 
to nisu dopuštali, i zato je on morao da slika portrete i ljudske 
figure. Ali Mondrian je danas slobodan od tih konvencija i og- 
raničenja, i može da stvara ono što slikarstvo zapravo i jeste: 
površina ispunjena bojama. 


Čini mi se kako su teorije ove vrste ne samo potpuno pogreš- 
ne, već su i modernoj umetnosti nanele više štete nego što su 
je na naivan pedagoški način učinile prihvatljivom za one koji 
su njome bili zaprepašćeni, i shvatljivom za one koji je nisu 
razumeli. Takvim teorijama pokušalo se da se oblicima moder- 
ne umetnosti po svaku cenu prida neka asocijativna vrednost, 
i to je učinjeno na način koji na prvi pogled izgleda jednosta- 
van i očigledan, ali koji se u krajnjoj analizi pokazuje veoma 
opasan. Trudeći se da pronađu svet koji će svojim oblicima 
biti nalik na oblike što ih srećemo u modernoj umetnosti, one 
je čine figurativnom u istom smislu u kome kažemo kako je 
klasična umetnost figurativna. Međutim, mislim da ne postoji 
nijedna slika koja nas može uzbuditi zato što na njoj prepoz- 
najemo oblike mikrofizičkog sveta, nejasne i neartikulisane obli- 
ke naše podsvesti, ili naslućujemo ćutanje zvezdanih prostora: 
to su daleko više u stanju da učine fotografije, i čini mi se da 

neću pogrešiti ako kažem da su neke fotografije mikroskopskog 
sveta, ili fotografije što nam ih dostavljaju veštački sateliti, iz- 
vor daleko snažnijih i dubljih uzbuđenja nego ijedna slika sa 
pseudo-kosmičkom inspiracijom. Drugim rečima, ako oblici mo- 
derne umetnosti mogu imati neku određenu asocijativnu vred- 
nost, ona se po vrsti mora razlikovati od asocijativne vrednosti 
što je klasična dela na tako očigledan način poseduju. 

Na drugoj strani, teorije o tome kako je moderna umetnost 
konačni i savršeni oblik težnji koje se u umetnosti osećaju od 
najdavnijih vremena — pored toga što neopravdano potcenjuju 
klasičnu umetnost čineći je istorijski inferiornom pred moder- 
nom — predviđaju pravi istorijski smisao nastanka novih obli- 
ka u umetnosti. Ti oblici nisu nastavak, ni zaključak tradicio- 
nalnih oblika, već su početak nečeg novog; i da bismo mogli 
razumeti modernu umetnost, potrebno je — pre svega — da 
budemo svesni njene novine daleko više nego načina na koji 
se ona oslanja na neke od rezultata što ih nalazimo u klasič- 
nim, odnosno tradicionalnim delima. Ma kolika bila trenutna 
pedagoška efikasnost teorija o kojima je bilo reči, one nam — 
u krajnjoj analizi — daleko više zamagljuju problem nego što 
uspevaju da nam osvetle njegove osnovne crte. 


III 


Čini mi se kako nam krajnja ozbiljnost 'sa kojom se teorije 
o kojima je bilo govora iskazuju, njihova raširenost i popular- 
nost, može pokazati do koje mere se još uvek nalazimo u ne- 
doumici pred delima moderne umetnosti. Nema nikakve sumnje 
da su oblici što ih u toj umetnosti nalazimo — na ovaj ili onaj 
način — nastali pod uticajem oblika koje je stvorila savreme- 
na tehnička civilizacija, bilo tako što se oni prihvataju kao ob- 
lici naše nove okoline, bilo tako što se u umetnosti stvaraju ob- 
lici čija veza sa organskim svetom ukazuje na radikalno suprot- 
stavljanje toj novoj okolini. Ali ta očigledna veza ne sme se uop- 
štiti do te mere, da oblike umetnosti neposredno i jednoznač- 
no vezujemo za sve osobine koje smatramo da ih tehnička civiliza- 
cija poseduje. Drugim rečima, nema nikakvog opravdanja sma- 
trati tehnički svet odgovornim za nešto za šta bi on samo deli- 
mično mogao biti odgovoran, i smatrati kako se njegove rđave 
strane moraju ogledati u rđavim stranama savremene umet- 
nosti. Još uvek ne shvatajući sasvim značenje onoga što se u 
umetnosti za poslednjih šezdeset godina dogodilo, mi smo sklo- 
ni da tvrdimo kako dehumanizovani svet tehnike mora da stvara 
i dehumanizovanu umetnost, i time — doduše na zaobilazan 
način — u stvari tvrdimo kako smo još uvek daleko od toga da 
budemo sigurni u pogledu smisla i značenja oblika moderne 
umetnosti. Moje je mišljenje da se danas nalazimo tek na sa- 
mome početku jednog razdoblja u istoriji umetnosti, i da — 

sasvim prirodno — sebi ne možemo da sve njegove osobine, 
kao i njegov značaj, učinimo do zadovoljavajuće mere jasnim. 

»Naša epoha više nije epoha formi, već je epoha elemena- 
tax, kaže Jean Grenier u svojoj — inače prilično naivnoj i lite- 
rarnoj — knjizi Essais sur la peinture moderne. Međutim, ma 
kolika bila naivnost same knjige, Grenierova filozofska lucid- 
nost vodi nas uvek pravom i najrelativnijem problemu. Jer kada 
kažemo kako epoha u kojoj živimo nije epoha formi, već ele- 
menata, mi time ne podrazumevamo kako nam umetnik otkri- 
va skrivenu geometriju stvari — iako je sam Grenier prilično 
sklon takvom shvatanju — već mislimo da istaknemo kako se 
u modernoj umetnosti stvara sasvim novi inventar oblika, koji 
se bitno razlikuje od inventara oblika klasične umetnosti. Dru- 
gim rečima, svaka epoha u umetnosti stvara nešto što bi se naj- 
adekvatnije moglo nazvati rečnikom oblika, koji će u raznim 
prilikama i raznim kontekstima dobijati sve nova i mnogobroj- 
nija značenja — ljudska figura u klasičnoj umetnosti može nam 
poslužiti kao primer — i postepeno postajati izvor sve broj- 
nijih i brojnijih asocijacija. Kada broj tih asocijacija postane 
neizmerno veliki, i one počnu da nas upućuju u veoma razli- 
čite pravce istovremeno, tada počinjemo da govorimo o kvali- 
tetima kao što su dubina, odnosno duhovna vrednost. Klasična 
umetnost stvorila je takav rečnik — veoma iscrpan opis toga 
stvaranja naći ćemo u obimnoj studiji E. H. Gombricha Art and 
Illusion — ali izgleda da je moderna umetnost tek počela da 
ga stvara. 


Kada kažem kako moderna umetnost tek stvara svoj naro- 
čiti rečnik oblika, pre svega mislim da istaknem kako protek- 
lih šezdeset godina — koliko nas, otprilike, deli od njenog na- 
stanka — ne smemo posmatrati kao završeni i zaključeni pe- 
riod. To je period koji se najbolje može definisati kao literami 
period u razvitku moderne umetnosti, ispunjen dogmatičnim 
manifestima i proklamacijama na jednoj, i delima koja su ilu- 
stracije tih manifesta i proklamacija, na drugoj strani. Potreba 
za literarnim objašnjenjem onoga što se u umetnosti stvara — 
nasuprot veoma omiljenom stanovištu estetičara i kritičara 
— ne svedoči o duhovnom siromaštvu tih dela koja tek pisana 
reč može da podrži, koliko govori o činjenici da je reč o forma- 
ma stvaranja koje ne samo što se bitno razlikuju od formi na 
koje smo navikli, već i čije mogućnosti još uvek nisu — u spon- 
tanom posmatranju — iskorišćene do kraja. Različite tehnike i 
postupci — čijim se često zvučnim imenima ponekad želi da 
karikira moderna umetnost — koje smo videli kako nastaju i 
smenjuju se za poslednjih šezdeset godina, govore nam o istra- 
živanju različitih sistema oblika čija nam novina i pravi smisao 
još uvek nisu do kraja shvatljivi, i čiji su rezultati — iako više 
nisu sasvim nerazumljivi — još uvek ne mogu biti — bar od 
većine — prihvaćeni kao autentična umetnička vrednost. Stoga 

izgleda sasvim prirodno da moderni umetnik katkada želi da 
nas impresionira tehnikom, ali u tome bi trebalo videti odbram- 
benu reakciju, pre nego izjavu o pravoj prirodi umetnosti ko- 
jom se bavi. 


Razume se, može mi se primetiti kako je period od šezdeset 
godina sasvim dovoljan ne samo za sazrevanje, već i za opada- 
nje jednoga stila, i kako mi imamo sva prava da se zapitamo 
kakva su konačna i velika dela nastala u tome razdoblju. Me- 
đutim, meni se čini kako moderna umetnost započinje nešto što 
se u tolikoj meri razlikuje od svega što nalazimo u klasičnoj, 
da se na nju teško mogu primeniti uobičajena merila kojima se 
vrši periodizacija ranijih epoha. Sasvim sazrela i zaključena 
dela — kao što je, naprimer, Mondrianovo — svojom beskom- 
promisnom udaljenošću od svega što zasada smatramo estetič- 
kim doživljajem, ukazuju nam da su mogućnosti doživljava- 
nja što ih ona u sebi sadrže prilično daleko od toga da budu 
otkrivene i shvaćene. Zrelošću jednoga stila obično nazivamo 
svesno korišćenje svih mogućnosti što ih oblici jedne vrste 
pružaju; i verovatno najbolji primer takve zrelosti koji u isto- 
riji umetnosti poznajemo, jeste period takozvane »visoke re- 
nesanse«, u kome nalazimo iskorišćene sve mogućnosti ljud- 
skog tela koje ono može pružiti kao oblik, kao masa i kao ma- 
terija. Čak i letimičan pogled na dela stvorena u godinama koje 
su iza nas, pokazaće nam nepreglednu panoramu mogućnosti, 
kojima tek predstoji da budu iskorišćene, i povratak figura- 
tivnom slikarstvu — bilo u obliku naivnog, ili fantastičnog sli- 
karstva, omiljenog među literatima — pokazuje nam poraz is- 
traživačkog duha pre nego poraz i duhovnu pustoš jednoga stila. 
Isto tako, ne smemo zaboraviti kako je sasvim zreli period re- 
nesanse gotovo dve stotine godina udaljen od prvog pokušaja 
da se ljudsko telo u svom konkretnom obliku učini mogućim za 
umetnost, Giottove kapele Scrovegni. 


Moram odmah da kažem kako nemam nikakvu gotovu teo- 
riju o tome na koji način Mondrianovi kvadrati mogu postati 
»cosa mentale« — osim tvrđenja da me oni uzbuđuju isto ona; 
ko kao što me uzbuđuje neko od velikih dela klasične umetno- 
sti — ali mislim kako bi svaki preuranjeno uopšteni odgovor 
morao biti brzoplet i pogrešan. U, odnosu na modernu umet- 
nost, mi još uvek živimo u periodu prilagođavanja, i stoga sva 
naša objašnjenja i sve naše teorije moraju na naročiti način 
biti dvosmislene: one su samo delimično u stanju da objasne 
ono što zaista vidimo, a najvećim delom pokušavaju da ono što 
vidimo na neki način vežu za ustaljene navike gledanja. Obično 
volimo da govorimo o dehumanizovanoj umetnosti tehničke ci- 
vilizacije, ali ako pažljivije pogledamo, primetićemo kako je 
taj pridev samo projekcija našeg nepotpunog reagovanja na 
oblike koje nalazimo u modernoj umetnosti, i kako on izražava 
našu nesigurnost pred njima, daleko više nego što govori o stvar- 

nom stanju stvari. Razume se, može mi se primetiti kako je 
prilično lako prebaciti u budućnost sve što nas danas muči, i 
naseliti je nestvarnim nadama i neostvarljivim željama. Ali 
ako sve o čemu sam govorio nije tačno, tada proteklih šezdeset 
godina umetnost nisu stvarali umetnici — u čiju ozbiljnost i 
čestitost nemamo razloga da sumnjamo — već šarlatani i lu- 
daci. Kao pretpostavka, ovo mi se čini daleko smelijim nego 
sve što sam rekao. 

SLIKA SVIJETA I MODERNA DRAMA 


Vladan Švacov 


Kazalište od samoga svog iskona stoji u najužoj vezi s općom 
životnom konstelacijom vremena; življe i spremnije od bilo koje 
umjetnosti upliće se ono u tkivo 'svoje sadašnjice, jer od njenog 
besprizivnog suda živi i umire. Zato je dramsko pjesništvo od 
Eshila do Ibsena crplo svoje životne sokove iz plodno-oporog 
tla aktualnosti i tek kroz neposredno — u kazališnoj predstavi — 
provjereno svjedočenje o čovjeku i svijetu ulazilo u kulturno - po- 
vijesne tokove budućnosti. Težnja za osmišljavanjem tog iskustva 
dopušta mogućnost da ovaj pokušaj bude naslovljen ovako: sli- 
ka svijeta i moderna drama. 


PRETHODNO ISPITIVANJE POJMOVA 


Ne moda, ni kabinetska pedanterija, već misaona zrelost vre- 
mena nalaže uvijek pomno i budno preispitivanje kategorijalnog 
aparata, koji pod teretom sve odsudnijih spoznaja i radikalno 
novih usmjerenosti pokazuje svoju sretnu nestabilnost. Sretnu 
stoga, što svjedoči o živim strujanjima duha u vremenu koje je 
već davno određeno kao »oskudno«. 

U naslovu su dovedeni u vezu pojmovi: slika, svijet, moder- 
no, drama. Njihova prethodna povezanost u parove slika svijeta 
i moderna drama, tek je postulirani pretkritički odnos, koji prije 
punog misaonog važenja treba razriješiti, da bi istom nakon 
ispitivanja bio omogućen. 

a) Slika svijeta 

Prije no što zapitamo o slici (mislimo dakako suvremenog) 
svijeta, moramo pitati o svijetu samom. Što je svijet danas, za 
misaonog čovjeka druge polovine 20. vijeka? 

Što je to svijet?! 


1) U mišljenju o svijetu nemoguće je mimoići najznačajnijeg živog mislio- 
ca našeg povijesnog svijeta, Martina Heideggera. Njegova prisutnost u 
ovom radu pri određivanju pojmova nije samo akt evidencije. 

»To ime nije ograničeno nagkosmos, prirodu. Svijetu 
pripada i povijest. Ipak, samo priroda i povijest i oboje u svo- 
jem.. uzajamnom prožimanju ne stvaraju svijet. U ovom odno- 
su misli se i na osnov 'svijeta isto tako, kao i na njegov odnos 
prema svijetu.«* Svijet dakle ne znači više nešto po sebi posto- 
jeće, što izvan čovjeka i suprotstavljeno čovjeku postaje osno- 
vom i samog njegovog određenja. Svijet nije više samo KOSMOS, 
FYSIS, ili u svom odnošenju prema čovjeku MOIRA, EIMAR- 
MENE, nego čvrsto zajedništvo prirode i povijesti. Bez obzira na 
razlike, novovjeko mišljenje od Descartesa do Heideggera (uz 
isključenje metafizičkog materijalizma) svijet određuje subjek- 
tivno, antropocentrički, kao čovjekov svijet. Bilo kao: predmet 
kogitacije (Descartes), ideja uma (Kant), samorazvoj ideje (He- 
gel) predmet čovjekove osjetilne i praktičke djelatnosti (Marx), 
ili intencionalni bitak (Husserl) — svijet se uspostavlja kao 
pred-metnut, pred-stavljen, čovjekom obuhvaćen. Svijet se obje- 
lodanjuje kao slika, kao u najširem i najdubljem smislu gledano 
i sagledano, ali u isto vrijeme kao ono, koje svoj identitet dobiva 
tek u tom odnosu spoznajnog zrenja i praktičkog oblikovanja. 
Stoga »slika« ovdje ne znači puki odraz. »Mi time mislimo svijet 
sam, postojeće u cjelini, onako kako je za nas mjerodavno i oba- 
vezno. Slika ne znači ovdje neki otisak, već ono što proizlazi iz 
govornog obrata: mi smo o nečem u slici. To će reći: sama stvar 
stoji tako, kako s njom stoji za nas, pred nama.«? 

Slika svijeta je tako neprekidno strujanje, dohvatanje i izmi- 
canje, omogućeno skupo plaćenom povlasticom čovjekovom da 
prema svijetu uvijek bude »nešto drugo« — subjekt. Nešto od 
težine te povlastice sadržano je u našoj staroj riječi za subjekt: 
podmet. Biti subjekt, znači biti vječno pod-metnut. 

»Ali još manjka jedno odlučujuće određenje u biti slike. ,Mi 
smo o nečemu u slici' ne znači samo da nam je biće uopće pred- 
stavljeno, već da u svemu onome što mu pripada i stoji zajedno, 
stoji pred nama kao sistem.«* Subjektivnost i sistematičnost 
osnovna su određenja novovjekog mišljenja i pjevanja. Za Anti- 
ku je slika svjjeta neprimjenljiva veza pojmova, jer tamo je čov- 
jek obuzet i obuhvaćen opstojnošću unatoč svim otporima i po- 
nosnim osjećajima svoje vrijednosti. Kad Sofoklo u »Antigoni« 
kaže: 


»Pun je sila svet, 


al' ništa čoveka jače nije. ..« (Prev. M. Đurić), 


tada je to samo izraz za osvjedočenje da je čovjek doduše naj- 
jača, ali ipak samo jedna od sila unutar svijeta. 


2) Martin Heidegger, »Ho'zwege«, Frankfurt/a. M, 1952. S. 81. 
3) Ibid. S. 82. 
4) ibid. S. 82. 

Srednji vijek također ne može imati sliku svijeta, jer je opstoj- 
nost shvaćena kao ens creatum. Ništa ilustrativnije za taj stav 
od Augustinovih riječi: »Tada se obratih svima stvarima što se 
dotiču mojih sjetila: Recite mi nešto o Bogu, koji vi nijeste; ka- 
žite mi nešto o njemu! A one zavapiše glasom velikim: On nas je 
stvorio.) Odnos stvorenog prema stvorenome isključuje svaku 
mogućnost subjektivnog postavljanja čovjeka prema svijetu, da- 
kle sliku svijeta; ova danas znači ništa manje nego sliku posto- 
jećeg onako kako je ono za čovjeka, a i sliku čovjeka samog, koji 
se o postojećem »postavlja u sliku« i time uspostavlja kao subjekt. 
Taj antropocentrizam međutim nije isto što i egoizam ili indivi- 
dualizam. Subjektivizam obavezuje svaki pojedinačni Ja cijelim 
nepreglednim prostranstvom povijesnih povezanosti. Stoga Hei- 
degger ispravno primjećuje: »Ovo, za bit novoga vijeka odlučuju- 
će ograničenje oba događaja, da svijet postaje slikom, a čovjek 
subjektom, baca ujedno svijetlo na onaj, na prvi pogled protu- 
smisleni događaj novovjeke povijesti. Naime, što obuhvatnije i 
snažnije svijet kao osvojen stoji na raspolaganju, što objektiv- 
nijim se pojavljuje objekt, to subjektivnije, tj. prodornije uzdiže 
se subjekt, to nezaustavljivije obraća se promatranje svijeta i 
učenje o svijetu u učenje o čovjeku, u antropologiju. Nije nikak- 
vo čudo, da tek tamo gdje svijet postaje slikom dolazi do huma- 
nizma.e" 

Razmatranje pojmova svijeta i slike dovelo nas je tako do 
pojma slike svijeta, koji opet donosi dvostruku spoznaju: o našem 
vremenu kao vremenu slike, sistema — i o čovjeku kao nosiocu, 
uspostavljaču te slike i tog sistema. Ova, već mnogo puta ovdje 
imenovana subjektivnost novovjekog mišljenja i djelovanja 
predstavlja za čovjeka strašan teret odgovornosti i samoće. Sada 
već bez pomoći odozgo, a još bez čvrste ukorijenjenosti u zavičaju 
bitka, čovjek današnjice je putnik; on je ono nemirno Između, po 
kojemu kao nada pripada bitku, a ipak u opstojnosti ostaje stran- 
cem. O tegobama tog putovanja i o mjestima toga Između u na- 
šem vremenu govori nam: 


b) Moderna drama 


Svijetu kao čovjekovu svijetu pripada povijest. Povijesti pri- 
pada svako bitno činjenje čovjekovo, dakle i umjetnost. Zato 
svaki govor o umjetnosti znači govor o povijesti, kao što sam go- 
vor umjetnosti znači i jest govor povijesti same." Tek iz osvješ- 


5) Augustin iz Tagaste, »Ispovijesti«, Zagreb 1930. Prev. A. Živković; 
X—6. Podvukao V. Š. 

6) Holzwege, cit. izd. S. 86—87. 

7) Sed mayr stoga djelimice pogađa istinu kad iznosi svoju ekstremnu 
tezu: »Interpretscija pojedinih djela umjetnosti može biti pretpostavka 
dubljeg poznavanja povijesnog zbivanja, ne obratno. Iz umjetnosti možemo 
l moramo u povijest. Iz povijesti ne možemo u umjetnost « — Hans Sedimayr: 
»Kunst und Wehrheit«, Hamburg 1957. S. 7. 

tenja ove bitne povezanosti možemo krenuti u mišljenje o pjes- 
ništvu i unutar pjesništva o dramskom pjesništvu. 

Pjesništvo je očito neko govorenje, u svojim ciljevima i naj- 
višim dometima »čisto« govorenje. »Čisto« znači bez primjese 
bilo čega što ne bi bilo pravo govorenje. U pjesničkoj praksi i 
verifikaciji to znači: ne moći dodati, oduzeti, ili zamijeniti ma 
i jednu riječ, ma i jedan znak. 

Što znači: pravo govorenje? 

Znači govorenje koje je kazivanje, iskazivanje i pokazivanje. 

Čega? 

Uvijek onog Jednog, što jest kao jedno u svemu: bitka. 

Što je kazivanje bitka? 

Istina. 

Zašto kazivanje umjesto govorenje? 

Jer se može govoriti a da se ništa ne kaže, i može se šutjeti, 
a da se mnogo toga kaže. l 

Zašto je bit govorenja kazivanje, a bit govora — kaza. Ka- 
zivanje je istinito, bitno govorenje bitka samog. Kaza je mjesto 
gdje obitava bitak. Kaza je kuća bitka" 

Govoriti o pjesništvu znači dakle govoriti o neiscrpnim mo- 
gućnostima prodora u boravište bitka, u kazu. U kazi je bitak 
kod kuće, on se tamo razotkriva. U pjesničkom kazivanju bitak 
se »postavlja —u — djelo«, u njegovom  »sijanju« po-kazuje 
svoju prisutnost u osjetilnosti i povijesti, is-kazuje se kao ljud- 
ski bitak i oblikuje se u »svijet«, u »stil«. Bitno mišljenje o pje- 
sništvu je dakle mišljenje o biti pjesništva kao boravište bitka. 
Zato će mišljenje o pjesništvu kao ljudskom »sačinjanju« (u — 
djelo — postavljanju) istine bitka, nužno uspostaviti i izvesti 
temeljne pojmove poetike iz temeljnih mogućnosti ljudskog bit- 
ka, iz njegove vremenitosti i povijesnosti. Ova posljednja misao, 
koja je izvanredno plodno djelovala na modernu fundamental- 
nu poetiku ima svoje ishodište u djelu, koje na izgled nema ni- 
kakve veze o problemima poetike i teorije književnosti. Riječ 
je o još uvijek aktualnoj, iako od samoga autora u mnogo čemu 
prevladanoj Heideggerovoj knjizi »Sein und Zeit«. Najznatniju 
korist izveo je iz tog djela Emil Staiger, kada je iz trodimenzio- 
nalnosti vremena našao put za bitno određenje temeljnih rodnih 
pojmova poetike" 

Osnovna je teza da se lirsko, epsko i dramatsko kao temelj- 
ni pojmovi poetike zasnivaju na tri temeljne mogućnosti ljudskog 


8) Usp. M. Heidegger: O biti umjetnosti, Zagreb 1959. Prev. D. Grlić — 
D. Pejović, i osobito najnoviji Heideggerov zbornik radova o govoru i pjes- 
ništvu: »Unterwegs zur Sprache«, Pfullingen 1959. . 
ć 9) Usp. M. Heidegger: Sein und Zeit, Tübingen 1953. (7. Aufl.), osobito 

$ 67. i 68. 

10) Usp. Emil Staiger: Grundbegriffe der Poetik, Zurich 1951 (2. Aulf.) 
O Staigerovom djelu pisao je kod nas vrlo iscrpno, Zdenko Škreb. Usp. A: 
Flaker — Z Škreb: »Stilovi i rezdoblja«, Zagreb 1964. 

postojanja. Dramatsko koje nas ovdje zanima određeno je u 
svojoj biti kao napetost, a realizira se u dva osnovna modusa: 
kao patos i kao problem. Bez obzira na neznatne zamjerke i 
znatna priznanja Staigerovu izvođenju treba spomenuti, da upra- 
vo u ovom, kod Staigera nedovoljno domišljenom pojmu napetosti 
leže mogućnosti jedne moderne fundamentalne dramaturgije. Ali, 
napetost može biti konstitutivni pojam dramskog pjesništva sa- 
mo ako se shvati, ne kao subjektivna napregnutost ili podignu- 
tost raspoloženja, već kao odnos i odstojanje. Ne samo kao »na- 
petost« situacije, dijaloga, ili radnje, već prije svega kao nape- 
tost strune ili žice koja titra, zvuči i glasa se; kao nešto razapeto 
između ..., kao napetost odstojanja između dva mjesta. Bit dra- 
matske napetosti proizlazi iz odstojanja između opstojnosti 
i vrhovne povijesne vrednote. 

Ako se epsko i lirsko prijateljski kreću po tlu opstojnosti, 
bilo kao predočujuće prikazivanje punine njenog toka (epsko), 
bilo kao uranjanje i stapanje s njenim strujanjem (lirsko) — 
dramatsko je oblik suđenja opstojnosti, njena kritika, a u svom 
do posljednjih konsekvencija dovedenom obliku, u tragediji, 
njena negacija. Dramsko je djelo stoga uvijek izraz privacije 
neke povijesne vrednote, a u najvišim svojim ambicijama izraz 
nepostojanja ili nemogućnosti realizacije vrhovne povijesne vre- 
dnote; ono je »tvrdnja o nemogućnosti jednog povijesnog svi- 
jeta«. (Staiger). 

Antička tragedija je, bitno mišljeno, svijest o nemoći čov- 
jeka, kao sudbinom, svjetskim redom sputanog bića. Najviša 
vrednota se tada osjeća kao čovjekova sloboda prema nadmoć- 
nom redu stvari kojim je zauvijek obuhvaćen (Edip). Sudbina 
je predstavljena kao uzrok čovjekove ugroženosti i bespomoć- 
nosti, a sloboda kao nikad nedostižna vrednota oslobođenja od 
strašnog reda Bezimenog. 

Povijesne vrednote, koje u etičkoj svijesti srednjega vijeka 
zauzimaju najviše mjesto, jesu čistoća i čast. Zato su najznačaj- 
nije pjesničke tvorevine vremena, koje su dramatski određene (bez 
obzira radilo se o drami, epu ili romanu), cijelo razdoblje od- 
redile kao nemogućnost čistoće i časti u sloju opstojnosti. Ne- 
dramatičnost sakralne dramaturgije srednjovjekovnih martiri- 
ja, uočena već u periodu francuske preklasične poetike (De la 
Taille, D'Aubignac) proizlazi upravo iz nedostatka napetosti. 
Opstojnost je shvaćena kao kratak put prema vječnosti ono- 
stranog, koje je shvaćeno kao prava zazbiljnost, pa svako mu- 
čeništvo i nevinost svetaca i ugodnika ukida odstojanje između 
opstojanosti i zavičaja. Dramatičnost profanog pjesništva napro- 
tiv postavlja baš to odstojanje kao nepremostivo (Teme Tristana 
i Izolde, Fausta, Tannhšusera i kasnije Cid, Horace, Mizantrop.) 

Novovjeki etos i suvremeno mišljenje određuje vrhovnu po- 
vijesnu vrednotu našega vremena kao otvorenost mogućnosti 
slobodne ljudske ličnosti, pa usmjeruju svoje djelovanje (Marx) 

i istraživanje (filozofska antropologija) prema uspostavljanju 
te vrednote. Najopćeniji izraz za tako određenu vrednotu vre- 
mena, za etički i u najvišem smislu ljudski imperativ budućno- 
sti jest: zavičaj. Odavde i unutarnja veza između različitih odre- 
đenja privacije te vrednote. Alijenacija (Marx), »bog je mrtav« 
(Nietzsche), ništavilo (Sartre), zaborav bitka (Heidegger), bes- 
kućnost (Bollnow) — samo su svojevrsni izrazi opće spoznaje 
o čovjekovoj bezavičajnosti i otuđenosti u svijetu. 

Ako smo dramatsko uopće odredili kao napetost odstojanja 
između opstojnosti i vrhovne povijesne vrednote, a vrhovnu 
povijesnu vrednotu našeg vremena kao zavičajnu budućnost čo- 
vjekovu, to će bitno određenje u pravom smislu moderne dra- 
me glasiti: sačinjanje napetosti odstojanja između opstojnosti 
i zavičaja. 

Ovakvo određenje namjerno i svjesno odustaje od svake 
pretenzije definiranja. Mišljenje na kojem je zasnovano zaba- 
cuje pretpostavku tradicionalne estetike bilo kojeg smjera, da 
je drama prije svega »umjetnina« i da kao takva podliježe pri- 
marno estetičkoj književno-kritičkoj ili dramaturškoj analizi 
»forme«, »strukture« itd. Ono uspostavlja dramu prije svega kao 
oblik sačinjanja istine bitka, kao boravište njegovog povijesnog 
epohć i time tek u razgraničenju od ostalih oblika kazivanja 
(mišljenja, lirskog i epskog pjesništva), ulazi u potragu za nje- 
nom biti. Tako kroz bitno mišljenje o pjesništvu dolazimo do 
dvostruke mogućnosti: nalazimo utemeljenje i ishodište os- 
novnih općih pojmova i nove, često vrlo plodne putove do klasi- 
fikacije i interpretacije (Staiger, Heidegger, Bollnow") — i s 
druge strane, pjesništvo shvaćeno kao boravište bitka usposta- 
vlja se izvorom spoznaje o njegovoj povijesnosti (Sedilmayr, 
Volkmann — Schluck, Strolz). Ova druga mogućnost pravi je 
interes ovog pokušaja i njegovog osnovnog pitanja koje glasi: 


KAKO SE MODERNA DRAMA UGRAĐUJE U SLIKU SVIJETA?” 


Prije nego što pitamo moramo pokazati mogućnost i važ- 
most pitanja. Mogući prigovor da se ono uopće postavi, glasi: 
ako je draxaatsko u svojoj biti izvjesna destrukcija, i to čak des- 


w- 

11) Usp. njegovu izvrsnu studiju o Rilkeu: Otto Friedridh Bollnow — 
Rilke, Stuttgart 1956. (2. Aufl.) 

12) Pri ovom pitanju daje se još jedno određenje modeme drame. Ona 
je moderna ukoliko »se ugrađuje«, uko'iko nadopunjuje sliku suvremenog 
svijeta. Time je razlučeno moderno od suvremenog tako, da ovo posljednje 
ostaje samo kao oznaka vremenske pripadnosti djela ili stvaraoca razdoblju. 
Moderno pak znači korespondenciju s bitnim određenjima suvremenog svi- 
jeta njegovim ugroženostima. traženjima, slutnjama i nadama. Tvrdnja da 
se određenje pojma modernog mora izvesti iz s'ike svijeta, a da se s druge 
strane slika svijeta izgrađuje iz pjesničkih spoznaja, nije circulus vitiosus. 
Do slike svijeta ne dolazimo samo iz pjesništva, već i iz filozofije, znanosti, 
tehnike, Proizvodnje i njihovih odnosa. Dramsko je pjesništvo samo jedan 
od izvora naše spoznaje suvremenog svijeta, dok je suvremeni svijet jedino 
ishodište dramskog pjesništva. 

trukcija mogućnosti opstojnosti, kako se tada drama može 
»ugraditi« u sliku svijeta? Odgovor na ovo pretpitanje proiz- 
lazi iz samoga poima svijeta. Svijet je određen ne samo kao sta- 
tički sistem zazbiljnosti, već i kao osnov te zazbiljnosti i svijest 
o njoj. U svijesti o svijetu nalazi se i nužnost njegova kretanja 
i mijenjanja tako jasno, da uza sve razlike među misaonim sis- 
temima ona jedina ostaje izvan sumnje i prijepora. 

A to je upravo polje igre dramskog pjesništva: svijet koji 
se iz sebe razara i stvara; svijet kao vječno poprište »borbe starih 
i novih bogova«; svijet kao stalni sukob svoje zbilje i svojih mo- 
gućnosti; svijet kao raspon između opstojnosti i zavičaja. Dra- 
ma kao pjesnička destrukcija povijesne opstojnosti doziva buduć- 
nost svijeta razarajući njegovu sadašnjost. Drama se ugrađuje u 
sliku svijeta poetskim tvrđenjem i pokazivanjem nemogućnosti 
svijeta kao ostajanja. 

Moderna drama izražava tu nemogućnost u nekoliko stupnje- 
va destrukcije svijeta. Pokušajmo imenovati teze tih stupnjeva: 


1. Svijet je loše uređen. . 
2. Svijet je nužno loše uređen. 
3. Svijet je igra. 
4. Svijet je pričin. 
5. Svijeta nema, ili svijet kao sistem ne postoji. 
Bez namjere da se slijedeće izvođenje shvati kao tematska 
klasifikacija moderne drame, želi se pokazati kako stupnjevi des- 


trukcije opstojnosti vrše postepenu redukciju vrednota jednoga 
svijeta na izmaku. Pođimo redom: 


1. Svijet je loše uređen. 


Na ovom prvom stupnju destrukcije svijet ie shvaćen kao 
svijet društva. Zato prva generacija"? modernih dramatičara po- 
kazuie socijalna i egzistencijalna ograničenja unutar građanske 
zajednice. Pri tome se socijalna kritika nesvjesno ili svjesno za- 
laže za društvenu reformu kao jedinu pravu mogućnost obra- 
ćanja čovjeka sretnijoj budućnosti. Teza je jasna: pokažimo 
građanskom društvu njegovo pravo lice, podstaknimo revolu- 
cionarnu vatru pobune da bismo promijenili same osnove druš- 
tvene organizacije. Do ovako dosljedno domišljenog i izraženog 
stava dug je put. On se začinje još u samim počecima moderne 
drame, u gotovo bismo rekli kontemplativnim destrukcijama 
Čehova i Ibsena, vodi preko već svjesno politički angažiranih 
dramatičara kao što su G.B. Shaw, E. Toller i Gorki do ekstrem- 
no izražene dramaturške i kazališne koncepcije Bertolta Brechta. 


13) Pojam generacije ovdje očito nema značenje ni vremenskog ni stil- 
skog pa čak ni tematskog zajedništva. On ovdje bez drugih pretenzija samo 
povezuje raznorodne pojave istog stupnja destrukcije opstojnosti. 

Svojevrstan opori optimizam zrači iz ove dramaturgije. Zlo 
nije nepopravljivo, ono ne leži u samim osnovama svijeta, već 
u čovjeku, koji kao racionalno, društveno i stvaralačko biće, uza 
sve svoje deformacije stoji na pragu povijesne inicijative. 


2. Svijet je nužno loše uređen. 


U ovoj tvrdnji osjećamo već dah i duh antičke tragedije 
sudbine: nitko ne može biti nevin. Ipak, odnos ogrešenja je u 
modernoj drami bitno različito zasnovan. Dok je antički junak 
igračka sudbine koja se neumoljivo vrši izvan i iznad njega, 
novovjeki tragički patnik nosi svoju sudbinu u sebi. Umjesto 
pravde i nepravde, istine i neistine, sada se bore dvije pravde 
i dvije istine. Čovjek se ne sukobljava više s vanjskim silama 
i moćima, već se one sukobljavaju u čovjeku (Jaspers). U tom 
sukobu čovjek nema pomoći ni suradnje, on je sam. Teret svi- 
jeta pada na njega i u njega svom težinom svoje prijetnje. Svi- 
jet, to sada nije društvo, zajednica, to je svaki pojedinac. A ipak, 
radi se o jednom sistemu svijeta vezanom iskustvom osamlje- 
nosti i bespomoćnosti (O'Neill). Taj sistem u dramskom pjes- 
ništvu izrasta iz naturalizma od Strindberga do O'Neilla, nosi 
sa sobom svu »tragiku susreta duša« (Maeterlinck), nemoguć- 
nost prisnosti i djelotvornosti (Sartre). Iz toga svijeta nema iz- 
laza. Ljudi se bespomoćno otimlju njegovoj prisili, uzalud po- 
kušavaju slobodu i međusobno približavanje (Anouilh, Giraudo- 
ux). 

3. Svijet je igra. 


Daljnje rastvaranje svijeta ogleda se u spoznaji njegove stra- 
šne instrumentalnosti. Dok je na prethodnom stupnju svijet još 
stabilan i uređen iako nas kao sistem ugrožava, ovdje se on pre- 
obraća u nepoznato Nešto, što nas poput marioneta drži u su- 
ludoj, za nas besmislenoj igri. Ne sistem, ne kozmos, nego nad- 
moćni golemi Hir poigrava se s nama bez ikakvih jasnih ciljeva 
i pravila. Mi samo »igramo ili smo igrani« (Schnitzler), a da ni- 
kada ne saznajemo što nas i zašto drži u igri. Grandiozne vizije 
čitavog niza dramatičara tog intenziteta destrukcije pokazuju 
svojim zajedničkim izvornim iskustvom jednu u pravom smislu 
modernu projekciju čovjekove otuđenosti. Dramski opus Jeana 
Geneta (Sluškinje, Balkon, Crnci, Paravani) uporno ponavlja 
u različitim varijantama svu tragiku položaja čovjeka kao igrača 
i igračke. Schnitzler, Ghelderode, Audiberti, Diirrenmatt i mno- 
gi drugi kazuju isto. 

Samo jedan korak dijeli nas do još intenzivnije destrukcije 
svijeta sažete u tezi: 


4. Svijet je pričin. 


. Čovjek živi u međuprostoru društvenog pričina i svoje sæ 
moće u stalnoj bezizglednoj potrazi za svojim pravim bićem. 
On se ogleda u svojoj okolini kao u ogledalu, bez mogućnosti 


198 


da ikada sazna što stoji iza pričina slike i društvene maske. 
Iščezava i topi se u tuđim očima, grozničavo traži svoj identi- 
tet da nađe istinu svoje krivnje i mogućnost pravednosti svo- 
jih postupaka. Ali slike su nejasne i proturječne, nikada se ne 
usklađuju u smisleni sistem. Ja se pretvara u nesigurni privid, 
u igru ođsjeva i odraza, bez nade da ikada sazna i usvoji ono 
Iza. Ljudi još saobraćaju međusobno, ali već pri samom stu- 
panju u odnos navlače maske. Groteskna gomila maskama iz- 
ranjenih i izobličenih lica ispunjava i postaje svijet maglovi- 
tih prikaza bez čvrstih tijela, bez stalnih oblika. Samo katkada, 
u ogoljenosti očajničke strasti spadne koja maska, ali ona je 
tako prirasla uz lice, da se i ono otkida s njom. I nikada lica. 
Maska iznad njega, ili bezoblična krvava masa ispod njega. 
Opet se ne zna tko je tko. Lutanje bezimenih nestvarnih sjena 
nastavlja se u nedogled. 


To je svijet, ili bolje, ono što je ostalo od svijeta Luigi Pi- 
randella, bolnog tražitelja čovjeka i istine u svijetu pričina. 
Pirandellove spoznaje su magistralna iskustva našega vremena 
ne samo zbog literarnih i dramaturških inovacija, nego u prvom 
redu zbog radikaliziranja i zaoštravanja povijesne dijagnoze. 
Ne će proći ni trideset godina od njegovih prvih sumornih po- 
ruka, da bi se konačno objavila posljednja i najekstremnija 
teza moderne drame: 


5. Svijeta — nema — Svijet kao sistem ne postoji. 


Spomenimo odmah imena: Eugčne Ionesco i Samuel Beckett. 
1950. godine Ionesco je izvršio svoj prvi atak na logos. »Ćela- 
va pjevačica« nije bizarni »anti-piece«, »Lekcija« (1951.) nije 
samo »drame comique«, to je napad na svijet kao logički sistem, 
napad na svijet kao kozmos, koji se kao »monde comique« pre- 
tvara u »anti-monde«. Taj se napad očituje u tri faze razvoja 
Ionescove tematike: 


a) destrukcija govora kao kazivanja, 
b) destrukcija smjera i smisla proizvođenja i 
c) destrukcija svijeta kao mogućnosti slobode. 


Rastvaranje počinje prihvaćanjem kontradikcije kao nor- 
malne mogućnosti mišljenja i komunikacije (Ćelava pjevačica). 
Ono se nastavlja totalnim obezvređenjem i same evidencije 
»6+*1=7, a katkada i 8!« (Lekcija). Iza toga nastupa teror stva- 
ri, proizvodnje, predmeta upotrebe, koji se beskonačno umno- 
žavaju i zatrpavaju čovjeka, tako da on postaje njihovim pred- 
metom. (Budućnost je u jajima, Amćdće, Novi stanar). Ras- 
pada se ne samo spoznajna, već i praktička relacija subjekt-ob- 
jekt, rastvara se svaka zakonitost mišljenja i pojavnosti, svijet 
postaje ne-u-računljiv, on kao red stvari više ne postoji. 

Kod Pirandella, Schnitzlera ili Geneta još slutimo da iza 
maske, igre i pričina postoji neki nedohvatljivi, zlobni red, an. 
tropomorfizirana, nehajna MOIRA, koja se poput poludjele 
matere surovo igra sa svojom nakaznom djecom. 

Sada, u djelu Samuela Becketta nema više ništa »iza« i ništa 
»iznad«, tako da i ono nekoliko preostalih ljudskih" ostataka 
ovog »ne-svijeta« odustaje od traženja. Oni napuštaju čak i tra. 
ženja nasumce, lutanje, bilo kakvo kretanje. Oni samo čekaju. 
Čekaju i traju. Lica Beckettovih drama su derutna tjelesa koja 
lebde u vakuumu čistog trajanja, dok oko njih, kao po ćudlji- 
voj navici nekog pokvarenog mehanizma gravitacije kruže kr. 
hotine bivšeg svijeta: nekoliko predmeta svakodnevne uporabe, 
dva-tri zaboravom nagrizena stiha »klasika«, par taktova pra- 
starog banalnog šlagera, po koja slika sjećanja »od nekad«, bez 
mogućnosti da se integrira u iskustvo. 


I onda, kad izađemo iz kazališta nakon predstave Becke- 
ttova komada, dogodi nam se ono što je veliki Louis Jouvet 
nazvao »srećom drugoga dana«. Izlazimo potreseni i mislimo, 
kako to: Svi ti Beckettovi jedva — još — ljudi, razasuti po pu- 
starama i smetištima, napola istrunuli, ukopani do vrata u zem- 
lju — svi oni traju. Još više od toga, oni istraju. Smisao njiho- 
va postojanja sveden je na čekanje i puko trajanje, na shizoi- 
dno ponavljanje svakodnevnih besmislica, ali njihova volja za 
trajanjem nikada nije narušena. Iz te bezgranične upornosti 
ogoljenog opstanka, iz najtamnijih i najskrovitijih dubina života 
kao da progovara pra-volja u zaborav potisnutog bitka: da bu- 
de. Ništa više od toga, samo: da bude. 


I to je doista »svršetak igre«. Svršetak igre koja je započela 
u vrijeme kada se od kora odvojio prvi glumac (HYPOKRITES 
— odgovarač), kada je začet dijalog (DIALOGOS, dvo-govor). 
Umjesto jednog logosa, govora i zakona sklada i reda počinje prije- 
por i borba. Umjesto prazajednice jednakih u jednom počinje po- 
-dvojenost. Govor se sukobljava s od-govorom, rođena je DRAMA 
(radnja), da radi o mukotrpnom putu čovjekova odlaska u povra- 
tak zavičaju. Ona nam pokazuje početak dijeljenja od praprisnosti 
»krila velike Matere« (Rilke) i hod sve do u »ledeno doba srca« (G. 
Hauptmann), do izgubljenosti u čistom trajanju. Ona nam da- 
nas pokazuje sve razdaljine čovjekova otuđenja od svog zavl- 
čaja, njegova ogrešenja o svoje otvorene mogućnosti: 

nedjelatnost i ostajanje, 

površnost — »ne htjeti duboko i prisno« (Kierkegaard), 

strah od istine, 

strah od slobode. 

Nagrizajući sito samozadovoljstvo dragovoljnih slijepaca, mo- 
derna drama kazuje: pred čovjekom današnjice ostaje nedirnut 
još samo horizont trajanja kao oskudni ali strpljivi temelj nje: 
gova postajanja. 

Izgradnja svijeta počinje još jednom iznova. Vidjeti i ime- 
novati njegove obrise posao je kazivanja. Imenovati njegove 
pukotine, posao je dramatskog kazivanja. Obrisi i pukotine — 
to nam daje već nešto slike. Za pomnjivog sakupljača možda 
će se naći iskra iskre za njeno osvjetljenje i u ovom, upravo izgo- 
vorenom: 

slika svijeta i moderna drama. 

UMJETNOST I KONSTRUKTIVISTIČKI NIHILIZAM 
Abdulah Šarčević 


I 


Simbol naše povijesne epohe razaznajemo, između ostalog, 
i u jednom impresivnom konfliktu između misli i čina, unutar- 
njeg svijeta i vanjsko-objektivnog; kao da je sve nekom skri- 
venom a tiranskom silom »historijskih« ili »kosmičkih« zakona 
prisiljeno da napusti svoje rodno tle, da napusti svoj jedin- 
stveni i jednokratni susret zemlje i neba, da prebiva u tuđoj kra- 
jini sa tragičkim znakom gubitka i traženja elementarne i ne- 
svodive »snage-sustancije«. Sve što se pojavi pod tim epohal- 
nim znakom kao da ostvaruje samo neki neizrecivi i nemišljivi 
»teološki« ili providencijalni plan. Paukova mreža transcendi- 
rajućeg plana-apsoluta kao da degradra svaki postali singula- 
ritet u neku njemu tuđu formu. Pa ipak nikada upravo sustav 
svijeta nije toliko bio diskutabilan. 

Sjetimo se da je novovjekovna povijest čije implikacije do- 
bivaju danas tek svoje konačne historijsko-planetarne obrise in- 
stalirala oblikujuću snagu subjektiviteta: »objektivni idealizam« 
je povijest što je na sebe preuzela »rad pojma«, da empirijski 
i industrijsko-tehnički razvije i eksplicira sve njegove bitne i 
nnutarnje mogućnosti; sve mora na apokaliptičnoj njihalici da 
se rastvori u tvorbu, napravu, postavku, jer zbiljsko je ono po- 
vijesno-društveno bivanje što je istovremeno apsolutno posre- 
dovanje, tehničko-znanstvena transparencija svijeta, onaj Moloh 
čiji jezičak i pohotljive ruke svemu dodjeljuju pravdu kalkila- 
objekta, predmeta-funkcije. Budući da je ono porodilo i jedno 
skoro kosmičko oduševljenje, da svi spremno sudjelujemo u ra- 
du sa deformiranom i kvantificiranom prirodom, da na utopi) 
sko nebo letimo sa instrumentarijem i funkcionaliziranim miš- 
ljenjem, tada je uvid u bitno, u pretpostavku sveg ovog popred- 
mećenja i deformiranja — sa stajališta novovjekovne povijesti 
— prigodan ili štaviše spekulativan slučaj. 

Gubitak iskonsko-povijesne prirode svakog unutar-svjetov 
nog bića, dakle, i umjetničkog djela, samo je implikacija novo- 
vjekovne pretpostavke povijesnog napretka, izraz rasprskavanja 

metafizičkog smisla ili pozitivnog smisla totaliteta života što je 
nekada umjetnosti davao smisao iskonske i istinske supstancije 
(das Sein). I zaista s obzirom na tu transcendentnu smislenost 
umjetnička je produkcija izgubila »svoju pravu istinu i životnost«. 
Unutar epohalno konstituirane predmetno-znanstvene transpa- 
rencije svijeta i »proze života« ona je po svom povijesno-trans- 
cendentalnom karakteru (a ne po svojoj empirijskoj formi egzi- 
stiranja) nadasve »suvišak« i »prošlost«. Hegel je naravno iz- 
razio taj promijenjeni dijalektički odnos umjetnosti i njene po- 
vijesne pretpostavke: umjetničko djelo nije više sposobno da 
realizira apsolutnu potrebu«, da na »najviši načine izriče isti- 
nu i ideju. Sve se više javlja potreba da se o umjetničkom djelu 
reflektira, da se ono neopozivo preobrati u predmet znanos- 
ti. Dakle, ni umjetnik ne može više apstrahirati od bodljikave 
činjenice da živi usred »reflektirajućeg svijeta«. Sudbina um- 
jetnosti je prema tome neraskidivo vezana za sudbinu metafizike 
(a ne samo za njenu historijsku fiziku-egzistenciju), za eksploziju 
metafizičkog smisla. Ovaj je proces artikuliran temporalnom 
strukturom novovjekovne povijesti koja bitno određena »siste- 
nom potreba i rada« rastvara sve što ne može biti predmet i 
slan njenog kosmopolitskog sistema »savremenosti« — u »histo- 
riju«, u »nebiće« (»prošlost«) koje tek tako udaljeno od svoje 
supstancije-iskona, od vlastite temporalne prirode otuđeno, po- 
staje dostojno »historijske« egzistencije. 


II 


Historijsko dostojanstvo umjetničkog djela dostojno je još 
samo muzejskih prostora, njihovih patina i starostavnosti. Po- 
sut mumificiranih organizama egzistiraju ona tu poput duhova 
(a katkad i poput duha), zbrinuti u svojoj povijesnoj isključe- 
10sti, a zaštićeni od buke i neumitnosti »vremena« kao prolaže- 
ija. Zar ova »historijska« nametljivost i isturenost (koja su pod 
raštitom društvenih ili državnih institucija), ova brižna društ- 
rena i kulturno-historijska briga, ova naknadna samosvijest i re- 
leksija što čuvaju ono što više nije istina života kao i život istine, 
rar to nije samo povijesni izraz za potrebu da reflektiramo o 
imjetnosti, da se ona još situira samo kao predmet (znanstvene 
refleksije, samosvjesnih i savjesnih historičara i raznih skaku- 
avih histeričara, kao predmet pomame turističkih licitacija i 
privrede itd.). »Antiumjetnička« priroda kapitalističke produk- 
zije paradoksalno se nadopunjuje i iskupljuje najsavjesnijom 
brigom i zaštitom umjetničkih djela kao historijskih suvišaka 
{ predmeta. Neumjetnička snaga kapitalističke produkcije uz- 
visuje umjetnost na najviše postolje muzejskog eksponata. 


Tako bitna umjetnička indispozicija povijesti, njena nije- 
most institucionalizirana u bitno spoljašnjem i apstraktnom od- 
nosu prema supstratu prirode-povijesti, u umjetnim tvorbama 


203 


što su poput nevidljivog premaza skrile i prekrile sva unutar. 
-svjetovna bića, nadaleko namećući i legalizirajući model svijeta 
kao znastveno-tehničke sheme i konstrukcije, kao jedine »Zbilje« 
transformirala je i umjetničko djelo u organ i duhovno-historij- 
sku nadopunu njene izvorne apstraktnosti. Umjetnost se protje- 
ruje na periferiju kruga povijesti, u njen muzealno-historijski 
kutak, gdje je tek dostojna da postane predmet nezasitne re. 
fleksije: hipostaza i fetišiziranje umjetnosti kao i empirijski 
barbarizam spram nje mogući su na ovoj povijesnoj pretpostav- 
ci što zakonito ustanovljuje dualizam između povijesti i histo- 
rije, između života i umjetnosti, prozno uređene zbilje i dopadlji. 
vo-lijepog privida, između spoljašnje masivne i iscrpljujuće radne 
egzistencije, grubog fakticiteta prirode-kalkila, i »čiste« umjetno- 
sti. Kult historijskog, mistificiranje umjetnosti itd. nije bitno 
»jednostranost« orijentacije mišljenja, nego je epohalna moguć- 
nost svuda prisutne desupstancijalizacije, neumitne indiferen- 
cije prema naročitoj formi i smislu bića u svijetu, jedne agre- 
sivne i apstraktne društvenosti i njenih institucija. 


III 


Totalno popredmećenje svih bića, totalno i čisto producira- 
nje subjekta u svojoj anonimnoj i apstraktnoj formi, pretpos- 
stavlja eksploziju smislene imanencije bića, te su ljudi mogli biti 
doista slobodni kada su bili uhvaćeni u mišolovke totalnog su- 
bjektiviteta što svoje vlastite bitne mogućnosti izlaže poput og- 
lasnih plakata u tekućoj traci objekata i funkcija, tvorbi i pos- 
tavki. Zato se umjetnost i ne može bitnije da zainteresuje za 
neke spoljne događaje jer su oni odavno postali transparentni 
znanstveno-tehničkoj samosvijesti; ogledajući se u ogledalu ove 
operativne i praktikabilne svijesti, u mnogostrukim tehnika- 
ma (kao što su fotografija, film, televizija, radio itd.) unutar- 
-svjetovna bića kao da osjećaju svoju degradaciju i prozaični 
karakter. 


I možda je sve jednodušno u tome »da nas prešuti, upola 
možda kao sramotu a upola kao neizrecivu nadu« (Rilke); mo- 
žda odbjegli smisao (totalitet) prebiva negdje, bojažljiv i ne- 
dohvatljiv, na ivici i granici još nenaseljenog svijeta. Odavno 
je to filozofija naslutila: u formi modernog nihilizma, ove epo- 
halne i stravične igre Ništa što je ona povijesno popredmećujuća 
moć kojoj se niko ne može sustegnuti (E. Jiinger, Uber die Li- 
nie, 10), što nije samo zbivanje u plićaku povijesti nego Je 1S- 
tovremeno »zbivanje što nadilazi povijeste, rad i »velika sud- 
bina« dubine ili Ništa. Taj tok misli okončava u ideji »totalne 
mobilnosti« svijeta, one »organske konstrukcije« u kojoj će 
»herojska svijest« popredmetiti i tijelo kao čisti instrument. 
Prospekt je utopija nihilizma. 

Granične tačke podudarnosti tog nihilizma (Nietzsche, Do- 
stojevski) dosežu do optimističkog tona u traženju puta ka 
spasu iz duboke patnje čovjeka u »propalosti«. No spas je mo- 
guć samo nadmašivanjem modernog nihilizma koji vrši reduk- 
ciju i prirode i duha i duše i umjetnosti i filozofije. Danas se 
čak podsjeća na univerzalan fenomen modernog nihilizma, na 
»uproštenje znanstvene teorije«, »na iščezavanje čudesnog«. Po- 
stoje još samo »nepoznati ciljevi«, još nedostignuti vrhunci 
spoznaje i tehničke perfekcije. 

Nihilizam je epohalna pretpostavka novovjekovne povijesti 
te je u takvoj situaciji i umjetnost kao i svako unutar-svjetov- 
no biće produkcija iz Ništa, u Ništa (i sa Ništa). Izgubivši ne- 
jovratno svaku smisaonu vezu sa totalitetom života, sa svim 
spoljašnjim, sa konvencionalnim, umjetnost započinje tek svo- 
ju sladogorku avanturu. 

Pošto su svi pra-likovi, svi transcendentni smislovi nepo- 
vratno u antropocentričkoj strukturi povijesti iščezli, i umjet- 
nost po transcendentalnom diktatu svojih epohalnih mogućno- 
ti purificira od »predmetnih« oblika: time se ona i na svom 
empirijskom planu konačno situira u produktivni subjektivi- 
tet, u samopostavljajuće Ja. Njena ukleta sudba vezana je 
ada za demonsku prirodu unutarnjosti otrgnute od spoljaš- 
njeg svijeta i konvencionalnog vremena što samo prigodno do- 
spijeva (kao Big Ben u romanu »Gospođa Deloway« Virginije 
Woolf) u ovu dramu »vriska i krika« poput stravične scene koja 
još više uokviruje i ističe površnost i kontingenciju »brežuljka 
vremena« rada na kojem u svakidašnjici usrdno živimo. 


Nekada je postavljeno pitanje da li je zaista jedina alterna- 
tiva »čovjek činjenice« i »čovjek zraka«, mreža znanstveno- 
tehničke predmetnosti ili prividno-subjektivno oblikovanje. Me- 
đutim, sve što misaono začinjemo nije bez misaonih tokova 
što su i danas nezaobilazni »dubinom i elanom koncepcije 
(Adorno, Notizen zur Literatur II, 152). Uza sve historijski us- 
lovljene pukotine, promašaje i nedomišljenosti, usprkos svim 
autorovim revokacijama, ne želeći upasti u onaj neminovni 
dvostruki »kolosijek« nekritičkog oduševljenja ili pak praz- 
nog u stvari a priori potučenog kritičkog prkosa i poricanja, 
»Teorija romana«, na primjer, misaono je već najavila plimu 
kategorijalnih strujanja moderne umjetnosti. 


IV 


Zato počnimo s Luk&csom. Prije svega, za njega i filozofija 
kao i pjesništvo u najširem smislu riječi jesu svagda »simptom 
pukotine između unutarnjeg i spoljašnjeg, znak bitne različitosti 
između Ja i svijeta, inkongruencije duše i čina«. I on poput He- 
gela i Marxa, ostajući u istom kategorijalnom toku, u središte 
povijesne scene sa njenim tvoračkim i rušilačkim silama po- 

stavlja onaj sretni brežuljak vremena, onaj supstancijalni tota- 
litet što omogućuje da sve konačno izriče i ostvaruje svoju bes. 
konačnu prirodu, da duša u sebi miruje i kada djeluje. Taj je- 
dinstveni totalitet je povijesna supstancija Grka: ona što se u 
svom djelovanju ne gubi, što je na djelu i u svom određenom bi- 
ću identično sa samim sobom. Ona je za Hegela dijalektika unu- 
tarnjosti što u predmetnosti same sebe sima formu spoljašnje 
stvari koja, kao identična sa svojom unutarnjošću, time i sa 
svoje strane neposredno jeste značenje same sebe, te znajući za 
sebe, ona pokazuje sebe« (Estetika II, 120). 

Zato je po Hegelu ovaj supstancijalni totalitet ona povijest 
što ne pokazuje diskrepanciju unutarnjeg zbivanja i spoljaš- 
njeg čina, Ja i svijeta. Krećući se u istom dijalektičkom katego- 
rijalnon toku, Lukács također uokviruje u nekoliko misaonih 
poteza »transcendentalne« obrise klasične umjetnosti Grka. Ako 
duh i njegov čin jesu svuda u Grka cjelina, te se ona pojavljuje 
kao slobodna i u sebi adekvatno podvostručena, ako se unu- 
tarnje nije povuklo u sebe i tako omogućilo onu diskrepanciju 
sa spoljnim činom, tada je za Grke mogla postojati kongruen- 
cija između povijesti i filozofije povijesti, između povijesti filo- 
zofije i povijesti. Za Hegela — a potom i za Lukacsa u »Die 
Theorie des Romans« — čovjek u grčkoj povijesnoj supstanciji 
»još nije bio uvučen u sebe kao u našim vremenima. On je 
doduše bio subjekt ali se on nije kao takav postavio«, tj. kao 
iskon svakog objektiviteta. Taj mir u kretanju i djelu supstan- 
cijalne duše ne poznaje razdor totaliteta, bol raskinuća jedin- 
stva; on je sretna i slobodna kongruencija transcendentalnog 
a priori i svih njegovih odjelovljenja. 

Ne ulazeći ovdje u pojedinosti i implikacije ove epohalne 
dijalektike odnosa povijesti i umjetnosti, podsjetimo se da je 
Lukács u »Teoriji romana« dijalektički-blistavo osvijetlio prin- 
cip grčkog života, one slobodne cjeline što je poslala sama se- 
be svjesna u svim svojim djelima, onog »svijeta« i »sredine u 
kojoj ljepota počinje svoj pravi život i podiže svoje veselo car- 
stvo«, u formi svoje »plastične individualnosti«, pa je otuda 
grčki narod »pomoću umjetnosti dao bogovima takvo određeno 
biće koje potpuno odgovara pravoj sadržini« (Hegel). U Grka 
je umjetnost bila »najviši izraz za apsolutno, te je grčka religi- 
ja religija same umjetnosti, dok kasnija romantička umjetnost, 
mada je umjetnost, ipak već ukazuje na neku formu svijesti 
višu od one forme koju umjetnost može da dade« (Estetika, 
II, 130). 

Apsolutno posredovanje i vraćanje svake historijske struk- 
ture njenom pojmu, apsolutna transparencija apsolutne logike 
stvari, što omogućuje »istinito u formi istinitog«, svođenje sve 
ga na mrežu i trapez apsolutnog subjektiviteta u kojem se ute 
meljuje svaki objektivitet, isparivanje predmetnosti u moguć 
nosti apsolutne konstrukcije, u funkcije-predmete kojima se 

može apsolutno-znanstveno manipulirati, jest ideal i model, for- 
mirajući prius novovjekovne povijesti. Zato umjetnost nije vi- 
še »najviši izraz za apsolutno«. S obzirom na produktivnu snagu 
apsolutne znanosti ona je još samo privid, suvišak i dekoracija 
apsolutno-znanstveno posredovanog i radnog vremena. To je 
njeno bitno određenje. Znanstveno transparentna zbilja, tačni- 
je, omogućuje tek slobodni razvitak« umjetnosti, odvajajući je 
od masivne, ozbiljne i »objektivne« zbilje, od njene teleologije, 
smještajući je u domenu kulturno-estetičkog predmeta, izvan 
poretka i svjetske privrede samog apsoluta, »bivstvovanja«. 


Međutim, tragično je da nismo »više« sposobni ili »još« (a 
tada se krećemo unutar dijalektičko-historijskog modela) nis- 
mo spremni da uvidimo sav splet implikacija postavljanja »ap- 
solutne znanosti« kao biti ili duše svake »zbilje«, a koja ima za- 
sigurno za posljedicu iščezavanje svih paradigmatičnih »formi 
oblikovanja svijeta« što je povijesno-transcendentalni uslov mo- 
gućnosti »čiste« umjetnosti (»elitna« i »masovna« umjetnost 
samo su u sociološko-historijskom smislu bliži ili dalji derivati 
fundamentalne i epohalne strukture). Smještanje umjetnosti 
na »nebo« i na samoj »graničnoj liniji« apsolutne »zbilje« jest 
transcendentalni uslov njene čistoće i »stvaralačke« prirode, 
izvan saobraćaja i ulične buke »apsoluta« sa svim njegovim 
tehničkim napravama, zaključcima i priključcima, koji i na 
tom empirijskom kolosijeku svakim danom sve više otržu um- 
jetnosti »svete« predmete dostojne oblikovanja. I tako je um- 
jetnost dobila počasno postolje privida poput ogrlice popodne- 
va i jutara same znanstveno-tehničke zbilje. Suočena sa »novin- 
skim plakatom«, sa napravama i letilicama »apsolutne znano- 
sti«, sa njenim apstraktnim konstrukcijama, povlači se ona u 
svoju refleksivnost i demoniju Ništa: na taj način, ostvarujući 
ono što joj je transcendentalno-povijesno moguće, pošto je 
onaj stupanj grčke supstancije (a taj je stupanj za Hegela kao 
i za Marxa bio »stupanj umjetnosti«) jedinstva duše i čina 
nepovratno iščezao, umjetnost se još samim »aktom stvaranja« 
totaliteta kao tankom niti što se sve više istanjuje povezuje sa 
»transcendentalnim mjestom« i strukturom povijesti. 


Iz toga, naravno, proizlazi razaranje svake predmetnosti, 
destruiranje jedinstvene povijesne supstancije u parcijalne si- 
steme i »tipove« područja, te sljedstveno tome i umjetnost u 
formi suviška i lijepog privida (svi ostali mnogostruki odnosi 
umjetnosti i historijsko-tehničkih snaga s obzirom na ovu epo- 
halnu strukturu samo su povijesno značajni derivati) na svoj 
naročiti i autonomni način artikulira »moderni nihilizam«, tj. 
inkongruenciju između duše i čina, između Ja i svijeta. Jer tek 
ovdje povlačeći se u »subjektivnost« i unutarnjost »koja umjesto 
da prelazi u čine ostaje naprotiv kod sebe kao unutarnjosti« 
(Hegel) rastvara se supstancijalni totalitet »koji se razvija u 
formi spoljašnjeg zbivanja«. 

Zato su ne samo Kant nego i Hegel misaono već anticipirali 
epohalnu samorefleksiju moderne umjetnosti, one forme dis- 
krepancije između Ja i svijeta što izražava i »ono što je najsup- 
stancijalnije i najzbiljskije kao nešto što pripada toj subjek- 
tivnosti, kao njena strast, kao njeno raspoloženje ili kao njena 
refleksija, i sve to opet kao njen sadašnji proizvod« (Hegel). 
To je ujedno epohalna mogućnost i »granična situacija« moder- 
ne umjetnosti. Moderni roman, lirika, apstraktno slikarstvo 
itd. nastali su, omogućeni su reduciranjem iskona svega što jest 
na apsolutni subjektivitet i produktivitet. 


V 


Vratimo se, međutim, Lukacsu (»Teorija romana«). No sa- 
mom logikom Stvari vraćamo se Hegelu (pa i Kantu u izvjesnom 
smislu). Ne možemo nikako zaobići Heideggera a da se ne za- 
tečemo u kaljuži i plićaku kategorijalnih medija, na nekom sli- 
jepom kolosijeku misaonih mogućnosti. I on kao i Hegel inter- 
pretira supstancijalni totalitet Grka kao analogon istinskog to- 
taliteta. Bitna diferencija počinje s određenjem onog Hegelova 
»još ne«: dok je ono u Heideggera »Još ne« memišljenog, ono 
čemu mi nismo dorasli, dotle je to u Hegela ono što je ostalo 
na stupnju apstrakcije s obzirom na »dovršenje« apsoluta rada 
povijesnog vremena (Hegel und Griechen). Ipak sva je razlika, 
čini mi se, u povijesnoj lokaciji i u našoj nemogućrosti da is- 
tinski iskusimo bit tradicije što nam otvara bit savremenosti. 


U tom smislu za nas je ovdje značajan — s obzirom na prob- 
lem moderne umjetnosti unutar tehničkog svijeta — izvjestan 
historijsko-misaoni okvir ukazivanja na antropocentrično-trans- 
cendentalno ovoriieklo moderne umjetnosti koja se može u- 
slovno nazvati i »refleksivna umjetnost« (A. Gehlen, Zeit-Bil- 
der): 


»Krug u kojem su Grci metafizički živjeli manji je od našeg: 
zato se ne možemo u njega životvomo prebaciti; bolje rečeno: 
krug čija zatvorenost sačinjava transcendentalni bitni način nji- 
hova života rasprsnuo se za nas; mi više ne možemo disati u 
zatvorenom svijetu. Mi smo pronašli produktivitet duha: zbog 
toga su svi arhetipovi (die Urbilder) za nas nepovratno izgubili 
svoju predmetnu samorazumljivost i naše mišljenje se kreće 
beskonačnim putem jedne nikad potpuno ostvarene približno- 
sti. Pronašli smo oblikovanje: zato svemu što naše umorne i 
zdvojne ruke opuste nedostaje uvijek posljednja dovršenost 
(die Vollendung). Mi smo otkrili u sebi samima jedinu istin- 
sku supstanciju: zato smo morali između spoznaje i čina, između 
duše i tvorbi, između Ja i svijeta položiti nepremostive bezdane 
1 pustiti svaku supstanciju da se s onu stranu bezdna raspe u 
refleksivitetu:; zato je naša bit morala za nas postati postulat 

i postavila je između nas i nas samih još dublji i opasniji bez- 
dan. Naš je svijet postao beskonačno velik i u svakom je kutku 
bogatiji darovima i opasnostima no grčki svijet, ali to bogat- 
stvo ukida pozitivni i noseći smisao njihova života: totalitet.« 
(Die Theorie des Romans, 27). 


Šta, dakle, proizlazi iz ove apstraktno-antropocentrične 
strukture povijesti u kojoj je čovjek jedini nosilac supstanci- 
jaliteta? Prije svega, nastaje moderni nihilizam u formi rastva- 
ranja svake tradicionalne predmetnosti u samopostavljanju 
stvaralačkog subjekta«: tako je priroda izgubila svoju iskon- 
sko-umjetničku supstancijalnost, ono metafizičko »po sebi«, ras- 
tvarajući se u racionalno-tehničke sustave i predmeinosti, u 
neophodni dio i element pogona modernog »tehničkog raspola- 
ganja predmetnim i popredmećenim odnosima društva i pri- 
rode« (J. Habermas), opterećena modernim uniformitetima, 
ona je ili predmet rada ili predmet odmora od rada; odavno je 
već postalo moguće sačekivati prirodu izvanredno preciznim 
i perfektnim aparatima u nekoj zasjedi i pomoću njih rastvo- 
riti je u sliku i objekt. 


No svuda susrećemo samo nature morte, već rastvorene i 
reducirane strukture. Moderno industrijsko društvo ostvaruje 
»kontakte« između pojedinih parcijalnih sustava po cijenu re- 
dukcije supstancijalnih odnosa, ostvarujući tako posvuda »trans- 
cendentalnu usamljenost« (koju kasnije Lukacs ishitreno dog- 
matski izvrće parodiji) koja je opet omogućila monologue inté- 
rieur ili »bez-svjetovnost novije umjetnosti« (Adorno). Ne smet- 
nimo s uma da je stoga unutar-svjetovni odnos bića ili parcijal- 
nih sistema (a to znači i umjetnosti naspram realiteta apsolut- 
nog čina tehničko-znanstvenog podruštvljavanja) u biti apstrak- 
tan ili kontemplativan, koji zato skoro svuda gdje tehnički su- 
stav puca, demonstrirajući svoju nemoć da raspolaže neraspolo- 
živim, onim sustegnutim, otvara propusne brane iracionalitetu, 
mistici i sujevjerju kojim, međutim, moderno industrijsko dru- 
štvo znade veoma unosno i zanosno manipulirati. 


VI 


Nije samo riječ o modernom nihilizmu (ili antropocentrizmu, 
geocentrizmu što ga Kopernik nije opovrgao). Sustezanje sup- 
stancije (prirode ili povijesti) u čistim i formalnim konstrukci- 
jama, trijumf subjektivno-instrumentalnog uma nad objektivnim 
(Bloch čak u »Spuren« kuša odoljeti pa veli »Stvar po sebi jest 
objektivna fantazija«, kauzalne mreže nad smisleno povijes- 
nom. Iščezavaju svi arhetipovi-predmeti: Valćry u skladu s tom 
fundamentalnom strukturom i može reći da priroda ne postoji, 
nego su i sunce i more i drveće, čak i ljudsko oko — umjetnost, 
samopostavka transcendentalno odvojenog subjekta; štaviše, mo- 
ramo računati i s time da je pojam prostora i vremena unutar 

konstruktivističko-aktivističke ambicije naše epohe, bitno izmi- 
jenjen, nastala je mreža tehnika što bitno djeluju na modernu 
umjetnost i na njene mogućnosti, a to znači i na njenu buduć- 
nost, pa je tako, na primjer, A. Gide podsjetio da pojava novih 
tehničkih instrumenata (a time i njihovih onto-teologija) kao 
sto su fotografija, fonograf, film, danas televizija, uslovljavaju 
strukturalnu promjenu romana, slikarstva itd. 


Roman je lišen svih formi naturalizma, onih dijaloga što sliče 
stenogramima, deskripcija spoljnih događaja, fizičkih opasnosti 
i katastrofa, angažiranje za socijalne ideje pravde, slobode i jed- 
nakosti, za ideju solidarnosti, sve to pripada sferi modernih 
tehnićkih sustava. Time se po Gideu moderni roman oslobađa 
onih elemenata koji nisu njegovi vlastiti: napušta-se spoljnje i 
hronometarsko vrijeme, sa klasičnim konceptom kontinuiteta 
i apriornog toka i poznatosti događaja, sa pretpostavljenim om- 
nipoteninim subjektom koji poput Hegelova apsoluta ostvaruje 
apsolutnu iransparenciju događaja i eksplikata. 


Dalje ne bi trebalo, bar što se tiče ove misaone orijentacije, 
nikako zaboraviti da je sustezanje iskonske supstancije omo- 
guičilo inkongruenciju između subjekta i objekta, Ja i svijeta, 
duše i čina; da je »napredak« ostvarivanje dezinficiranja uma 
od nade i odlučivanja, od produktivne snage totaliteta i oslobo- 
đenja svega za svoju jednokratnu vlastitost; u duhu »Teorije ro- 
mana« i »Duha utopije« svako je biće na jedan apstraktan način 
paralizirano i to usred buke aktivizma i tehnike. Zato su avan: 
tura, eksperiment, zločin i ludost »objektivacije transcendenta- 
Ine bezavičajnosti« (koja ne samo za scijentistički i pozitivistički 
prepariranu svijest znači mistiku, nego i za reduciranu verziju 
dijalektike). 


VII 


Ne možemo po logici same Stvari više ignorirati dosegnuti 
filozofsko-povijesni domet mišljenja: svijet i njegova svemoć u 
formi zakonomjernosti za čistu spoznaju«, kojemu se, kako ka- 
že Lukacs, susteže »unutarnjost duše« (Die Theorie des Ro 
mans, 60), pa se on konstituira u »logicitetu čovjeka tuđe, vječ- 
ne i nepromjenljive nužnosti«. Kada »stvar po sebi nije objek- 
livna fantazija« i kada »priroda zakona« i »priroda raspolože- 
nja« za Lukacsa proizlaze iz istog mjesta u duši, da naime pret- 
postavljaju »nemogućnost dostižne i smislene supstancije, ne- 
mogućnost da se za konstitutivni subjekt pronađe primjereni 
konstitutivni objekt« (Ibid., 63), i kada ljudske tvorbe nisu nji- 
hov istinski krajolik, tada se rađa čežnja za »istinskom supstan- 
cijom« a »predmet čežnje« i nade smješta se unutar temporal- 
nih ekstaza ili u njihovom samonadmašivanju; dešava se da i 
umjetnost (u formi »bezsvjetovnosti novije umjetnosti«) postaje 
oaza, predmet i ostvarenje one čežnje. 

Doduše, naša je epoha ostvarila načelo svijeta kao spoljnjeg, 
tuđeg, ništa nije »kod kuće«: »Sve dok je svijet iznutra jednako- 
vrstan, ljudi se kvalitativno ne razlikuju jedni od drugih; posto- 
je, zaista, junaci i nitkovi, pobožni i zločinci, ali najveći među 
junacima samo je za glavu viši od gomile sebi sličnih i riječi 
dostojne najmudrijih shvaćaju i sami najluđi. Vlastiti život unu- 
tarnjosti samo je tada moguć i nužan, kada je ono što razlikuje 
ljude jedne od drugih postalo nepremostivim jazom; kada su 
bogovi nijemi i kada se jezik njihove tajne ne može riješiti niti 
žrtvom niti ekstazom; kada se svijet čina odjeljuje od ljudi.. .« 
(Lukács, Ibid., 64). 

Novija je umjetnost otkrila sve do današnjeg dana sve tra- 
gične implikacije diskrepancije između subjektivnog i objektiv- 
nog svijeta. Prije svega »spoljašnji svijet« (ako nije puka kon- 
vencija i kič ili priroda kao »zakonomjernost«) preobražen je u 
»pozadinu« i scenu »samonalaženja duše«, modernog »junaštva«. 
No i to je, kako su to već mnogi mislioci opazili (Nietzsche, Marx, 
Max Weber, Lukács, Heidegger itd.) samo znak za povlačenje i 
odsustvo bogova: to opet baca čovjeka u jednu magmu bez ob- 
risa (unio mistica), bez konvencionalnih kamena-međaša, bez os- 
lona i podrške, da, bez ikakvih teoloških ili eshatoloških »zaštit- 
nih mreža«. Sve povorke kompaktnih sustava propadaju na gra- 
nici bezdna, a kaskade ironije i neizvjesnosti odasvud su šiknule. 
Od sve supstancije kao iskona svih stvari (natura rerum) preos- 
tali su još demonski iracionalitet, zdvojna slutnja »pravog«, in- 
kongruencija duše i zbilje. 


VIII 


Kategorije subjektiviteta i »refleksivna umjetnost«. Blizina 
transcendentalno-povijesnom karakteru tehnike, tj. demoniji su- 
bjektiviteta kao »bića koje traži« i kuša da bezdan u sebi i oko 
sebe premosti odlomcima-konstrukcijama, da poput lješinara na- 
petih kandža uvijek riskira da uhvati mrtvo biće što ne znači da 
je to mišljenje bez izvanrednih suptilnosti, mada je, kako kaže 
Valéry, brutalno jer je bez obzira (tako se dogodilo da je »znanost 
razorila savjest uma« i da su »ideje postupno izgubile karakter 
bitnosti i postale oruđima«), — ova blizina je izražena (u »Du- 
nisier Elegien«) u Rilkea u poznatom stavu: »Denn das Schöne 
ist nichts /als des Schrecklichen Anfang, den wir noch gerade 
ertragen, / und wir bewundern es so, weil es gelassen versch- 
mäht,/ uns zu zerstören. Ein jeder Engel ist schrecklich «(In- 
sel-Verlag, 1955, 7). 


Novija umjetnost sve više otkriva tragičko jezgro i domet 
tehnike kao »samostvaranja« i »samopostavljanja«: odavno zna- 
mo da je moderno slikarstvo umjetnost što se oslobodila svih 
nadređenih institucija, svih praktičkih i moralnih ciljeva; da ono 
ne oponaša ništa dato i stvoreno nego sam »akt stvaranja« (Va- 

lery), da prema tome radikalno apstrahira kako od prikazivanja 
spoljašnjeg tako i unutarnje-psihološkog. Što je bliža čistom aktu 
stvaranja, utoliko je ona više simbol apsolutne prirode tehniza- 
cije. Možda na taj jedinstveni i svoj specifični način umjetnost 
sama postaje svoj predmet posvećivanja, ironije i parodije. Ni- 
kada se ozbiljnost i posvećenost nije tako sjedinila sa suptilnim 
i lucidnim parodijama. 

Ako je moderno slikarstvo već od impresionizma reflektirani 
subjektivitet, kako misli Gehlen, ako je ono najavilo »apsolutnu 
i jasno izrečenu vladavinu (slikara) nad predmetom« (Malraux) 
što opet znači da je »umjetnički aktivitet uznapredovao do naj- 
višeg stupnja spekulacije« (Cassou), da je moguće stvari dotaći 
a da se one ne vide samo (Braque), a Valćry ističe da lijepo mo- 
žda zahtijeva »ropsko oponašanje onoga što je u stvarima neod- 
redljivo«, tada je to slikarstvo, ispunjavajući svoje novovjekovne 
povijesne mogućnosti, najbliže onom principu tehnizacije ili 
»stvaralačkog procesa« što ga je već Descartes formulirao u za- 
htjevu da se zbilja rastvori u svoje »elemente« (u Cezannea je 
to formula da se »sve u prirodi modelira shodno kugli, cilindru« 
itd) i da se iz njih konstruktivno sačini »nova stvarnost«. 


Drugim riječima, moderno slikarstvo na dvostruk način spro- 
vodi subjektivizaciju svijeta; ono se samim aktom stvaranja (a 
zatim se višestruko posreduje industrijsko-tehničkim sustavima 
u užem smislu) povezuje sa funkcionaliziranim formama mo- 
derne svijesti-svijeta. A. Gehlen, s druge strane, upozorava da je 
slikarstvo nekako iščašeno iz naponskog polja onih pravih soci- 
jalnih potreba jer »potrebu za slikom« (H. Beenken), za tijelom 
duše bez duše, ispunjava danas fotografija, film i televizija mno- 
go efikasnije, te je slikarstvo sučeljeno sa onim poljem-proble- 
mima što ga samo ono, s onu stranu predmetne ljudske stvari, 
može da riješi. Film uspostavlja još uvijek jedinstveni prostor 
i kontakt između gledaoca i spoljnjeg svijeta, rastvarajući sta- 
tičnost i ukrućenost uobičajenih predstava prostora, izmjenu mje- 
sta, ugla prisustva, iz čega zaista proizlazi da je film »umjetnost 
koja najtačnije odgovara modernom mentalitetu« (J. Cassou). 


Ne smetnimo zato s uma da ova svijest-kamera zgušnjava i 
produbljuje naše iskustvo, da nam kao na »dlanu« daje optičke 
informacije, strukture, da nas odasvud salijeću u nama i oko 
nas nevidljivi kukci-kamere i da nas uljuljkivaju u budni san da 
se »iza fenomena ne traži ništa«; da su se antinaturalističke funk- 
cije uma ili duše ispriječile između čovjeka i »prirode iz prve 
ruke« (Gehlen): oko nije više »prozor duše« kojim se duša u tijelu 
oslobađa tijela. Naprotiv, to je oko.anonimno i višestruko po- 
sredovano tijelom duha: mašinama što su simbol naših nada 
ali i tjeskoba, onoga što znamo ali i onoga što ni ne slutimo; 
poput crnog vlaka, »s neosvijetljenim vagonima, što juri u lu- 
doj brzini«, to veliko i popredmećeno oko podsjeća na onaj »go- 

rući svijete što se »kanda htio zariti u noć, u beskrajni mrak« 
(P. Lagerkvist). To su naši mašinski produkti, autoputovi, sunce 
razliveno po zemlji od betona, što se zacijelo ne stidi svojih na- 
mjernika-nametnika, tvornice, roba itd., onaj »među-svijet«, ka- 
ko ga naziva Gehlen, čije nebrojene konce niko više ne može sa- 
brati, jer se upravo našom sviješću i djelatnošću ostvaruje »ma- 
rionetsko kazalište« novovjekovne povijesti. 

Zato pjesnik kao vjesnik one »ljepote što je početak užasa«, 
hoće da kroči u onu zemlju koja zna da »budućnost jednog na- 
roda ne zavisi (samo) od grdnih turbina, ni od rada, nego od 
neke plave boje obala, nekog dalekog ostrva« (Crnjanski), da se 
nastani na onoj zemlji-povijesti kamo kamera ne može dospjeti. 
Benn je, na primjer, duhovito i istinito (a izgleda da je ono isti- 
nito ispod »kože« pojava zaista duhovito) rekao da je priroda 
»sportsko-terapeutski raznriješena« a to znači i umjetnički (Geh- 
len, Valćry). 


IX 


To je pretpostavka moderne umjetnosti: boja, linija, forma, 
sredstva se osamostaljuju i tematiziraju. Povratak u subjektivno 
što se reflektira, praćeno je, kako je poznato, eksplozijom tra- 
dicionalnih formi mišljenja i iskustva, ali je oslobodilo »unu- 
tarnje optičku inteligenciju«, razbilo lažnu neposrednost i naiv- 
nost bića; »poredak što dolazi na vidjelo u prirodi, jest dejstvo 
umjetnosti« (Apollinaire), iznutra se stvara »sklop znakova što 
proizlaze iz same biti djela« (Kahnweiler), »svijet je čovjekova 
nova predstava« (Picasso). Svuda se osvjedočava idealistička fi- 
lozofija Kanta (i Fichtea): sva mnogostruka pojavna danost, 
spoljni svijet, jest konstrukcija stvaralačkog duha. Po tom prin- 
cipu je umjetničko djelo »nova stvarnost«, a svijet u svom ka- 
rakteru »po sebi« bježi iz našeg vidokruga. 


U tom smislu moderna umjetnost dijeli sudbinu povijesno- 
-tehničkog rastvaranja svake »neposrednosti« i »predmetnosti«, 
te je po tome i bliska karakteru tehničkog konstruiranja. No ona 
je, jer odbija da bude »verističko podvostručenje slučajnosti 
svijeta«, jer »samo u kristalizaciji vlastitog zakona forme, a ne u 
pasivnom primanju objekata konvergira umjetnost sa zbiljom« 
(Adorno), upravo »estetičkom diferencijom« od »realiteta«, ona 
je umjetničko djelo i tačna svijest, kritika otuđujućih protiv- 
rječnosti. »Umjetnost ne spoznaje zbilju tako da je, fotografski 
ili »perspektivistički«, odslikava, nego tako da ona vlastitom au- 
tonomnom konstitucijom izriče ono što se empirijskim oblikom 
zbilje prikriva« (Adorno). 


Ne možemo očekivati od moderne umjetnosti da raskine kon- 
templativni odnos prema neposrednoj zbilji, jer kako kaže Ador- 
no, nije na pojedinačnom subjektu da izborom ili odlukom nad- 
vlada »kolektivno determiniranu usamljenost« i povijesno dosu- 

đenu artikulaciju ljudskih mogućnosti. Ona mobilizira sve mo- 
gućnosti reflektiranog subjektiviteta, pravi »idealne realitete«, 
padajući u »hermetizam« i kada je u slikama prisutna njihova 
vlastita unutarnja logika (ili ontologija), tražeći i potrebujući 
cijelu literaturu »komentara«. I kada je ona autentična nije joj 
moguće do dokine svoj elastični, apstraktni jezik, svoju monado- 
lošku egzistenciju. Za Mondriana su slike izrazi »čistog realite- 
ta«, apsoluta, »plastika čista mira«. Prirodne forme i boje re- 
duciraju se na »elementarne« itd. Priroda je rastvorena — ovdje 
umjetnički. 


X 


Umjetnik aktom stvaranja poriče karakter »prirode po sebi«. 
Zato on nalazi oslon u neodredljivom i nepoznatom: »nepoznato 
je nada nade«, ona je »unutarnji akt što stvara neizvjesnost« (Va- 
lery), sve brane poznatog popuštaju; tek u avanturi (kao karak- 
teru novovjekovne egzistencije), u neodredljivom je mišljenje 
na »koncu konca«; umjetnik hoće da čuje diktat onoga što hoće 
sebe samo: on budi ona tankoćutna i neiskazljiva osjećanja što 
su »tako suptilna da ih naš govor ne može izraziti« (Kandinsky), 
stvara slike »sa čistom formom kretanja« (Klee). Apstraktnosi 
moderne umjetnosti kao da po nekima ostvaruje neku novu me- 
tafiziku kosmosa, »kosmički jargon«, »misteriozno jedinstvo što 
povezuje individuum sa svim kosmičkim snagama« ili jedan čis- 
ti racionalitet što do dubine i osi stvari dospijeva rastvarajući 
prirodu. 


Odbacujući svaku pretpostavku novija umjetnost potvrđuje, 
međutim, princip apstraktnosti ili »stvaralačkog subjektiviteta« 
kao svoju povijesnu pretpostavku i mogućnost; sva bit stvari se 
reducira na ono »Kako«, na metodu, na eksperimentiranje, igru 
i kockanje sa »mogućim svjetovima«. Prema tome je »generalna 
formula« suspendiranje svakog sadržaja svijesti. Kant je zato 
mnogo bliži za razumijevanje »transcendentalnog «karaktera mo- 
derne umjetnosti od mnogih današnjih programa, deklaracija: 
»Možemo znati samo ono što sami napravimo i konstruiramo. 
I sve što sačinjavamo i konstruiramo, jesu realiteti... U takvoj 
filozofiji ne postoji razlika između umjetnosti i znanosti, oboje 
su umjetnost. Ne postoji razlika između tehnike i znanja, oboje 
su umijeća« (Naum Gabo kojeg citira H. Read). 


Moglo bi se ovo stajalište nazvati i »konstruktivnim pozitiviz- 
mom« što je gonjen demonom »stvaranja«, samim »procesual- 
nim« karakterom bića, suspenzijom svega sadržajnog, a ono baca 
jasno svjetlo na ambiciju da umjetnost bude naprosto samo um- 
jetnost, s onu stranu etosa i totaliteta uma, što opet znači da gu- 
bi šansu »intelektualne shvatljivosti« (na što ukazuju mnogi mi- 
slioci). Monadološki karakter umjetničkog djela proizlazi iz dis- 
krepancije između duše i zbilje, unutarnjeg i vanjskog svijeta 

(mada ni ove kategorije nisu sasvim adekvatne), posredovan je 
onim »vremenom« koje je »tek tada postalo konstitutivno kada 
je prestala veza sa transcendentalnim zavičajem«. Sužavanje mo- 
ralnog terena bilo je i motiv i ishod novovjekovne mogućnosti 
da umjetnost forsira svoju »estetičku apsolutnost«, da u svojoj 
čistoći i apsolutnosti, čistim stvaranjem, težeći tako u okviru mo- 
dernog nihilizma kao disciplinirano-agresivnog aktivizma da u 
pustolovini otkrivanja, u toj čežnji za sredinom dosegne onu 
»magijsku nultu tačku« u kojoj bi se duša i izvan sebe, u odjelov- 
ljavanju, osjećala kod scbe, gdje bi za nju sve bilo i novo i pris- 
no, pustolovno i postignuće (Lukacs), gdje bi se ekstrem i sre- 
dina podudarali (E. Jiinger). 


XI 


Spoljašnji svijet što su ga doduše napustili »bogovi« i meta- 
fizičke instancije, a nastanile apstraktne svijesti-kamere i komore 
»neomaterija«, skrivajući nam u svijesti »prirodu iz prve ruke«: 
taj svijet rastvoren u »carstvo konstruiranog« i tehničkog prska- 
nja i »izvijanja zemlje«, otvorio je predmetnost bilog kao arha- 
ičnog, zarđalog i ovještalog; trebalo bi spomenuti da se savreme- 
na antropološka misao zapazila da se priroda pretvara u »okoli- 
nu« (neorganska priroda kao materijal rada, priroda kao dekor 
i pozadina filmskim scenama, kao rad mikroba, kao terapeut- 
sko sredstvo, kao tekuća esenciia itd) ili seriju »nekontroliranih« 
područja kojima se otvara slobodan prostor »slučajnosti«, pra- 
vo na ono što je s drugu stranu racionalno-historizirajuće prakse- 
-Svijesti. 

No fundamentalna situacija bitne tuđosti između duše i svi- 
jeta (jer je duša svijetu tuđa, tuđinac na zemlji, o kojoj govori 
Trakl) nije nimalo uklonjena ili pak smanjena danas svemoćnim 
instrumentarijem, od pincete do moderne kibernetike i raketne 
kosmičke tehnike. Jer »bezdan između nas i nas samih« nije stvar- 
nosno-tehničke naravi. Čovjek ne postaje bliži spoljnjem svijetu 
kada uspostavi konstruktivan »dijalog« između svijeta i moderne 
mašine. Odasvud je ugrožen onim bezdnom između sebe i svi- 
jeta, karakterom antropocentričko-tehničke strukture rada. 


Sjetimo se još da je moderni roman posvuda problematizi- 
rao epohalni dualizam između Ja i svijeta, subjekta i objekta, 
duše i čina, ideje i zbilje, da individuum doživljava fascinirajuću 
nadmoć njemu suprotstavljenog, a u biti apstraktnog i institu- 
cionaliziranog »objektivnog svijeta«. Ali svuda prisutno demon- 
striranje njegova kraha na »zbilji« nije nikakav »spoljašnji neus- 
pjeh« ili pak neki vid prkosnog nonkomformizma. 

Individuum se svadga suočava sa »unutarnje spoljašnjim svi- 
jetom«: to Ja, kako kaže Benn, »ovaj kasni san prirode«, koje je 
još našlo svoju oazu u »putu ka sebi samome«, koje se samrtnič- 
ki ozbiljno igra metamorfoze subjekta i objekta na sve višim 

stupnjevima, koje sve manje liči na »kameru-svijest«, ali je sve 
više motivirano istom epohalnom strukturom rada i novovjekov- 
ne temporalnosti, to Ja sve više na putu od mita do svijesti (us- 
por.: Walter Jens, Statt einer Literaturgeschichte), kolopleta ha- 
lucinacije i pojma, vizije i konstruktivnog stila, racionaliteta i 
haosa, bića i Ništa, to Ja što se vlastitim asocijacijama i posre- 
dovanjem mišljenja odvaja od svijeta u njegovom karakteru spo 
sebi«, — dolazi svagda pošto je, kako kaže Jens, svečanost skoro 
prošla. 


Benn je, na primjer, osjećao da Ja može svijest iskusiti samo 
kao spoljašnji i tuđi. Život i smisao unutarsvjetovnih bića (stvari, 
čovjeka, zvijezde, one plave vode, zorom, prije sunca, pod stije- 
njem, o kojim govori Crnjanski) ostaje bitno tuđ i neshvatljiv. 
Jer »instrumenti« dolaze u kontakt sa onim što sami posreduju 
i otvaraju, pa zakazuju u dodiru sa živim. Taj čovjek- operator 
(u Benna Rčnne) zna da »secira ali tijelo što ga otvara je mrt- 
vo«: svuda se osvjedočava da je ukleto vezan za jedan medij, pa 
kad iz njega izlazi ne izlazi. Moderna proza potvrđuje tezu da je 
»psihologija junaka u romanu demonsko«, da traži »tragove« od- 
bjeglog smisla; Bennov junak Rönne, ljekar, spoznaje svoju ne- 
moć, da je »suviše secirao«, suviše boravio unutar bića-lješina 
a da bi mogao umaći »mehaničkoj igri njegovih ruku«, zavodlji- 
vosti jednog svijeta. Ozarenje je — put, traženje, bijeg, san, opi- 
jum, smrt, ljubav. Čisti identitet između Ja i svijeta iznova se 
i svagda u novom nastojanju osvjedočava kao privid. Svijet se 
susteže u ovoj epohalnoj i planetarnoj stvaralačko-tehničkoj ra- 
dionici. 


XII 


Nepotpuna racionalizacija svijeta, dakle, dopunjava se pra- 
starim mitskim likovima, sjedinjuju se mit i kalkulacija, hladna 
lucidnost i patološka osjećajnost, svuda u »našem vremenu«, ka- 
zao je Musil 1922, prebivaju neporedo individualizam i smisao 
zajednice, religija i prirodna znanost, intuicija i racionalizam, 
aristokratizam i socijalizam, pacifizam i marcijalizam, naciona- 
lizam i internacionalizam. 


Istina je da je ovaj konstruktivni pozitivizam« stvorio im- 
pozantne mostove što spajaju različite obale unutarsvjetovnih 
bića: ali se svuda čovjek i svijet rastvaraju u subjektivno i ob- 
jektivno, u Ja i predmet, te je to i razlog za tezu da se »u svijetu 
funkcionalizma mora pisati robotnički stile. Stvaranje iz Ništa, 
apologija stvaranja, samopostavljanja, a zatim rasprskavanje 
hronologije dane stvarnosti, razbijanje satnog i mjerljivog vre- 
mena, omogućilo je modernu strukturu novog romana, promije- 
njenu svijest u kojoj se susreću i koincidiraju prošlost i buduć- 
nost i sadašnjost, mit i kalkulacija, halucinacija i »stvarnost« 
itd., štaviše, nastanjivanje u individuumu i duha inženjera i 

duha mističara (W. Jens), sve je to, kao i moderna umjetnost, 
objektivacija onog epohaluog nihilizma što je sam »svijet« re. 
ducirao na konstrukciju i »moguće svjetove«. 


Veličina je umjetnosti da je problematizirala degradiranje 
svijeta u njegov objekt i postavku (po čemu je ona u biti svojoj 
također konstruktivno-stvaralačka), što je moderni nihilizam ot- 
krila kao nenormalno stanje, što je objelodanila su slikama i pa- 
radoksima obrat odnosa subjekt-objekte. Ona se u najboljim 
svojim trenucima nije plašila spustiti se liftom u pakao«, u bez- 
dan onog Ništa, totalne usamljenosti i nepribježišta. Ona je, mo- 
žda, također fanatik totalne konstrukcije, mistike mogućeg bes- 
kraja i ostvarivanja apsolutne realnosti, a po tome je simbol ni- 
hilizma-aktivizma (tehniciteta u nefizičkom i bitno-povijesnom 
smislu). Međutim, djelom ie spoznala da smisao pojava svijeta 
nije samo u »montaži« (makar u transcendentalnoj kao u Kanta) 
iz »čistih elemenata« na koje su svi ostali prirodni i društveni 
reducirani. Nastojala je da ostvari dijalog sa onom stranom ži- 
vota koji je bitno »prošlost« s obzirom na funkcionalistički svi- 
jet, sa onim što je osuđeno na »iracionalnost«, »halucinaciju«, 
»mistiku jasnu kao dan« (Musil). 


XIII 


Postoji još čitav splet postojećih i mogućih odnosa umiet- 
nosti prema predmetno-tehničkim sistemima i modelima mišlje- 
nia i bivanja. Prije svega, postavlja se pitanje da li se slikarstvo 
(kao i kiparstvo, moderna proza, muzika itd) može adaptirati ma- 
giii mentaliteta industrijalizma ako ono »stoji pod vodstvom teh- 
nike gdje forma važi zbog sebe same u njenom dovršenom obli- 
kovanju«. Šta znači to da se umjetnost odrekla, čak i tada kada 
se hoće »angažirati«, ambicije da promijeni nešto na samoj cie- 
lini, da uokviruje svijet »lijepog privida«, isturene oaze »subjek- 
tivne slobode« u pustinji funkcionalističkog svijeta? Hipostazira- 
nje estetičkog kao principa pretpostavlja proces moralnog neu- 
traliziranja, odvajanje od »praktičkog dogmatizma« (o kojem 
govori Gehlen i mnogi drugi mislioci), od demokratsko-birokrat- 
e društva koje zakonito rađa potrebu za nonkonformistima 
itd. 


Suspendiranje totaliteta i etosa i njegovo nadomještanje teh- 
ničkim svijetom (koji također na njemu imanentan način os- 
tvaruje denaturiranje i dekultiviranje, jer svemu što je, na pri- 
mjer, u tradiciji zadobilo svoj specifični prostor-vrijeme, putem 
perfektne reprodukcije, protjeruje ga iz srodnog mjesta«, te smo 
danas svjedoci izvjesnih »emigriranja« koja su djelo modernih 
»konstruktivnih sloboda«; međutim, »die wahre Resurektion der 
Natur« i »der durchgefiihrte Humanismus der Natur« nisu mo- 
gući bezobzirnim raskidanjem svih prostorno-vremenskih dalji- 

na i blizina, tupim i nijemim reproduciranjem) utemeljeno je 
kako smo vidjeli, u samoj strukturi i karakteru rada modernog 
nihilizma-povijesti. 

Činjenica da umjetnost u toj strukturi nije više bivstvovanje 
nego je suvišak, »nebitna maska«, dekoracija povijesnog vreme- 
na, koja još čuva »arhetipove prirode« i kvalitativno-ljudskog 
u raspoloživom i izrecivom ono neraspoloživo i neizrecivo, otva. 
rajući i one prostore koji su u empirijsko-tehničkom obliku »nes- 
poznatljivost svijeta«, ta tragična situacija je konsekvencija prak- 
se kao povijesnog ignoriranja izvorne supstancije čovjeka i svih 
ostalih bića, reflektiranog subjektiviteta. 

Ipak — kroči umjetnost u onu »zemlju« pred kojom kamera 
sustaje. 

IZRAZ I TEHNIKA 
O NEKIM PRIVIDNIM DILEMAMA 


Rudi Supek 


1) Nema ljudskog izraza bez tehnike. Ona mu je imanentna, 
kao što je duhu imanentna tvar, a ljudskoj akciji priroda. Teh- 
nika u izrazu nije samo iskustvo koje je postalo navika, vješti- 
na koja se pretvorila u rutinu, pravila koja »uvijek uspijevaju«, 
recept postupanja ili gramatika govora, zanat mehanički izučen ili 
kolektivno preuzeta semantika. Tehnika u izrazu nije samo meha- 
nizam. Ona je i više: ona je iskustvo koje se traži, bez čvrstoga ci- 
lja, ali idući sa slučajem do otkrića, što ne isključuje da metodički 
izaziva slučajnost. Ona je navika koja se uvijek nanovo provje- 
rava na novoj tvari i u novim situacijama, ona je govor ili re- 
cept koji namjerno unosi nered u svoj poredak, kojemu nužno 
teži i koji uvijek nanovo uspostavlja. Je li potrebno još dalje 
ukazivati na to kako je ona dio života, kako ona podliježe or- 
ganskom razvitku i kako je prije izraz fiziologije nego meha- 
nike u izrazu?! Ona nije naprosto nemir života, ona je traženje 
koje leži u prirodi same tehnike: nezadovoljstvo s postignutim 
zanatom i usavršenim sredstvima, pa se iz granica zanata i ogra- 
ničenosti sredstava izraza rađa zapravo potreba za tehničkim 
eksperimentiranjem. Stvaralac se ne zadovoljava postignutom 
ravnotežom i savršenstvom, niti se nastoji smiriti u ljepoti. On 
prije sliči djetetu koje ruši svoje tvorbe, kako bi igra mogla 
početi iznova. Kada bi tehnika bila teret stran ljudskom stvara- 
nju, što ga je umjetnik kao mlinski kamen dobrovoljno objesio 
o vrat, tada bi umjetnici svršavali od reda kao utopljenici — tako 
neki dosta i svršavaju! i služili na čuđenje još samo ribama. 
Tehnika je kostur i oruđe umjetničkog izraza, ali kostur koji 
može značiti smrt, ako je oruđe zatupjelo. 


2) Umjetnički čin, kao i svako drugo stvaranje, uvijek je je- 
dinstven. Ono nije najprije umjetnina pa onda estetski doživ- 
ljaj, najprije materija pa onda oblik, ili najprije duh pa onda 
materijalizacija, ontološka spekulacija pa rukovanje izražaj- 
nim sredstvima, racionalno pa onda iracionalno, i tako dalje. 
Svi su ovi momenti naknadnom apstrakcijom, ne samo este- 
tičara nego i samog umjetnika, razdvojeni i suprotstavljeni. Ali, 

kao što je u toku električne struje nemoguće odvajati pozitivni 
i negativni pol, jer se oni međusobno uvjetuju i ne postoje jedan 
bez drugoga, tako je još manje moguće odvajati duh i materiju, 
formu i sadržaj, tehniku i maštu, racionalno i iracionalno u 
umjetničkom stvaranju. Isticanje jednog ili drugog momenta 
od strane umjetnika stvar je njegovih intelektualnih ili stilistič- 
kih sklonosti u kojima učestvuju svi navedeni momenti, mada 
pojedinima od njih umjetnik može pridavati različiti značaj. 

Simbolizam i nadrealizam rodili su se iz iste razvojne utrobe 
evropske umjetnosti, koliko se god oni u nekim svojim estet- 
skim stavovima razilazili. Oni su dvije usko povezane karike 
u istom evolutivnom ciklusu. Pa ipak jedan ističe spiritualnost 
i racionalnost postupka, dok drugi gaji strogi automatizam i ira- 
cionalnost. Jedan slavi razum i individualno učešće u stvaranju, 
drugi se predaje nagonu i nesvjesnom izjednačavanju s nad-in- 
vidualnim. Za jednoga je oblik posljedica nužnih pravila, a za 
drugoga čiste slučajnosti. Sjetimo se težnje simbolista da dođu 
do »pravila koja uvijek uspijevaju«, izjave St. Georgea da je 
»najstroža mjera ujedno i najviša ljepota«, kao i svjedočanstva 
P. Valeryja da »bi volio neizmjerno radije napisati s punom svi- 
ješću i s potpunom lucidnošću nešto slabo nego da rodi, zahva- 
ljujući nekom transu i izvan sebe samoga, i najljepše remek-dje- 
lo«. Suprotstavimo ovoj apologiji racionalizma frenetični iracio- 
nalizam nadrealista i dadaista, onaj čisti automatizam slika 
koji je postao opijum za mnoge od Aragona do Bretona, one 
»budne spavače« kao što je bio Desnos i podsjetimo na onaj 
stvaralački postupak koji u skladu s istim shvaćanjima prepo- 
ručuje: »Uzmimo jedne novine, uzmimo škare, izaberimo neki 
članak, izrežimo ga, izrežimo zatim svaku riječ, metnimo ih u 
jednu vreću, protresite. . . i vi ćete dobiti pjesmu«. 


ewy ç se. 


racionalnim ili iracionalnim razlozima? Bojimo se da bi svako 
opredjeljivanje za jedne ili druge značilo i sužavanje umjetnič- 
kog stvaranja kao takvoga, pogotovu kad bismo to pokušali uradi- 
ti u ime bilo kakve ontološke spekulacije. Opredjeljenje je dozvo- 
ljeno samo u ime dinamike »historijskog uma« koji se u ovoj 
oblasti mnogo više nego u ostalima kreće u vlastitim protivu- 
rječnostima. 


3) Tehnici se u umjetnosti prigovara da vodi ne samo racio- 
nalnosti nego i izvjesnom hiper-intelektualizmu, specijalizaciji 
ljudskih sposobnosti, preokupaciji oko samih izražajnih sreds- 
tava a ne oko sadržaja izraza, iščezavanju humanog sadržaja, 
emocija i sentimentalnosti, podređivanju čovjeka čisto osjetil- 
nim formalnim sredstvima, dakle otuđenju čovjeka. Ima u to- 
me mnogo istine, ali da li je to sva istina? 

Istina je, da su impresionisti počeli na temelju naučnih ot- 
krića izučavati odnose boja i svjetla, da su kubisti počeli ana- 

lizirati prostor i ritam, a apstraktni slikari ne prestaju tražiti 
sve moguće izražajne efekte pikturalne materije. Istina je da su 
se simbolisti odali hiper-intelektualizmu, da su se nazvali, »ins- 
trumentalistima«, »formistima« i »bestrastvenima«, te da taj 
instrumentalizam nije napustio poeziju do danas, ali ne manje 
ni muziku, ni slikarstvo, ni skulpturu, ni arhitekturu. Potonju 
najviše i optužuju da je preuzela diktatorski položaj u suvre- 
menim umjetnostima i da se ujedno najviše podala tehnici. 

Nije li se upravo evropska arhitektura s weimarskim Bau- 
hausom, sa Gropiusom i Le Corbusierom podredila tehnici i, 
što više, industrijskoj serijskoj proizvodnji? Nije li ona usvojila 
načela mehaničke funkcionalnosti kao nosioca estetske vrijed- 
nosti i čak ljepote, nije li se počela baviti masovnim urbanistič- 
kim aglomeracijama, smještajem mase ljudi u moderne pčelinja- 
ke? Nije li ljudski život podredila racionalnosti i ekonomičnosti 
modernih konstrukcija rukovodeći se, u osnovi, klasicističkim ari- 
stokratizmom, koji prezire potrebe pojedinaca? Zar nije sasvim 
opravdana kritika ovog tehničkog i mašinskog duha, sa čitavom 
suvremenom civilizacijom, kako je sprovode L. Mumford, P. Gie- 
deon ili B. Zevi optirajući za »organsku arhitekturu«, takvu što 
vodi računa o ljudskim potrebama, o intimnom strukturiranju 
nutrašnjeg prostora, o prilagođavanju kućne građevine prirodi, 
ali koja traži zato za svaki individualni dom četiri tisuće kva- 
dratnih metara tla! Možemo li danas izbrisati milijunske gradove 
i naseliti ljude po raštrkanim vilama, možemo li iz osnova izmije- 
niti suvremenu proizvodnju i ekonomiju života? Slažemo se da 
je »organska arhitektura« i njen predstavnik Frank Lloyd Wright 
»bliža čovjeku« i »bliža prirodi«, da je ona iracionalnija i senti- 
mentalnija, ali da li je ona moguća kao jedino rješenje? Mislimo 
da nije, jer suvremeni svijet tehničke civilizacije traži isto tako 
racionalno i funkcionalno rješavanje blokova u milijunskim 
gradovima, najveću ekonomičnost u organizaciji komunikacija 
sviju vrsta, kao što teži istovremeno da unutarnje ambijente sta- 
novanja prilagodi jednom organskom i humanom funkcionaliz- 
mu. Radi se o mogućnostima koje se ne isključuju već se nuž- 
no kombiniraju. Zanimljivo je da se u ovom slučaju smatra 
kako su anglo-saksonski autori nosioci više organskih, indivi- 
dualističkih i sentimentalnih rješenja, dok su Evropljani, naro- 
čito sa mediteranskim tradicijama, više skloni racionalnim, 
masovnim, tehničkim, klasicističkim rješenjima. Jesu li prvi 
»topliji« a drugi »hladniji«? Prepustimo neka o tome presude 
žene! Zagovornici topline i sentimentalnosti nisu uvijek i naj- 
bolji ljubavnici. 


4) Potrebno je razlikovati u umjetničkom djelu između teh- 
nike i tehnika. Svaki se umjetnik nužno rukovodi nekom teh- 
nikom, ako pod tehnikom imamo u vidu »vođenje misli po odre- 
đenim pravilima«. No, često se ističe dehumanizacija pod utje- 
cajem tehnike, zato što je sam postupak proizvodnje ili stvaranja 

umjetničkog predmeta potisnuo sve druge momente, postao u 
neku ruku cilj samog stvaranja, »sredstvo je postalo cilj«. Um- 
jetnost nije više u službi »viših« ciljeva već se bavi svojim vla- 
stitim zanatom, svojim ateljerskim brigama, pa se originalnost 
zamisli preselila u originalnost jednog postupka, i originalnost 
fakture zauzela je mjesto originalnosti vizije svijeta, prvenstve- 
no humanog svijeta. 

Istina, moderna je umjetnost stavila težište na analizu i aran- 
žmane stvaralačkog postupka, tako da se umjetnici mnogo više 
razlikuju po fakturi postupka nego po sadržaju simbola koje 
izražavaju. Nisu li oni stvorili već nepregledno mnoštvo takvih 
postupaka, stalno eksperimentirajući i tražeći učinke same ma- 
terije, ispitujući »mogućnosti« predmeta koji im služe za izgrad- 
nju izraza. Bilo bi nam, zaista, potrebno satima i satima nabra- 
jati sve ingeniozne postupke koje su oni u posljednjih pedeset 
godina izmislili! 

Što znači ovaj eksperimentatorski duh? Očito utjecaj istog 
onog duha što živi u suvremenoj nauci i tehnici: težnju za novim 
i povećanjem naše moći nad prirodom. Umjetnik se dao zavesti 
od nauke i tehnike, od suvremene proizvodnje, te je pomislio 
da je značajnije oblikovati samu prirodu, ponirući u njene ose- 
bine, nego prikazivati prirodu pomoću prirode, to jest pomoću 
njenih preobraženih proizvoda — boja, plastičnih materija, itd. 
Tako umjetnik ponovo otkriva da je zanatlija, da je neposredno 
pozvan da oblikuje tvar spoznavajući njenu prirodu, njenu struk- 
turu i svrhovitost. On proklamira načelo da umjetnost mora 
poštivati »istinitost materijala«, izražajne mogućnosti koje leže 
u prirodi određene materije. Umjetnost je tako postala više ma- 
nualna i više materijalistička, bez obzira na to što je neki pred- 
stavnici »dijalektičkog materijalizma« optužuju za »idealističku 
spekulaciju« i »Imisticizam«. 


Ona je zbog takvog svoga interesa za materiju i stvaralački 
postupak postala više stvarna, »chosistička«, kao što bi rekao 
Souriou, to jest predmetna, objektivna i konkretna. 


Ona je napustila svoju predstavljačku funkciju, u duhu pla- 
tonističke tradicije i preuzela ponovo demijuršku ulogu kovača 
svijeta predmeta što ih čovjek oblikujući nužno i humanizira. 
U tom pogledu ima potpuno pravo Apollinaire: »Ja se ne bojim 
za Umjetnost i nemam nikakvih predrasuda u pogledu materi- 
je slikara. Mozaicisti slikaju mramorom ili obojadisanim drve- 
tom. Spomenuli su nekog talijanskog slikara koji je slikao fe- 
kalijama; pod Francuskom revolucijom netko je slikao krvlju. 
Možemo slikati čime želimo, lulama, poštanskim markama, raz- 
glednicama, igraćim kartama, kandelabrima, komadićima voš- 
tanog platna, lažnim ovratnicima, obojenim papirom, novinama«. 

Isticanje funkcionalizma u arhitekturi, s uvođenjem novih 
materijala (željeza, betona, stakla, plastičnih materija, prefa- 
briciranih materijala), dalo je povoda slikarstvu i muzici da 

se pozabave funkcionalnošću svojih materijala, da prije svega 
prošire njihov repertoar i ispitaju sve mogućnosti njihove prim- 
jene. No ova se funkcionalnost nije svela isključivo na ekono- 
mičnost i iracionalnost, jer je ona služila isto tako slobodnoj 
mašti, iracionalnoj igri kao i slučajnosti ili iznenađenju. 

Tako je, na primjer, pored strukture pojedinih materijala 
i gotovih predmeta, moderno slikarstvo otkrilo i jednu drugu 
neobično važnu dimenziju u stvarima — vremenitost ili tem- 
poralnost. Priroda postaje »priroda za čovjeka« kad kao pred- 
met uđe u konkretni svijet njegova života, bilo da ga je čovjek 
preobrazio i smjestio s određenom funkcijom u tom svijetu, 
bilo da se on, manje ili više slučajno, našao u tom svijetu. Ta- 
ko smo na predmetima čitali tragove vremena u kojem su po- 
stojali za čovjeka. Istrgnuti iz tog konteksta i stavljeni u je- 
dan novi krug oni su dozivali »izgubljeno« i »ukrućeno vrije- 
me«. Izvučeni iz nekadanjeg spleta, gdje su bili samo »praktič- 
ki« i »tehnički«, bez ikakve emocije, oni su sada dobili jedan 
novi emocionalni kvalitet, postali su izvor naročite sentimen- 
talnosti (»stare novine«, »stare čipke«, lojanice iz prošlog vije- 
ka, patina nekog inače bezvrijednoga metala, i tako dalje). Ta- 
ko su nove tehnike otkrivale »stare tehnike«, i pretvarale stare 
upotrebne vrijednosti i umjetnički kič u estetske doživljaje. 
Nije li i to jedno »tehničko otkriće« koje nam valja cijeniti?! 


5) Ne bi bilo teško braniti Brćhierov primat tehničkoga u 
razvitku umjetnosti, koji usvaja i tako suptilan poznavalac um- 
jetničkih oblika kao što je H. Focillon. Tehnika je utjecala na 
pojavu novih umjetničkih oblika i stilova, a mnogo je manje 
uništavala i razarala; ona je rodila i čitave nove umjetničke 
rodove, na primjer, onu koja danas najviše djeluje na ljude 
— filmsku umjetnost. 

Ja ne tvrdim da tehnika ne uništava mnoge ljepote: ako jurimo 
brzinom od preko stotinu kilometara, nećemo vidjeti oblike i 
boju cvjetova na livadama; ako pođemo prema Mjesecu, ugasit 
ćemo mjesečinu; ako se zaputimo u grad, osvijetlit ćemo suton; 
ako se odlijepimo od Zemljinog tla, izgubit ćemo osjećaj za te- 
žinu i ličnu uspravnost. Ali, zašto ne bih proveo neko vrijeme 
u baru koji je akvarij, među čudesnim biljkama i još čudesni- 
jim ribama? Zašto ne bih gledao Zemlju zaobljenu kao naran- 
ču, iako neki još uvijek vjeruju da je samo pladanj? Zašto ne 
bih uživao u toplome zraku usred Arktika i u alpskoj svježini 
usred afričke džungle? Zašto ne bih pokretom ruke dozvao glas 
prijatelja da odstranim nepoznat napad tjeskobe ili pasao oči 
na beskrajnom defileu slika koje mi donose ljepotu iz svih 
krajeva svijeta? Da, tehnika je mnoge ljepote uništila i još ih 
uništava, ali ona svoja razaranja naplaćuje novim i umnogo- 
slručenim ljepotama. O ovome želim još nešto reći! 

Nema sumnje, tehnika može oduzeti smisao pa čak i samo 
postojanje jednoj umjetnosti. Zar nije ovo slučaj s realističkim 

slikarstvom nakon pojave fotografije i filma, kao što misli Rag- 
ghianti? Ali tehnika može dati smisao jednoj umjetnosti koja 
nas je dovela na rub besmisla. Uzmimo za primjer »apstraktno 
slikarstvo« ili »konkretnu muziku«. 


Apstraktna se umjetnost rodila iz jedne spiritualističke i ro- 
mantičke spekulacije o apsolutnome koja ide od Novalisa pre- 
ko »Wagnerijanske revije« (de Wyszeve) do njenih prvih osni- 
vača Kandinskoga, Mondriana i Maleviča. Ako bismo je pro- 
matrali samo kao izraz »neizrecivih« i »apstraktnih simbola«, 
izvan dosega naše akcije i poimanja, ona za nas doista ne bi ima- 
la mnogo smisla. Međutim, i protiv njene volje i za njezin vlas- 
titi spas, tehnika i proizvodnja dali su joj smisao. Kad su je sklo- 
nili u okrilje arhitekture, njeni su osnivači napustili tlo me 
tafizičke spekulacije i ušli u najkonkretniji mogući ljudski pro- 
stor: u oblikovanje, neposredno i živo, konkretnih predmeta. 
Umjesto oblikovanja »apsolutnoga« i »neizrecivoga«, apstraktna 
je umjetnost počela, kao istinska konkretna umjetnost, da ob- 
likuje boju, prostor, materiju u njihovoj neposrednoj pred- 
metnosti, čime je napustila sumnjivo tlo prikazivanja nečeg 
neodređenoga i postala neposredno oblikovanje nečega vrlo od- 
ređenoga. Njenom razvitku bila su naširoko otvorena vrata. 
I to ne samo preko oblikovanja predmeta za upotrebu, preko 
»Industrial Designa«. Pred njom je stajao čitav ljudski svijet 
sa dosada neviđenom masovnom proizvodnjom upotrebnih pred- 
meta, zgrada i tvornica, putova i željeznica, čitava po čovjeku 
preobražena i nastanjena priroda. 

Ako se može tvrditi da je okret k apstrakciji značio u sim- 
boličkom pogledu osiromašenje umjetničkog sadržaja, izvjesnu 
despiritualizaciju i, dosljedno, dehumanizaciju, onda smo za 
ovo osiromašenje na tlu predstavljačke umjetnosti dobili ne- 
pregledno i neograđeno polje akcije na tlu oblikujuće umjet- 
nosti konkretne ljudske sredine. A tu su je također čekali i te 
kakvi humani i humanistički zadaci! 


6) Senzibilnost suvremene umjetnosti valja gledati pod utje- 
cajem nekoliko eksplozivnih i prijetećih pojava koje su je du- 
boko uzdrmale: riječ je o atomskoj eksploziji, demografsko-ur- 
banističkoj eksploziji i predmetno-proizvodnoj eksploziji. Prve 
smo najviše svjesni, jer prijeti totalnim uništenjem; druga se 
nagovještava sve više, i to ne samo kao problem parkiranja 
kola, i rađa zategnutostima među narodima i nemogućnostima 
da se konačno pitanje gladi skine s dnevnog reda; treća tek po- 
staje briga i predmet razmišljanja najlucidnijih umova među 
kritičarima kulture i socijalnim antropolozima. Na razorne po- 
sljedice »masovne proizvodnje i potrošnje« u suvremenoj civi- 
lizaciji, kad su u pitanju njene duhovne vrijednosti, već se uka- 


zuje, ali ti razorni učinci mogu doskora dobiti katastrofalne 
razmjere. 


224 


Nije samo u pitanju stihijno stvaranje modernih gradskih 
aglomeracija, koje tek u sasvim iznimnim slučajevima postaju 
predmet smišljene prostorne konstrukcije. U pitanju je sva pred- 
metna proizvodnja čovjeka! Ona je dostigla onaj stupanj kad 
je prelaz čovjeka iz »prirodne sredine« u »tehničku sredinu« 
vjerojatno već završen proces. Preobrazba prirode u cilju naše 
udobnosti može se još uvelike usavršavati, ali ona više ne može 
izmijeniti bitnu promjenu našeg načina života ukoliko je on 
uvjetovan proizvedenim predmetima. Čovjek je uvjeren da ras- 
polaže potrebnim energijama kako bi se obranio od prirodnih 
nepogoda i katastrofa. Pred životnom udobnošću uzmakla je čak 
i ideja smrti sa svojim kultovima! Naša kultura postaje svakog 
dana sve više tehničko-hedonistička. Romantička ideja o »pov- 
ratku prirodi« izgubila je svoj smisao čak i kod onih koji svake 
nedjelje s naprtnjačama na leđima osvajaju visove na koje su 
ih pozvali njihovi romantičarski prethodnici. »Dobra oprema« 
nadvladala je prirodu u svim njenim aspektima, na hrapavoj ko- 
ri Zemlje kao i u međuplanetarnim prostorima. Ova pokretlji- 
vost čovjeka oduzela je čovjeku strpljivost da se kontemplativ- 
no odnosi prema prirodi — i vlastitoj prirodi. 

Nekada je vladanje prirodom za čovjeka bila stvar magije i 

naučne tajne, danas je to još samo »hobby« i umijeće. Onda kad 
čovjek počinje shvaćati da je preobražena priroda dio njegove 
vlastite prirode, i to ne samo djelo njegova duha već dio nie- 
gova tijela, i kad pokuša naći razlog poštovanja za sebe u pre- 
obraženoj prirodi, tada nužno posiže za umjetnošću — za skla- 
dom u kojoj se smiruje vizija vlastitih mogućnosti. No, čovjek 
se danas nalazi u sporu i protivurječnosti s predmetima svoje 
proizvodnje, a to znači i s vlastitom prirodom. Profit, rekla- 
ma, kič, masovni standardi, snobizam, neobrazovanost — podre- 
dili su ljudske potrebe slijepoj igri tržišta i robne proizvod- 
nje. 
U posljednjih stotinu godina proizvodna moć čovjeka po- 
rasla je za stotinu puta, a u slijedećih stotinu godina ona će da- 
leko premašiti ovaj porast u pređenom periodu. Ali, istovre- 
meno, oblikovanje ovih predmeta po zakonima ljudskih potre- 
ba i po zakonima ljepote nije nipošto raslo istim tempom, a 
to znači da je opadalo; da se na putovima civilizacije svakog 
dana susrećemo sa sve većom masom predmeta podložnih kao- 
su, šikari, raznorodnim naplavinama ideja, ukusa i slučajnih 
otkrića. Ako se u pojedinim predmetima i ogleda težnja za ne- 
kim skladom, tada se u gomilanju tih predmeta nikakav napor 
za skladom više ne može uočiti! 

Samo tamo gdje smrt kosi svakog dana, na beskrajnim ko- 
munikacijama i brzim putovima zadovoljilo se zahtjevima ljud- 
ske percepcije: unijeti jasnoću, izrazitost i svrhovitost. Tamo 
gdje se kretanje usporava a opasnost smrti uzmiče, čovjek se 
spotiče na svakom koraku, ne samo sa suvišnim, nego prije 
svega sa ružno i nesvrsishodno oblikovanim predmetima! 

Nakon što je čovjek postigao naučnu kontrolu nad priro- 
dom, nužno je da postigne i estetsku kontrolu. Nakon što je 
podredio preobraženu prirodu svojim nižim potrebama, vri- 
jeme je da se stavi u službu svojih viših ili istinski ljudskih po- 
treba. Ostvarenja ovog zahtjeva možda će predstavljati jednu 
od najznačajnijih revolucija u organizaciji ljudskog društva u 
vijeku koji stoji pred nama. 

Otkrivanje novih materija i materijala ne smije ispustiti iz 
vida potrebu da se ti materijali oblikuju po zakonima ljudskog 
pogleda, pokreta, ritma i mirovanja. Stvaralačke su mogućno- 
sti čovjeka neizmjerne, ali ni izražajne i doživljajne moguć- 
nosti čovjeka nisu manje. No, čovjek nije samo »otvoren svi- 
jetu«, on je ujedno i »svijet za sebe«, on zrači beskonačnim ho- 
rizontima, ali on se i zatvara u ljudskome krugu: u raznolikost 
svojih mogućnosti on unosi mjeru i ukus. Ovo je potrebno to 
više, što je predmetni svijet, onaj koji traje takav kakav je, dan 
neko vrijeme i nosi pečat njegove individualnosti. Ni čovjek ni 
po njemu preobraženi svijet ne mogu izbjeći principu individu- 
acije, ali mogu svjedočiti o uspjelim i neuspjelim oblicima ove 
individuacije. Stoga ona umjetnost koja je danas zajedno s teh- 
nikom usmjerena na oblikovanje konkretnih predmeta, svih onih 
predmeta za upotrebu i neku korist, s kojima se čovjek nužno 
na svakom koraku susreće, i nije u mogućnosti da ih pošalje 
u muzej ili pokrije velom, zahtijeva od umjetnika najveću odgo- 
vornost. 

Umjetnost koja zamišljeni ili iluzionistički prostor, što se 
rađa u mašti čovjeka, nastoji približiti kroz njegovu percepciju 
u akciju do realnog prostora, koja ga oživotvoruje kao dio na- 
šeg života i civilizacije, koja transcendira model svoje zami- 
sli do konkretnog predmeta sa serijskom proizvodnjom — s 
umnožavanjem do neodređene granice — ima pred sobom još 
mnoge neistražene mogućnosti i najviše zadatke. Ona nosi od- 
govornost za viziju jedne nove civilizacije. 


7) Lako je braniti suvremenu umjetnost, ako imamo u vidu 
oblikovanje predmeta. Mnogo je teže čim pomislimo na obli- 
kovanje samog čovjeka. Ne samo što je umjetnost postala ok- 
renuta predmetnom svijetu, već je ona i čovjeka sasvim njemu 
obrnula, ekstravertirala, pospoljila ga, a da time nije potvrdila 
da je »ono što je u nutrini, ujedno i u vanjštini« (Goethe). Čo- 
vjek je napredovao u vještini i oštrini rukujući vanjskim pred- 
metima, ali sve se teže snalazio u oblikovanju vlastite ljud- 
skosti. Stvari postaju odmah veoma složene, ako postavimo pi- 
tanje, kako stoji s oblikovanjem nutarnjeg svijeta čovjeka, S 
njegovom vlastitom ljudskom supstancijom? Pitanje koje ne 
upućujemo samo umjetniku već svakom čovjeku. Budući da 
smo navikli pogađati ideju idući kroz oblikovanje same mate- 
rije, kad nam ona ništa na zorni način ne poručuje, zašto 
ne bismo upotrijebili ovu dobru metodu za vježbanje oštroum- 

nosti, kad je riječ o čovjekovoj materiji, o njegovom vlastitom 
tijelu? Nije potrebno upozoravati kako nas ovdje tijelo zani- 
ma samo ukoliko ono na određeni način izražava duh čovjeka, 
njegovu opću životnu pokretljivost u kojoj su duh i tijelo ne- 
djeljivi! 

Podsjetimo da je već Marcel Mauss načeo ovu zanimljivu 
temu, kad je upozorio da svaka kultura stvara ujedno i odre- 
đene »tehnike tijela«! Naša civilizacija je, doduše, »tehni- 
kama tijela« obratila potrebnu pažnju, kao što su to činile i 
prethodne, ali je ona s krajnje razvijenom podjelom rada, što 
je rastočila cjelovitost naše kulture i njene materijalne osno- 
vice, uradila to samo u više djelomičnim i koristoljubivim vido- 
vima, gubeći iz vida da je ljudsko tijelo prije svega svjedok 
čovjekove cjelovitosti! Ona je tehnike tijela veoma pažljivo izu- 
čavala u baletu, vojsci, gimnastici, seksologiji, psihotehnici (s 
obzirom na proizvodnost), ali je u tim izučavanjima uvijek iz- 
dvojila samo po jedan princip — ljupkost, borbenost, vještinu, 
snagu, užitak, radni učinak. Nikada nije uzet u obzir cjelovit 
čovjek s posebnostima njegove kulture, i sasvim izgubljena iz 
vida Nietzscheova poruka da se neke osebine duha ne mogu 
shvatiti, ako ne znamo poskočiti na kozjim nogama! 


U čovjekovoj »tehnici tijela« krije se uvijek avantura nje- 
gova duha, te izučavati artikulaciju njegove geste ili ritam nje- 
gova pokreta znači, u stvari izučavati tehnike i strategiju nje- 
gova duha, njegova poimanja i načina života. Nije nam na pa- 
meti da ovdje pođemo putem izučavanja onih pokreta kojima 
se bavi karakterologija u svojim bezbrojnim fiziognomijskim 
ili grafološkim varijantama. Nad svime time lebdi nešto što je 
bliže ljudskome duhu i samom čovjeku. 


Poteškoće su takvih analiza u tome što je čovjekova gesta 
nataloženo vremensko iskustvo čije momente i slojeve trajanja 
ne možemo više rastaviti po jednom kronološkom i kauzal- 
nom redu. Uzmimo samo jedan primjer. 


Čovjek je biće krajnosti. On poimlje sebe idući krajnostima, 
te osvrćući se na pređeni put: kad je obala koju je napustio 
dovoljno udaljena, ona dobiva na smislu i značenju. Ona tada 
ponovo postaje privlačna i čovjek će se nanovo usmjeriti prema 
njoj. Njegov očaj rađa se iz svijesti da ono što je napustio »nije vi- 
še isto« i da »ne može više biti isto«. Tada će krenuti opet dru- 
goj krajnosti, i tako se igra ponavlja u nedogled, ali čovjek u 
njoj raste. Očaj i odvažnost daju izvjesnu težinu njegovu po- 
kretu, neku lijenost i odlučnost njegovoj gesti, oštrinu i rastre- 
šenost njegovoj percepciji. I ono što je paradoksalno u ovim 
putovanjima ka krajnostima, jest da nas vraćaju početnoj tačci, 
i najobičnija stvar postaje najsmislenija. Život se zatvara kao 
spirala, gdje se početno otkriva tek kad smo došli sasvim do 
vrha. Najteže je na tome putu sačuvati vlastitu cjelovitost; pod- 

vojenost često znači i mistifikaciju, pa će tako čovjek koji živi 
u krajnostima postati mističar reda, a čovjek koji živi u redu 
postati mističar krajnosti. 

Čovjek je biće krajnosti, ali krajnosti obogaćuju samo hra. 
bre. Bez hrabrosti se ne možemo ni približiti krajnostima, a ka. 
moli ih sagledati. Jeste li se spuštali koji put između blokova 
kuća kližući od tende jednog balkona na tendu drugog balko- 
na, naizmjenično od jedne strane na drugu, i tako sve niže? Ako 
ste se smjelo otisnuli i imali dovoljnu brzinu, tende su bile sa. 
svim blizu i suviše blizu, i vi ste s lakoćom padali s jedne na 
drugu. Ali ako ste izgubili na brzini ili niste uzeli dovoljan za. 
mah, tada su se tende naglo razmaknule, jako se udaljile jedna 
od druge i između njih se otvorila pukotina, ponor i pad u praz. 
no, u smrt. Ono što je malo prije bila bezazlena igra, sad se 
pretvorilo u smrtnu opasnost; ono što je bilo izvor radosnog 
uzbuđenja, sad je postalo uzrok tjeskobe i ukočenosti. Dijete 
klizi iznad ponora bezbrižno, bez svijesti o opasnosti, jer je za 
njega život igra; odrastao i iskusan čovjek klizi iznad njega 
svjestan opasnosti i prihvaćajući izazov ponora i smrti, život 
ie njemu postao tehnika i umijeće. 

Tehnika i umjetnost rađaju se iz istog pokreta kojim život 
pobjeđuje propast i smrt, iz iste vještine kojom se čovjek svjes- 
no poigrava svojim bićem i nebićem, moći i nemoći, strahom i 
radošću, ljubavlju i mržnjom. Možda je tehnika samo više izra- 
sla iz samoobrane od moguće propasti, a umjetnost više iz čež- 
nje za bezbrigom i ljubavlju. Možda nam se iz toga i nameće 
ovo pitanje dana: nisu li mehanizmi samoobrane u čovjeka to- 
liko narasli, da je tehnika kod njega progutala svaku želju 
za spontanošću i neposrednošću? 

Primjer s klizanjem među tendama uzeli smo samo zato, jer 
postoje takve uzetosti pred mogućim padom i na ravnom tlu. 
Niste li već susreli čovjeka koji se plaši da zakorači od ploč- 
nika na drum da bi prešao na drugu stranu? On se također up- 
lašio pada u prazno i u njemu se naglo javila tjeskoba pred 
smrtnom opasnošću, te ga ništa bez podrške jake ruke neće po- 
maknuti s mjesta. Ne rugajte se ovom čovjeku! Takvih hodača 
susrećemo svakodnevno u životu. Sjetite se samo, niste li go- 
tovo svakog dana razmišljali o »koraku što ga je trebalo uči- 
niti«, a koji ipak niste učinili, zbog sasvim sitnog straha, ne 
pred nekom dalekom i nepoznatom opasnošću, nego pred onim 
sasvim bliskim i najljudskijim nesigurnostima?! Ne susrećete 
li stalno ljude koji su plašeći se svakog novog koraka, već za- 
boravili i da hodaju bez tuđe podrške, koji kad su sami ili si- 
lom usamljeni padaju na koljena i još jedino pužu? Može li 
njima pomoći tehnika? Doduše, mnogi se takvi voze na kotači- 
ma 1 već su odavno zaboravili uspravno kročiti. Smijemo li op- 
tužiti jedino tehniku, što čovjek dobrovoljno sebi svakog dana 
siječe noge i krila, i što se sve teže bori protiv gmaza u sebi?! 

8) Čini mi se da odnos umjetnosti i tehnike ne treba gledati 
iz perspektive njihove nepomirljive suprotnosti, a niti iz per- 
spektive njihova pomirenja. Takve alternative se već nalaze u 
stanju prevladavanja ili nadilaženja. Danas je dosta bespred- 
metno vršiti kritiku tehnike i mašinizma sa stajališta zanatske 
proizvodnje, kao što je to činio J. Ruskin, suprotstavljajući teh- 
nici svojevrsnu umjetničku zanatsku proizvodnju (koju je su- 
vremeni umjetnik uostalom već usvojio), koja mehanizaciji su- 
protstavlja ljepotu iz jedne sasvim uzvišene, nad-proizvodne i 
kontemplativne sfere života, a što suvremeni umjetnik više ne 
može usvojiti. Isto je tako već zastarjelo i besperspektivno vr- 
šiti tu kritiku sa stanovišta mehanizirane i serijske mašinske 
proizvodnje, kao što to čine Le Corbusier, Lewis Mumford ili 
S. Giedion, predlažući da se unutar mašinske civilizacije, koja 
je čvrsta historijska i materijalna činjenica, nađe neko rješenje 
tako da unosi stanovit red u proizvodnju, i osigura čovjeku 
potrebno slobodno vrijeme ili poseban prostor koji će služiti 
zadovoljenju njegovih više racionalno ili racionalno shvaćenih 
umjetničkih i životnih potreba. U stvari, ova su rješenja kompro- 
misna i zadržavaju nužno podvojenost čovjeka na industrijsko 
i umjetničko biće, na radno i slobodno biće (u slobodnom vre- 
menu izvan rada!), na racionalno i nagonsko ili sentimentalno 
biće. Kao u političkom ili ekonomskom životu, tako i u ovome 
zadovoljavanju umjetničkih ili životnih potreba izvan pro- 
izvodnje čovjek ostaje podvojeno i pocijepano biće, on svoju 
slobodu plaća dobrovoljnim ropstvom vlastitim ili drugih ljudi. 
Gdje je onda rješenje? 


Rješenje je u potpunoj pobjedi mašinizma, u završavanju 
tehnološke revolucije u proizvodnji. Potonja se sastoji u tome 
da čovjek prestaje kao »radna snaga« biti posrednik između 
čovjeka i prirode, da čovjek prestaje jednim svojim dijelom 
ili jednim dijelom čovječanstva da bude preduvjet slobode i 
života drugog čovjeka, njegovih sposobnosti stvaranja i uživa- 
nja. To je faza koju je Marx ovako definirao: »Nije više radnik 
onaj koji podmeće preobraženi prirodni predmet (alat ili stroj, 
RS) kao međučlan između predmeta i sebe, već je on podmet- 
nuo prirodni proces, pretvoren u industrijski, kao sredstvo iz- 
među sebe i neorganske prirode kojom je ovladao. On istupa 
pokraj proizvodnog procesa, umjesto da bude njegov glavni či- 
nilac.« (Nacrti, str. 593). — Dakle, stroj je sada međučlan iz- 
među čovjeka i prirode kojom je ovladao a ne više radna snaga 
čovjeka, i čovjek istupa pokraj njega kao nadziratelj. Riječ je 
o automatizaciji, o punoj pobjedi jednog racionalnog i utilitar- 
nog principa ljudske proizvodnje, što je postao preduvjet oslo- 
bođene ljudske egzistencije. S tog gledišta koje nije daleka vizi- 
oja budućnosti, nego već danas proces u ostvarivanju, ali još vi- 
še u poimanju i u odnošenju čovjeka prema vlastitoj egzisten- 
ciji, ranije suprotnosti između mašinizma i umjetnosti, tehni- 

ke i estetike, racionalizma i sentimentalnosti, smišljenosti; 
spontanosti, uopćenoga i originalnoga bivaju prevladane. Više 
nije potreban bijeg u neko »carstvo čiste ljepote«, niti u pri. 
vatni rezervat sa »slobodnim vremenom«, niti u kontemplaci. 
ju »čovjekove autentičnostie. Strah od prakse i čežnja za mis. 
tičkim mirovanjem postala je izlišna onim časom kad više ne 
nosimo u sebi onu moralnu i estetsku dilemu, nastalu iz podvo. 
jene ljudske egzistencije i »loše savjesti«, posljedice najamnog 
i teškog rada. 


Nova situacija otvara sasvim sigurno najširu skalu ljudske 
akcije, umjetničke ili životne, pa se i pojam tehnike u okviru 
raznovrsnih mogućnosti ukazuje prije svega kao pluralizam teh- 
nika u službi različitih umjetničkih djelatnosti: podjednako onih 
kojima će čovjek oblikovati predmete potrošnje (lišene, daka- 
ko, izvještačenosti koje im daje robno-novčana tržišna ekono- 
mika), predmete obitavanja i kretanja u svijetu, zadovoljavaju. 
ći istovremeno kriterijima racionalno-mehaničke korisnosti i 
organsko-nagonske privlačnosti (na raznom mjestu i u raznim 
stupnjevima!), kao i predmete »čiste umjetnosti«, gdje Tehnika 
neće biti najviši izraz snage dostignutog stupnja proizvodnje 
nego mobilizacija ljudske senzibilnosti na raznim stupnjevima 
bogatog historijskog sjećanja i slučajnih susreta različitih ci. 
vilizacija. Put kroz historiju i put kroz civilizaciju čovjek će, 
međutim, prolaziti bez ikakvog »prethodnog društveno postav. 
ljenog mjerila«. 

IDENTIFIKACIJA TEHNIKE I UMJETNOSTI 


Zlatko Posavac 


Ako velike famozne strasti umru ostat će 
samo računi, brige, kurioziteti, predviđanja. 
Svijet kulture ruši se u svijet civilizacije. 


Tin Ujević: Sumrak poezije (1929) 


Znači li uopće nešto »opredjeljivati se« u vrednosnom, praktič- 
nom i teorijskom odnosno filozofskom problematiziranju rela- 
cije tehnika—umjetnost? Bilo afirmacijom, bilo negacijom jed- 
nog ili drugog relata. Dobiva li se što grozničavim ili dobrona- 
mjernim iznalaženjem »pomirenosti«, one »zlatne sredine« s ko- 
jom uvijek »blago u gospodu prebivaju« sva »mudra« rješenja? 
Postavljeni problem nije nogometna utakmica u kojoj glasovi 
navijača jedva ikako utječu na ishod igre. Hoće li se tek malo 
više neophodno je okušati različite aspekte pristupa koji bi mo- 
gli omogućiti uvid. Pokušajmo bar neke... 

Tehnika i umjetnost! Tu su dakle — sit venia verbo — dvije 
»činjenice«: tehnika, koja svojim fantastičnim mogućnostima 
nevjerojatno mnogo omogućuje pa tako postaje sve neophod- 
nija — napreduje; umjetnost, koja kao da se u sebi destruira, 
postajući u svijetu i životu čovjeka sve sporednija, manje važna, 
slabeći povlačenjem u subjektivno i formalno — »odumire«. 


Dovedu li se umjetnost i tehnika u tako deskribirani odnos, 
ništa jednostavnije no pomisliti, da u tom odnosu postoji zavis- 
nost, da jedna krči sebi put na račun druge: bilo da se umjet- 
nost sama povlači, a tehnika ispunja ispražnjeni prostor, bilo da 
tehnika pobjedonosno nastupa, a umjetnosti ne preostaje dru- 
go do odstupanje; bilo pak da se oboje zbiva istovremeno pa »po- 
našanje« i tehnike i umjetnosti zavisi od nečeg što ih obje obu- 
hvaća, određuje. 
| Nemaju li umjetnost i tehnika ničeg zajedničkog, nego su na- 
«prosto istovremeni inventar istog svijeta, pitanje o njihovom od- 
nosu bilo bi besmisleno. U neprijateljstvu, međutim, ostaje im 

neizbježno zajedničkim bar polje sukoba. Stoga nije slučajno što 
se situacija njihova međusobnog odnosa pokušavala razumjeti 
iz rascjepa negdašnje povezanosti proizvođenja obuhvaćene grč. 
kom riječju tehne. Suvremena nepomirljivost tehnike i umjetnosti 
shvaćenih kao tćhne nije ih dakle negda razdvajala. Na pitanje 
kako, zašto i kada se desio taj rascjep, kada na mjesto onog još 
harmoničnog tćhne stupa fatalna tehnika, znatniji odgovori ev. 
ropske misli, pa i u nas, više-manje se slažu u osnovnom; iz filo- 
zofski sagledive dimenzije: subjektiviranjem, antropocentrizmom 
čovjekova odnosa prema svijetu, momentom kad čovjek sebe 
započne smatrati subjektom istine, kad postaje »subjekt zbiva. 
nja, postavitelj i upravitelj svih stvari ili objekata«! videći su 
svemu ...svoju postavku i napravu« kad se naime, »novovje- 
kovni čovjek pokazuje ...kao onaj koji u svim odnošajima 
prema svemu što jest, a time također i prema sebi samom, us- 
taje kao prodirući uspostavljač i ovo ustajanje ustanovljuje kao 
bezuvjetnu vlast. Cjelina naspramnog stanja, iz kojeg se pojav- 
ljuje svijet, ostavljena je u prodirućem uspostavljanju, na-ređe- 
na i tako potčinjena svom naređenju.«* Smatra se dakle to uglav- 
nom rezultatom novovjekovne povijesti, novovjekovne filozofije 
(metafizike), eksplicite od Descartesa dalje. 

Moglo bi se pitati: nije li sve to isto moguće kao definitivno 
tek sa Kantom, Fichteom i Hegelom, pa Nietzscheom ili egzis- 
tencijalističkom filozofijom, a početno zapravo sa sofistima i 
Sokratom? Pitanje je: što ako tog prvobitnog jedinstva sadržanog 
u tehne nikad nije ni bilo? Iako je naime Grcima umjetnost i 
umijeće (obrt) označeno istom riječju tćhne, to ipak ne znači da 
nije bila uočena razlika; pa čak i da nije, to imenovanje moglo 
bi biti — kako uostalom hoće Heidegger — »krivo i površno. Jer 
tćhne ne znači ni obrt ni umjetnost, a pogotovu ne Tehničko u 


1) Danilo Pejović, »Tehnika i metafizika«, u zborniku »Čovjek danas«. 
Beograd 1964., p. 174 

2) Vanja Sutlić, »Svjetovno-povijesne pretpostavke čiste umjetnosti«, 
Naše teme, 1963, knj. 6., p. 904. 

3) Martin Heidegger, »O biti umjetnosti«, (esej): »Čemu pjesnici«, Zagreb 
1959, p. 106. 

4) Teza je izvorno, a direktno primijenjena na umjetnost, izgleda, sadr- 
žana već u Hegelovu konceptu ne toliko općeg »odumiranja umjetnosti« ko- 
liko specifične »prozne svijesti«: »... pravi tumač religijskih predstava koji 
ih bliže uobličava jeste jedino umetnost, jer prozno se posmatranje pred- 
metnog sveta pojavljuje tek pošto se čovek kao duhovno samosvesno biće 
oslobodio svoje neposredne oko'ine, pa u toj slobodi u kojoj stvarnost 
shvata kao čistu spoljašnost, stoji njoj nasuprot! To razdvajanje je, među- 
tim. tek pozniji stupanje; Hegel, Estetika, II, p. 22 (Kultura, Beograd 1955). 
Moglo bi se citirati niz mjesta koja asociiraju taj stav (npr. Estetika, I, p. 254, 
II, p. 278 itd.). I u Bergsonovu shvaćanju umjetnosti ima, ne baš sasvim filo- 
zofskog, ali ipak nečeg od toga stava. 

U našoj sredini javila se prvi put slutnja krize umjetnosti u suvremenom 
smislu između dva rata u radovima Tina Ujevića. Osim teksta iz kojeg Je 
Eve ovih razmatranja, usporediti napr.: »Izvori, bit i kraj poezije« 

i dr. 

današnjem smislu«.* Današnjom situacijom u kojoj se tehnika 
bitno diferencirala od umjetnosti, a umjetnost ogorčeno distan- 
cirala od tehnike, naš svijet tad samo pokazuje ono što je — 
oduvijek; ili bar davno, duboko otprije. Možda su samo neke 
prividne sličnosti navele na koncept zajedništva, njihove pomir- 
ljivosti? Možda se negda nevidljiv, a prisutan splet suprotnosti, 
uočljiv kao puka diferencija, imanentno bremenita onim što će 
tek stupiti u borbu, naprosto poviješću ekstremno razvio i sad ko- 
načno samo otvoreno pokazuje aspekte onog istog što je odavno 
nagrizalo jedinstvo? I to bez obzira što znamo kako moderna 
tehnika nije ni samo tćhne, još manje samo mehane, ali uzima- 
jući u obzir da je već u Grčkoj čovjek moguć kao méhano-poiós 
tj. inženjer, graditelj strojeva. Ukratko: čovjek možda odavno ili 
odvajkad živi ne samo u »napravljenosti« svijeta, nego u sup- 
rotstavljenosti svom vlastitom svijetu kao i svog svijeta nekom 
drugom svijetu, što onda odlučuje njegovom sudbinom. U tom 
slučaju rascjep je zaista ili »oduvijek« ili je povijesno daleko 
dublje unazad. Ako je »oduvijek«, tad koncept subjektiviranja 
otpada i zahtijeva se drugačije obrazloženje u nepovijesnoj, ahis- 
torijskoj dimenziji; no, ako je i samo dublje unazad, tad »sub- 
jektiviranje«, »napravljanje« svijeta kao »naprave« i »sprave« 
pada povijesno mnogo ranije, pa bi »novovjekovnost« i »suvre- 
menost« već predugo trajala i ne bi bila objašnjenje zaista no- 
vovjekovnog i suvremenog fenomena tehnike. 


Postoji međutim druga mogućnost: da tehnika i umjetnost 
ipak imaju zajedničko podrijetlo upravo u tćhne, umijeću, u onom 
što se može i mora uvidjeti, ali i naučiti da bi se proizvodilo, u 
proizvođenju samom, a da su u njem istovremeno združeni mo- 
menti onoga nespojivog što se nikad ne može do kraja savlada- 
ti: prirodno prirodnoga iz kojeg raste tehnika crpeći iz njega 
kao prirodnog ljudskog svijeta, podjednako kao ljudsko ljud- 
skog, iz kojeg raste umjetnost crpeći iz njega kao ljudskog svi- 
jeta: združenost koja ne briše razlike, koje, kad ih inače i ne 
bismo vidjeli, ostaju vidljive u onom na kraju da postoje »um- 
jetnosti« »koje su usmjerene ka upravljanju potrebama života, 
druge ka njegovom uljepšavanju« tj. tehnika kao ono što ko- 
risti, umjetnost koja nema koristonosni karakter. I jedno i dru- 
go ostaje bitno isto, proizvodnja, proizvođenje, ali u tom bitno 
istom, kojemu je — in ultima linea — »podrijetlo u onom koji 
stvara« (Aristotel), razlike nisu brisane. Pita se dakle: nije li 
svojim zajedničkim podrijetlom u čovjeku i proizvodnji, oboje, 
i umjetnost i tehnika, nešto u istosti svog izvorišta uistinu har- 
monično skladno (ali u toj istosti podrijetla ne zato poistoveće- 
no, jer su jedinstvo i sklad mogući jedino u višečlanosti, ne da- 


5) Martin Heidegger, »O biti umjetnosti« (esej: »Izvor umjetničkoga dje- 
ia«), Zagreb 1959, p. 55. 
6) Aristotel, »Metafizika«, Beograd 1960, p. 5. 

kle u mrtvom jednolikom identitetu), a sad nam se najednom 
pričinja kao suprotstavljenost, nepomirljiva suprotnost tehnike 
i umjetnosti, čiji ishod sa strepnjom iščekujemo, a da se zapra. 
vo razriješiti ne treba i ne može? Konsekventno: ne raste su. 
protnost između tehnike i umjetnosti, nego se u istovetnosti nji- 
hova podrijetla, u čovjekovoj proizvodnji, fatalno zbiva sve veća 
njihova identifikacija, srašćivanje; rasplinjuju se granice, slije- 
vaju se u istu tamu nekad vidljive razlike, gube samosvojnosti. 
U tragičnom sivilu tzv. suvremenog svijeta podjednako su — 
zvuči možda čudno — međusobno ugrožene obje strane: umjet- 
nost tehnikom ali i tehnika umjetnošću, postajući jednako ap- 
surdne svaka u svom karakteru: tehnika u tehničkom tehnike 
i umjetnost u umjetničkom umjetnosti. Jer i jedno i drugo iden- 
tifikacijom gubi svoj izvorni karakter, svoj izvorni smisao. Ne- 
što, što nije samo natega izvrtanjem riječi nego je vidljivo u 
suvremenim optimalama tehnike i umjetnosti: proizvoditi samo 
da bi se trošilo bez obzira na potrebe, proizvodeći tako samu po- 
trošnju (slučaj tehnike) i proizvoditi samo da bi se proizvodilo 
tj. »stvaralo« (slučaj umjetnosti). Samosvrha bez smisla iden- 
tifikacijom obojega u larpurlartizmu proizvođenja. 

Objasnimo to malo podrobnije. Usavršavanje proizvodnje 
tehnikom, dakle u proizvodnji kojom dominira tehnika, u onoj 
čisto »tehničkoj« (industrijskoj) proizvodnji, sve manje se za- 
pravo smjera na zadovoljavanje zbiljskih i pravih ljudskih po- 
treba, a sve više na golo plasiranje proizvoda od kojeg se ne oče- 
kuje ništa drugo do li naprosto da bude — potrošen. Briga da 
bi se uistinu bitno podmirile potrebe (zaista samo zadovoljile!), 
nijim«, »savršenijim« samo zato da bi bio — »potrošljiviji«; a 
otud onda, da bi se iznova i opet iznova mogao proizvoditi. Novi 
tzv. »savršeniji« proizvodi zamjenjuju stare iako i stari još mo- 
gu poslužiti svrsi. Ne proizvodi se dakle radi podmirenja potre- 
ba, nego radi ponovnog omogućavanja proizvodnje. — Najvid- 
ljivije u tzv. »konzumnom kapitalizmu« u kojem se »izmišljaju« 
potrebe, »stvaraju«, samo zato da bi se mogle jednom novom 
proizvodnjom podmirivati. Nije li to proizvodni »larpurlartizam«? 


Na planu umjetnosti zapaža se sličan proces. Velika tekovina 
osamostaljenja umjetnosti, njena autonomija, koju je sebi — ne 
tako davno — izborila, da ne bude ancilla i sredstvo najrazličiti- 
jim tzv. »tendencijama«, »idejnostima« ili bilo kakvim drugim 
njoj stranim i tuđim »svrhama«, preobraća se gotovo u »neoTo- 
mantični« apsurd: umjetnik »stvara« »umjetnost« ne obazirući 
se ni na koga i ni na što. Moderni umjetnici kao da su toliko za- 
neseni svojim »uzvišenim« poslom ne pitaju više čemu sve to, 
treba li to komu, prima li to netko ili ne, razumije li ili ne. Glav- 
no je da se »stvara« bez obzira što i kako. Vrijednost kao da je 
u tom pravljenju, sama po sebi. Sve neprilike pripisuju se glu- 
pom i neprijateljskom svijetu, vremenu koje nije podesno ili ne 

razumije, uostalom, ne razumijevajući ono čemu nije doraslo, 
zajedno sa svojim ljudstvom, kojemu te »plemenite« stvari mo- 
ida nisu ni potrebne. I opet dakle, stvaranje, proizvođenje da bi 
se proizvodilo; larpurlartizam proizvođenja u umjetnosti, ne ra- 
di umjetnosti nego radi proizvođenja. 

Te gomile štampanog papira, kilometri galerija i šarenim mr- 
ljama obojenih platna, bezbrojni filmovi ...! 

Treba li posebno dokazivati da je u suvremenom svijetu um- 
jetnost tehnička, tehnificirana? Što su drugo laboratoriji moder- 
ne, konkretne i elektronske muzike, što moderna arhitektura, 
što film, radio, televizija, nego tehnizacija umjetnosti? Ne samo 
izvanjska, formalna. Zašto umjetnost danas toliko »eksperimen- 
tira«? Pa i bijegovi u iracionalno evidentno su tehnificirani. Nisu 
li upravo nadrealisti insistirali na »automatizmu pisanja«. U kom- 
poniranju najznačajnijih djela moderne proze leži »tehnika film- 
ske montaže«. Itd. itd. 

Izgleda neobičnije tvrditi da je tehnika agresirana umjetnoš- 
ću. Ali zar je princip larpurlartizma igdje jače naglašen nego u 
industrijskoj proizvodnji, recimo, već apostrofiranog konzum- 
nog kapitalizma? Ne ulaže li moderna industrija goleme napore 
(i sredstva!) da »estetski oblikuje« svoje proizvode? Postoje či- 
tavi štabovi dizajnera i vrlo glasne pretenzije na »industrijsku 
estetiku«. Nije više dovoljno da neka sprava naprosto funkcio- 
nira; ona mora imati neke, svejedno je čak kakve, estetske kva- 
litete. Nije dovoljno da automobil vozi, da vozi brzo; on mora biti 
»lijep«. I ta ljepota automobila i frižidera veoma uspješno, čini 
se, danas gasi tzv. neugasivu ljudsku žeđ za ljepotom. Nije li 
stari, dobri ali oronuli princip ljepote ubačen u fundamente go- 
lemih industrija kozmetike i reklame? Sasvim tehnificirani tu- 
rizam, koji zna kalkulirati, najozbiljnije se trudi oko prezenti- 
ranja (čak i čuvanja!), prirodnih i kulturno-historijskih ljepo- 
ta. Nisu li veliki bogataši, privatni i državni, najčešći kolekcionari 
umjetničkih djela? Postaje naime sigurnije uložiti novac u um- 
jetnine nego u nesigurne banke, još nesigurniju katkad indus- 
triju ili spekulaciju na burzi. Itd., itd. 

Što vrijedi za suvremeni svijet, vrijedi li za stari? Da je ne- 
kadašnja proizvodnja »stvari«, upotrebnih predmeta, dakle obrt, 
uvijek s umjetničkim karakteristikama, poznato je. Smatralo 
se u novije vrijeme uspjehom lišavanje tih predmeta »nepotreb- 
nih ukrasa« i otkrivanjem »funkcionalnih formi« od bidermajera 
i secesije pa dalje. — No da li je umjetnost imala »tehnički ka- 
rakter«? Navoditi primjere Leonarda i Michelangela, koji bijahu 
podjednako inženjeri kao i umjetnici, inženjeri kao umjetnici i 
umjetnici kao inženjeri, moglo bi se pribrojiti novovjekovlju. 
Ali nisu li srednjovjekovne katedrale, najumjetničkija arhitektura 
koju znamo — najinženjerskije? Nije li protačun, računanje, 
matematika, dakle okosnica tehnike, odavno okosnica muzike: od 
pitagorovaca preko crkvene muzike do danas? Strogo uzevši nije 

li svako muziciranje osim vokalnog, dakle instrumentalno, teh. 
nički inficirano? Nije li Platonova umjetnost, ona, koju odluču. 
je sačuvati u svojoj državi — programatska i tendenciozna, u 
novana, pa je mi danas ne samo bez komentara nego ni bez bro. 
socijalistički realizam? Nije li kršćansko freskoslikarstvo biblija 
u stripu? Nije li Danteova »Božanstvena komedija« tehnički zas. 
novana, pa je mi danas ne samo bez komentara nego ni bez bro- 
jeva, shema i crteža — ne razumijemo? 

Ako je umjetnost i tehnika uistinu proizvodnja, proizvođenje, 
tad bi moglo biti da nema znatnije razlike između umjetničkog 
i tehničkog stvaranja. Tehničar, kaže se, nije stvaralac. Odbaci- 
mo međutim, trenutno bar, problem reproduktivnih umjetnosti, 
a na području tehnike ono što je transmisiono, puki posao oko 
uspostavljanja, realizacije projekta; jer napokon i kod umjet- 
nosti postoji, dopustimo bar preliminarno, aspekt izrade, onoga 
što bi — po Plotinovim riječima — bio posao robova. »Umjet- 
nik nije zato tehnites što je neki rukotvorac...« (Heidegger). 
Iako to u oba slučaja uopće nije opravdano, još manje opravda. 
no na jednak način, neka to bude privremeno radi jasnoće. Uz- 
mimo dakle tehničara-pronalazača, inventora. Tehničar prona- 
lazi, ne stvara. On kao da nalazi nešto, što je negdje već dano, 
ili bar zadano; ono što je u okviru bilo prirodnih znanosti bilo 
prirode same već tu. Našavši ono što traži, on samo izvodi na 
svjetlo dana što se prije nije razabiralo; on mora proći s tim, 
provući se kroz granicu svjetla i tame, on to mora proizvođe- 
njem uspostaviti. Ali, ne kaže li Heidegger: »Stvarati znači: crp- 
sti." Iz izvora crpsti znači: uzeti ono što izbija i donijeti prih- 
vaćeno«* Što dakle čini umjetnik-stvaralac? Stvara li ex nihilo 
ili on samo pro-nalazi ono što će iz vrela crpsti, izvodeći na svjet- 
lo dana iz neke unutrašnjosti ono što je već nekako dano? Ne či- 
ni li dakle i on svoje pro-izvođenjem? Daleko od toga da bi se 
smjelo insistirati na identifikaciji tehničara-inventora i umjet- 
nika, ali to, što još uvijek čujemo razliku u pulsu njihovih po- 
slova čini da vidimo i jednu bitnu srodnost. 

Ta stara srodnost, ta nekad iskušana pomirljivost, zajedništvo 
i skladnost ne znači — kako je rečeno — identičnost. Ponovimo 
stoga: tragična pustoš suvremenog svijeta, njegove tehnike i nje- 
gove umjetnosti, nivelacija, »ispražnjenje«, uniformiranje, leži 
upravo u njihovu obostranom, međusobnom identificiranju. Ka- 
da se ono što je srodno, što je u rodu i po rodu isto — naprosto 
identificira! To nije od jučer ili danas, to je kolebljivo čas više 
čas manje, odavno, jer identifikacija odavno prijeti. Stoga Kan- 
tova genijalna anticipacija apstraktne umjetnosti (uostalom ne- 


7) U njemačkom jeziku igra značenja: schöpfen — grabiti, vaditi, crpsti; 
Schöpfung — stvaranje, tvorevina; Schöpfer — stvaralac. 


p Sege »O biti umjetnosti«, (esej: »Čemu pjesnici«?), Zagreb 1959, 

ki je vide već kod Platona)" nije samo anticipacija," nego nešto 
što je bilo moguće naći jednom rigoroznom analizom u suvreme- 
noj mu zbilji i na nivou dotada protekle povijesti. No da je Kant, 
lucidan duh prije svega, bio također svjestan opasnosti svog vlas- 
titog koncepta, svjedoče npr. njegove teze o »ineksponibilnosti 
estetske ideje« i ćudorednoj simboličnosti estetskog, koje se 
uklapaju, ali ujedno i ne uklapaju, u kompletnu arhitektoniku 
njegove filozofije. 

Čemu, međutim, ovo insistiranje na ideji identifikacije teh- 
nike i umjetnosti, nekad i sad? Pođe li se od pretpostavke, od 
uostalom našeg suvremenog uvjerenja, da tehnika i umjetnost 
nisu isto, ali da se njihovo razlikovanje, ne samo kao što je da- 
nas evidentno, gubi, nego da se ni prije nije zbilo, ni jasno ref- 
lektiralo a niti filozofski determiniralo, onda postaje mogućom 
teza: suvremena se kriza ne manifestira zbog onog što je bilo, 
što se već zbilo, što je prethodilo, nego zbog onoga što još nije 
silo, zbog nemogućnosti da bude ono što još nije bilo, a nagovi- 
ješteno je i mukotrpno pripremano. Drugim riječima: to što još 
nije bilo jest umjetnost drugačija od tehnike i tehnika drugačija 
od umjetnosti; još se nije zbila bitna razlika između tehnike i 
umjetnosti, umjetnost još nije postala Umjetnost i ono umjet- 
ničko umjetničkog u ljudskom svijetu nije ugledalo svjetlo dana; 
tehnika još nije postala Tehnikom i ono tehničko tehničkog u 
ijudskom svijetu još nije osmišljeno. 

Ako je tako, tad se može naslutiti zašto umjetnost »za nas« 
tije »prošlost« kako se činilo Hegelu." Dolazi više svjetla u mu- 
tan problem filozofske historije umjetnosti, koju jedva da je 
moguće drugačije naći nego spekulativno. Možda Croce zaista ima 
xavo tvrdnjom da historija umjetnosti nije moguća. Dodajmo: 
možda jedna — prethistorija? Jer kako bi bila moguća histo- 
rija onog što se još nije zbilo? 


Iz istih razloga nije moguće govoriti o »ispražnjavanju« um- 
jetnosti, »gubljenju smisla«, »sadržaja«, »intimnosti«, »razumlji- 
vosti«. Kad bi to opravdano bilo moguće značilo bi da je umjet- 
nost nekad sve to u sebi u potpunosti imala. Teško je npr. pret- 
postaviti da je u Grčkoj bilo razmjerno mnogo više onih koji su 
»razumjeli« svoje tragede, od onih, koji danas »razumiju« mo- 
dernu prozu od Dostojevskog, Prousta i Kafke naovamo. Smatra li 
se uopće stara umjetnost shvatljivijom i prihvatljivijom, jer je 
bila — navodno — smisleno punija, ne prikriva li se tad u toj 
lamentaciji o »gubljenju« umjetničkih vrednota, o »pražnjenju« 
umjetnosti, utočište u poznatom psihofenomenu tzv. »optimiz- 


9) Herbert Read, »Umjetnost danas«, Zagreb 1957, p. 64—66. 
i 10) Vanja Sutlić, »Svjetovno-povijesne pretpostavke čiste umjetnosti«, 
Naše teme, 1963, br. 6, p. 902. 
' 11) Uostalom, zar je umjetnost »prikazivanje«? A to je u osnovi Hege- 
lovo shvaćanje. 

ma pamćenja«, individualnog i historijskog; tužaljka za »izgub. 
ljenim rajem« i nepovratno iščezlom »zlatnom dobu«? 


Zašto se onda ipak zbiva to prividno neprijateljstvo između 
tehnike i umjetnosti, između nečega što bi u svojoj osnovi mož. 
da i moglo imati zajedničko podrijetlo, a sada se sve više iden. 
tificira umjesto da se iz čežnje za samosvojnošću zaista bo. 
ri na život i smrt? (Sukob naime nije tako strastan). Prije Svega 
kvantifikacija. Gorostasne dimenzije koje su dosegle danas 
tehnika i umjetnost uvećavaju, i čine lako vidljivim njihove ra. 
zlike, njihove »suprotnosti«; ali, može se pokazati, također, i 
njihove »sličnosti«. Takav odgovor međutim može opravdati 
samo našu kratkovidnost, ne i obrazložiti samu stvar. Osnov 
»neprijateljstva« čini se moguće je otkriti baš preko onog »pri- 
vidno«, onog da to samo tako »izgleda« a uistinu nije. Drugim 
riječima: netko ili nešto čini, nekom ili nečem koristi da to ta. 
ko izgleda, a pravi se razlozi kriju. To bi ujedno značilo da izvor 
sukoba nije autohtono i autonomno područje tehnike i umjet- 
nosti. Možda je i tu posrijedi neko »lukavstvo duha«? Ne baš 
plemenitog, no lukavog svakako. Ako je ono zajedničko tehnike 
i umjetnosti — proizvođenje, proizvodnja, nije li u njezinu 
društvenom misteriju skriveno i to lukavstvo antagonizma teh- 
nike i umjetnosti? Onaj tko ili ono što drži u svojim rukama 
vlast proizvodnje pušta da se, koliko je to potrebno, i nota bene 
neopasno, umjetnost i tehnika pomiruju ili bore. Ako se smije 
reći, sila je to više ili manje svjesna, više ili manje organizira- 
na, s više ili manje političkog duha. Jer zašto bi se uostalom uop- 
će sporili umjetnik i tehničar; oba ljudi. I umjetnik ima potrebu 
i pravo na korisne stvari, a tehničaru također ne treba unaprijed 
osporiti potrebu i pravo na ljepotu ili umjetnost. Ali ni tehni- 
čari ni umjetnici nisu jedini o kojima ovisi zbiljska proizvod- 
nja. Otkad znamo svijet. Nisu li spomenici, dakle umjetnička 
djela kojima se i danas u svojoj bezazlenosti divimo, od faraon- 
skih piramida preko slavoluka i medicejskih grobnica do spo- 
menika i zadužbina modernih silnika, bili uvijek veći od spo- 
menika pjesnicima, pronalazačima i filozofima? Jesu li umjet- 
nici i pronalazači uopće ikad žudjeli za nekim drugim i većim 
spomenicima nego što bijaše njihovo vlastito Djelo? Ili: tko je 
do dana današnjega koristio tehniku? Ako je u osnovi namjene 
tehnike da bude prije svega korisno sredstvo (kako god se či- 
nilo prejednostavnim takvo njeno određenje), kome je ona do 
sada uopće koristila? Nije li i ona korisna »demokratski« samo 
utoliko, ukoliko su mrvice koristi bile rasipane da bi se izvuk- 
lo još više koristi? (Tajna je visokog standarda radnika racio- 
nalno organiziranog kapitalističkog društva — efikasnija eks- 
ploatacija.) I upravo jedno bitno ljudsko pitanje, humanistič 
ko Pitanje, leži iza prividno bitnog antagonizma tehnike i um- 
Jetnosti: pitanje eksploatacije. Sva dosadašnja tehnika i umjet- 
nost, budimo pošteni pa priznajmo, omogućena je radi eks- 


238 


ploatacije i jedino eksploatacijom. Ne radi se dakle o sukobu 
tehnike i umjetnosti kao ljudskog djela, nego o jednom suko- 
bu unutar ljudskih odnosa, sukoba u čovjeku, u bitnim određe- 
njima čovjeka kao homo humanusa. 


Odavde je moguće naslutiti otkud privid da je tehnika ipak 
agresivnija u odnosu na umjetnost. Gubitkom magijskog, mit- 
skog, religijskog karaktera umjetnosti, dakle relativnim posti- 
zanjem svoje autonomije, otkrivanjem svoje biti kao ljudske 
samosvrhe, umjetnost se razotkrila kao manje sposobna da 
bude sredstvo eksploatacije; bogovi više ne prebivaju u svojim 
slikanim i klesanim likovima, ikone više nisu čudotvorne, ma- 
jestetični marševi i pompa. čak i rodoljubna muzika sve rjeđe 
nas prosrsuje a sve češće tjeraju na podsmjeh. Tehnika pak, ko- 
joj leži u osnovi namjena biti korisna, dakle sredstvo, daleko je 
prikladnija da nastavi ono za što umjetnost više nije dobra: 
istrajavanju eksploatacije. A naivno vjerovanje ljudi da koris- 
nost tehnike garantira, uistinu i uvijek, jedino korisnost, i da- 
kako automatski korisnost za sve, samo podupire ono što lu- 
kavstva držatelja ovog marionetskog kazališta ionako hoće. Tu 
leži pomak koji oduzima sredstva i vitalnost suvremenoj um- 
jetnosti, pa se čini da joj se oduzima i raison d'ćtre, da je na- 
pušten njen smisao. Bilo je najshodnije učiniti je bezazlenom." 
A umjetnost, slikarstvo npr., jer nije više plaćena za to, presta- 
je slikati Madone i portrete moćnika, slika još neko vrijeme pej- 
zaž da napokon postane apstraktna. Tehnika nasuprot postaje 
kult, dobiva religijski karakter" i raste s njemu pripadnim 
kultom zlatnog teleta, a naivni vjeruju sad kao i prije, da će 
blago, radosti, užici i ljepote ovog svijeta, da će »raj« biti pra- 
vedno raspodijeljen dobroj dječici božjoj; dakako, samo ako 
budu dobra i ne budu hulila boga. Pa kao što je to nekad uspi- 
jevalo vrhovnim svećenicima i božanskim vladarima »u ime bo- 
ga« i A.M.D.G., tako ta prevara prilično dobro, samo još per- 
fidnije polazi za rukom čarobnjacima ekonomskih čuda, mađio- 
ničarima i režiserima ovog našeg suvremenog svijeta — u ime 
čovjeka; u ime, dakako sveopćeg prosperiteta i progresa, lične, 
nacionalne i društvene sreće pa i slobode, u ime najrazličitijih 
humanističkih rajeva u kojima je sve učinjeno i sve se navodno 
zbiva samo za one male ljude, slobodne građane, ili, kako to ipak 


12) Danas je to više-manje jasno, kako u širokim povijesnim potezima, 
tako i u pojedinačnim situacijama, do naših dana. Čak i P. Francastel na 
primjer, u knjizi s Umjetnost i tehnika«, spisu bez veće filozofsko-teorij- 
ske vrijednosti, ali ne i bez temperamentnih lucidno-kritičkih zapažanja, 
ne propušta primijetiti: »Oduvek su vladajući slojevi želeli da pesnici slave 
prirodu i čiste radosti 'kontemplacije. Svirač na fruli manje je nezgodan 
nego kovački šegrt.« (Nolit, Beograd 1964, p. 41.) 


13) Već je uočeno da ljudi »vjeruju u tehniku«, »vjeruju u progres 
tehnike i društva« itd. Vidjeti npr. esej Vladimira Filipovića, »Smisao i 
vrijednost tehnike«, Zagreb 1944, p. 275 (u knjizi »Čovjek i tehnika«). 


239 


dobro kaže jedna stara riječ, podanike. Stoička mudrost puka 
sažima se onda u sentenciju: muzikanti su drugi, ali muzika je 
ista. 

Sve je ovo neophodno uzeti u obzir pri pokušaju da se po- 
kaže kako ni umjetnost ni čovjek uopće u ovom suvremenom 
»svijetu tehnike« nisu ugroženi tehnikom kao tehnikom, iz teh. 
nike same. Pa ako se čini da je i suviše toga rečeno »u pohvalu 
tehnike«, onda se to smatralo dopuštenim samo iz navedenog 
razloga. Jer su sva ova nagađanja praćena sviješću o tome kako 
tehnika, jednom već tu, tako nagomilana i moćna, odvlači so- 
bom i u mnogom već, s istovremenim otvaranjem novih horizo- 
nata zauvijek zastire, zatvara za sobom i onemogućuje negdaš. 
nje izglede svijeta koji ne bijahu manje vrijedni, manje dostojni 
ljudskog života i borbe za njega, ne manje ljepši. 

No kako ovdje nije bilo od primarnog interesa razmatranje 
tog zastiranja nego položaj umjetnosti u svijetu drugačijem od 
onog iskonskog, »svijetu tehnike«, dostatno je ako distanciranost 
držimo u vidu. Od presudnijeg je značenja izricanje sumnje o 
tezi da se to zbilo tek s novovjekovnim čovjekom i da je naše 
vrijeme ta izuzetna epoha krize i odluke. Čovjek je uvijek sklon 
da o svojim neprilikama govori kao izuzetnim, svoje teškoće 
i dogodovštine smatra nečim naročitim, zato jer se upravo nje- 
mu događaju; ali prečesto i jedino zato. Time se ne želi reći 
kako se u povijesti ljudskoj odavno nije desilo presudno ništa 
nova, nego tek to da tema o kojoj se raspravlja ima svoje pod- 
rijetlo u samom početku čovjekova svijeta. 


Od samog početka ovozemaljske pustolovine koju nazivamo 
čovjek i njegova povijest, od tamnog početka u kojem je ova 
zemlja iznjedrila čovjeka, čovjek raste iz nje, raste iz tog iskon- 
skog svijeta, distancira se subjektiviranjem, ali ostajući zauvijek 
integralno i neraskidivo, uvijek iznova na nov i drugačiji na- 
čin, u njemu. Negdašnja srodnost tehnike i umjetnosti, kako se 
preko onog tćhne pokazuje u proizvodnji, ukazuje na taj davni 
početak. Opredmećivanje svijeta proizvodnjom, bila ona najpri- 
mitivnija, onakva kakvu je mi danas više i ne mislimo kao proiz- 
vodnju, kidanje je čovjeka od Iskona. Od magije preko Pro- 
tagorina neskromnog uspostavljanja čovjeka kao mjerila sviju 
stvari i Descartesova »cogito« pa do suvremene spoznaje da je 
čovjekov pakao u njemu samom i njegovom bližnjem. Bitan polo- 
žaj čovjeka kao čovjeka i jest u toj otkinutosti, u suprotstavlje- 
nosti svijetu u kome se mora ostati, u subjektiviranju, u jednom 
vlastitom svijetu, samo čovjekovu, u kojem je i tehnika samo jed- 
no daljnje akcentirano potvrđivanje te iste odlučenosti. Intima 
s iskonskim svijetom izgubljena je, ičovjek je može (ili ne) po- 
novo naći samo u svom svijetu, u samom sebi, u odnosu prema 
drugom čovjeku. Da li je to moguće, da li se zbiva, zbilo ili će 
se zbiti, drugo je pitanje. Ali je sigurno, da čovjek osim tog 
svog svijeta drugog nema; on ga čini onim što jest, čine to je- 

dan za drugoga uzajamno. Tako čovjek ostaje sam sa sobom u 
svom svijetu, i samo ukoliko u njemu istraje, ono je što jest, ili 
bar, samo iz njega se može nadati da eventualno bude što od 
samoga sebe očekuje, što nije, ali bi htio biti. 

Traženje iskona, prisnosti s iskonom, koji je uvijek predru- 
gojačeno prisutan, i dalek istovremeno, čini se da je uzaludno. 
Jer povratka nema. Pa i kad se poduzima iz područja filozofije, 
čini se da ontologija samo omogućuje neku romantiku. Pa i kad 
se poduzima iz sfere umjetnosti, susreće se uvijek jedan jedini 
svijet: svijet čovjeka. Jer Iskon nam je zaista uvijek, i kao po- 
četak i kao kraj, jednako dalek i jednako bliz. A nemila šala 
koja se zbiva s tehnikom nije u onoj navodno »samo« novovje- 
kovnoj suprotstavljenosti nekom iskonskom svijetu, nego i čov- 
jekova svijeta prema tom istom vlastitom svijetu, koji se gradi 
i sam jede iznutra. Drugim riječima: iz suprotstavljenosti čovje- 
ka prema čovjeku. I samo utoliko je tehnika tragično suprostav- 
ljena umjetnosti ukoliko se čovjek sam u svom svijetu suprot- 
stavlja samome sebi; jedan prema drugome. Tragično zato, jer 
Sudbina za čovjeka ne izvire tek iz nekog iskonskog svijeta, 
nego i iz njegovog vlastitog tj. iz njega samog. Nisu atomi sa- 
žegli Hirošimu. 

Za »krizu« suvremene umjetnosti ne treba stoga posebno »o- 
krivljavati« tehniku ni ono iz čega ona proizlazi. Niti je ona 
stvara, niti nekim posebnim načinom omogućuje. Kriza umjet- 
nosti traje odavno i umjetnost je odvajkada na samom rubu — 
da ne bude. Stoga nam se i može činiti da umjetnost još i nije 
bila ono što bar naslućujemo, ako i ne znamo, da bi trebala biti. 
Uostalom zar nije ta stara »kriza« ako ne baš sasvim izražena, 
ali ono bar nagoviještena tvrdnjom o alijeniranoj umjetnosti? 
Sva je dosadašnja umjetnost — »alijenirana«. No kao što je alije- 
nirani čovjek ipak čovjek, tako je i alijenirana umjetnost — 
umjetnost. Jer nije čovjek alijeniran od nekog svoga ranijeg savr- 
šenstva i potpunosti, od nečeg što je već nekad davno bio, nego od 
onoga što jest, što bi mogao ili trebao biti. Pa ni umjetnost 
nije alijenirana u odnosu na nešto što je već bilo (ili: bila), nego 
samo u odnosu što će biti, što bi ona mogla ili trebala biti, zavis- 
no, dakako od onoga što jest i što je bila. Kao i čovjek. Zato, 
ako sad u suvremenom svijetu prijeti opasnost da i ova alijeni- 
rana umjetnost izgubi svoj životni prostor, raste pred nama još 
jedno neprijatno pitanje: da li je umjetnost uopće čovjeku ne- 
što konstitutivno, nešto što mu bitno pripada, što integrira nje- 
gov humanitet, povijesni humanitet, bez čega čovjeka ne bi ni 
bilo? Ili je umjetnost samo slučajni epifenomen, nusprodukt, 
suvišan i besmislen, ukras bez kojega se može biti, ili čak za- 
bluda koje se treba riješiti? O tome odlučuje suvremena kriza. 

Factum fieri infectum non potest. Istočni grijeh proizvod- 
nje s plodovima spoznaje i umjetnosti prati čovjeka od početka 
njegove povijesti. Svijet je krcat djelima i ostacima djela. Um- 

jetnost je tu. Bila je i još je uvijek nekako tu. To međutim ne 
može biti razlog da se čovjek ne otarasi sentimentalnog prtlja. 
ga, ukoliko mu vitalno, egzistencijalno nije potreban, ukoliko 
sve to konstitutivno ne sačinjava njegovu bit. 

A šta ako umjetnost bitno konstituira čovjekov humanitet 
a on je se otarasi kao sentimentalnog prtljaga? O toj i takvoj 
sudbini ne odlučuje tehnika kao ono već vanjsko čovjeka, nego 
čovjek sam iz sebe samoga. I kao tehničar i kao umjetnik; kao 
sve ono što jest ili što može biti. 

Nije umjetnost isključivi, sav i jedini humanitet čovjeka, 
tako da bi npr. estetičnost bila primarnija njegova humanost 
nego etičnost. Humanost se ne sastavlja tako zgodno iz dijelo- 
va poput aparata za brijanje ne kao mozaik ili domino. Ni etič. 
nost ni estetičnost ne može se čovjeku dodavati ili oduzimati kao 
prikladne ili nepriklane dijelove ukoliko se govori o totalnom 
čovjeku. Pa ukoliko odluka o umjetnosti pada u ovom našem 
tehničkom svijetu, ne pada ona za umjetnost malo pomalo, 
danas ili sutra. Presuda pada za umjetnost uopće, u cjelini. Od- 
luka o humanitetu umjetnosti, ukoliko je negativna, ne znači da 
umjetnosti tad neće biti ili da samo neće biti smisleno puna, 
nego ujedno i to da takve umjetnosti nije ni bilo: nije ona tad 
prošlost i povijest koja je prošla. Croce bi na jedan drugi, ap- 
surdniji a sigurno i njemu začudan način imao pravo: umjetnost 
ne može imati povijest, jer je nepovijesna; ahistorijska, jer je 
ništa; jer je samo ljudsko — povijesno. Sve silne rasprave o 
umjetnosti bile bi isto što i negdašnje angelologije, rasprave o 
plesnim vjenčićima duhovnih bića na vrhu igle. 

Treba li pasti potvrdna odluka, pada i ona za danas, sutra i 
jučer. U tom slučaju nagađanje da se umjetnost još nije u svojoj 
punoći zbila stoji najdalje od primisli da bi prošlost bila krono- 
logija nesavršenosti, svjedočanstvo pokušaja i pripreme. Svaki 
je ljudski čin primjeren vlastitim mogućnostima i utoliko je 
umjetnost — kako reče Croce — uvijek na cilju. Utoliko je svaka 
umjetnost uistinu najdoslovniji izraz (»odraz«?) svoje epohe, pa 
i naša naše. Zato estetike, ontologije umjetnosti i minuciozno 
fenomenološke analize djela stoje zatečene pred nečim što se 
već zbilo, a ipak je još nejasno i nedovršeno u svojoj dovršenosti. 
Jer se još nije zbilo, ali se zbiva. U suprotnom vremenskom 
smjeru otklanja se time mogućnost neke sasvim »Nove«, još 
nepoznate umjetnosti. U pitanju suvremene identifikacije teh- 
nike i umjetnosti odlučuje se o jednoj istoj umjetnosti koja već 
stoljećima nastoji da to bude. Ni o kakvoj »staroj« ili »novoj«. 
Postanu li biblioteke, muzeji, galerije i stari gradovi samo gro- 
blja kamenja, hrpe pljesnivog papira, krpe i fosili, neće više 
trebati nikakvih »čuvara« (Heidegger) ni za »novu« umjetnost. 
Samo inkorporiranjem i očuvanjem već ostvarenog čovjekova 
svijeta ostaje nada da se životni prostor svijeta umjetnosti kao 
i čovjekova svijeta uopće još neće zauvijek zaklopiti. 

Kroz cijelu ljudsku povijest umjetnost je imala svoje uspo- 
ne i padove, faze »progresa« i one koje se nazivaju »dekadan- 
somx, pa nikad nije bila tako radikalno dovođena u pitanje. 
Ako danas jest, ne može ni to biti zbog neke navodne dekadan- 
se, veće otuđenosti, manje smislenosti odnosno shvatljivosti. 
Pitanje je drugačije. Pitanje je: ili. . ili! 

. ili umjetnost zaista nije bitno pripadna čovjeku pa će 
odumrijeti, jer za nju nema mjesta u ovom svijetu, jer ga nije 
imala ni trebala imati pa je svejedno kad postaje prošlost. 

. ili bitno pripada čovjeku i njegovu svijetu, bitno kon- 
stituira ljudski humanitet i iz onoga što već jest treba da to bu- 
de sve više i više. 


Ishod ne može zavisiti ni od jedne parcijalne sfere objektivi- 
ranog čovjekova života. Kao što do sada nije nikad bio defi- 
nitivan po religiji, znanosti, politici, ekonomici, tako ni sada po 
tehnici. Zavisi od suvremenih odgovora na pilanje »što je čov- 
jek«?, ozbiljnost tog odgovora i suvremene zbilje vlastitog svi- 
jeta, od onog što čovjek u njemu hoće i može biti. Upućen je 
dakle čovjek samo na svoj svijet, na sebe, i sebe-u-drugima tog 
istog svijeta, otkinut od Iskona što ga mutno nosi sobom i ne 
može ga zaboraviti, jer mu je uvijek na domaku, suprotstavljen 
opredmećenoj Prirodi, a da se od nje i njene čarobnosti ne 
može odijeliti jer je ipak uvijek u njoj. Ostaje mu samo gordost 
na svoj ne baš uvijek slavan svijet i gorka sloboda da odlučuje 
o sebi što će biti, u nejasnoći koju još nije uspio prozrijeti. 


* 


Razumljivo je da ni ove sasvim slobodne varijacije, nimalo 
naučne, ne u svemu strogo filozofske, ni dovoljno filozofski kon- 
sekventne, nemaju pretenzije da bi vidjele više nego što se to 
vidovitijima posrećilo. Zato u njima gotovo i nema opredjelje- 
nja. Ostaju većinom kao otvorena pitanja. U cjelini eventualno 
sa sugestijom: ne pretjerujemo li možda u pridavanju važno- 
sti »nekim pitanjima« koja to nisu; ili bar još nisu presudna? I 
uopće: ne pretjerujemo li pridavanjem prevelikog povjerenja ne- 
provjerenoj legendi o umjetnosti i njenom humanizmu, kao i 
onoj — kako sve više izgleda — o humanizmu čovjeka. 


243 


PORTRETI 1 SITUACIJE 


JOHN DEWEY 


Danilo Pejović 


Raznovrsnost orijentacija suvremenog filozofskog mišljenja 
gotovo svugdje dovodi do izraza različite i suprotne tendencije 
povijesnog razvitka evropske kulture. Ukoliko se evropski na- 
čin života u drugim krajevima svijeta više širi, utoliko Evropa 
postepeno gubi značenje središta svijeta, a društvene strukture 
koje proizlaze iz završne etape novovjekovne povijesti proizvo- 
de analogne misaone tvorbe starome svijetu. Pa ipak, izgrad- 
nja novovjekovnog industrijskog društva nigdje nije napre- 
dovala tako brzo u širinu i dubinu kao u novome svijetu, u Sje 
dinjenim Američkim Državama. Gigantski razmjeri američke 
industrijalizacije fascinirali su i mnoge evropske duhove, ali svoj 
neposredan filozofski izraz imaju samo u pragmatizmu, a po- 
najviše u djelu Johna Deweya. On je prvi američki filozof koji 
je stekao svjetski glas, i usprkos tome što je doživotno bio aka- 
demski građanin, još uvijek je najpoznatiji američki intelektu- 
alac, prosvjetitelj, reformator, radikalni politički demokrat i ja- 
vni radnik ovoga stoljeća. S njime Amerika ulazi u kulturnu 
povijest današnjeg svijeta. Za razliku od logičkog pozitivizma, 
međutim, koji filozofski apsolutizira mišljenje suvremene zna- 
nosti, pragmatizam, a osobito Deweyev instrumentalizam filo- 
zofski je glasnogovornik tehnološkog optimizma, ne samo vje- 
re u znanstvenu spoznaju, nego spasonosnog pouzdanja u indus- 
trijsku tehniku kao jedini način pristupa prirodi i čovjeku. 
Uza sve razlike u pojedinostima, to je tačka prema kojoj teže 
i u njoj se sastaju glavne teorije Carnapa, Russella i Deweya. 


John Dewey rodio se 1859. u Burlingtonu (Vermont (Nova Engleska), u »middle 
class« obitelji koja vuče podrijetlo od prvih engleskih doseljenika iz staroga svi- 
jeta. Studirao je na koledžu u Vermontu i ondje stekao bakalaureat (B. A.), pro- 
dužio studije na John Hopkins University i završio ih doktorskom (Ph. D.) diser- 
tacijom o Kantovoj psihologiji, koja nikada nije objavljena. Karijeru sveučilišnog 
profesora započeo je 1884. na sveučilištu Michigan i nastavio na sveučilištu Min- 
nesota sve do 1894. kada prihvaća poziv sveučilišta u Chicagu i postaje profesor 
filozofije i pedagogije. Razvijajući intenzivnu filozofsku i pedagošku djelatnost 
on 1897. osniva vlastitu »laboratorijsku školu« gdje eksperimentira sa svojim novim 
pedagoškim metodama, i započinje temeljitu reformu američkog školstva koja 
s vremenom zadobiva sve više pristalica u USA i inozemstvu. Od 1904-1929. on 

je profesor na Columbia sveučilištu u New Yorku, i kao vladin savjelnik za 
pedagoška pitanja provodi dvije godine u Kini gdje se prema njegovim plano- 
vima izgrađuje novi prosvjetni sistem. U istom svojstvu kraće vrijeme boravi u 
Turskoj i Meksiku, a 1928. posjećuje SSSR. Kao filozof, reformator i javni radnik 
živo sudjeluje u američkom duhovnom i političkom životu sve do duboke starosti. 
Umire u New Yorku 1952. 

Iz opsežne bibliografije njegovih djela možemo ovdje navesti samo uži izbor: 
Skola i društvo (The School and Society, 1899); Studije iz logičke teorije (Studics 
in Logical Theory, 1908); Etika (Ethics, 1908 — zajedno s J. H. Tuftsom):; Eseji 
o eksperimentalnoj logici (Essays in Experimental Logic, 1916); Demokracija i 
obrazovanje (Democracy and Education, 1916); Obnova u filozofiji (Reconstruction 
in Philosophy, 1920); Ljudska priroda i ponašanje (Human Nature and Conduct, 
1922); Iskusivo i priroda (Experience and Nature, 1925); Traženje izvjesnosti 
(Quest for Certainty, 1929); Filozofija 1 civilizacija (Philosophy and Civilization, 
1981); Umjetnost kao iskustvo (Art as Experience, 1934); Logika: teorija istraži- 
vanja (Logic; The Theory of Tuquiry, 1938; usp. prijevod U. Tomovića, Nolit, 
Beograd 1962); Sloboda i kultura (Freedom and Culture, 1940); Ljudski problemi 
(Problems of Men, 1946); Spoznavanje i spoznato (Knowing and the Known, 1950 
- zajedno s A. F. Bentleyem). Literatura o Deweyu kao filozofu, pedagogu, poli- 
tičaru i javnome radniku također je veoma bogata, ali je ovdje moramo izostavili. 


Kad su Deweya jednoć zapitali kakav je on filozof, metafizi- 
čar američkog načina života lakonski je odgovorio: »I am rather 
a Yankee than a philosopher« (Prije sam Yankee nego filozof). 
Daleko od toga da bi takvu prispodobu držao vulgarizacijom 
svojeg nazora na svijet, Dewey je njome samo istaknuo svoj Ži- 
votni credo: uvjereni borac protiv svakog tradicionalizma uspio 
je tom krilaticom dati izraz svojeg amerikanizma. Taj amerika- 
nizam karakterizira nepokolebljivi optimizam, vjera u uspjeh, 
blizina konkretnom i smisao za praktičnost. Sve to objašnjava 
činjenica da je američko društvo jedino u svijetu izraslo na vla- 
stitim građanskim temeljima u zemlji koja nikada nije bila feu- 
dalna. Ali nije samo američki duh taj koji progovara u Deweyevu 
mišljenju, nego je to i filozofska škola kojoj on pripada, škola 
pragmatizma, čiji su pioniri Charles Sanders Peirce i William 
James. Korijeni pragmatizma sežu daleko u prošlost, to je odista 
»novo ime za neke stare putove mišljenja« — osebujnog anglo- 
saskog načina mišljenja koji je osnivač britanskog empirizma 
Francis Bacon sažeo riječima: Knowledge is Power! 

Još 1878. Peirce je pisao da se logički smisao nekog pojma 
očituje u njegovu praktičnom učinku. Jasnoća ideja ne postiže 
se spekulativnim razlaganjem njihovih logičkih veza, nego prak- 
tičkom provjerom njihova značenja: »Pragmaticizam (tako Peir- 
ce naziva pragmatizam — D.P.) se izvorno najavio u obliku 
slijedeće maksime: razmotrite kakav pojmljivi učinak mogu 
imati praktična ponašanja da vi poimate predmete vašeg poima- 
nja. Dakle, vaše je poimanje tih učinaka cjelina vaših poimanja 
predmeta« (Ch. S. Peirce, Issues of Pragmaticism; usp. The Ame- 
rican Pragmaltists; Selected Writings edited and introduced by 
Milton R. Konvitz and Gail Kennedy, New York 1960, p. 119). 
Za takav »Critical Common-sensism« značenje bilo kakvog inte- 
lektualnog shvaćanja očituje se u njegovim praktičnim poslje- 
dicama. No za razliku od Peirceovih razmatranja zaokupljenih 
fizikalno-matematičkim problemima, James je takvu koncep- 

ciju istine kao praktičnog efekta razvijao u moralno-religioznom 
kontekstu. I on zastupa »radikalni empirizam«, pluralizam i ne. 
prijateljski je raspoložen prema tradicionalnoj metafizici. 
Kad Dewey razmatra mogućnost filozofije kao logike istra. 
živanja, onda kao pretpostavke takva posla uvijek spominje 
kulturnu i biološku »matricu«. Pored američkih pragmatista 
naime, na njegovo su mišljenje znatno djelovali Darwin i Hegel 
— prvi svojim evolucionizmom, a drugi svojom socijalno-politič. 
kom naukom o primatu društvene zajednice nad pojedincem. 
Odatle vuče svoj korijen i Deweyev vlastiti pojam filozofije 
i često se samo jednostrano označava kao »instrumentalizam« 
»eksperimentalizam« i »operacionalizam«, dok on svoje stajali- 
šte radije označava kao »naturalizam« ili »naturalistički huma- 
nizam«. Sve te oznake imaju u vidu mjesto teorijske spoznaje 
u Deweyevu pojmu filozofije, koji je empiristički i utilitaristički, 
Duh svoje filozofije on određuje kao »rekonstrukciju« slijedeći 
pri tom kao najviši autoritet Baconov program »velike obnove 
znanosti«. Nova se filozofija kao demokratska suprotstavlja onoj 
staroj »aristokratskoj«. Ona na posve drugačiji način shvaća 
svoju glavnu zadaću i ulogu u svijetu: spoznaja nije divljenje 
nego moć. Koje su karakteristične crte tradicionalne filozofije? 
Ona nastaje u Grčkoj i nastavlja se u srednjem vijeku. Pre- 
ma tradicionalnom vjerovanju postoje dvije vrste znanja: prak- 
tično znanje o činjenicama (matter of fact knowledge), i čisto 
intelektualno znanje (purely intellectual knowledge). U većini 
slučajeva obje su vrste znanja razdvojene, budući da postaju vla- 
sništvo posebnih društvenih klasa. Vjerska i umjetnička uvje- 
renja dobivaju višu vrijednost nego tehnička znanja manualnih 
radnika i obrtnika koji proizvode predmete za zadovoljavanje 
tjelesnih potreba zato što to služi interesima gornje klase koja 
time učvršćuje svoju vladavinu. Imaginacija Platona i Aristote- 
la razvila je svoju moć izmišliajući odgovarajuće »predmete« 
intelektualnog znanja: »vječni bitak«, »višu zbiljnost«, »pravu 
prirodu stvari«, »svijet ideja«, itd. Klasni su interesi dokonih 
vladara spriječiti Grke da prihvate vrijednost činjeničnoga zna- 


nja pravljenja materijalnih dobara i da otkriju »eksperimental- 
nu metodu«. 


To je uspjelo tek osnivaču novovjekovne filozofije i obnavlja- 
ču znanosti, Baconu. Eksperimentalna metoda sastoji se u pro- 
matranju osjetilnog iskustva i njegovu smišlienom istraživanju 
na svim područjima zbiljnosti: nova je filozofija logika iskustva 
i pokusa. To je metoda otkrivanja ne metafizičkih, nego fizič- 
kih, eficijentnih uzroka, i shodno tome iz središta intelektualnog 
globusa metafiziku je potisnula fizika, iskustvena znanost. 

Kakva je njezina mogućnost i zadaća u svijetu? 

Ona je u prvom redu takva vizija koja oslobađa ljude od pred- 
rasuda i straha: »Zadaća je buduće filozofije da razjasni ljudi- 
ma ideje u pogledu društvenih i moralnih sukoba naših dana« 
(Reconstruction in Philosophy, New York, 1948., p. 45.). 

Na ruševinama metafizičkih spekulacija, smatra Dewey, diže 
se znanstvena filozofija novoga vijeka, ali njezina je primarna 
funkcija više socijalno-politička, nego teorijsko-kognitivna. Fi- 
lozofija je postala skromnija i više ne pretendira na apsolutnu 
istinu, nego na praktične hipoteze koje se pokazuju korisnima za 
obnovu znanstvenog uma, logičkih teorija, moralnih shvaćanja 
i socijalno-političkih ustanova. Stoga se filozofija više mora Za- 
nimati posebnim situacijama ljudskih radnji nego bilo kakvim 
stvaranjem općih pojmova, ustanova, zakona, slobode i napret- 
ka. Iza pretjeranog suprotstavljanja teorije i prakse uvijek se 
skrivalo uvjerenje o nekom supranaturalnom bitku kako ga za- 
mišlja metafizičar. Pozitivna je znanost jednom za svagda tome 
učinila kraj: »Kada praksa spoznaje. . . postane eksperimental- 
na, znanje se pretežno počinje baviti promjenama, a kušnja 
spoznaje postaje sposobnost da se neke stvari izvedu. Znanje 
za eksperimentalne znanosti znači stanovitu vrstu inteligentno 
rođenog činjenja; ono prestaje biti kontemplativno i biva u pra- 
vom smislu riječi praktično. No to uključuje da filozofija . . . ta- 
kođer mora promijeniti svoju prirodu. Ona mora prihvatiti prak- 
tičnu prirodu, ona mora postati operativna i eksperimentalna« 
(ibid. p. 106). 


Postavlja se pitanje može li onda filozofija izmijeniti svijet? 
Ona sama, dakako, to ne može učiniti, ali kao vizija, imaginacija 
i refleksija može pomoći akciji da neka pitanja riješi ne samo 
u životu pojedinca, nego i u društvenim ustanovama. Povrh 
toga, razvitak znanosti dovodi do prevelike specijalizacije gu- 
bitka logičke veze i preglednosti nad cjelinom. Štaviše, znanosti 
su jednostrano odijeljene od umjetnosti i ne komuniciraju s nji- 
ma. Jedna od značajnih funkcija filozofije kao kritičkog organa 
sastoji se u tome da ona bude »nosilac poruke, oficir za vezu 
(a liaison officer), da učini uzajamno razumljivim glasove koji 
govore provincijske dijalekte« (Experience and Nature, 2. ed., 
New York, 1958, p. 410). Kao kritičko oruđe istraživanja filozo- 
fija omogućuje međusobnu komunikaciju svih vrsta iskustva, 
ona započinje i završava iskustvom. 


Ali što je zapravo iskustvo (Experience)? Je li to samo osje- 
tilni način spoznaje (perception, observation), temeljna značaj- 
ka kognitivnog ponašanja (cognitive behaviour), ili određenje 
načina opstanka čovjeka u svijetu? Dok je tradicionalna filozo- 
fija iskustvo suprotstavljala umu (reason) i u deduktivnom za- 
ključivanju nalazila jedino jamstvo istinitosti znanja, Dewey 
ističe da su nova otkrića biologije i medicinske antropologije 
izvršila snažan utjecaj na novi pojam iskustva kao akcije: »Isku- 
stvo postaje prvenstveno posao činjenja (doing). . . Živo se biće 
podvrgava, trpi posljedice svojega vlastitog ponašanja. Tu usku 
povezanost između djelovanja i trpljenja i njemu podređenih 
oblika nazivamo iskustvom« (Reconstruction in Philosophy, p. 
82—83). 

Evolucionistički biologizam darvinističkog tipa tvori ishodi. 
šte Deweyeva instrumentalizma: »spoznaja« je naprosto organ 
djelovanja organizma na sredinu, odnosno prilagođivanje na 
okolinu, a nikakva posebna odlika čovjeka. Još manje ona omo. 
gućuje tobožnji dodir s nekom »transcendentnom realnošću« 
Ona je naprosto oruđe ili instrument borbe za opstanak organi. 
zma koji se zove čovjek i pripada ljudskoj vrsti: »Spoznaja je 
prognana u izvedeni položaj, drugobitan po svom podrijetlu, pa 
i svom značenju. . .« (ibid.). Osjetila sluha i vida, npr. nisu na. 
prosto vratari pameti nego potiču na akciju. Tradjcionalni spor 
racionalizma i empirizma što ga Dewey naziva »epistemološkom 
zabludom« gubi svoj smisao, budući da se i um kao organ dje- 
lovanja jednako uklapa u novi pojam iskustva. Tradicionalni 
empirizam Lockea i Humea uvelike je griješio utoliko što je 
podlegao zabludi da je iskustvo doduše izvor spoznavanja, ali 
samo pasivan nepouzdan medij i »prolaz« na putu prema nad- 
-empirijskoj »sintetičkoj« ili »aktivnoj« umskoj spoznaji. Filo- 
zofija odatle mora izvući pouku da postane iskustvena znanost. 
Svoju spoznajnoteorijsku nauku o iskustvu Dewey je kasnije 
proširio i dao joj ontološki, u neku ruku metafizički karakter. 
Iskustvo postaje istoznačno s prirodom uopće: s. . . iskustvo je 
o (of) kao i u (in) prirodi. Nije iskustvo to što je iskušano, ne- 
go priroda — kamenje, bilje, životinje, bolesti, zdravlje, tempe- 
ratura, elektricitet, itd. Stvari što na izvjesne načine uzajamno 
djeluju jesu iskustvo. . . Prema tome iskustvo seže dolje u pri- 
rodu, u njezinu dubinu« (Experience and Nature, p. 4a). Drugim 
riječima, iskustvo je isto što i priroda, možemo čak reći: opće 
određenje bitka. Valia odmah upozoriti na dalekosežnost te po- 
stavke koja će se pobliže eksplicirati tek kasnije kad se pokaže 
veza između iskustva i prakse, tačnije jedne određene povijesne 
verzije prakse. 

Filozofija na taj način postaje opća nauka o iskustvu, teori- 
ja raznovrsnih oblika i načina iskustva. Slijedeći Darwinov 
postupak u biologiji da se fizikalne metode primijene na raz 
matranje organizma, Dewey zahtijeva da se i filozofija ima ugle- 
dati na fiziku, smatra da će ona postati egzaktna znanost samo 
ukoliko fizikalne metode primijeni na istraživanje morala i dru- 
štva. S obzirom da je um samo »prirodni organ iskustva«, jas- 
no je da se filozofija u potpunosti ima podvrgnuti strukturi is- 
kustva i iskustvenim kategorijama. Raspored filozofskih disci- 
plina zavisit će stoga od dispozicije raznovrsnih načina iskustva 
prirode i društva: fizika je opća logika djelatnosti u fizičkom 
svijetu, filozofija — opća logika djelatnosti u društveno-kultur- 
nom svijetu. Kao opća logika kulture ona se s obzirom na osebuj- 
nosti društvenog iskustva opet dijeli na različite posebne logike: 
socijalno-etičkog iskustva, umjetničkog, religioznog i političkog 
iskustva. 


Jedno od tih posebnih iskustava svakako je najznačajnije F 
to je iskustvo onog oblika djelatnosti koje Deweyu pruža mode 

bitka za sve: eksperimentalna znanost. Logika znanstvenog isku- 
stva stoga omeđuje obzor filozofskog mišljenja u cjelini. Ta je 
logika naturalistička i eksperimentalna, ona je logika znanstve- 
nog istraživanja i na taj način u isti mah spoznajna teorija. 

Ali Deweyeva logika nosi podnaslov: teorija istraživanja. 
Kako se međusobno razlikuju iskustvo, spoznaja i istraživanje? 
Je li svako iskustvo ipso facto spoznaja, a spoznaja kao takva 
nužno istraživanje? Ako se logika identificira s gnoseologijom, 
kako stoji s odnosom sadržaja i oblika spoznaje? U kakvoj je 
vezi spoznaja s istinom, koji su njezini kriteriji ako se logičke 
forme konstituiraju istodobno s predmetom spoznaje? Napo- 
kon, može li svaka istina biti i praktički djelotvorna, i što znači 
izjednačenje istinitosti i efikasnosti? 

Odgovore na ta stožerna pitanja svake noetike naći ćemo 
u mnogobrojnim Deweyevim djelima, a mi ćemo se ograničiti 
na bitno. 

Imajući u vidu ono što je već rečeno o iskustvu uopće, Dewey 
ponajprije razlikuje neposredno odn. subjektivno iskustvo od 
objektivnog ili znanstvenog. Svako iskustvo započinje nepo- 
srednim promatranjem i zamjećivanjem neodređene situacije 
pune nejasnoća i zbrkanosti. Povrh spoznajnih svako iskustvo 
sadržava voljne i čuvstvene elemente, koji se iz njega ne mogu 
isključiti. Pa ipak, moguće je i neposredno shvaćanje (appre- 
hension) situacije, ali ono još ne pruža nikakvu određenu sliku 
o zbiljnosti, nego samo registrira puki niz zgoda koje hitro od- 
miču i ostaju neodređene. Onaj akt »svijesti« koji neodređeni 
sadržaj (subject-matter) razumije (comprehension) mora ga 
i na određen način izraziti, a to je moguće samo u sudu (judg- 
ment). Spoznaja (knowledge) je dakle funkcija suda koji iska- 
zuje značenje (meaning) svojega predmeta (object), transfor- 
macija neodređene situacije u određenu. Tako sprovedeni akt je- 
dini zadovoljava kriterije logičke spoznaje kao metodičkog pos- 
tupka koji se određuje kao istraživanje (inguiry). Poznata de- 
finicija istraživanja glasi: »Istraživanje je kontinuirana i usmje- 
ravana transformacija neodređene situacije u situaciju koja je 
tako određena u svojim unutarnjim odlikama i relacijama da 
pretvara elemente prvobitne situacije u jedinstvenu cjelinu« 
(Logika: teorija istraživanja, preveo V. Tomović, Beograd 1962, 
str. 150). 


Čini se, međutim, da prvobitan susret čovjeka sa stvarima 
nije takva metodička spoznaja, istraživanje, nego naprosto za- 
mjedba kvalitativnih događaja. Dewey smatra da je zamjedba 
samo utoliko spoznajna što sugerira daljnje istraživanje. Cilj 
istraživanja nije kontemplativno znanje o stvarima, nego njihova 
bolja i sigurnija upotreba. Prema tome ne postoji »čista za- 
mjedba« stvari, nego je iskonski susret s njima upotrebno-in- 
strumentalnog karaktera, one su oruđa upotrebe (instruments 
for use). Tek kao upotrebne stvari sadržaji postaju pravi objekti 
spoznaje, i prema tome nisu uzroci, nego rezultati i učinci spo- 

skom jedinstvu (Reconstruction in Philosophy, p. 148). Dewey 
ne prihvaća ni jednu od tih solucija, nego predlaže da se izgra- 
di nova eksperimentalna politička znanost koja će biti u stanju 
da ispravno riješi odnos pojedinca prema društvu i državi. 
Između individualizma i kolektivizma nema pravog izbora, jer 
svaki od njih negira jednu stranu u korist druge. On se opredje- 
ljuje za liberalizam i demokraciju. Demokracija je takav poli- 
tički poredak koji društvene sukobe regulira empirijski i eks- 
perimentalno utvrđuje relativno najpovoljnije odnose između 
pojedinaca i države. »Ona je samo ime za činjenicu da se ljudska 
priroda razvija samo ako njezini elementi sudjeluju u upravlja- 
nju stvarima koje su zajedničke, stvarima radi kojih ljudi i žene 
oblikuju grupe — obitelji, industrijske kompanije, vlade, crkve, 
znanstvena udruženja i tako dalje« (Reconstruction in Philoso- 
phy p. 162). Ali politička demokracija ne bi postigla svoj cilj ako 
ne bi neprestano vršila socijalnu reformu i tako uklanjala eko- 
nomske izvore društvenih (pojedinačnih i klasnih) sukoba. Plu- 
ralizam iz metafizike prenosi se na politiku slobodnog udruži- 
vanja, ali Dewey ne odbija plansku kontrolu u demokratskim ok- 
virima, isključujući 'bilo kakvu primjenu sile, i to je posljednja 
riječ njegova »demokratskog kolektivizma«. Iz tog razloga on 
ne prihvaća Marxovu nauku o nužnosti socijalne revolucije kao 
»metafizičku« i pokreće samo socijalnu reformu. 

Možda više nego njegovi spisi Deweyevo političko uvjerenje 
otkrivaju njegovi konkretni istupi pred američkom javnošću, 
iako su oni od strane mnogih jednostrano i pogrešno ocijenjeni. 
Kad se 1928. vratio iz Sovjetskog Saveza pun povoljnih dojmova, 
reakcionari su ga nazvali »boljševikom«! Još je veće protivlje- 
nje izazvao 1938. prihvativši se istraživanja istinitosti u optužbi 
na moskovskim procesima protiv Lava Trockog (usp. Not Guil- 
ty), što je staljiniste navelo da ga proglase »trockistom« i »fa- 
šistom«. Ima li potrebe dokazivati kako on nikada nije postao ni 
jedno ni drugo, nego bio samo borbeni radikalni demokrat? 

Dobar dio svoje velike energije Dewey je posvetio teoriji i 
praksi odgoja i obrazovanja. Kao najistaknutiji američki peda- 
gog on je poduzeo reformu američkog školstva u cilju »približa- 
vanja škole svagdašnjem životu«, zalagao se za demokratizaciju 
prosvjetnog sistema kako bi se društveni život i socijalno ekspe- 
rimentiranje nastavili u školskim klupama. Klasičnom obrazo- 
vanju suprotstavio je radno i profesionalno u školskoj radio- 
nici, ali posvemašnjim ukidanjem predmetne nastave i »ver- 
balnoga znanja« nije se baš proslavio, i kasnije je svoju refor- 
mu znatno modificirao. 

Svi Deweyevi nazori sastaju se u njegovoj »metafizici iskus- 
tva kao prakse«, koja odbija da se identificira s idealizmom ili 
materijalizmom smatrajući da su »duh« i »materija« samo ope- 
racioni pojmovi! No Deweyevo izjednačenje »iskustva« s »prak- 
som« dalo je povoda mnogima da njegovu filozofiju dovode u 
neposrednu vezu s Marxovom naukom. Neki Deweyevi učenici, 

međutim, otišli su u tom povezivanju predaleko kad su pragma- 
tizam shvatili kao nastavak marksizma, kako je to svojedobno 
učinio Sidney Hook. 

Ali zar Marx također ne govori o »praksi izmjene svijeta«? 

Marxov pojam prakse ne samo što nije identičan s Deweye- 
vim nego mu je čak i oprečan. Dok je Marxov »Praxis« istinski 
bitak čovjeka i način njegova opstanka u svijetu koji se očituje 
kao slobodna proizvodnja (prirode i povijesti)od tehnike do um- 
jetnosti, dotle Deweyeve kategorije »iskustva« i »istraživanja« 
označuju sinonime za otuđenu, postvarenu »praksu« kao hiper- 
trofirani aktivizam radne ekonomije znanosti i tehnike. Takva 
ograničena praksa kao puki eksperiment i industrija, naravno, 
ima malo što zajedničko s izvornim Marxovim mišljenjem i hti- 
jenjem. Utoliko je prije obljubljeno ishodište popularnog mark- 
sizma. Štoviše, kad bi netko htio pretjerivati mogao bi reći: prag- 
matizam je njegova metodička izvedba! Odatle veliki afinitet od- 
ređenih verzija marksizma prema instrumentalizmu svake vrste. 

Sve to, međutim, ne smije biti zapreka da se zabilježe i De- 
weyeve zasluge. Oštroumnost mnogih njegovih uvida, iskrenost 
njegovih pobuda i moralna hrabrost nastupa u javnosti mnogi- 
ma mogu služiti kao uzor. 

MISAO I ZBILJA 


»MISTERIJ« JEDNE ŠUTNJE 


Rudi Supek 


Tragom jedne ankete. Istra je napučena legendama, od Ve- 
likog Jože do Labinske vještice. Prisustvujemo stvaranju jedne 
nove legende. Ako je naime tačno, da se legende stvaraju pod 
utjecajem jakih emocija u depresivnim kolektivnim stanjima, a 
u uvjetima neadekvatne ili oslabljene sposobnosti racionaliza- 
cije takvih stanja. Riječ je o rovinjskoj šutnji. Na nju nas je 
upozorio Telegram udarivši u velika zvona kulturne uzbune. Do- 
ista, u Telegramu (od 8. oktobra 1965) mogli smo pročitati na 
istaknutom mjestu: da je u Rovinju od 30. IX do 3. X održano 
Drugo savjetovanje mladih kulturnih radnika Hrvatske, kojemu 
je prisustvovalo 40 mladih kulturnih radnika iz Hrvatske i niz 
gostiju iz Srbije, Slovenije i Kosova i Metohije. Od šest pred- 
viđenih tema samo su tri predložene za diskusiju (Cilj i smisao 
kulturnog angažiranja, Obrazovanje kao funkcija kulture i dru- 
štvenog progresa, Razgovor o listovima i publikacijama mladih). 
O razmjeni mišljenja u vezi s navedenim temama Telegram kaže: 

»Spomenute su teme bez sumnje pružale velike mogućnosti 
za živu izmjenu misli i suprotstavljanje stavova, jer se ne kreću 
isključivo u ograničeno shvaćenim predjelima zanimanja mla- 
dih, nego zadiru u najaktualnije procese našeg društvenog i kul- 
turnog života«. A zatim u kapitalnim slovima slijedi konstata- 
cija: »OSNOVNA KARAKTERISTIKA OVOGODIŠNJEG SAVJE- 
TOVANJA U ROVINJU BILA JE — ŠUTNJA«, te komentar: »Šut- 
nja, i to ona koja sili i promatrača i učesnika da pogne glavu, 
naročito je bila karakteristična prva dva dana i sve je toliko 
zbunila da je naknadno postala i sadržajno i formalno predme- 
tom osnovnog razmišljanja, koje joj je pokušalo naći uzroke 
na jednom širem planu reflektiranom od naše opće kulturne 
situacije, za koju je naknadno u diskusiji utvrđeno da je odre- 
đena tzv. pojavom apstinencije i dezangažiranosti velikog broja 
kulturnih radnika u odnosu prema najvitalnijim pitanjima naše 
društvene i kulturne prakse«. 


U vezi s ovakvom ocjenom situacije Telegram je postavio ne- 
kim učesnicima pitanje: »Zašto se šutjelo u Rovinju?«, na koje 
su ovi, vjerojatno pod utjecajem nelagode izazvane šutnjom, 

veoma neposredno i iskreno odgovarali navodeći razne uzroke 
ili, barem, aludirajući na moguće uzroke ove šutnje. Nedjelju 
dana kasnije Telegram (u broju od 15. X) donio je izvatke iz 
glavnog referata B. Hudoletnjaka o smislu kulture angažiranosti, 
jer su neki izrazili mišljenje da je taj referat eventualno odgo- 
voran za odsustvo diskusije. (Iz referata se može zaključiti da 
se njemu takav prigovor ne može uputiti, iako nije naročito 
»provokativan« po svojim formulacijama.) Nakon tih članaka 
očekivalo se da će se pojaviti pokušaj neke interpretacije šutnje 
kao i odgovora koje su mladi kulturni radnici dali. Međutim, po- 
javio se samo članak glavnog urednika Mirka Bošnjaka (Tele- 
gram od 5. XI) pod naslovom »Razmišljanja između šutnje«, 
za koji bi se teško moglo reći da je unio više svjetla u uzroke 
šutnje, dok se ne javlja nitko od kulturnih radnika, koji bi na 
temeljitiji način pokušao unijeti nešto više jasnoće. 

Jedino Grgo Gamulin, po običaju seizmografski osjetljiv na 
naše kulturne potrese, pokušao je u nekoliko rečenica replici- 
rati Mirku Bošnjaku, i time se ponovo zamjerio onima kojima 
se već ranije zamjerio. Kako se više nitko nije javio za riječ, to 
je Mirko Bošnjak još jednom ponovio svoja razmišljanja na 
»Književnom petku« (od 7. januara ove godine) na temu »Šut- 
nja o koječemu«. Ali, izgleda, također bez većeg uspjeha, jer 
je jedan od prisutnih stavio tačku na te pokušaje rekavši da je 
predavač pokazao da »o šutnji znade šuljeti«. 

Što o šutnji misle učesnici šutnje? — Na Telegramovo pita- 
nje: zašto se šutjelo u Rovinju?, anketirani su dali odgovore, 
iz kojih uzimamo samo one izreke što neposredno odgovaraju 
na postavljeno pitanje: 

Boris Hudoletnjak (član uredništva »Naše teme«): Ako je 
šutnja o kojoj je riječ indeks i znamen, lekcija i monitum, de- 
ziluzija i indikacija ujedno, onda je to ona ne u odnosu prema 
rovinjskom savjetovanju, već u odnosu prema pitanju kulturne 
situacije kao takve«. 


Marko Lehpamer (predsjednik Sveućilišnog odbora SSJ u 
Zagrebu): »Pretpostavimo da nam mladost daje pravo na ma- 
la nesnalaženja, zabune i razočaranja, ali nikako i na gubljenje 
vjere. A ponajmanje smijemo dopustiti da nam vjeru izbije vi- 
sokotiražna arogancija«. 

Zoran Tadić (filmski kritičar): »Rovinjska šuinja možda je 
i refleks mnogih afera i problema izašlih na vidjelo posljednjih 
mjeseci koji su mladim kulturnim radnicima naše Republike 
jednostavno »začepili usta«. A da te afere i problemi nisu pro- 
izašli iz nekih trenutačnih pobuda samih inspiratora i provoka- 
tora afera i problema, da su dakle rezultat jedne dugoročnije 
nimalo vesele situacije naše kulturne situacije u kojoj ne pos- 
toje uporišne vrednosne tačke, situacije u kojoj je jedna od ka- 
rakteristika inflacija riječi — ne treba ni naglašavati... Zato, 
odgovarajući na pitanje zašto smo šutjeli u Rovinju, nije daleko 
od istine, čini mi se, odgovor: i trebalo je šutjeti! Svijest o svo- 

joj situaciji možda je najviše što je rovinjsko savjetovanje mo- 
glo pružiti mladom kulturnom radniku. A njegovu situaciju ka. 
rakterizira danas upravo — šutnjac. 

Igor Mandić (književni kritičar): Pitanje o smislu šutnje 
možda je ključ govora i vjerujem da je u tački prezrelosti naše 
šutnje, odnosno, kad smo se svi počeli pitati o njenom smislu, 
bio ostvaren i sam smisao rovinjskog savjetovanja«. 

Mani Gotovac (kazališni kritičar): +Pa ako se i preuzme na 
sebe odgovornost posljednjeg (govorenja), ako se i progovori 
iskreno i otvoreno o sebi i svom odnosu prema svemu oko nas, 
zar će se nakon takvog istupa nešto bitno izmijeniti? Osjećanje 
praznine, koja će nastati i nakon takvih izlaganja, osjećanje go- 
vorenja na neki način u prazno, i prema tome suvišnost bilo 
kakva eksponiranja, pa i nenalaženje »kamena mudraca« koji bi 
se grupno prihvatio i ne bi značio samo istup pojedinca, uosta- 
lom i jedna naša intimna nemoć (jer mnogi od nas vjerojatno 
i nemaju što reći) — možda su to, barem u ovom sadašnjem 
trenutku, bili razlozi naše šutnje.« 

Ljuba Stojić (urednik »Gledišta«): »Nije to bilo ćutanje ko- 
jim se nešto baš time što se oćuti — nedvosmisleno kazuje. Ovo 
ćutanje bilo je prirodno ćutanje onih koji nemaju što da kažu 
(kad su bili iskreni da to priznaju negovorenjem)... Ili je, mož- 
da, bilo uputnije držati se jednog (također) od ratničkih pravila 
i sačekati da protutnji najžešća vatra iz teških oružja, glave za- 
klonjene duboko na dno rova? Onda bar izgleda da si ućutkan.« 


Marin Kuzmić (urednik »Studentskog lista«): »Ako, dakle, 
eliminiramo, za mene potpuno prirodnu šutnju, koju je jedan 
manji dio učesnika, naviknut na režirane sastanke u kojima je 
već unaprijed znan i referent i koreferent, i diskutanti i »provo- 
kanti«, i stavovi i zaključci, ostavio u priličnoj nedoumici, ostaju 
teme, nedorečene, nesistematizirane, natuknute i netaknute, o- 
staju nedomišljene rasprave i raspravljene nedomišljenosti, spon- 
tane provokacije i — provokantna spontanost.« 


Vjeran Zuppa (urednik »Razloga«): +... i mi bez ikakve pa- 
tetike možemo reći da je šutnja, koja je donekle karakterizirala 
ovo rovinjsko savjetovanje, ista ona šutnja koja svim diskusi- 
jama što se danas vode nepripremljene i neozbiljne, daje zna- 
čenje nezrelosti za problem. . .Rovinjska je šutnja isto tako po- 
kazala da se o pitanju angažiranosti ne može govoriti neanga- 
žirano; pokušati da se odgovori na pitanje o cilju i smislu anga- 
žiranja znači angažirati se u samom pitanju smisla ljudskog op- 
stanka.« 


l Mirko Bolfek (predsjednik CK SO Hrvatske): »Ukoliko šut- 
jeti znači da se nema što kazati, onda se ovom prilikom možda 
šutjelo onda kada se spoznalo da jedno savjetovanje ne može na- 
prosto biti poštanski sandučić u koji bi svaki bacio svoja zapa- 
žanja o onom malom djeliću stvarnosti, koji svaki od nas i bez 
vlastitih naprezanja mora vidjeti.« 

Odgovori ovih »kvalificiranih promatrača« među mladim 
kulturnim radnicima govore nam možda mnogo više nego ek- 
stenzivne ankete na »reprezentativnim uzorcima«. Njihove od- 
govore mogli bismo sažeti na slijedeći način: 

1) Šutnja na rovinjskom sastanku nije uvjetovana neposred- 
nom situacijom, već ima svoje korijene u široj »kulturnoj situa- 
ciji« kao takvoj, ona je izraz jedne »dugoročnije nimalo vesele 
situacije naše kulture«, u kojoj »ne postoje uporišne vrednosne 
tačke«, jedne »nerežirane«, dakle, autentične društvene situa- 
cije. 

2) Šutnja je bila prirodno ćutanje onih »koji nemaju što da 
kažu«, ona pokazuje »nezrelost za problem«, ona je izraz »nedo- 
rečenosti«, »nesistematiziranosti«, »nedoumice«, »nedomišljeno- 
sti« s predloženim temama, jer su teme tražile da se ne govori 
ono što se može i mora vidjeti i »bez vlastitih naprezanja«. 

3) Šutnja je rezultat izvjesnog osjećanja nemoći da se govo- 
renjem »izmijeni nešto bitno oko nas«, izvjesnog »osjećanja praz- 
nine« i »osjećanja govorenja u prazno«, i dosljedno »suvišnosti 
bilo kakvog eksponiranja«, ona je »deziluzija i indikacija ujed- 
no«. 

4) Šutnja je »refleks mnogih afera i problema izašlih na vid- 
jelo posljednjih mjeseci«, koje su mladim kulturnim radnicima 
u našoj Republici jednostavno »začepile usta«, prisilile ih da us- 
tuknu pred »visokotiražnom arogancijom«, da sačekaju da »pro- 


tutnji vatra iz teških oružja, glave zaklonjene duboko na dnu 
rova«. 


5) Šutnja, jer je naprosto »trebalo šutjeti«, jer je šutnja »lekci- 
jai monitum«, jer situaciju mladog kulturnog radnika upravo »ka- 
rakterizira danas šutnjag i čak izvjesna »prezrelost šutnje«, pa 
je i smisao rovinjskog savjetovanja bio ostvaren kad su se učes- 
nici »počeli pitati o njenom smislu«. 

Time smo saželi i ujedno iscrpili smisao odgovora što su ih 
dali anketirani učesnici rovinjskog savjetovanja. Oni sami po se- 
bi dosta govore, ali prije nego što pokušamo da ih dovedemo u 
vezu s konkretnim društvenim procesima, obavezni smo poći pu- 
tem istrage koju je u tom smjeru poveo Telegram. 


»Razmišljanja između šutnje« jednog urednika. Članak Mirka 
Bošnjaka pod naslovom »Razmišljanja između šutnje«, ne donosi 
neke nove odgovore na pitanje o uzrocima šutnje, ali već izneše- 
ne teze ilustrira nekim novim primjerima i, što je zanimljivije, 
čini to na način koji produbljuje naše razumijevanje ove kul- 
turne šutnje. 

I M. Bošnjak se slaže da uzroke rovinjske šutnje valja tra- 
žiti u našoj općoj kulturnoj situaciji. »Činjenica je neumitna i 
neprihvatljiva, piše on, koja zabrinjava, koja rađa pobunom: ve- 
lik, gotovo najveći dio javnih kulturnih radnika i stvaralaca aps- 
| tinira u odnosu prema aktualnim i akutnim društvenim, politič- 
: kim, kulturnim tokovima i procesima.« 

M. Bošnjak isto tako smatra da kulturne radnike karakterizi. 
ra izvjesna zbunjenost i nemoć da se snađu u aktualnim društve. 
nim procesima. "Ta dezangažiranost kulturnih radnika u svakom 
slučaju nije tek slučajna. Razlozi njene uvjetovanosti (što ne 
znači i opravdanosti) nalaze se u mnogobrojnim aspektima naše 
društvene prakse, a između ostalog i u procesima sveopće decen. 
tralizacije i demokratizacije, koji se u oblasti kulture doživljuju 
isključivo u pojmovnom smislu (!?), na tom nivou rjeđe prihva- 
ćaju, a češće odbijaju. U takvoj dezangažiranoj angažiranosti 
spomenuti procesi zatiču mnoge nespremne da ih shvate, ne. 
moćne da se odrede prema pozitivnom i negativnom u njima 
što neizbježno rezultira zalaženje u ćorsokak, povlačenjem li 
stranu, ponekad i nazad, šutnjom i čekanjem, pri čemu se nai- 
češće ne zna zašto se šuti i što se čeka. Rezultat takvih i sličnih 
situacija pasivan je otpor prema nečemu što se ne razumije, a 
prisutno je u nama i oko nas.« Ovaj poduži navod, sadrži, pored 
opisa ponašanja naših kulturnih radnika — ne samo mladih već 
i onih zrelih i iskusnih! — i neke elemente da se to ponašanje 
dovede u vezu sa strukturalnim društvenim procesima, kao što su 
decentralizacija i demokratizacija. M. B. tvrdi da kulturni rad- 
nici ove procese »isključivo« doživljuju na »pojmovnom nivou«, 
što bi značilo da takvih zbiljskih procesa u našem društvu nema 
ili da ih, ukoliko postoje, kulturni radnici nisu sposobni zami- 
jetiti kao realne procese, budući da platonistički komuniciraju 
sa pojavama samo u njihovu pojmovnom obliku! Ova platonis- 
tička komunikacija ili »dezangažirana angažiranost« načinila je 
kulturne radnike nespremnima, nemoćnima, goni ih u ćorsokake, 
u stranu, pa i unazad, ali nikako unaprijed, te nije čudo da u tak- 
voj igri »viših i neshvatljivih sila« pružaju pasivan otpor neče- 
mu što je kao svaka pristojna platonisšička ideja, ujedno »pri- 
sutno u nama i oko nas«. 


M. Bošnjak se također slaže s mišljenjem da je šutnja u ne- 
ku ruku adekvatnija postojećoj situaciji od govorenja. Govoreći o 
nekim vidovima naše tekuće kulturne kritike, kaže: »Ako ovom 
crnobojnom koktelu dodamo sastojke kao što su nepoštedno 
čuvanje zaposjednute stolice i kreiranje karijere pod svaku ci- 
jenu, ne može a da ne zaboli glava od tog primamljivog pića i 
da se ne pojavi šutnja koja je, kako rezoniraju mnogi, ipak ma- 
nje licemjerna od samog licemjerja.« 


On isto tako prihvaća misao da su kulturnim radnicima »začepili 
usta«, no tačnije i smjelije ističe da se takvom praksom bavi bi- 
rokracija. »Tako i mnoge šutnje, objašnjava M. B., nisu ništa 
drugo nego od birokratizma zatvorena usta, što počesto navlači 
kompleks neznanja govora, a zapravo se radi o njegovoj trenut- 
noj nemoći. Izvjesna nesloboda, nehtijenje angažiranja, nesigur- 
nost u odnosu prema svojim mislima i onim mislima koje »mo- 
raju« biti neprikosnovene, karakteristični su za mnoge kulturne 
radnike, a to i takvo stanje zapravo kreiraju nosioci birokratske 
misli i birokratske prakse koji, uvučeni u udobne ili manje udob- 

ne fotelje, sjede po redakcijama novina i časopisa, u kulturnim 
ustanovama, izdavačkim i filmskim poduzećima, uvjereni da su 
neprepoznatljivi u svom foteljskom bunkeru. 

Ovom posljednjom konstatacijom M. Bošnjak je iscrpio svo- 
ja razmišljanja o uzrocima šutnje naših kulturnih radnika. Za 
»mnoge šutnje« može se, dakle, reći da su prije od »birokratiz- 
ma zatvorena usta« nego nesnalaženje u zbilji, jer ukoliko su 
kulturni radnici i »nesigurni u odnosu prema svojim mislima«, 
to zapravo proizlazi iz stanja koje »kreiraju nosioci birokratske 
misli«! Zanimljivo je da se ovi nosioci birokratske misli nalaze 
po redakcijama časopisa i novina, i po drugim kulturnim usta- 
novama. Tko su ti nosioci birokratske misli i prakse, ostaje za- 
pravo tajna, jer se u socijalizmu već decenijama o birokratizmu 
govori samo pojmovno, to jest platonistički a ne personalizirano 
i konkretno. Da li se M. Bošnjak razmišljajući o birokratizmu 
slučajno susreo s likom nekog birokrate ili čak s nekim tipičnim 
birokratskim postupkom, eventualno čak s jednim od onih ko- 
ji su mladim kulturnim radnicima začepili usta pomoću »visoko- 
tiražne arogancije«, M. Bošnjak nam ne povjerava u svojim ob- 
javljenim razmišljanjima. Naravno da svaki od čitalaca smije 
pomisliti da je on doista imao neke konkretne slučajeve biro- 
kratske prakse u vidu. Tome u prilog govorio bi i jedan Telegra- 
mov »Komentar« koji se pojavio nešto prije tih razmišljanja, 
a u uvjetima iste »artiljerijske paljbe« po našim kulturnim rad- 
nicima. 

U spomenutom Telegramovu komentaru čitali smo nešto veo- 
ma karakteristično za birokrate, koji sjede u udobnim foteljima 
naših visokotiražnih novina i proizvode anonimne napade na 
članke što ih naši kulturni radnici pišu po niskotiražnim časopi- 
sima: »Nepoštivanje principa jedinstva mjesta polemike u ne- 
kim je slučajevima uvjetovano i sasvim praktičnim razlogom. 
Situacija se gotovo iz osnova mijenja ako jedna strana, napad- 
nuta u niskotiražnoj publikaciji odgovara u visokotiražnom gla- 
silu, pogotovu ako se pri tome posluži po kojom polemičkom 
smicalicom, kao na pr. svjesnim izvrtanjem ili prešućivanjem 
određenih stavova. Na taj način sama činjenica da je jedna »is- 
tina« prezentirana neuporedivo većem broju čitalaca daje toj »is- 
tini«, kvantitativno, dimenzije prihvaćenosti.« 

Ovdje Telegramov komentator ima u vidu neke sasvim kon- 
kretne i aktualne slučajeve iz prošlih mjeseci. Međutim, M. Boš- 
njak se požurio u svojim razmišljanjima da ne prešuti svoje 
ograđivanje od Praxisa, kojemu se naravno ne može dokazati da 
bi gazio ovakva načela. M. Bošnjak navodi da postoji »kavansko- 
-kuloarsko opredjeljivanje za Vjesnik ili Praxis, čemu je on pro- 
tivan jer je »siguran da i izvan »Praxisa« postoje uporišne tačke 
na osnovu kojih, protiv kojih i za koje se treba opredjeljivati, i 
ni u kom slučaju ne treba nasjesti onim htijenjima koja žele uve- 
sti u praksu apstraktni liberalizam (!) u kritici i k tome još u 
njegovu lošem građanskom izdanju (!) po kojem sama činjenica 
da se kritikuje neki političar znači a priori opredjeljenje za tu 

kritiku, jer je u modi biti »nedržavotvoran«, a da se pri tom, kao 
u svakoj modi, ne zna što je to i zašto je to u modi.« — Dakle, 
čovjek koji se ne želi »opredijeliti«, nema što da kaže na adresu 
Vjesnika, ali zato smatra da je pisanje Praxisa »apstraktni libe. 
ralizam u lošem građanskom izdanju«, jer je odsada kritika po. 
litičkih predstavnika »buržoaski liberalizam«, a ne naprosto pra. 
vilo i dužnost svakog građanina, ustavno zagarantirano ne samo 
u jednoj građansko-demokratskoj već i u ovoj našoj socijalistič. 
koj zemlji! Strah pred birokratima po nekim redakcijama čini 
se ide dotle, da se zaboravljaju i vlastita ustavna prava i dužno- 
sti! Istini za volju treba reći, da se Praxis ne bavi kritikom poli- 
tičara, već je samo odbijao u nekoliko navrata neopravdane pri- 
govore nekih političkih ljudi upućene stvaralačkom marksizmu, 
a to će činiti i ubuduće. 

U žurnalistički nemoral ne ulazi samo nepoštivanje jedinstva 
mjesta diskusije, već i nepoštivanje nivoa diskusije. Na primjer, 
ako se jedna filozofijska ili teorijska pozicija nastoji napadati 
ne s teorijskog ili filozofijskog gledišta odnosno sa filozofskim 
argumentima, nego sa čisto žurnalističkog, plitko-ideološkog ili 
politikantskog, pa čak i policijskog stajališta, s argumentima koji 
pokazuju istovremeno da je oponent nesposoban da teorijski 
uđe u meritum diskusije ili polemike i da suviše prezire svoje 
protivnike a da bi se potrudio da se digne do bilo kakvog teorij- 
skog ili filozofijskog nivoa. To je upravo ono što je bilo tipično 
za »ideološke diskusije« za vrijeme Staljina, a što je toliko štete 
nanijelo ugledu socijalizma i marksizma u progresivnom svije- 
tu! Pokušaji »visokotiražne arogancije« da svoje ignorantstvo bit- 
nih problema suvremenog kulturnog razvitka prikrije difama. 
cijom onih, koji se upravo za razvitak ove naše kulture iskreno 
angažirani bore, neće prestati sve dotle dok se neke vrlo razum- 
ljive šutnje ne prestanu sakrivati iza isto toliko razumljivih li- 
cemjerstava! 

Kakve veze sa žurnalističkim moralom ima, na primjer, ova- 
kav postupak? Svi oni koji su pročitali u Vjesniku od 1. januara 
intervju Joze Puljizevića s jednim članom redakcije Praxis, pri- 
mijetili su da se ovaj intervju jako razlikuje od svih ranije i kas- 
nije objavljenih! Prije svega, novinar nije intervjuiranome pos- 
tavljao pitanja, nego je s njim diskutirao i čak mu držao lek- 
cije iz marksizma! Oni koji bolje poznaju Jozu Puljizevića kao 
dobro odgojenog čovjeka koji se marksizmom ne bavi, znali su 
da je njegovo ime (na dnu intervjua piše »Razgovore vodi: Jozo 
Puljizević«) zloupotrijebio neki anonimni birokrata. Ali to nije 
sve. Već nakon završenog intervjua Vjesnikovi anonimni redakto- 
ri uzeli su sebi pravo da još tri put naknadno redigiraju pitanja 
koja su u slobodnom razgovoru postavili Vranickome! Ako se ova- 
ko postupa s jednim istaknutim marksistom, sveučilišnim profe- 
sorom i dekanom Filozofskog fakulteta, što može onda jedan 
»mladi kulturni radnik« očekivati od »visokotiražne arogancije«? 

Uostalom, ako se već birokratski »kroji i prekrojava« jedan 
naš sveučilišni profesor, onda je to za naše prilike, može biti, 

i razumljivo. Pogotovu, ako se uzme u obzir da su plaće tih sve- 
učilišnih profesora tri put manje od plaća nekih Vjesnikovih 
novinara (kao što nas izvještava list Vjesnikova radnog kolektiva 
Mali Vjesnik), što je opet sasvim u skladu s nagrađivanjem po 
radu, budući da je produktivnost ljudskog rada za posljednjih 
stotinu godina narasla za nekih stotinu puta prvenstveno zaslu- 
gom onih koji su o tome izvještavali, a ne zahvaljujući naučnim 
radnicima! 

| Prirodno je da jedan sveučilišni profesor, ovakav kakav jest, 
hesposoban da povisi ili izbori svoje prihode, ne može. uživati 
naročito poštovanje onih koji ga intervjuiraju ili o njemu izvješ- 
tavaju. Ipak, moglo bi se nešto više poštovanja očekivati, kad 
su u pitanju strani sveučilišni profesori, naročito ako je riječ 
o jednom predsjedniku republike. Tako je predsjednik Indijske 
republike, Sarvepalli Radhakrishnan, povodom izbora za počas- 
nog doktora Zagrebačkog sveučilišta održao govor od svega 17 
(sedamnaest) rečenica, ali to nije smetalo izvještače u Vjesniku 
da ga cenzuriraju. Naime, Radhakrishnan se usudio izreći takvu 
»antidržavnu« istinu: »Iako je isto tako funkcija sveučilišta da 
pomaže državi u pronalaženju onih ljudi koji su joj potrebni 
na području obrazovanja, zdravstva, uprave, ipak nikada ne mo- 
že postati njegova funkcija da bude sluga države.« — Mada sva- 
kodnevno piše o odumiranju države i zlodjelima etatizma, biro- 
kratska duša u Vjesniku nije mogla otrpjeti da jedan filozof i 
predsjednik države kaže kako sveučilište ne smije biti »sluga 
države«! 

Ili jedan drugi primjer. Na VIII simpoziju Hrvatskog filozof- 
skog društva u decembru 1965. održana su dva glavna referata 
na temu »Socijalizam i etika« (Milan Kangrga »Moral i društve- 
na zbilja« i Rudi Supek »Nekonformizam etičnosti«). O tom sas- 
tanku i referatima izašao je u Vjesniku od 23. XII 65. prikaz iz 
pera mladog kulturnog radnika I. S. a koji predstavlja direktni 
falsifikat onoga što su govorili referenti. Poznato je da Vjesnik 
ne objavljuje objektivne prikaze o aktivnosti suradnika Praxisa, 
pa je I. S., koji se tek nedavno uhljebio na ovome poslu, pisao 
tako kako je pisao premda je imao originalni Kangrgin tekst u 
rukama! Tako se mladog žurnalistu uči kako će popiti ovaj »crno- 
bojni koktel«, što ga je opisao .M. Bošnjak, jer se to »primamlji- 
vo piće« nužno plaća ličnom ispravnošću! Ovakvi slučajevi po- 
znati su mladim kulturnim radnicima u svim mogućim varijan- 
tama, pa nije čudo što ih je povraćanje od »crnobojnih kokte- 
la« natjeralo u šutnju, a glad će ih vjerojatno ponovo istjerati 
iz nje. 

1) Pisac ovih redaka već je osjetio što znači kulturni ili ekonomski boj- 
kot »nosioca birokratske prakse«. Tako je u ciklusu predavanja »Umjetnost 
u svijetu tehnike« na zagrebačkoj radio-stanici njegov tekst »Izraz i teh- 
nika« (sasvim bezazlen, kao što se može vidjeli iz ovoga broja »Praxisa«) 
nakon višekratnog najavljivenja skinut pred samo emitiranje. Veću ne- 
priliku je stvorio televiziji svojom pojavom u emisiji »Četvrtkom otvoreno«, 
gdje je izazvao »tehničku grešku« į ispao iz kadra pokvarivši na taj način 
kontinuitet snimanja! l 

Kako izići iz ove »javne šutnje«? Naravno, prije svega treba 
stvoriti takve uvjete slobodne razmjene mišljenja, gdje neće više 
iskreno istupanje s vlastitim gledištima predstavljati neku vrstu 
moralne »teške atletike«, gdje mladi ljudi neće neprestano ekvi. 
librirati između šutnje i licemjerja čekajući da ih onaj Nie 
tzscheov đavo gurne u provaliju! Ljudi sa sporim mentalnim ref. 
leksima i otupjelom živčanom osjetljivošću u takvim prilikama 
najbolje uspijevaju, ali tada kulturno stvaranje sve više liči na 
prežvakavanje gume za žvakanje — zubi postaju sve bjelji, a 
pamet sve crnja. 


Nije, međutim, čitavo težište ove šutnje u pritiscima, lice. 
mjerstvu i intelektualnoj nedoraslosti birokratskih duhova. Naša 
situacija ipak se ne može na to svesti. I oni, koji su uspjeli da 
na bilo koji način izbjegnu pritiscima i šikaniranju birokrata, 
pokazuju znakove nelagode koja ima svoje dublje uzroke. Radi se 
o krizi uzrasta čitavog društva, a ta se kriza miješa i bojadiše 
krizom jedne čitave civilizacije, ne samo naše već čitavog suvre- 
menog čovječanstva. Socijalizam je nekada imao gotove odgovore 
na sva pitanja. To je bilo doba socijalističke idile za vrijeme sta- 
ljinističkog pozitivizma. Potonji je doista predstavljao jednu 
koherentnu teoriju društva (s avangardističkim proleterskim eta- 
tizmom i planiranom ekonomijom) i kulture (s »marksizmom- 
lenjinizmom-staljinizmom« i socijalističkim realizmom). Danas 
je ova koherentna teorija uzdrmana i u velikoj mjeri pokopana 
kako u svojim realnim društvenim osnovama, tako i u kultur- 
nim ciljevima. Ali, ona još uvijek nije nadomještena jednom isto 
tako koherentnom teorijom socijalističkog društva i kulture, ko- 
ja bi odgovarala jednom daleko višem stupnju historijskog raz 
vitka. Zato i govorimo o krizi uzrasta. Neki još uvijek, naivno, 
misle da se sa staljinističkim dijamatom i soc-realizmom može 
izgrađivati naše društvo na osnovama samoupravnosti, novih ob- 
lika ljudskog zajedničarstva i svestranijeg razvitka ličnosti! Ta- 
kve je, doduše, u svijesti mladih kulturnih radnika vrijeme već 
odavno pregazilo, ali zato oni postaju sve bučniji i agresivniji. 


Kako ukloniti »osjećaj praznine«, »nemoći«, odsutnosti »upo- 
rišnih vrednosnih tačaka«, »deziluzije«, »nesnalaženja«, »nedo- 
mišljenosti«, »neangažiranosti«, = »ušutkanosti«, = »licemjerja«, 
»oportunizma« te »pomanjkanja hrabrosti i sasvim ljudske iskre- 
nosti«? Potrebno je, prije svega, očistiti atmosferu od padavina 
intelektualne i moralne prljavštine kako bi se moglo govoriti pu- 
nim plućima, očistiti okolinu, ali i vlastiti mozak, od svih mo- 
gućih prislušnih, doslušnih, doušničkih, razglasnih aparata biro- 
kracije, i naučiti se govoriti neposredno pred licem naroda i rad- 
ničke klase, u oči subesjednika i svih ljudi. Drugim riječima, uz- 
dići se iznad svih zapreka i granica jedne uske i začahurene 
sredine, oslobađati se svih lokalnih, regionalnih, nacionalnih gra- 
nica. Jer oduzimati ljudima mogućnost da proširuju svoju druš- 

tvenu osjetljivost i svoju svjetovnu osjetljivost znači osuditi ih 
na preranu uvelost i umiranje"? 

Da bi mladi čovjek mogao odgovoriti na mnoga pitanja koja 
mu postavlja suvremeni svijet, socijalistički i nesocijalistički, 
da bi usprkos svim protivurječnostima ubrzanih razvojnih pro- 
cesa mogao da izgradi jednu cjelovitu sliku o svijetu, da bi na 
groblju mnogih starih i pokopanih vrijednosti mogao pronaći no- 
ve i trajnije vrijednosti, da bi usprkos komercijalizaciji i trci za 
povremenim udobnostima života izgradio ideale koji će biti čvrs- 
ta osnova njegova životnog djelovanja, potrebno je, prije sve- 
ga, da zna postavljati zbilji pitanje, da se umije prema njoj 
tički odnositi, da je dovoljno obrazovan da potraži odkošore 
u oblastima kritičke i naučne svijesti — u filozofiji, etici, es- 
tetici, psihologiji, sociologiji, ekonomici i drugim područjima 
—, ali da zna ovim oblastima postaviti i svoja pitanja. Naravno, 
da bi uopće znao postavljati pitanje, nije dovoljno da se kreće 
na razini svoje proizvodne ili životne zajednice (komunalne, na- 
cionalne ili državne), neophodno je da se kreće na razini čitavog 
čovječanstva, njegova najnaprednijeg dijela, na samom vrhu 
svjetske historije. Razmjena mišljenja s najrazvijenijim umovima 
mnogo će mu pomoći da nauči lučiti važno od nevažnoga, bitno 
od nebitnoga, sudbonosno od nesudbonosnoga. I stoga svatko 
tko ga sprečava u ovom traženju, tko koči i onemogućava široku 
razmjenu mišljenja, tko mu nameće zastarjele i prevladane mi- 
saone kalupe, ne samo da je predstavnik konzervativne, dogmat- 
ske i reakcionarne misli, nego je neposredni neprijatelj njegova 
ličnoga razvitka, budućnosti mladoga čovjeka. 


2) Ljuba Stojić u »Gledištima« (br. 11, 1965) uspoređujući Stražilovske 
susrete ga Rovinjskim sastankom upozorava na jedan značajan momenat: 
»Nije li, možda, ta atmosfera otvorenosti i sasvim ljudske hrabrosti da 
se kaže svoje mišljenje, bez obzira na rizik koji se time preuzima, koja ie 
vladala na Straži'ovskim susretima, bila prirodan ishod jugoslavenskog 
sastava učesnika koji su ber za ono vreme dok su bili zajedno bili oslo- 
bođeni pritiska loka'nih čaršija iz kojih su došli? Možda je to ono što je 
trebalo obezbediti i Rovinjskom sastanku da bi se oslobodio već stečene 
reputacije dobrog ćutališta?« — Ova je pretpostavka sasvim vjerojatna, 
jer se na jugoslavenskom nivou budi nešto što se zove »nacionalni ponose 
(kojeg u republičkim okvirima nema), »li i nešto što se zove govorenje pred 
širim forumom, pred većom javnošću, te se time osjećaj odgovornosti za 
ono što sc govori povećava. Stoga mi se i odgovor Janeza Kocijančića u 
narednom broju »Gledišta« čini pogrešan: »Beg od "lokalnih čaršija" na 
nekakav reprezentativ>n ili kvazireprezentativan jugoslovenski nivo, mis- 
lim da je u uslovima semoupravnosti i demokratičnosti u našem društvu 
anahronističan. Ako neko misli da takve čaršije postoje. neka se s njima 
obračunava tamo gđe ih vidi« Miš'jenje da se društvena svijest može rez- 
viti u granicama izo'iranih samoupravljačkih kolektiva ili eventualno ko- 
mune, veoma je rašireno kod nas. Ono odgovara tipično filistarsko-pru- 
donističkom shvaćanju ljudske društvenosti, dok u Marxa njenu osnovu 
predstavlja čitava svjetska historija 1 čitavo čovječanstvo. Zato mi ne mo- 
žemo biti ravnodušni prema »čaršijama«, bilo gdje da se one javljaju. 

MARKSIZAM I NIETZSCHE 


Narcis Popov 
Sofija 


Velika je historijska zasluga Friedricha Nietzschea što je iz- 
gradio moralne koncepcije koje su dijametralno suprotne kr- 
šćanskim. Dok Isus propovijeda vjeru u boga, poniznost, odri- 
canje od životnih radosti, Nietzsche, naprotiv, izriče oštre riječi 
protiv boga i klera, protiv religioznog morala koji podjarmlju- 
je ljudsko biće, kao i protiv očaja i boli u životu. 

Ako pomislimo na golemi ideološki utjecaj koji je kršćanska 
ideologija vršila stoljećima, jasno nam je kakva je moralna i du- 
hovna snaga bila potrebna da se netko usudi stvoriti i formu- 
lirati moralne zakone suprotne od onih koje je propovijedao Isus. 

Nietzsche je jedan od najvećih i najoriginalnijih genija na 
polju etike. Njegovo fundamentalno djelo Tako je govorio Za- 
ratustra« ubraja se u remek-djela svjetske filozofije i kulture. 

Dogmatičari osuđuju Nietzschea. Smatraju ga reakcionarom, 
mračnjakom, antihumanistom itd. Mala filozofska kultura dog- 
matičara i uskoća njihovih pogleda ne dopuštaju im da osjete 
bogatstvo i raznolikost Nietzscheovu. I zato ga niječu umjesto 
da se posvete dubokoj dijalektičkoj analizi Nietzscheova kultur- 
nog naslijeđa. 

Marksizam mora preuzeti racionalno jezgro Nietzscheove fi- 
lozotije. Bez njega se ne može izgraditi i razviti nauka o mo- 
ralu, ne može se dublje zaći u probleme društvenog života i sud- 
bine čovječanstva. 


Pitamo se čime Nietzsche može biti koristan marksizmu? 


Od Nietzschea se može prvenstveno preuzeti njegova žestoka 
i strastvena kritika malograđana, osrednjosti, sitničavosti i trl- 
vijalnost. Za socijalističko društvo je izvanredno važno da krči 
put novom i progresivnom, da se bori protiv nazadnjaka, dogma- 
tičara i mediokriteta. Tako je govorio Zaratustra može korisno 
poslužiti socijalizmu. Iz tog divnog djela mogu se crpsti tačna 
opažanja i ideje koje nam mogu dati snagu u borbi za historijski 
napredak. 

U našoj antireligioznoj propagandi možemo se vrlo dobro 
koristiti oštrom i sjajnom kritikom koju Nietzsche upućuje na 
račun religije i klera. Nietzsche je Isusov antipod i njegova anti- 
teza. Nietzscheovi stavovi se u svim pitanjima dijametralno raz- 
likuju od Isusovih. Zato Nietzschea nazivaju Antikristom i oda- 
tle silna mržnja Crkve i vjerskih propagandista prema Nie- 
tzscheu. 

Nietzsche kaže: »Sramota je moliti« On odbacuje osnovni 
zahtjev svake religije — molitvu bogu. Nietzsche kaže za kršćan- 
skog boga da je magarac, kreatura ljudskog ludila kao i svi bo- 
govi. »Bezbožnik sam Zaratustra: gdje da nađem slične sebi? 
A meni su slični svi oni koji sami sebi daju volju i odbacuju 
od sebe svaku odanoste. Te Nietzscheove riječi su suprotne od 
onog što naučava Isus: »Budite savršeni kao Otac nebeski!« 

Dok vjerski moral živo preporučuje nebrigu za tijelo i bijeg 
od životnih radosti jer je sve to štetno za dušu, Nietzsche, na- 
protiv, slavi optimizam, veselje, radost. 

»Život je izvor radosti. Otkako ljudi postoje, čovjek je do- 
živio vrlo malo radosti. Samo je to, o braćo, naš istočni grijeh.« 

»I neka je svaki dan u kojem nismo bar jednom zaplesali iz- 
gubljen za nas! I neka nam svaka istina koja ne pobudi radost 
izgleda lažna.« 

»Nazvao sam smijeh svetim; o, vi viša bića, naučite se od 
mene smijati!« 

»Pjevaj! Ne govori više!« 

Ovi pasusi iz Zaratustre u skladu su sa shvaćanjem komu- 
nističkog svijeta, s komunističkim moralom, s idealom buduće 
vedre epikurejsko-helenističke komunističke kulture. 

Nietzsche prezrivo naziva »propovjednicima smrti« razne re- 
dovnike, ljude koji su odlučili da žive kao lešine umotane u cr- 
no ruho. 

Nietzsche se jednako bijesno okomljuje na malograđane i 
mediokritete. Naziva ih muhama. One ubadaju i ponižavaju spo- 
sobnog čovjeka. Osrednji ljudi silno mrze stvaraoca, onog koji 
gradi nove vrijednosti i najavljuje nove oblike života. 

»Koga oni mrze najviše? Najviše mrze stvaraoca onog koji 
ruši stare zakone i negdašnje vrijednosti, i tog rušitelja oni na- 
zivaju zločincem.« 

»Bezbrojni su ti maleni i jadni, a već su mnogo ponosnih 
zdanja uništile sitne kišne kapi i korov.« 

»Ti nisi kamen, ali već si postao šupljikav od mnogih kapljica. 
Još ćeš mi se razbiti i raspuknuti od tih kapi.« 

»Jer si blagonaklon i pravedan, kažeš: »Nisu krivi za svoj 
jadni život.« Ali njihova sitna duša misli: »Svaki veliki život 
je kriv.« 

Treba polaziti od tog stanovišta kad se ocjenjuju Nietzscheove 
riječi kojima poziva novatore na odlučnost i nesentimentalnost, 

»Zašto ste tako mlitavi, pokorni i popustljivi? Zašto je toliko 
zataje i odricanja u vašim srcima? Zašto tako malo sudbine 
u vašim očima?« 

»Samo je ono što je najtvrđe najplemenitije.« 

»O braćo moja, stavljam iznad vas ovu novu ploču: Posta. 
nite tvrdile 

Stvaralac, borac za novo, za progres, mora biti zaista tvrd 
prema svemu onom što koči društveni razvoj i više oblike života, 
Lenjin je primjer takve revolucionarne čvrstoće. 

Ljubav prema dalekim budućim generacijama je plemenitija 
od ljubavi prema sadašnjim reakcionarima i onima u bliskoj 
budućnosti. Nietzscheov moralni zakon: »Ljubi udaljenog!« iz- 
ražava potrebu za razvitkom društva i proturječje koje postoji 
između višeg i nižeg, između novog i starog. U tom smislu kr. 
šćanski nauk o ljubavi prema bližnjem sputava napredak, i zato 
je reakcionaran. 

»Ne savjetujem vam liubav prema bližnjemu. Savjetujem 
vam ljubav prema najudaljenijem!« 

»Viša od ljubavi prema bližnjem je ljubav prema daljnjem 
i onom što ima doći.« 

Nietzscheov moral je moral razvoja. To je njegovo mjerilo 
dobra i zla. Sve se mora potčiniti postavljenom cilju — uzdizati 
čovjeka sve više. Ideja o Natčovjeku označava stupanj ljud. 
skog razvitka na kojem će budući ljudi gledati na sadašnje kao 
što mi danas gledamo na prve ljude. 

S marksističkog stanovišta, čovjek će doći do tog fizičkog 
i duhovnog savršenstva u višim fazama komunističkog društva. 
Kao što je poznato, za to je potreban silan razvoj privrede i nau- 
ke. Idealistička je zabluda Nietzscheova što nije uočio ekonom- 
ske premise ljudskog napretka. 

Nietzschea često optužuju za individualizam. To ne odgovara 
istini. Već na prvim stranicama Zaratustre govori se o potrazi 
za sustvaraocima, sužeteocima i suslavljenicima među ljudima. 
To je sasvim prirodno, jer je već po svojoj definiciji moral ne- 
zamisliv izvan zajednice. Svaki moral zahtijeva da se ličnost 
podvrgava zajednici. Pitanje je samo što predstavlja jedna dana 
zajednica sama po sebi. 

Sve zajednice nisu napredne. Malograđani i reakcionari se 
mogu također udružiti i stvoriti zajednice. Ali samo ona zajed- 
nica koja djeluje u ime historijskog napretka može imati na- 
prednu moralnu vrijednost. Zajednica malograđana i ignora- 
nata koji samo usporavaju tok historije amoralna je. Moralna je 
dužnost svake ličnosti da se bori protiv reakcionarne zajednice. 

Netko može osjetiti moralnu dužnost i prema reakcionarnoj 
zajednici. Ta moralna dužnost je reakcionarna. Gledano s po 
zicija progresivnog razvoja reakcionarni moral i reakcionarna 
moralna dužnost su amoralni. To je dijalektika morala. Mo- 
ralno i amoralno nisu jasno obilježena proturječja. Vrlo često 
stupaju zajedno, izmjenjuju se i podudaraju. 

. U Nietzscheovoj etici alturizam je najbolje izražen u pos- 
ljednjem dijelu Zaratustre: Ljubav moja i samilost moja — a 
šta ima u tome? Želim li ja sreću? Ja želim djelo svoje. 

Iako naoko različite, Nietzscheove i Kristove moralne kon- 
cepcije se podudaraju u jednakoj želji da se riješe životni prob- 
lemi. U tom smislu i Krist i Nietzsche su humanisti. 

Razlika je u tome što Isus smatra ljudsko društvo nepromjen- 
liivim i pokazuje samo kako treba urediti statičke odnose me- 
đu ljudima, dok Nietzsche uočava razvijanje ljudskog društva 
i gradi moral koji treba da regulira međuljudske odnose koji se 
stalno mijenjaju. 

Budući da svijet niti samo miruje niti se samo kreće, komu- 
nistički moral mora uklopiti u jedan sređeni sistem i Isusovu 
i Nietzscheovu etiku. To se praktički može jedino ostvariti na 
temelju dijalektičke metodologije i dijalektičke koncepcije svijeta. 

U moralu dijalektika apstraktno formulira jednaku valja- 
nost dijametralno oprečnih zahtjeva: »ljubi daljnjeg i ljubi bliž- 
njeg!« Način djelovanja ovisi o konkretnom slučaju. Kriterij za 
ocjenu konkretnog moralnog djelovanja jest veličina usluge uči- 
njene napretku. ` 

Prevela s francuskog Mira Žunec 

U ČEMU JE SMISAO OTUĐENJA 


Zagorka Pešić - Golubović 


Na još jedan razgovor o otuđenju podstakao me je članak 
Johna Lachsa (»Praxis« br. 1, 1966), u kome se pokušava odre. 
diti mesto koncepcije otuđenja u istoriji, polazeći od jednog us- 
kog i u opštijem smislu neprihvaćenog pojma otuđenja. Lachs 
stavlja sebi u zadatak da razjasni višeznačnost pojma otuđe- 
nje, ali opet polazeći od jedne pretpostavke, koja ne stoji — da 
su i sociolozi i psihijatri, i egzistencijalistički i marksistički filo- 
zofi imali u svesti jedno jedino značenje, čiju apsurdnost Lachs 
hoće da dokaže. Uopštavajući jedno ne tako rašireno značenje 
otuđenja — da se otuđenje može identifikovati sa bolešću — 
koje se može pripisati psihoanalitički orijentisanim sociolozima 
i filozofima, Lachs neopravdano zaboravlja na višeznačnost ovog 
pojma. Razlike koje postoje u Hegelovom i Marxovom shvata- 
nju otuđenja, s jedne strane, i u egzistencijalističkom shvatanju, 
s druge, u odnosu na psihoanalitičku koncepciju o zdravlju i bo- 
lesti društva, su znatno veće nego što autor članka naglašava is- 
tičući tri značenja ovog pojma. U osnovi čini se da Lachs svim 
ovim pojmovima koje analizira (1. otuđenje kao odnos, 2. otuđe- 
nje kao proces, i 3. otuđenje kao stanje duha) pridaje jedno is- 
to značenje, naime, ono koje želi da ospori, da se u pojmu otu- 
đenja sadrži ideja bolesti, koja se primenjuje na društvo po ana- 
logiji sa fizičkim organizmom. 


Govoreći o otuđenju kao odnosu Lachs konstatuje da se tu 
najčešće misli sda osobine postojećih ljudskih bića nisu kvalita- 
tivno identične s osobinama koje čine ili određuju idealnog čov- 
jeka«, drugim rečima, da odstupaju od standarda normalnosti, 
kao što je i bolest odstupanje od normalnog stanja, koje se na- 
ziva zdravlje. Otuđenje kao proces je takođe »oznaka nezdra- 
Vosti«; a otuđenje kao stanje duha shvata kao »simptom teških 
poremećaja u društvu ili ličnosti«, te zaključuje da: »ideje otu- 
đenja izgleda imaju izvjesnu sličnost s pojmovima bolesti u me- 
dicini« (str. 134). Lachs smatra da ta analogija s bolešću može 
objasniti zašto su se mislioci toliko oduševljavali idejom otuđe- 
nja, među koje ubraja i Marxa, koji je, kao i drugi, u idejama 

otuđenja svidio pojmovna oruđa pomoću kojih bi se mogla ot- 
kriti sveprisutna oboljenja ljudske povijesti« (str. 134). Autor 
ide još dalje u uprošćavanju vrlo složene ideje otuđenja, koja i 
kod pojedinih autora ima više značenja, kada izriče misao da je 
proces otuđenja »na neki način analogan razvitku neke zaraze 
ili toku neke bolesti« — da bi posle ovako neopravdano pojedno- 
stavljenog smisla zaključio: »Asimilacija ideja o otuđenju u po- 
rodicu pojmova o fizičkoj bolesti neopravdana je« (isto). 

Mi se slažemo sa autorom članka da je »klasifikacija otuđe- 
nja kao društvene bolesti očito neopravdana« i da se »proširenje 
ideje bolesti na područje društva temelji na neadekvatnoj ana- 
logiji između društava i bioloških organizama« (str. 137). Ali 
se ne slažemo sa njegovom osnovnom pretpostavkom da se više- 
značnost pojma otuđenje može iscrpsti idejom o bolesti druš- 
tvenog organizma; šta više, smatramo da u svom izvornom zna- 
čenju ideja otuđenja ne sadrži u sebi uopšte ideju o bolesti i ne- 
zdravosti. 

Kao izvorni oblik ideje otuđenja možemo uzeti srednjovekov- 


ski rad. Neautentična egzistencija ni ovde ne označava »bolesno 
stanje«, već način ostvarenja ljudskog roda, prognanog iz nebes- 
kog carstva, koji jedino kroz greh i lišavanje onoga što je bilo 
predodređeno božanskom idejom o čoveku može da stvara svoju 
istoriju. Ali, otuđeni čove ji ju li « reprodukuje 
svoj rod nije bolesnik, već je to jedino i način ljudske 
egzistencije, koja se na toj raskrsnici i odvojila od božanske €g- 
zistencije. 

Ideja o idealnom liku prisutna je i u Hegelovoj koncepciji 
otuđenja. Hegel definiše suštinu čoveka kao samosvest, ali je i 
idealno ostvarenje samosvesti završetak Tlidske istorije tak ljudske istorije. Pitanje 
je, stoga, da li se Hegel idejom o apsolutnom znanju, kao posled- 
njoj fazi dijalektičkog procesa, uistinu odrekao svoje dijalek- 
tike, ili je idejom otuđenja dijalektički implicirao neostvarivost 
toga stepena, podrazumevajući beskonačnost istorijskog procesa. 
Ali ni ovde »odstupanje« od idealnog lika ne označava bolesno 
stanje, već jedino mogući način ljudskog postojanja, jer čovek 
ne može da egzistira bez opredmećivanja i ospoljavanja, bez rad- 
nog procesa, kojim se stvara predmet i predmetni odnos, te je 
čista samosvest, ili čista ideja na izvestan način poricanje ljud- 
ske kompleksnosti. 

Mada je Marxova koncepcija otuđenja mnogo više klasična 
(hegelovska), dok se u egzistencijalističkom filozofskom sistemu 
njeno značenje bitno menja, ipak je i u jednom i u drugom sa- 
držana jedna zajednička nit — otuđenjem se izražava način 
stojanja čoveka i njegova i ako je razlika 
osta značajna između Heideggerovog shvatanja da otuđenje 
predstavlja strukturni momenat bića čoveka i da je »bačenost« 

u svet neizbežni izvor neautentičnosti »das Man-a«, i Marxovog 
vezivanja pojave otuđenja za istorijske uslove društvenog raz. 
vitka, koji dozvoljavaju samo parcijalno ostvarenje ljudske pri. 
rode, te prema tome, uvek sadrže u sebi elemente alijenacije i de. 
zalijenacije — razlika ipak nije takva, kao što se obično nagla- 
šava, da bi se ideje otuđenja i neautentičnosti potpuno isklju- 
čivale. Mada se često Marxov pojam otuđenja vezuje za uslove 
klasnog društva, što se iz nekih Marxovih tekstova može izvesti 
(što nas s jedne strane ostavlja u nedoumici da li je Marx ideali- 
zovao primitivno društvo, a sa druge, implicira eshatološku ideju 
o komunizmu kao završetku istorije), suština Marxove koncep- 
cije može se izraziti dijalektičkim karakterom ovog pojma. Bez 
obzira da li Marx pojam sužava, primenjujući ga samo na kla. 
sno društvo, ili ga uzima šire, kao opštu istorijsku pojavu, otu- 
đenje u sebi sadrži elemente dijalektički shvaćene »granice« 
(u Hegelovom smislu), koja u sebi nosi sopstveni negativitet 
i implicira prevazilaženje. Alijenacija je, sto e O j 
tuđ ti, već i jedino mo istorijski način realizacije ljud: 


skog bića (to je takođe Sartreov »detotalizovani totalitet«). Jer, 
radnik je otuđeni čovek (jer se samo parcijalno ostvaruje), ali 
kao radnik on ostvaruje jednu istorijsku poziciju koja mu ot- 
vara nove istorijske perspektive; kao što je i mašinizacija i raz- 
vitak tehnike izvor otuđenja rada, ali i uvod u novo istorijsko 
poglavlje u kome će čovek preskočiti s onu stranu nužnosti, u 


čanstva. Marx, istina; vrednosno procenjujući osuđuje kapita- 
lizam i otuđenje, ali ne zato što ih tretira kao nepotrebnu izras- 
linu na telu čovečanstva, koja se hirurškim zahvatom može od- 
straniti i očistiti, ne ostavljajući traga na zdravom organizmu. 
On ih osuđuje u ime onog idealnog »treba«, koje revolucijom 
želi da ostvari. Samo u nedijalektičkoj predstavi može se iz ta- 
kvog Marxovog stava izvoditi zaključak o poistovećivanju otu- 
đenja i bolesti. Revolucionarna filozofija se razlikuje od prag- 
matičke u tome što može priznavati realnost i nužnost jedne 
pojave, ali je istovremeno i kritički procenjivati u ime onoga što 
je humanije. 


Lachsu smeta što pojam otuđenja implicira vrednosne su- 
dove. Kao eksplanatorni pojam revolucionarne, kritičke filozo- 
fije on mora pretpostaviti vrednosni sistem, u ime koga se po- 
java procenjuje i sa stanovišta humaniteta prihvata ili osuđuje. 
Nauka opisuje i objašnjava na osnovu objektivno datih eleme- 
nata; filozofija ne može da objasni bez vrednosnih elemenata, 
jer fundamentalno pitanje filozofije — u čemu je smisao ljud- 
ske egzistencije — pretpostavlja da ljudski život nije čisto ob- 
jektivna datost, već da u sebi sadrži kao pretpostavke različite 
vrednosne sisteme. Ako je otuđenje filozofski pojam, onda se 

ideji otuđenja ne mogu oduzeti njene bitne pretpostavke — vred- 
nosne komponente. 


Već sama ta činjenica govori protiv teze da se otuđenje mo- 
že identifikovati sa bolešću kao medicinskim fenomenom. Zdrav- 
lje i bolest nisu filozofski pojmovi, to su pojave, koje ne zavise 
od naših vrednosnih sudova, već od naše biološke konstitucije 
i naših medicinskih znanja. Ništa slično ne postoji u društvu 
što bi opravdalo ideju zdravlja ili bolesti društvenog organiz- 
ma«. Društveni sistemi ne postoje kao organizmi za sebe, oni 
služe čoveku (pa čak i onda kada u totalitarističkim režimima 
potčini čoveka društvenoj mašini, društvena organizacija mora 
da zadovoljava neke osnovne potrebe čoveka); oni ne mogu biti 
objektivno bolesni ili zdravi, oni mogu biti manje ili više hu- 
mani, manje ili više pogodni za ostvarenje ljudske ličnosti, ali 
ikad potpuno disfunkcionalni, kao što je bolest organizma. 


Stoga, tvrditi da se ideja otuđenja svodi na ideju o bolesti, 
ili ideju o zarazi, znači ne razumeti suštinu funkcionisanja druš- 
vene organizacije, ili pak tvrditi da tu suštinu nisu razumeli 
Marx (drugim rečima, optuživati Marxa za biologističku kon- 
cepciju društva) i drugi koji prihvataju ideju otuđenja. 


Egzistencijalističko shvatanje otuđenja je bliže psihoanali- 
tičkom konceptr-o-razvitku licnosti. Alrtdela otuđenja u egzis- 
tencijalističkoj filozofiji ne dostiže onaj domet, koji dostiže 
Marx, bas zato, što približavajući se Freudu, svodi se na opis 


a ajeva, implicirajući hronična stanja ave, očaja 
i brige. Ali i tu »bolest« nije analogna bolesti u medicinskom 
keapara strava i briga su način egzistencije čoveka je. bio- 
loš ikacija_ fizi lranja. Stoga, suprotno 


elementima neprirodnosti i nepravilnosti, koje podrazumeva 
bolest kao medicinski fenomen, otuđenje je (bilo kao parcija- 
lizacija ili neostvarenost mogućnosti, ili kao briga i strava) 
pravilnost istorijskog procesa, jer u prvom slučaju (prema 
Marxovoj koncepciji) čovek ne može da či svoju isto- 
ijsku e j ograničava, a u drugom (prema egzisten- 
cijalističkoj koncepciji) to turni momenti »Dasein-a«. 
Drugim rečima, analogija nam ovde doista ne pomaže, ali takva 
analogija je iskonstruisana; ona ne stoji u osnovi ideje o otu- 
đenju, iako se tu i tamo, u psihoanalitičkoj interpretaciji, može 
naći i takvo mišljenje. To, međutim, ne daje za pravo autoru po- 
menutog članka, da ovako usku ideju otuđenja (koja protiv- 
reči njenoj suštini) proširuje na njena dublja i izvornija zna- 
čenja. 


Drugo pitanje koje Lachs razmatra jeste uloga pojma otu- 
đenja u koncepciji istorije. Naravno da je ovo tesno povezano 
sa značenjem pojma otuđenje, tj. da zavisi od interpretacije 
ideje o otuđenju. 

U skladu sa svojom interpretacijom Lachs konstatuje da 
pojmovi otuđenja »ne mogu služiti kao dijagnostička oruđa u 
pokušaju da se društvo shvati i promijeni... Također je oči. 
to da pojmovi otuđenja ne mogu imati nikakvu vrijednost kao 
primarni deskriptivni pojmovi u povijesti... Ako pojmovi o 
kojima je riječ uopće imaju neku ulogu u proučavanju povijesti, 
onda je ona na razini najveće općenitosti«. (str. 137). 


Kako stoji stvar sa ovakvom Lachsovom ocenom uloge poj- 
ma otuđenja u istoriji? 


Previdevši da je otuđenje i filozofski i sociološki pojam i 
da na različitim nivoima opštosti vrši različite uloge, Lachs je u 
zaključnom delu svoga članka konstatovao da pojmovi o otu- 
đenju uopšte i nemaju neku ulogu u istoriji (str. 138), jer su 
za njega nivo filozofskog i nivo naučnog dve potpuno razdelje- 
ne oblasti, koje se nigde ne dodiruju. Ali pre nego što pokušamo 
da odgovorimo na pitanje da li je moguća pozitivistička inter- 
pretacija istorije, nužno je da damo objašnjenje sadržaja poj- 
mova otuđenje, da bismo videli u čemu se sastoji neosnovanost 
krajnjeg zaključka autora. 


Filozofski Marx razmatra problem fundamenata otuđenja, 
tražeći onaj izvorni oblik u kome se temelji celokupno otuđe- 
nje čoveka (i on ga nalazi u otuđenju rada), uzimajući kao 
polazište pojam ljudske prirode, koja se istorijski ostvaruje. 
Otuđenje u sociološkom smislu predstavlja konkretne forme 
otuđenosti čoveka u određenim društvenim strukturama (otu- 
đenje koje čovek doživljava kao pripadnik klase, otuđenje nje- 
gove društvenosti u državi; otuđenje individue kao izolovanog 
pojedinca, kao homo duplex; otuđenje radnika u procesu ma- 
nufakturne, mašinizovane proizvodnje i u uslovima savremene 
tehnike, otuđenje proizvoda rada u vidu robe; otuđenje čoveka 
u sferi njegovih ljudskih potreba, itd.). 


Prvo (filozofsko) značenje pojma otuđenja doista ima smi- 
sla samo na najvišim nivoima opštosti. Ali je ovaj (filozofski) 
nivo neophodna polazna osnova za stvaranje koncepcije o 
društvu i ljudskoj istoriji, hteli to ili ne pozitivistički orijen- 
tisani naučnici. Osnovni pojam filozofije istorije mora biti po- 
jam ljudske prirode, i od toga da li se taj pojam prihvata ili 
ne i kakvo mu se značenje pridaje zavisi kakva će se koncepcija 
istorije formulisati — relativistička ili univerzalistička. Marxa 


1) I nastavljajući na str. 137: »Svaki sociolog, povjesničar i politiko- 
log trebalo bi da bar jedanput na dan podnjeti samog sebe da društva 1 
države nisu životinje. Oni nisu organični i živi u onom smislu u kojemu 
su slonovi živi organizmi. Uslijed toga ne mogu se oni ni zamaziti bolešću 
na onaj način na koji obolijevaju životinje i biljke«, — Lachs ponovo poka- 
zuje da nije razumeo suštinu ideje o otuđenju i one koncepcije o društvu, 
koju, na primer, razvija Marx. 

su jedni optuživali za relativističku koncepciju istorije (Pop- 
per"), drugi za takvu jednostranu evolucionističku koncepciju, 
u kojoj dominira ideja o uniformnosti društvenog razvitka. Me- 
đutim, suština Marxove istorijske koncepcije, u kojoj su pojam 
ljudska priroda i ideja o otuđenju fundamentalni koncepti, je 
daleko i od jednog i od drugog, što se može dokazati: (1) eks- 
plikacijom sadržaja pojma ljudska priroda, kako ga Marx upo- 
trebljava, i (2) eksplikacijom ideje o istoričnosti društvenog 
razvitka. 


kontekstu pojam ljudska priroda je dijalek- 
tički protivrečan, te stoga ne predstavlja ni metafizičku pred- 
određenost, ni relativističko poricanje univerzalnih i opštih 
pretpostavki ljudskog roda. Da označi dijalektičku kompleks- 
nost ovog pojma Marx upotrebljava dva termina: »opšta ljud- 
ska priroda« i »istorijski modifikovana ljudska roda ozna- 
čavajući time nerazdvojnost univerza i Istorijski promenlji- 
vih komponenti. Potpuno u skladu s takvim shvatanjem ljudske 
prirode, koja istovremeno sadrži i opšte pretpostavke ljudskog 
roda (kao potencije pojedinačnih individua) i istorijski deter- 
minisane okvire za realizaciju tih mogućnosti, jeste i Marxova 
koncepcija istorije i otuđenja, čiji su pojmovi bogati dijalek- 
tičkim sadržajem. Suprotno relativističkim zaključcima, Mar- 
xova istorijska koncepcija predstavlja spoj dve polarne kompo- 
nente: prva, koja označava istorijski kontinuitet, istorijsku ge- 
nezu, kojom se povezuju različitosti društvenih epoha i poje- 
dinačnih individualnosti i kojom se gradi istorija čovečanstva, 
ili istorija ljudskog roda; druga koja označava da se istorijska 
geneza odvija u konkretnim istorijskim uslovima, te se ne deša- 
va u »čistom«, apstraktnom obliku, već modifikovana i kon- 
kretizovana specifičnim uslovima dobija različite istorijske for- 
me, kroz koje se postupno realizuje. 


Na toj osnovi je Marx mogao da napravi razliku između pra- 
ve i otuđene prirode čoveka, između ljudskih i otuđenih potre- 
ba. Takva istorijska koncepcija, koja ima dijalektički karakter, 
omogućila je Marxu da shvati bolje od filozofa egzistencije po- 
vezanost egzistencije i esencije, onog što je opšte i što je poje- 
dinačno u čoveku, povezanost čoveka i njegove društvene sre- 


2) Popper to naziva istoricizmom, objašnjavajući ga ne sledeći način: 
»Mada istoricizam priznaje da postoje mnogi tipični socijalni uslovi, čije 
se regu'ativno događanje može posmatrati, on poriče da pravilnosti u 
društvenom životu imaju karakter nepromen'jivih pravilnosti u fizičkom 
svetu. Jer one zavise od istorije i od razlika u kultuni. One zavise od 
posebne istorijske situacije (kurziv Popperov)... Slične okolnosti nastaju 
samo u okviru jednog istorijskog perioda One nikad ne traju iz jednog 
perioda u drugi. Stoga nema opštih uniformnosti u društvu na koje bi 
se mogle osloniti opštije generalizacije...« (K. R. Popper, »The Poverty 
of Historicism«, Routledge and Kegan Paul, London, 1963, str. 5 1 6). A 
Marxa naziva poznatim predstavnikom istoricizma. 

dine. Možemo se složiti sa mišljenjem koje je izrazio V. Milić? 
da je fi j enja u tome da izrazi sukob između 


“ “Ako se pojam otuđenja ovako interpretira, onda je njegova 
uloga u objašnjenju koncepcije istorije nesumnjiva. Jer istorija 
nije prost skup činjenica i događaja, već predstavlja put isto- 
rijskog razvitka ljudskog roda. Ako smo odbacili relativističku 
koncepciju društva, prema kojoj je svako društvo fenomen za 
sebe (ili svaka istorijska epoha), te se može samo opisivati 
a ne i nekim opštim principima objašnjavati, onda su nam 
nužni komplementarni pojmovi: ljudska priroda i otuđeni 
eksplan L_poj i_istarij ij ka, Takvi poj- 
movi nisu »pozitivni« i čisto »objektivni«, jer pretpostavljaju 
vrednosti, pošto je i ostvarenje ljudske prirode (za razliku od 
prirode drugih živih bića) ostvarenje vrednosti, ostvarenje hu- 
maniteta kao zadatka, kao idealnog »treba«, a ne suma nagomi- 
lanih karakteristika kroz istoriju. 

Takvo značenje pojma otuđenja (koje označava najopštiji 
dijalektički karakter istorije, koja se ostvaruje kroz alijenaciju 
i dezalijenaciju, kao komponente svakog istorijskog procesa), 
lako se povezuju sa sociološkim smislom pojma otuđenja, koji 
takođe ne može da posluži samo kao sredstvo deskriptivne ana- 
lize. Iako se na sociološkom nivou konkretizuju forme otuđenja 
(koje su drukčije u ranom nego u savremenom kapitalizmu, a 
ove se razlikuju od formi otuđenja u socijalističkim društvima, 
jer su i društveni činioci koji ih izazivaju različiti), sociološka 
analiza se kreće takođe na određenom nivou opštosti, jer na- 
stoji da otkrije ono što se u određenim istorijskim periodima 
javlja kao pravilnost i opštost, što, drugim rečima, predstavlja 
manifestaciju opšte ideje o otuđenju. 

Reč je, dakle, o dva nivoa opštosti, a i u jednom i u drugom 
ideja o otuđenju se javlja kao neophodni eksplanatorni pojam, 
kojim se objašnjava tok istorijskog procesa, podrazumevajući, 
da ponovim, da se istorija ne svodi na skup činjenica, već pred- 
stavlja kontinuirani razvitak ljudskog roda, a svaka istorijska 
forma pokazuje stepen njegove realizacije. 


3) V. Milić, Ideja otuđenja i savremena sociologija, Zbornik Huma- 
nizam i socijalizam, t. II, str. 123. 

Adam Schaff: 


Marxismus und das mensch- 
liche Individuum 

(Marksizam i ljudski indivi- 
duum) 


Europa Verlag, Wien 1965, str. 349. 


Poznati poljski marksist, Adam 
Schaff, svoju djelatnost dosad je 
najviše usmjeravao na problemati- 
ku spoznajne teorije (»Iz problema- 
tike teorije istine«), kao i na suvre- 
menu problematiku semantike (»U- 
vod u semantiku«), jezika i spoznaje 
(»Jezik i spoznaja«), pa se ovom knji- 
gom priključio naporima onih svjet- 
skih marksista koji su, nakon ne- 
koliko decenija sužavanja marksis- 
tičke problematike, osjeti'i i uvidje- 
li da je problematika čovjeka i his- 
torije najvažnije pitanje čovjeka, pa 
tako i marksizma. 

Zato i s pravom «utor titulira 
prvo poglavlje »Stari sadržaji mar- 
ksizma ponovo otkriveni« u kojem 
osvjetljava proces pos'jednjih neko- 
liko decenija oko otkrivanja Marxa 
kao humanista, kao istraživača pro- 
blematike ljudskog individuuma, kao 
borca za njegovu sreću (str. 8), da 
bi naglasio kako najpoznatiji mar- 
ksisti do tridesetih godina nisu po- 
znavali jedno značajno poglavlje 
marksizma. Priznavajući značajnost 
Lukacseva pothvata početkom dva- 
desetih godina, uz određene rezer- 
ve, Schaff ukazuje da je u tom raz- 
doblju još jedino Gramsci sistemat- 
skije rješavao tu problematiku, a i 
on više nadovezujući na nemarksis- 
tičke izvore i poticaje. Ukazujući na 
staljinistički period u kojem ova 
problematika nije mogla uopće da 
dođe do izražaja, autor daje ukrat- 
ko 1 analizu okolnosti u kojima do- 

lazi do otkrivanja novih sadržaja u 
marksizmu i to ne samo od strane 
marksista. 

Poznato je da je nakon objavlji- 
vanja Marxove kritike Hege'ove fi- 
lozofije države, a posebno »Ekonom- 
sko-filozofskih rukopisa« iz 1844. god. 
(prvi put objavljeni 1932) nastala ve- 
lika diskusija u međunarodnoj filo- 
zofiji u vezi s ovim radovima u ko- 
joj učestvuju mnogi marksisti, ne- 
marksisti, bivši marksisti itd. Ti- 
lich, Lukács, Buber, Marcuse, de 
Man, Landshut i Mayer, Thier, i 
drugi. Iz te diskusije i polemike na- 
stale su koncepcije o starom i mla- 
dom Marxu, o jedinstvenom Marxu 
kome se suprotstavljaju kasnije En- 
gelsove koncepcije itd. Sch2ff poka- 
zuje neke stavove citiranih autora i 
prema njima zauzima sasvim dru- 
gačije stajalište od dosadašnjih so- 
vjetskih interpreta 'kako toga raz- 
doblja iako i raznih pokušaja da se 
akcentuina i sagleda antropološka 
problematika sadržana u tim Mar- 
xovim dje ima. Dapače, Schaff se o- 
građuje na pr. od Pažitnova, koji je 
1960. izdao »Na izvorima revolucio- 
narnog preobražaja u filozofiji« gdje 
se »radikalno« obračunava sa svim 
onim autorima koji su smatrali da 
je u tim djelima Marx sagledavao 
problematiku čovjeka uopće i hu- 
manističku problematiku koja nam 
daje odgovor u vezi s kasnijim Mar- 
xom. 

Schaff pravilno zaključuje: po- 
stoji samo jedna razumna propozici- 
ja, a to je, da je prva faza genetski 
povezana s kasnijom, jer su u njoj 
rođeni problemi za čije rješenje je 
posvećeno cjelokupno kasnije stva- 
ranje (36). U tom smislu i pokazuje 
da Marxu ekonomija nije bila sa- 
mosvrha, nego da je Marx bio filozof 
i sociolog za koga je pilanje čovje- 
ka bilo centra'no pitanje. (38) I u- 
pravo zato što je u svim etapama 

Marxova razvoja glavni cilj njegova 
istraživanja i djelovanja ostao ne- 
promijenjen — a to je bio problem 
oslobođenja čovjeka — može se i mo- 
ra se zrelog Marxa interpretirati u 
svjetlosti teza i premisa njegove fi- 
lozofske antropologije što ih je for- 
mulirao u svom mladenačkom raz- 
doblju (40) Prema tome, Marxa se 
mora promatrati u cjelini ne izlu- 
čivati i odvajati pojedine faze, bez 
obzira što u njima ima razlika, pro- 
mjene tema itd. U vezi s tim autor 
potcrtava misao E. Thiara da je za 
razumijevanje ne samo zrelog Mar- 
xa potrebno poznavanje njegovih 
m'adenačkih spisa, nego da je i za 
razumijevanje filozofske antropolo- 
gije mladog Marxa potreban horizont 
njegovih kasnijih radova. (42) 


Razmatrajući neke razloge zapo- 
stavljanja ove humanističke proble- 
matike marksizma, ukazuje ujedno 
na jedan važan razlog da je ova pro- 
blematika postala i u socijalizmu veo- 
ma aktualna: naime, pokazalo se 
da ni socija'izam ne može nikome 
garantirati ličnu sreću, čak ako je u 
stanju da dokine uzroke nesreće 
masa. (48) U vezi s tim potcrtava ve- 
liku važnost socija'ističkog odgoja 
i rukovodećih snaga socijalizma, u du- 
hu marksističkog humanizma. Schaff 
isto tako ukazuje na određene feno- 
mene u vezi s problemom ličnosti 
koji se protežu još iz vremena ka- 
pitalizma, kao što je na pr. anti- 
individualizam, negacija prava na 
individualnost što vuče korijen iz 
animoziteta radničke klase, naročito 
u slabo razvijenim zemljama, prema 
inteligenciji. »Ovaj antiindividuali- 
zam nije element društvenog napret- 
ka, zaključuje Schaff, nego naprotiv 
element, koji koči razvoj socijelis- 
tičkog društva djelovanjem tog res- 
sentimenta, koji potječe iz starog sis- 
tema.« (60) 


U drugom poglavlju »Marksis- 
tička koncepcija pojedinca« Schaff 
polazi od pretpostavke da je cen- 
tralni problem socijalizma — čovjek 
sa njegovim problemima i da je pre- 
ma tome svaki socijalizam određena 
teorija sreće, iako svaki nije i teo- 
rija autentične borbe za tu sre- 
ću. (68) S obzirom na problem čo- 
vjeka, pojedinca Schaff polazi od 


Marxovih određenja u »Ranim ra-! 


dovima« i pokazuje šta Marxa u 
tim koncepcijama odvaja i razliku- 


je od Feuerbachova antropologiz- 
ma i naturalizma. A to je, pr- 
venstveno, Marxova koncepcija po- 
jedinca kao društvenog bića koje je 
povezano društvenim vezama s dru- 
gm pojedincima i razumijevanje 
svijeta 'kao proizvoda ljudske dje- 
latnosti. (80) Oslanjajući se također 
na VI tezu o Feuerbachu u kojoj 
Marx kritizira natura'ističku kon- 
cepciju ljudske suštine, naglašavaju- 
ći da je ona zapravo »ensemble dru- 
štvenih odnosa« — Schaff na osnovi 
ovih Marxovih stavova razrađuje 
manksističku ikoncepciju pojedinca. 
za razliku od idealističkih ili natu- 
Talističkih shvaćanja. S obzirom na 
koncepciju pojedina kao izraza dru- 
štvenih odnosa, osvrće se na argu- 
ment protivnika prema kojem to 
znači svođenje pojedinca na grupu, 
te prema tome u toj koncepciji ima 
mjesta za grupu ali ne za autentič- 
ni pojam pojedinačnog čovjeka, 
Schaff smatra da bi ovaj argument 
imao smisla samo onda ako sa krš- 
ćanskim personalizmom priznajemo 
razliku psihičkog individuuma i du- 
hovne persone ili ako zastupamo eg- 
zistencijalističku koncepciju indivi- 
duuma kao duhovne monade slobod- 
ne volje. (93) Ako se ne polazi od 
ovih pretpostavaka, onda je nerazum- 
ljivo zašto je nemoguće da indivi- 
duum ostane egzempicr biološke 
vrste, ako su njegovi pogledi ujedno 
genetski društveno uslovljeni, pa 
prema tome su društveni produkt.(93) 
Objašnjavajući Marxovu koncepciju 
prakse i samoproizvodnje čovjexa, 
autor ukazuje da kategorija prakse 
ima mnogostruko značenje, ali da je 
historijska geneza te kategorije po- 
vezana sa sferom politike. Ne slažu- 
ći se sa Cornuovom interpretacijom 
da kategorija prakse zamjenjuje ka- 
tegoriju otuđenja, Schaff smatra da 
je Marx došao do razumijevanja u- 
loge ljudske djelatnosti kao prakse 
preko razumijevanja uloge revolu- 
cionarne prakse u životu čovjeka. U 
daljnjem izvođenju autor ukazuje 
na problematiku »ljudske suštine«, 
»prirode čovjeka« os'anjajući se ta- 
kođer = prvenstveno na spomenute 
Marxove rane radove. Isto tako ana- 
lizira uobičajeni termin iz tog perio- 
da »rodno biće« (Gattungswesen) u- 
kazujući na četiri moguće interpre- 
tacije od kojih naročito potcrtava 

ri j biološ- 
prvo, da pripada određenoj 

koj vrsti i drugo, da čovjek posjedu- 
Je određeni model kakav bi čovjek 
trebao da bude. (110) 

U vezi s ovim pitanjima Schaff 
navodi i probleme u vezi s interpre- 
tacijom kategorija. »pravi čovjek«, a 
u vezi s ovim i pojam »totalni čov- 
jek«; ukazuje također da se iz ovih 
perspektiva može rješavati i pro- 
blem ličnosti. koja nije nikakav pro- 
izvod natprirodnih sila, nego pro- 
izvod društvenog čovjeka, čovjekova 
samoproizvođenja (128), iako ta teo- 
rija u marksizmu još nije razrađe- 
na. Ali, u tome se mora oslanjati na 
rezultate posebnih znanosti: psiholo- 
gije, socijalne antropologije, socio- 
logije itd. 

Za Schaffa je koncepcija o ljud- 
skom indiviđduumu centra'no pita- 
nje svake filozofske antropologije već 
i stoga što ona rješava problem on- 
tološkog statusa individuuma i ti- 
me povezuje antropologiju s cjelo- 
kupnošću pogleda na svijet. Pitanje 
o ontološkom statusu individuuma 
u okviru marksističke koncepcije 1- 
ma jasan odgovor: ljudski indivi- 
duum je dio prirode i društva; on je 
onaj dio prirode koji svijet misaono 
i svjesno preobražava, i kao takav 
je dio društva. Kao prirodno-druš- 
tveno jedinstvo ne zahtijeva nika- 
kve druge faktore da bi bilo shvat- 
liivo. Time takva antropologija po- 
staje antropocentrična i ujedno au- 
tonomna (132) 

U trećem poglavlju »Individuum i 
njegova djela« autor posvećuje paž- 
nju u prvom redu problemu otuđe- 
nja, prob'emu koji je mnogo disku- 
timn u internacionalnoj marksistič- 
koj i nemarksističkoj literaturi. Me- 
đutim, za marksiste ostaje problem 
naročito značajan s obzirom na pi- 
tanje — alijenacije i socijalizma. Do- 
sadašnja sovjetska filozofija s nego- 
dovanjem je odbacivala i pomisao 
da socijalizam može imati kakve ve- 
ze s alijenacijom. Taj fenomen se 
priznaje za formacije do socijalizma, 
a socijalističkom revolucijom nesta- 
je jer je socijalizam tobože imun od 
takvih historijskih  nepodopština. 
Schaff daje prikaz Marxovih shva- 
ćanja ovog problema naglašavajući 
važnost kako ekonomske, tako i o- 
stalih formi alijenacije, potcrtavaju- 
ći da je Marxova misao tendira'a 
tome da sa dokinućem privatnog 
vlasništva, znači i ekonomske alije- 
nacije toga vida, automatski slije- 


di i dokidanje ostalih oblika alije- 
nacije. (142) Iako je ova teza spor- 
na, dapače smatram da Marx nije ta- 
ko koncipirao problem, Schaffovo 
insistiranje da se razmotri da li po- 
stoje i neki drugi izvori alijenacije o- 
sim privatnog vlasništva svakako je 
na mjestu i time direktno ulazi u 
problem alijenacije u socijalizmu. 
Autor analizira genezu ovoga pita- 
nja u Marxa i Engelsa, problema- 
tiku re'igiozne alijenacije itd. te 
koncentrira pažnju na pitanje socija- 
lizma i konstatira da niti jedna 
od dosad poznatih formi socijalizma 
nije bila lišena različitih oblika otu- 
đenja i da prema tome teza o auto- 
matskom dokidanju alijenacije doki- 
daniem privatnog vlasništva ne stoji. 
(168) Schaff usmjeruje svoju anali- 
zu na problem države i birokracije, 
zastupajući tezu da prema marksiz- 
mu država mora odumirati kao apa- 
nat vlasti nad ljudima, Schaff se iz- 
jašnjava da ona ne može nikada o- 
dumrijeti kao upravljanje stvarima. 
Ali, upravo zato što u prelaznom 
periodu postoji i niz drugih okol- 
nosti, koje ovdje ne spominjemo, taj 
aparat može i te kako da razraste u 
aparat vlasti nad ljudima i time u- 
kaže na određenu alijenaciju koju se 
ne može apstraktno negirati. Isto 
tako autor ukazuje na problematiku 
otuđenja reda, a socijalizam je ta- 
kođer društvo u kojem se proizvod 
ljudskog rada pokazuje u obliku ro- 
be. Iz toga nužno proizlaze određe- 
ne konsekvencije alijenacije, a Mar- 
xova pretpostavka, po Schaffovom 
miš'jeniu, da će buduće komunistič- 
ko društvo prevladati robnu proiz- 
vodnju, izgleda mu u najmanju ru- 
ku, u svjetlu suvremenih iskustava, 
problematična. (177) Autor ukazuje 
također i na veoma važan društve- 
ni problem — familiju Bez obzira 
što se tu mnogo šta mijenja, od po- 
ložaia žene, ljubavi itd. tradiciona'- 
ni oblik porodice ostaje, a da nitko 
ne zna nešto razumnog da kaže s 
obzirom na evoluciju te društvene 
institucije. (179) Dapače, smatra 2u- 
tor, socijalističko društvo je akcep- 
tiralo građansku porodicu, a s tom 
institucijom i protestantski purita- 
nizam i neophodnu njegovu poprat- 
nu pojavu. hipokriziju. (180) Konač- 
ni zaključak je da se nadmoć soci- 
jalističkog društva ne sastoji u to- 
me što je slobodno od svake alije- 
nacije, nego u tome da u socijalizmu 

postoje bolji i povoljniji uslovi da se 
svjesno čovjek bori i prevladava tu 
alijenaciju. (182) 

Četvrto poglavlje »Individuum i 
povijeste započinje postavljanjem pi- 
tanja o autonomnosti individuuma. 
Ograničavajući se od persona'ističkih 
kao i egzistencijalističkih rješavanja, 
Schaff ponavlja u prvom redu tezu 
da je individuum proizvod društva, 
pa prema tome i od društva zavi- 
san.(188) A s tim je naravno pr- 
venstveno povezan problem slobode. 
Ukazujući na metafizičko i opera- 
cionalističko postavljanje problema, 
Schaff smatra da nije bitno pitanje: 
šta je sloboda?, nego, problem da li 
djelatnom čovjeku stoje na izbor je- 
dna ili više mogućnosti za djelova- 
nje. I tada prelazimo od metafizičkog 
razmatranja na operecionalističko, 
to jest od pitanja: »Šta je to?« na pi- 
tanje »Kako se to pravi?« (193) Ina- 
če, autor ne niječe potrebu rasprav- 
ljania i o prvom problemu, a'i ne 
smatra preduvjetom rješavanja dru- 
gog. Rješenje ovog pitanja vidi u- 
pravo u tome što se sloboda i sasto- 
ji u tome što se pred čovjekom na- 
lazi uvijek više alternativa, više mo- 
gućnosti za koje se onda slobodno 
opredjeljuje. Prema tome, čovjek je 
tvorac svoje historije, ali ne kao 
monada slobodne volje koja nije nid 
čim uslovljena, što je filozofsko fan- 
taziranje, nego kao proizvod histo- 
rije, dakle kao realni, historijsko u- 
slovljeni psihofizički individuum ko- 
ji vrši određeni izbor. (197) 


Svaki svjesni izbor vrši se me- 
đutim na osnovi određenog sistema 
vrijednosti što često ima za pos'jedi- 
cu različite konfliktne situacije. 
Scheff odaje priznanje egzistenci- 
jalizmu, naročito njegovoj francus- 
koj varijanti, što je to pitanie sag- 
ledao u svoj oštrini naglašavajući 
ujedno da je u marksizmu to pitanje 
bilo veoma zapostavljeno. kao da je 
socijalizam imun od takvih konf'ikt- 
nih situacija. U nastavku ovog pro- 
blema dotiče se problematike slo- 
bode i u vezi sa naučnim i kultur- 
nim stvaranjem u socijalizmu: da 
li je u ovoj domeni moguća apsolut- 
na sloboda? Pri tom, po njegovu 
miš'jenju, postoji određena suprot- 
nost, za te domene sloboda stvaranja 
i diskusije optimalni je uvjet raz- 
voja, s druge strane društvo teži da 
se zaštiti od rezličitih negativnih u- 


tjecaja koji su i u toj sferi m 
Schaff opravdava određena Mene 
čenja u počecima socijalističkog ra. 
zvoja, jer se građanska 'politička e- 
konomija, filozofija ili Sociologij 
bolje mogla boriti i s većim je. 
hom nego politička agitacija. Ali = 
ko je razumljivo zašto se interveni- 
ra na tim područjima ili na primjer 
na području 'kina, kazališta, beletris- 
tike, nije jasno zašto se intervenira 
na Području asemantičke umjetnos- 
ti: muzici, apstraktnom s'ikarstvu 
itd. dakle na području umjetnosti 
koje nije nosilac značajnih sadr- 
Žaja i u koje se političar kao poli- 
tičar uopće ne razumije. (209) Me. 
đutim, ako je razumljivo da politika 
intervenira u slučajevima ideološki 
neprijateljskih akcija na "području 
nauke 1 umjetnosti — odakle oprav- 
danje da se ovakve intervencije vrše 
u slučajevima gdje se polazi od mar- 
ksističkih pozicija? Zašto se poli- 
tičar-marksist protivi nastajanju ško- 
la unutar marksizma, zašto on dje- 
luje tako kao da je jedinstvenost u 
smislu potpune identičnosti pogleda 
svih marksista moguća? Historija kao 
i sadašnja situacija marksizma pro- 
tivrječi tome veoma oštro. (210) 


Peto pog'avlje »Marksistički hu- 
monizam« posvećeno je analizi ka- 
rakteristika marksističkog humaniz- 
ma. Prva njegova karakteristika je 
da je on »radikalni« humanizam s 
obzirom na konkretne, praktičke 
konsekvencije koje zastupa. Nada- 
lje, on je »redlni«, ili, kako autor 
navedi, mogli bismo ga nazvati i ma- 
terijalistički (221) za razliku od raz- 
nih idealističkih, spiritualističkih, jer 
je kod Marxa u pitanju konkretni, 
predmetni čovjek a ne samosvijest. 
duh itd. S ovom njegovom karakte- 
ristikom je povezana daljnja spe- 
cifičnost, a to je da je to konsekven- 
tni »autonomni« humanizam, jer 
ljudski svijet objašnjava igrom sila 
ovoga svijeta te ne uzima utočište u 
raznim onostranim, heteronomnim 
silama. Nadalje, on je također »bor- 
beni« humanizam, što nužno proiz- 
lazi iz htijenja da se svijet promije- 
ni. I konačno, karakteristična crta 
ovog humanizma je »optimizam« koji 
se zasniva na procjeni suvremenih 
mogućnosti, pa zato to uvjerenje 
nije aksiom, nego hipoteza velikog 


stupnja vjerojatnosti. 

Nakon ovih utvrđivanja Schaff 
prelazi na tretiranje problema sre- 

Pa njegova razmišljanja o ovom 
veoma važnom problemu čovjeka i 
svakog društva završavaju konsta- 
tacijom da »sreća za sve ne »pos- 
toji«, i na sreću ne »može ni postoja-f 
tix, ako se ne pokuša stvoriti za 
sve jedinstvene modele jednog sret- 
nog života« (236) Budući da socijali- 
zam priznaje individualnost čovje- 
kovu, treba i dopustiti tom indivi- 
dualitetu na području sretnog života 
što je moguće veći prostor. Prema 
tome ne može se dati nikakva za- 
dovoljavajuća definicija ljudske sre- 
će, ali je zato veoma jednostavno i 
lako pokazati koji su uzroci masov- 
ne ljudske nesreće: glad, smrt, bo- 
lest, nesloboda, svi oblici izrablji- 
vanja i podjarmljivanja itd. (237) A 
to je onda i osnova naše borbe za 
ljudsku sreću: ne u tom smislu 
da ljude činimo sretnima i propisu- 
jemo im šta treba raditi da bi se 
bi'o sretnim, nego ograničavamo i 
uklanjamo masovne uzroke njegove 
nesreće.(237) Ljude par force činiti 
sretnima nemoguće je, kao što je ne- 
moguće ukloniti svaku mogućnost 
individualne nesreće. Ali je dostiž- 
no i moguće uklanjati i likvidirati 
uzroke i izvore masovne nesreće. 
Marksistički humanizam ne garan- 
tira niti to da u budućnosti ne mo- 
gu nastati dosad nepoznati uzroci 
koii u velikoj mieri zatvaraju put 
ljudskoj sreći. Ali se i u tom slu- 
čaju može pretpostaviti kao veoma 
vjerojatno da razumno organizirano 
društvo može ovakve situacije uspje- 
šno riješiti. (238) 


Posljednje poglavlje »Komuni- 
zam i ljudski individuum« započi- 
nje s problemom komunizma i otu- 
đenja, pri čemu se Schaff suprot- 
stavlja mišljenju da komunizam 
znači ujedno i dokinuće svakog 0- 
blika otuđenja. U prvom redu, ka- 
ko je već bilo rečeno, s obzirom 
na suvremena iskustva, sumnja da 
je moguće dokinuti državu kao u- 
pravni aparat, a to već znači i biro- 
kmciiu i hijerarhiju koja na svoj 
način djeluje na ljudsku psihu. (256) 
Ukazujući ponovo na činienice otu- 
đenja u socijalizmu Schaff naročito 
potcrtava insuficijentnost dosadaš- 
njeg socijalizma s obzirom na pra- 
vilna i dostatna djelovanja na mi- 
jenianje ljudske svijesti i shvaća- 


nja..(260) Isto tako naglašava da je 
sasvim razumljivo da se i u socija- 
lizmu obrazuje određena elita vlas- 
ti, da je životni stil te elite neobič- 
no važan odgojni faktor za novog 
čovjeka i da se pri tom, ne doslov- 
no, a'i po smislu mora zamisliti nad 
Marxovim stavovima izraženim u 
spisu o Komuni. (270) Ovo dolazi ta- 
kođer do naročitog izražaja u pro- 
blemima rasne mržnje i nacionaliz- 
ma. Tako je na pr. nepojmljivo da 
neko može biti dobar komunist a 
da ima mali defekt — da na sitno 
krade. Tada on nije naravno ko- 
munist. Ali. on to isto tako nije, za- 
ključuje Schaff. ako svim njegovim 
vrlinama dodamo samo žličicu na- 
cionalizma ili rasne mržnje. (289) 

U daljnjem raspravljanju se os- 
vrće na pitanje masovne ku'ture. 
Dok je s jedne strane nephodno 
kulturu masa u socijalizmu što više 
razvijati, s druge strane 'ako prev- 
ladava jedna kultura za mase koja 
sa svoje strane još produbljuje po- 
javu alijenacije. Komercijaliziranje 
kulture je za nivo kuliurnog razvit- 
ka katostrofalno. (299) U vezi s o- 
vim pitanjima autor se dotiče pro- 
blema obrazovanja, pri čemu zas- 
tupa mišljenje da se obrazovanje 
treba ne samo kvalitetno mijenjati 
nego i osjetno produžiti s obzirom 
na golemi napredak znanosti, pers- 
pektive automacije i s time u vezi 
slobodno vrijeme koje će biti pro- 
blem za suvremeno društvo. (308) 

Zaključujući da problem ljud- 
skog individuuma ku'minira u pro- 
blemat'ci smisla života, uk2zuje na 
potrebu filozofskog prilaza ovim pi- 
tanjima koji se metodama poseb- 
nih znanosti ne mogu rješavati. Ko- 
liko god rješenja ne bi smjela da 
dođu u suprotnost sa rezultatima 
nauke, toliko i jednosmislene i auto- 
ritativne odluke u ovim pitanjima 
nema. (315) Ukazujući na moguć- 
nosti suvremenog svijeta s obzirom 
na formiranje totalnog, univerzalnog 
čovieka, Schaff u svojoj zaključnoj 
riječi potertava stav većine današnjih 
marksista, da te mogućnosti ne vo- 
de fatalistički do njihova ostvare- 
nja (327) Ukazujući da se do toga 
može doći samo borbom za mir i 
humanističkom filozofijom, Schaff 
još jednom na kraju potcrtava da je 
s obzirom na teorijske horizonte 
marksistička filozofija nenađomjes- 
liva. 

Možemo konstatirati da je ovim 
djelom Schaff dao značajan pri'og 
onim nastojanjima suvremenih mar- 
ksista da se marksizam. a posebno 
filozofski njegovi fundamenti, oslo- 
bode staljinističkog pozitivizma i 
pragmatizma kao i dogmatske neo- 
sjetljivosti za suštinska pitanja vre- 
mena. Djelo ne predstavlja siste- 
matsku i kategorijalnu analizu od- 
ređenih problema filozofske antropo- 
logije pa time ujedno pokazuje, če- 
ga je i autor svjestan, kakvi su i 
koliko su urgentni zadaci pred su- 
vremenim marksističkim htijenjima 
na području teorije. 

Za marksiste koji se oslanjaju na 
integrelnu Marxovu misao kao i na 
rezultate suvremene filozofske i mar- 
ksističke mis'i naiveći dio stavova, 
njegovih analiza ili usvutnih napo- 
mena bit će prihvatljivi. Schaff nije 
zapao u jednostranosti onih inter- 
preta koji suprotstavljaju »jednog« 
Marxa »drugom« te je u ranom pe- 
riodu Marxova razvoia mogao s pra- 
vom da nađe veoma mnogo, pa i naj- 
više stavova i koncepcija koji su za 
humanističku problematiku od pr- 
venstvenog značaja. Isto tako je bilo 
na miestu i ograđivanje od preten- 
cioznih kritika od strane nekih mar- 
ksista koji misle da dignitet za in- 
terpretiranje Marxovih pogleda i- 
ma samo onaj tko ima iste misaone 
horizonte i pozicije kao oni. Tako 
je Schaff mogao s punim opravda- 
njem pokazati da mnogi nemarksisti 
uviđaiu značenje nekih Marxovih 
fundament>lnih stavova bolie od 
mnog'h ortodoksnih marksista. 

Kako ie Schaff više aktualizirao 
'eđan dio humanističke problemnti- 
ke. pri čemu su njegova razmišlja- 
nja o problemu sreće veoma koris- 
na i za suvremenu socijalnu praksu, 
a manje, kako rekosmo, vršio siste- 
matsku analizu, neki stavovi su 
naravno ostali nedovolino obraz- 
loženi. Tako bi se o odnosu filo- 
zofije prema rezultatima posebnih 
nauka moglo još mnogo šta reći. 
Bez obzira što se pri tom ne smi- 
je pretpostaviti bitni raskomk, ne- 
ke autorove teze bi vodile na to kao 
da su ti rezultati kriterij znanstve- 
nosti, pa prema tome i ispr?vnosti 
filozofskih koncepciia. (85, 66) Ovo 
je svakako pitanje koje bi zasluži- 
valo temeliniiu analizu. Isto tako 
ostaie nerazrađeno stajalište da će 
otuđenja postojati dok god postoji 


čovjek, a time i izvori i uzroci ljud- 
skih konflikata (332). Naime, mar- 
ksistička analiza problem-tike ali. 
senacije u klasnom društvu dovodi 
do rezu'tata da se te forme aliie- 
nacije mogu i prevladati prevlada- 
vanjem takvog tipa društva. Danas 
nam je nemoguće, međutim, pret- 
postaviti da li će buduća organiza- 
cija društva uslovljavati i pojavu ra- 
znih drugih tipova alijenacije. Ali 
isto tako ne slijedi da uzroci: odre- 
đenih konflikata, koji se nužno mo- 
raju pretpostaviti, moraju da budu 
određene alijenantne situasije. Isto 
tako bismo mogli primijetiti da je 
šteta što autor, koji je inače veliki 
erudita u filozofiji, nije imao dovoli- 
no prilike da se upozna s određe- 
nim radovima jugoslavenskih mar- 
ksista koji su ta ista pitanja rješavali 
i na mnogim područjima da'i zna- 
čaine priloge sagledavanju tih pro- 
blema 

Možemo svakako sa sigurnošću 
reći da će knjiga druga Schaffa iza- 
zvati i oštrije kontrđverze, što je 
samo pozitivno, jer je i evolucija 
svijesti kod marksista, prevladava- 
nje uskih horizonata i neznanstvene 
netrpeljivosti prema drugim miš- 
ljenjima dugotrajan i nima'o bez- 
bolan proces. 


Predrag VRANICKI 


Ivan Babić: 


Odnos filozofije i znanosti u 
radovima jugoslavenskih mark- 
sista 1931 — 1941. 


»Putovi revolucije« br. V 1965. 


U ovoj informativnoj bi'ješci že- 
ljeli bismo ukratko upozoriti na je- 
dnu oveću studiju od značenja za 
historiju naše filozofije iz V broja 
časopisa »Putovi revolucije«, koja, 
nažalost, do sada nije ni ocijenjena, 
pa čak, čini mi se, ni registrirana. 
To ne znači da ona nije zaslužila 
temeljitiji osvrt i analizu, eli kako 
je i studija pretežno informativno- 
-objektivnog karaktera, čini nam se 
u ovom trenutku važnim i samo u- 
pućivanje na materijale iz naše filo- 
zofske i kulturne prošlosti što su ov- 
dje sistematski i studiozno sređeni. 

Riječ je, kako i sam naslov go- 
vori, o predratnim diskusijama me- 
đu našom lijevom inteligencijom na 
temu odnosa fi'ozofije i znanosti. 
Izdvajajući tako jedno od central- 
nih problema preokupacija naših 
'predratnih marksista (možda ne i 
centralni problem jer su se ipak naj- 
oštrije polemike vodile oko tenden- 
cije u umjetnosti), autor Ivan Ba- 
bić svjestan je odmah u početku ka- 
ko zalazi na »skliski« teren i otva- 
ra stare i danas još ne sasvim za- 
liječene rane, ulazeći u »zapaljivo« 
područje žestokih disputa unutar 
naše ljevice u razdoblju od 1931. do 
1941. godine. Iz današnje perspekti- 
ve gledano materijali koje nam ov- 
dje iznosi Babić možda su ipak više 
od historijsko-kronološkog nego filo- 
zofsko - prob'ematskog interesa To 
ne znači da je danas nezanimljivo 
ukazivanje na primjer na neke me- 
tode diskusije koje su tada bile na 
dnevnom redu: uz iznošenje nekih 
pnincipijeln'h teza, nisu tada izos- 
tala ni razna međusobna etiketira- 
nja, pa i »niski udarci«, velika za- 
brinutost kad je riječ o nekim tek 
ponešto drugačijim tendencijama, ne- 
tolerantnost čak i tada kad su se 
koplja lomila na dosta nebitnim pot- 
>uno perifernim pitanjima, sitnim va- 
rijantama na iste teme. U nastojanju 
da bude što objektivniji, (potpuna se 
objektivnost. dakako, nije mogla po- 
stići već i zbog toga što je uvijek 
trebalo po određenom kriteriju iza- 
brati materijale iz tih diskusija), 
autor ipak ponekad pokazuje od- 
ređene simpatiie prema samostalni- 
jim istraživanjima: »Napravno taj 
put (ovdje je riječ o Cesarcu, Richt- 
mannu i Podhorskom — D.G.) sa- 
mostalnog traganja neizvjesniji je, 
rizičniji i klizaviji od hodanja uta- 
banim stazama, osuđen neizbježno 
na lutania kako uvijek biva kad se 
čovjek otisne u neizvjesno.« Pa pre- 
mda se danas filozofske diskusije 
među marksistima nesumnjivo vo- 
de na sasvim drugom planu i čak 
s obrnutim filozofsko - spoznajnim 
predznacima unutar zbiljske filo- 
zofske problematike suvremenosti, 
premda sigurno treba uzeti u obzir 
i posvema specifične političke pri- 
like u kojima su se neposredno pred 
drugi svjetski rat one tada vodile, 
ipak nam se ponekad čini kako, či- 
tajući te tekstove, čujemo i danas 
ponekad odjeke starih tonova. Au- 


tor stoga s većim ili manjim pra- 
vom zamjera našim filozofskim pis- 
cima što se pri nexim suvremenim 
ponavljanjima istih kontraverza »nit- 
ko ne osvrće na to da su te teze 
već izricane u našoj marksističkoj 
filozofskoj diskusiji, a to bi trebalo 
da bude normalan uzus u filozofskom 
raspravljanju koje je historijski svje- 
sno sebe.« 

Ipak nikako ne treba zaboraviti 
d^ su danas i idejne i filozofske ko- 
ordinate 'posvema drugačije: neka- 
dašnji radikalni »negatori« fi'ozofije 
(treba, međutim, uzeti u obzir da je 
tada filozofija često bila identifici- 
rana s mitinovskim i todorpavlov- 
ljevskim dijamatom) bili su pone- 
kad bliži istinskom misaonom na- 
poru i pristupali su disputama čak 
s više filozofskog erosa (da ne govo- 
rimo o činjeničnom znanju) »brani- 
telji« filozofije, radikalni protivnici 
onih pozitivističko - nihilističkih ten- 
dencija kojima je često doista ja- 
lovo lutala naša lijeva inte'igenci- 
ja. I politička je platforma dru- 
gačija: danas, baš u našoj zemlji, 
doista nema potrebe za onim rezig- 
niranim, teškim tonovima što su 
kao mora ležale nad tim disputa- 
ma: fašizam je stajao pred vrati- 
ma, radilo se o biti jli ne biti. 
Sovjetski Savez predstavljao je je- 
dinu kulu svjetilju, zemaljska je 
lopta gorjela već na sve strane, pa 
je ideina i principijelna čvrstoća li- 
jevih redova bila potrebnija nego 
ikad. U svem tom općem rasulu, vo- 
diti unutar jednog te istog fronta 
duge, optužujuće diskusije, činilo 
se jednoj i drugoj stmni ponekad 
iskreno promašenim. Ali diskusije 
su se, usprkos tome, po jednoj čud- 
noj logici, nastavljale sve većom i 
većom žestinom. I dok je još u r%z- 
doh'ju 1931 — 1937. bilo riječi i o 
makar ponešto ozbiljnijim i filozo- 
fski relevantnijim problem'ma. oni 
se kasnije sve više nalaze u drugom 
planu: svaka nova polemika vrvi 
sve više novim ukrasnim pridjevi- 
m^, na dnevnom su redu izrazi kao 
»izdajice«, »skidanje maski«, »revi- 
zionisti«, »koleb'jivi  intelektualci« 
ili »glupani«, »nestručnjaci«, »uka- 
lupljeni fmzeri«, pa lični atributi i 
argumenti ad hominem zamagljuju 
na koncu potpuno smisao polemike. 

Taško je danas izljuštiti iz tih 
raspri sve te momente, očistiti ih od 
verbalističkog balasta i koncentri- 

rati se isključivo na filozofsku pro- 
blematiku, odlučujući se za bilo ko- 
ju od suprotstavljenih strana Jer 
pozitivističke tendencije, prisutne u 
većoj i'i manjoj mjeri tada na stra- 
ni onih koji su se — u dobrom zakaš- 
njenju za evropskim mišljenjem — 
borili za koliko toliko samostalnije 
putove bez obzira na povođenje za 
»Bečkim krugom«, postale su, svje- 
sno ili ne, danas često dominantne 
unutar upravo suprotne strukture 
mišljenja: ukalupljene »mirne«, apo- 
logetske, nesamostalne, nekritičke 
»filozofije«. I obratno. Branitelji 
filozofije kao filozofije danas kat- 
kad predstavljaju onu struju što po- 
kušava. s manje ili više uspjeha, 
principijelno zastupati pravo na sa- 
mosta'nu, slobodnu necenzuriranu, 
kritičku riječ, smatrajući to konse- 
kvencijom svoje otvorene i nesimu- 
lirane zanesenosti za izvorni, stvara- 
lački marksizam. Nije to dakle »na- 
stavak« starih disputa, a i nivo filo- 
zofskih kontraverza danas jeneu- 
sporedivo viši i bliži aktualnoj 
svjetsko povijesnoj filozofskoj pro- 
blematici. 


Sigurno je međutim. — kad bis- 
mo pokušati valorizirati neke po- 
zitivne tendencije unutar naših pred- 
ratnih marksističkih »tabora« — da 
je jedan dio naših intelektualaca 
uza sva svoja lutanja, zaostajanja za 
Evropom i nesnalaženja, težio tada 
da izbori neki elementarni status 
znanosti kao znanosti, da joj omo- 
gući skeptičnost prema svim apri- 
ornim metafizičkim aspiracijama i 
da su se česte optužbe za neopoziti- 
vizam tako uporno ponavlja'e upra- 
vo stoga što ova struja nije dozvo- 
ljavala filozofstvujušće deduciranje 
prirode iz principa dijamata, nego 
je zahtijevala izmienu principa u 
skladu s dostignućima suvremene 
znanosti. Nasuprot tome ne može 
se osporiti da je unutar onih općih 
političkih i idejnih koordinata dru- 
ga strana bila doista nošena iskrenim 
patosom i strašću izmjene postoje- 
ćeg, progresivnim tendencijama re- 
volucioniranja svijeta, i da je u kul- 
turi stremi'a smionoj smjeni svega 
pljesnjivo-knjiškog otvoreno i bor- 
beno angožiranim. Sve to još više 
može učiniti apsurdnim taj sukob 
na ljevici, sukob koji je imao i tra- 
gične reperkusije, najtragičnije mo- 
žda upravo tada kada su protago- 


nisti jedne i druge struje padali u 
borbi s istim neprijateljem. No i u 
tom je pogledu — iznoseći vjerno i 
iscrpno materijale iz tih diskusija 
— izvanredno historijski poučna ova 
ozbiljna studija Ivana Babića. Pa i 
za nas, danas i ovdje. 


Danko GRLIĆ 


Helmut Klages: 


Tehnischer Humanismus 


Soziologie und Philosophie d T- 
beit bei Karl Marx m dići 


au Enke Verlag, Stuttgart 


Poimanje bića tehnike, kako ga 
je Klages otčitao iz Marxova opusa, 
temelji se na antropo'oško-ontološ- 
koj pretpostavci čovjeka kao rad- 
noga, rada kao bitka čovjekova 
tu-bitka. Zasnivanje na ovakvim 
pretpostavkama blisko je biološkim 
koncepcijama, koje gledaju čovjeka 
kao morfološki i biološki »neprila- 
gođenog«, kao »riskantno biće s kon- 
stitucionalnom šansom za unesreće- 
nje« Gehlenova tipa, što autor i 
eksplicitno uspoređuje, iako uviđa 
da Marxova »futuristička« koncepci- 
ja mcra značiti više od golog bio- 
loškog postavljanja. Međutim, o- 
vo »više« je za Klagesa shvaćanje 
revolucije i revolucionarne prakse 
djelovanja iz same biološke zasnova- 
nosti bića na samome sebi, koje eg- 
zistenciiu traži kao zadanu. Ovi bio- 
loški korijeni sukoba egzistencije (u 
postvarenju i otuđenju) i esencije 
(kao »totalnog«, »univerzalnog«, »sve- 
stvarnog« rada) uvjetuiu tako povije- 
snu linearnost od prošlosti do buduć- 
nosti unutar otuđenja a djelo je 
svjetske povijesti djelo čovjeka kroz 
ljudski rad. Iz ovoga s'ijedi da je vl- 
zija budućnosti bitna projekcija on- 
tologije čovjeka kao »radnoga« u 
dimenziju povijesti unutar aspekta 
ctuđenja. = 

Ova standardna antropologija ho- 
mo fatera, sagledava tako povijesnu 
artikulaciju bitka kroz faze otuđe- 
noga rada i objektivne mogućnosti 
ljudskog ostvarenja. kao razvoj ma- 
ierijalnih proizvodnih snaga. »Teh- 
nička dimenzije« uz otuđenje IZVI- 

šava također emancipaciju čovjeka 
u medijumu određenoga društveno- 
-ekonomskog ostvarenja, a time je 
Marxov’ »realni humanizam? šifra 
tehnicističko-scientifističke eshato'o- 
gije, određen konkretno kao teh- 
nički humanizam. U ovome 
rasponu egzistencije (otuđenog rada) 
1 esencije (emancipiranog rada) rez- 
likuje se onda ontologija i sociologi- 
ja rada, nužda i sloboda, fizički | 
intelektualni rad, klasno društvo i 
komunizam, radno i slobodno vrije- 
me et c. 

Pripisujući Marxu ovaj novovje- 
kovni misaoni kontinuitet. stavlja mu 
onda Klages i zamjerke sa stanovi- 
šta suvremene nauke, naročito so- 
ciologije rada: pokazuje utopijsku 
dimenziju »svestranosti«, kojoj pro- 
tivurječi sve veća podjela rada i 
specijalizacije (idiotizam profesije). 
Pokazuje da svestranost nije mogu- 
ća u odnosu na predmet rada, već 
u čovjekovom odnosu prema pred- 
metu rada, dakle svestranost u di- 
menziji slobodnog vremena, gdje je 
on spontano, svestrano, slobodno bi- 
će. Pošto ko'ičina slobodnog vreme- 
na ovisi o razvitku tehnike, tehnike 
ima revolucionarnu ulogu, svoj i- 
manentni humanizam, iako Klages 
nema toliko unutarnje konsistencije 
da je domisli — kao napr. Kostas 
Axelos — kao totalnu praksu. 

Predimenzioniranje kategorije ra- 
da bilo bi tako povijesno poprište 
rada od O—sebi preko za-sebe u 
O- i za-sebe razriješenom komuniz- 
mu — hegelovska struktura ideje, 
ili kako autor Marxu pripisuje — 
svetost rada. 

Usmjerenost Marxa na revoluciju 
svedena je ovdje na imanentnu nuž- 
nost rada, u kojem tehničko igra e- 
voluciono-revolucionarnu ulogu, a na 
poprištu građanskog svijeta zbiva se 
Marxov »homo futurus« u nešto re- 
digiranom obliku. 


Osnovni je nesporazum oko ovako 
shvaćenog »tehničkog« — realnog hu- 
maenizma, izv'ačenje iz konteksta 
Marxove kritike građanskog društva 
i kapitala, te usmjerenje tog katego- 
rijalno kritičkog aparata na pret- 
kapitalističke društvene strukture. 
Ontologiju rada nemoguće je pos- 
taviti bez povijesne artikulacije tu- 
bitka kapitala, ontoloških pretpos- 
tavki kapitala, koji onda »ideološki« 
odražava razliku zbiljnosti i ideali- 
teta, istine i ideologije, teorije i prak- 


se itd. Novovjekovno proizvođenje 
bića iz bitka i međusobno odnošenje 
mnoštva bića, pretpostavlja ono što 
ih međusobno omogućuje — ideju 
kapitala kao apsolutne produkcije — 
tota'ni rad. u smislu predmetanja 
svega postojećeg. Priroda, a ne 
Physis, je totalni predmet apstrakt- 
ne volje i ideje rada (apstraktnog, 
otuđenog), koji postaje sam sebi svr- 
ha. Cjelina, tako shvaćenog građan- 
skog društva, doduše, omogućava 
dijelove, ali samopostavljeni dijelovi 
tendiraju apsolutnosti i totalnosti i 
otuda ekspanzija pojedinih sfera za 
osamostaljenjem, za dominacijom: e- 
konomske, tehničke. znanstvene, po- 
litičke, državne, filozofske et c. Kraj- 
nja ambicija kapitalističke produk- 
cije, dovodi do postvarenosti, rob- 
nog svijeta, apsolutne dominaci- 
je robe, produciranih potreba i pro- 
duciranih zadovoljenja, gdje je 
sve roba, predmet: bitak, bića i 
kreator bića (čovjek). Ovo apso- 
lutno popredmećivanje, posvemaš- 
nja upotrebljivost, realizira ide- 
ju kapitala, začarani krug proiz- 
vodnje zbog proizvodnje, u kojem 
svaka od sfera pridonosi rastvara- 
nju, ništenju bitka, gdje je radnik 
u supstancijalno najotuđenijem od- 
nosu, jer proizvodeći robu perpetui- 
ra robni svijet. Ideja rada u okviru 
kapitala pretpostavka je revolucije, 
ukidanje razlike ontološkog i ontič- 
kog, stvarnog i zamišljenog, ideja o- 
brata, zaokreta u meta-tehničko, me- 
ta-ekonomsko, meta-naučno i meta- 
filozofsko. 


Klages međutim, ne tematizirajući 
bitne koriiene revolucije, interpreti- 
ra Marxove iskaze u »Bijedi filozo- 
fije« i »Kritici Gotskog programa« o 
revolucionarnom značenju automa- 
tizirane fabrike i komunističkoj re- 
voluciji kao novoj formi ukidanja 
rada, kao dovođenje u korelaciju 
ljudske slobode i tehničke raciona- 
lizacije. Tako misaono nekonsistent- 
no interpretira Marxa, kao da je za 
njega emancipirani čovjek indus- 
triiski čovjek, čiji egzistencijalni ko- 
ordinatni sistem ide sa koordinant- 
nim sustavom industrije, sa teoret- 
skim prirodnim znanostima i tehno- 
logijom, dakle vidi realiziranje »car- 
stva slobode« u razvitku tehnike o 
sebi, znanosti i tehnologije također. 
Pripisujući Marxu ovakvo naučno 
stanovište kritizira ga onda sa istih 
pozicija, pokazujući da današnja 

znanost (Weber, Sombart) desavui- 
ra Marxa, jer ne omogućava sinte- 
zu pogleda na svijet. Marxu pod- 
metnuta misao korelacije slobode i 
tehničko-znanstvenog razvoja biva 
onda kritizirana sa istih pozicija 1 
pokazana kao nemoguća, odnosno 
realni humanizam postavljen u od- 
nos sa mehaniziranom proizvodnjom 
i slobodnim vremenom. 
Nesagledavanje odnošenja poje- 
dinih sfera po onome što takav od- 
nos omogućava, ostavlja tehničko 
kao i znanstveno samo u ontičkom 
i tako se i ne vidi što takav odnos 
nadilazi (filozofija), a kamo'i nje- 
govo ozbiljenje. Značaj epoha kao 
povijesnog tu-bitka otčitan je ta- 
ko iz fakticiteta tehničkog i znan- 
stvenog, dan im je posljednji kriterij 
u njima sam'ma, a pošto one nema- 
ju mogućnost transcendiranja cieline, 
pa onda i dijelova, koji po nioj jesu, 
sociologija postaje sudište filozofiji, 
nauka revoluciji. organizacija pro- 
letarijatu, bogatstvo ljudskosti. In- 
deks otuđenja nije neprimjerenost 
zbilje i ideje, već tehničko otuđenje, 
koje u svojoj osebičnosti nije realizi- 
ralo ideju kapitala kao blagostanja 
»Tehnički humanizam« autora vi- 
di tako podie'u rada i specijalizaci- 
ju kao smislenost, ne pojedinog čo- 
vjeka, već zajednice. Naučna orga- 
nizacija rada treži definitivno dvije 
sociološke kategorije rada: perso- 
nal koji ispituje i personal koji pro- 
izvodi. Prema tome, naučni argument 
sociologije rada kao posljednji koji 
nije utopijski na putu od »ontologije 
postavljanja do sociološke konkreti- 
zacije« je »svestranost« u okviru »slo- 
bodnog vremena«. Nauka, tako, koja 
može sve pred-metati, raskorak teo- 
rije i prakse i niihova apstraktna 
suprotstavljenost, kantovski formu- 
lirana aporija praktičnog i teoret- 
skog uma, ostaje arbitar istine. 
Knjiga Helmuta Klagesa: »Teh- 
nički humanizam« izlaganje je jedne 
teorije, koja je moguća uz svaku dru- 
gu teoriju kao teoriju, pokazuje svo- 
ju steri'nost u rasponu teorije i pra- 
kse, koju je nemoguće prevladati 
teoretski. Marxova revolucionarna 
misao smjerania misli k zbilji i zbilje 
k misli u revoluciji, u transcendira- 
nju svega postojećeg, onemogućena 
je utemeljenjem stava u sociologiji 
rada, koja je kao i svaka nauka des- 
kripcija postojećeg i nema moguć- 
nosti spoznati meta-naučno, trans- 


n'učno, jer se ne pita za svoje vlas- 
tite pretpostavke. Sud nad diskre- 
pancijom između misli i zbilje done- 
sen je ovdje u ime zbilje, fakticiteta 
a da i u tome nije konsekventan, jer 
knjiga također nije sociologija teh- 
nike, odnosno deskripcija tehničkog 
entiteta i njegovih mnogobrojnih i 
značajnih društvenih implikacija. O- 
na nije niti fi'ozofija, jer nije u is- 
konu utemeljena, ona je naprosto 
teorija među mnogobrojnim suprot- 
nima, omogućena novovjekovnim 
pristupom mnoštvu bića, u kojem je 
svakom biću moguć naučni pristup. 
Ono što nadilazi samo znanje o 
sada jest Marxova misao revolucije, 
koja je ovdje sasvim građanski in- 
terpretirana, kao ukidanje otuđenja 
rada unutar razvitka tehnike, ostva- 
rivanje slobode i svestranosti kroz 
stroj. Građanska interpretacija ne 
znači ovdje političku legitimaciju, 
već suvremeni način mišljenja i u 
mnogim socijalističkim interpretaci- 
jama koje ne tematizirajući sloje- 
vitost bitka i iz njega proizvedenih 
bića postaju često apoteoza ekonom- 
skog, tehničkog itd. Iz djela ne doz- 
nijemo ni ontološko ni ontičko teh- 
ničkog, a realiziranje humanizma, 
nošenog Marxovom misli svodi se na 
uspješno surađivanje s kapitalom u 
čijoj realiziranoj ideji 'eži blago- 
stanje i slobodno vrijeme kao pos- 
ljednja instancija čovjekova tu-bit- 

ka. 
Blaženka LOVRIĆ 


Ernest Mandel: l 
Traité d'économie marxiste 


(Udžbenik marksističke ekonomije), 
I. II, (473 i 555) 


Poris, 1962, Ed. Julliard. 


Iako jẹ već prošlo nekoliko go- 
dina od izlaska ove knjige o mark- 
sističkoj ekonomiji, ona toliko odu- 
dara od uobičajenih udžbenika ili 
priručnika marksističke političke e- 
konomije, da je potrebno na nju u- 
pozoriti našeg čitaoca. Ova knjiga 
do'sta zaslužuje naziv smarksistička 
ekonomija«. jer ostaje strogo na li- 
niji Marxova kritičkog osvjetljava- 
nja ekonomskog razvitka društva — 
prije svega kapita'ističkog — u ši- 

rokom historijskom i društvenom 
kontekstu, dakle oslobođena uskog 
ekonomističkog pristupa koji smatra 
da je čitanje burzovnih izvještaja 
ili državnih bilanca važnije od shva- 
canja općih tendencija ekonomskog 
razvitka. 

Autor u predgovoru upozorava 
na metodu kojom se služi u ekspozi- 
ciji obimne građe političke ekono- 
mije Ispravna naučna pozicija, ka- 
že on, je ona koja nastoji da pođe 
od iskustvenih podataka suvreme- 
ne nauke, da bi ispitala da li je o- 
no što je bitno u Marxovim tezama 
još valjano ili ne. On se ograđuje 
od teze da je »Marx prevaziđen« 
(F. Perroux) u suvremenoj ekono- 
miji, jer je njegova metoda jedina 
sposobna da široko obuhvati i tumači 
ekonomski razvitak. Ova metoda je 
»genetičko-razvojna, kritička, mate- 
rijalistička i dijalektička.« (16) Već 
prvi moment upotrijebljene metode, 
neime »genetičko-razvojni ili evo- 
lutivnix obogaćuje ovo djelo onim 
podacima i tumačenjima na koja je 
sam Marx veoma mnogo po agao, a- 
li koja u njegovo vrijeme nisu bi- 
la naučno dostupna: sam nastanak 
pojedinih ekonomskih kategorija (kao 
što su, na primjer, društveni su- 
višak proizvoda, osnovni oblici raz- 
mjene, podjele rada, pojave novca, 
trgovine, i tako dalje). Autor u ovom 
djelu, služeći se obiljem socijalno- 
antropološkog materijala, veoma us- 
pjelo aktualizira Marxovu genetičku 
misao. On ističe da nas ovakva me- 
toda dovodi do antropologije, so- 
ciologije i socijalne psihologije«. Za- 
što mu je potreban ovakav pristup? 
S jedne strane da bi osvijet'io nasta- 
nak i mjesto ekonomskih kategorija 
u okviru globalnog društva, dakle kao 
dio cjelovitog društvenog zbivanja 
(protiv vulgarno-ekonomističkih po- 
kušaja osamostaljivanja ekonomskih 
kategorija), i, s druge strane, da bi 
ove kategorije produbio, ne naprosto 
sa gledišta primitivnog društva, već 
sa gledišta socijalističkog društva, 
dakle u okvirima prevladavanja ka- 
Pitalističke političke ekonomije. 


Upravo ovakav pristup, kojim se 
pored konkretne ekonomske ana'ize 
suvremenog kapitalističkog društva, 
uzima u obzir nastanak ekonomskih 
kategorija kroz historiju, te načini 
njihova prevladavanja ili specifič- 
ne upotrebe u socijalističkom druš- 
tvu, osigurava ovoj knjizi doista di- 


jalektički pristup ekonomskim raz- 
matranjima. Autor je u drugoj knji- 
zi posvetio čak četiri opširna pogla- 
vlja "Sovjetskoj ekonomiji«. »Eko- 
nomiji prelaznog perioda«, »Socija- 
lističkkoj ekonomiji« i »Porijeklu, us- 
ponu i odumiranju ekonomije«. Ova 
poglavlja predstavljaju i najzanim- 
ljiviju dopunu ovakve marksističke 
političke ekonomije. Čitava knji- 
ga koncipirana na ovaj način do- 
kaz je koliko ekonomska proble- 
matika dobiva na zanimljivosti i 
dubini kad nije raspravljana 
somo sa usko ekonomističkog sta- 
jališta mego istovremeno i sa so- 
c'ološkog, psihcloškog i antropološ- 
kog. A to ic i jedino opravdano, jer 
se samo pomoću ovakve kombin»?cije 
naučnih disciplina može izvršiti us- 
pješna kritika političke ekonomije 
na bazi teorije alijenacije. 

Za ilustraciju posljednje tvrdnje 
uzet ćemo iz knjige samo jedan pri- 
mjer. 

Riječ je o poznatoj diskusiji o »za- 
konu apsolutne paupcrizacije pro- 
letarijata« u kapitalizmu. Mandel 
upozorava da ovo nije Marxova teo- 
rija, već su je Marxu pripisali po- 
litički protivnici, »revizionisti«, a 
prihvati'i su je ortodoksni marksisti 
u Sovjetskom Savezu. (Tako akade- 
mik A. Leontijev 1955. g. piše: »Ap- 
solutna pauperizacija očituje se pri- 
je svega u padu realnih nadnica ve- 
like mase radnika. ..Prosječna real- 
na plaća jednog američkog radni- 
ka... bila je u periodu 1947—1951. za 
15 % niža nego u periodu 1938—1940; 
u 1951. realna plaća američkog rad- 
nika bila je niža za 23%. od one 1946, 
a zu 21% od predraine plaće.« Pre- 
ma takvim računima su američke 
plaće radnika pale od 1900. do 1951. 
od 100 na 58,5!). Teorija o apsolut- 
noj pauperizaciji pripada Malthusu 
i Lasa'leu. »Ono što nalazimo kod 
Marxa, upozorava Mandel. nije ideja 
apsolutne pauperizacije radnika, na- 
jamnih radnika, već samo onoga 
dijela proletarijata koje kapitbalistič- 
ki režim izbacuje iz procesa pro- 
izvodnje: nezaposleni, starci, radni 
invalidi. osakaćeni, bolesni, itd. die 
Lazarusschicht des Proletariats, ka- 
ko on naziva najbjedniji sloj što 
»nosi stigmata najamnog rada«. Ova 
analiza zadržava svoju vrijednost 
sve do danas, čak i u suvremenom 
kapitalističkom »socijalnom« režimu 
(180) Na to nas upozoravaju i »slu- 

movis u kojima žive najbjedniji slo- 
jevi proletarijata. Međutim, ono o 
čemu treba govoriti u vezi sa ka- 
pita ističkom eksploatacijom je ?re- 
lativna pauperizacija«, to jest odnos 
standarda radnika prema društve- 
nom bogatstvu uzetom u cjelini i- 
majući u vidu udio reda i plaća u od- 
nosu na volumen proizvodnje poka- 
zuje tendenciju stalnog opadanja. 
No, i to je Marx predvidio, kad je 
govorio da će automatizacija svesti 
eksploataciju ljudskog najamnog ra- 
da »na bijednu osnovu« u proizvod- 
nji društvenog bogatstva. Udio rada 
u stvaranju društvenog bogatstva po- 
staje sve manji, jer nauka i tehno- 
logija preuzimaju bitnu ulogu aku- 
mulacije bogatstva. U tom okviru 
Mandel govori o »otuđenom radu«, 
koji se očituje u »radikalnom pod- 
vajanju između rada i svih ljudskih 
»ne-ekonomskih«  djelatnosti«, jer 
ljudi rade samo da bi zadovolji'i po- 
trebe izvan rada; u »totalnom gu- 
bitku kontrole sa strane radnika nad 
uvjetima rada, nad svojim oruđima 
rada, nad radnim proizvodom«, u 
»intenzifikaciji i mehanizaciji sve vi- 
še nehumanoj istog rada«, i, konač- 
no, u sveopćoj »komercijalizaciji i 
atomizaciji kapitalističkog života«. 

Sa dobrim poznavanjem suvre- 
mene ekonomističke i sociološke li- 

terature autor unosi korekture u 
marksističke teorije o krizi, o mo- 
nopolističkom kapitalizmu, znalač- 
ki govori o bitnim vidovima imperi- 
jalizma i sovjetskoj ekonomiji. Knji- 
ga završava kritikom građanskih 
teorija o stabilizaciji kapitalizma 
(Keynesa, ekonometrista i drugih), 
kao i apologetičkih teorija marksiz- 
ma (sovjetski »Udžbenik političke e- 
konomije« od 1954. g.). Na koncu su- 
srećemo tezu o odumiranju po'itič- 
ke ekonomije. »Za Marxa je politič- 
ka ekonomija bivstveno ideologija. 
Isto tako kao što ne postoji »mar- 
ksistička filozofija« ne postoji niti 
»marksistička politička ekonomija«. 
Marxovo djelo je djelo nadilaže- 
nja ovih dviju velikih ideologija 
njegova vremena, jednom u mark- 
sističkoj teoriji spoznaje (materija- 
listička dijalektike), drugiput u mar- 
ksističkoj ekonomskoj teoriji (dija- 
lektiktici nastajanja ljudskih druš- 
tava). (430) No, tako dugo dok će 
proizvodnja tražiti zamjenu indus- 
trijske opreme, postojat će i potre- 
ba da se vrijednost te opreme mjeri 
radom. »Marksistički ekonomisti tra- 
že za sebe čast da su oni prva ka- 
tegorija mnaučenjaka koja svjesno 
radi na dokidanju svoje vlastite pro- 


fesije.« (432) 
Rudi SUPEK 


FILOZOFSKI ŽIVOT 


SIMPOZIJ SOCIJALIZAM I ETIKA« 


Hrvatsko filozofsko društvo organiziralo je i održalo svoj redoviti go- 
dišnji filozofski simpozij 17. i 18. prosinca 1965. godine u Zagrebu. Ove 
godine Društvo nije dobilo dotacije, pa je simpozij skraćen na dva dana. 
Održana su samo dva predavanja ,tako da je bilo dovoljno vremena za 
dijalog. Prvog dana zasjedanja podnijeli su svoje referate oba referenta: 
Milan Kangrga (Socijalizam i etika) i Rudi Supek (Nekonformizam etič- 
nosti), a zatim je vođena diskusija, koja je nastavljena i drugog dana sim- 
pozija. 

U referatu pod naslovom »Socijalizam i etika« Kangrga je u središte 
pažnje postavio problem odnosa morala i socijalističke društvene zbi'je. 
Pozivajući se na Marxovo stanovište on pokazuje nemogućnost bilo kakvog 
novog »socijalističkog« morala ili marksističke normativne etike, što ih 
traže i pokušavaju utemeljiti neki teoretičari marksizma. Treba stoga pre- 
ispitati upravo pojam i problem morala. U čemu je bit moralnosti? Osnov 
je morala u otuđenom, nehumanom životu, u razlici između onoga što jest 
i onoga što bi trebalo da bude. Marxovo je htijenje u svojoj biti uprav- 
ljeno ozbiljenju fi'ozofije, tj. prevladavanju razlike između bitka i treba- 
nja. Princip ovog ozbiljenja jest revo'ucionanna praksa. Uvjet morala jesu 
upravo takvi društveni odnosi koje treba prevladati. Marx dakle teži 
prevladavanju uvjeta morala uopće, pa je neodrživo i besmisleno poku- 
šavati s marksističkog stanovišta utemeljiti novi socijalistički moral. (To, 
dakako, ne znači imoralizam ili moralni nihizam, jer Marxov zahtjev oz- 
biljenja filozofije znači ostvarenje humanističkih ideala čovjekove histo- 
rije.) Konkretno socijalističko društvo doduše ima i svoj »socijalistički« 
moral kao adekvatan izraz određene socijalističke zbilje i društvenih od- 
nosa. Ali radi se upravo o tome da se ti odnosi prevladaju. Pozivanje 
na realnost ima smisla samo povijesno-kritički, tj. s intencijom 
prevladavanja opstojećeg i otvaranja perspektiva novih mogućnosti bu- 
dućnosti, a nikako u smis'u prihvaćanja realnosti kao nečeg pozitivnog, 
nepromjenljivog, definitivnog što bi onda trebalo biti kriterij za djelatnost. 
U perspektivi socijalizma društvena realnost ne može, nadalje, biti viša 
sila nad ljudima. Opće se ne može suprotstavljati subjektivnom interesu 
pojedinca koji ostvaruje socijalizam. Nema, dakle, te nužnosti koja nemi- 
novno vodi ostvarenju socijalizma. Karakteristike su čovjeka upravo slo- 
boda i stvaralaštvo. »Nekonformizam« moralnog čovjeka u biti je ipak 
konformizam, jer je to prihvaćenje opstojećeg (uz male popravke i'i re- 
forme)! Takvom »dobrom čovjeku« suprotstavlja Kangrga čovjeka revo- 
lucionarnog bivstvovanja, koji prekoračuje sadašnje i upravljen je bu- 
dućem. 

Rudi Supek je u svom referatu mnogo pažnje posvetio spoznajama 
psihologije morala, a posebno zaslugama F. Nietzschea i S. Freuda. On je, 


nadalje, pokazao kako Marx i Nietzsche, uprkos razlikama u polaznom 
stanovištu (prvi, naime, polazi s historijskog, a drugi s naturalističkog sta- 

novišta). dolaze do istih rezultata: svoje vrijednosno mjerilo mora čovjek 
imati sam u sebi, on mora posjedovati ličnu odgovornost i tek po tom 
je on s'obodna, autentična, autonomna ličnost. Etičko djelovanje nije us- 
pješno onda kada potcjenjuje individualne razvojne snage svakog pojedin- 
ca i provodi društvenu dresuru time što čovjeku izvana nameće uzore 
prema kojima je nepovjerljiv i koji su mu kao ideali strani. Etičko dje- 
lovanje treba biti indirektno, tj. uvažavati čovjekove pozitivne mogućnosti 
i poticati ga da sam odluči į otkloni ono što u negativnom smislu određuje 
njegovu individualnost, da otkloni one unutrašnje i vanjske prepreke koje 
ometaju razvitak onog pozitivnog u njemu. »Kritika postojećega je doista 
za čovjeka koji je već dosegao određeni stupanj ličnog razvitka jedini mo- 
gući način etičkog djelovanja«. Kritika bi tako trebala biti dovoljan poticaj 
na svijest, čuvstvo i volju čovjekovu da bi on djelovao u smjeru Svoga 
usavršavanja. Zato su pobuna i akcija protiv nekog konkretnog zla kao 
etički čin važniji od vizije idea'ne i apstraktne dobrote. 

Na simpoziju nisu čitani koreferati i pisane diskusije. Time je sma- 
njena mogućnost da se diskusija kreće mimo ideja i problema referata. 
U dijalogu su učestvovali Branko Bošnjak, Marija Brida, Vid Boljević, 
Vladimir Filipović, Danko Grlić, Ivan Miše, Vojan Rus, Rudi Supek, Arif 
Tanović i Žarko Vidović. Neki su od njih i više puta tražili riječ, tako da 
je dijalog bio živ i neposredan. Simpozij je zaključio dosadašnji predsjed- 
nik HFD Branko Bošnjak, koji je istaknuo da je svrha dijaloga neustra- 
šivo mišljenje i da će filozofija tako moći biti ideja vodilja. 

Boris KALIN 


JUGOSLAVENSKO-ČEHOSLOVAČKI SIMPOZIJ 
"MARKSIZAM I DIJALEKTIKA« 


Jugoslavenski su filozofi u drugoj polovini prošle godine imali nekoliko 
susreta sa filozofima iz socijalističkih zemalja. Tako je ma inicijativu Ju- 
goslevenskog udruženja za fi'ozofiju po prvi put organiziran dolazak u 
našu zemlju filozofskih delegacija iz Rumunjske, SSSR i Madžarske, dox 
se do maja mjeseca ove godine očekuju još delegacije iz DDR i Bugarske, 
a istovremeno će naše delegacije uzvratiti posjet u socijalističke zemlje. 
U najskorije vrijeme dolazi pak u Jugoslaviju poljska delegacija filozofa 
od 11 članova na zajednički simpogij sa jugoslavenskim filozofima, koji će 
se održati na Hvaru s općom temom: »Istina. spoznaja i ideo'ogija«. To će 
biti drugi susret delegacija, budući da je prvi već održan u decembru 
1964 g. u Varšavi. 

Osim ovih susreta, koji treba da dovedu do čvršće, šire i plodnije me- 
đusobne suradnje filozofa Jugoslavije i socijalističkih zemalja u različitim 
oblicima djelatnosti, održan je i zajednički simpozij jugoslavenskih i če- 
hoslovačkih filozofa u Zadru od 3—6. novembra 1965. g. na temu: Marksi- 
zam i dijalektika. Sa svake strane na ovom je skupu sudjelovalo po 10 čla- 
nova. bilo s referatima bilo u diskusiji. 

Sa čehoslovačke strane podneseni su slijedeći referati: Vladimir Ruml 
(Prag): Osnovna određenja materijalističke dijalektike, Jirži Cvekl( Prag): 
Suvremena pitanja marksističke dija'ektike, Jozef Cibulka (Bratislava): 
Marksistički dijalektički determinizam i pitanje ljudske slobode, Julius 
Strinka (Bratislava): O dvjema koncepcijama dijalektike socijalizma, An- 
drej Hlavek (Bratislava): Teze k pitanju o otuđenju. Juraj Bober (Brati- 
slava): O upravljanju iz centra i demokratskom centralizmu. 

.. Od jugoslavenskih učesnika simpozija referate su podnijeli: Andrija Kre- 
šić (Beograd): Dijalektika u Marxa i Engelsa i suvremena prirodna zna- 

nost, Predrag Vranicki (Zagreb): O dijalektici, Mihajlo Marković (Beograd): 
Suvremeni problemi marksističke dija ektike, Vanja Sutlić (Zagreb): O 
Hegelovoj i Marxovoj dijalektici. 

U diskusiji su od čehoslovačkih filozofa sudjelovali još: Ladislav Szan- 
to, Jaromir Jermar, Pavel Kova y, Igor Hrušovsky i Irena Dubska, a od ju- 
g&oslavenskih: Vladimir Filipović, Marija Brida, Božidar Debenjak (sa ko- 
releratom), Franjo Zenko, Branko Pavlović i Milan Kangrga. 

Kao što se vidi iz navedenih nas ova referata, referenti su k pitanju 
dijalektike u marksizmu prišli s veoma različitih aspekata, ali se kasnije 
diskusija koncentrirala oko nekih bitnih i osnovnih pitanja, naročito pos- 
Hjednji dan. 

V. Ruml je u svom referatu pokušao da iznese osnovna određenja mate- 
rijalističke dijelektike, ostajući pri tom uglavnom u okvirima tradicional- 
nog postavljanja pitanja, tako da je čitava suvremena filozofska diskusija 
o tom problemu koja se kreće oko samoga karaktera i povijesnog smisla 
dijalektike u Marxa (u centru čega stoji i pitanje tzv. dija'ektike prirode), 
ostala izvan kritičke refleksije i raspravljanja njegova referata. Time se 
još nije dobila prava osnova za diskusiju. 

Rererat J. Cvekla prišao je postavljenom problemu najprije s kritičkim 
stavom spram suvremenih filozofijskih pravaca, postavivši težište na po- 
trebu kritičkog razračunavanja s građanskom filozofijskom mišlju (primar- 
no s fenomeno ogijom, egzistencijalizmom i neopozitivizmom u različitim 
njihovim oblicima), a zatum je, shvativši Marxovu i marksističku dijalek- 
tiku isključivo kao metodu znanstvenog istraživanja, pledirao za njezino 
usavršavanje u smislu upotpunjavanja i moderniziranja na činjeničnom ma- 
terijalu. Govoreći o suvremenoj krizi dijalektike u marksizmu, on tu krizu 
vidi samo u nedostatku dublje filozofijske argumentacije i nedovoljnoj raz- 
rađenosti dijalektičke metode, a da pri tom ne uviđa potrebu destruiranja 
i prevladavanja one sheme dijalektike kako se ona, u obliku čiste konstruk- 
cije, konstituirala u okviru njene isključivo spoznajno-teorijske interpre- 
tacije (koja u biti ostaje na osnovama jedne teorije odraza). Tako je težište 
u ovom referatu postavljeno na zahtjev usavršavanja dijalektike kao metode 
spoznavanja objektivne zbilje izvan nas. Te su referentove teze u diskusiji 
naišle na kritičko suočavanje s osnovnim pretpostavkama Marxove misli 
i njegova izvornog shvaćanja dijalektike kao modusa čovjekova opstanka 
i mišljenja u određenom povijesnom aspektu, koji ne samo da omogućuje, 
nego i zahtijeva prekoračivanje realne dijalektike građanskog (otuđenog 
ili postvarenog) sistema, društva i čovjeka u njemu, to jest građanskog 
svijeta u cjelini. 

Vrlo je interesantan bio referat J. Cibulke (koji međutim nije stigao u 
Zadar, pa se ni o njegovu referatu nažalost nije diskutiralo), u kojemu on 
naglašava kako su u Marxovim radovima prisutni svi bitni preduvjeti da 
se prevlada antinomija između nedijalektički shvaćene (apstraktne) nuž- 
mosti i slobode, i da se uspostavi organsko dijalektičko jedinstvo između 
principa determinizma i činjenice čovjekove slobode. Referent odbacuje 
u marksizmu udomaćeno (a preuzeto od Plehanova, smatra on, premda je 
to i Engelsovo) shvaćanje i određenje slobode kao spoznate ili svjesne nuž- 
nosti, te ističe da tzv. objektivni društveni zakoni nisu nešto apsolutno ne- 
zavisno od ljudske djelatnosti. Oni su, kaže on, »opredmećeni rezultat već 
minule ljudske aktivnosti na osnovu objektivnih tendencija koje su prije 
važile. I obratno, aktualna subjektivnost ljudi sadrži u sebi cijelu povi- 
jest čovječanstva, aktualizira čitavu dosadašnju povijest čovječanstva nji- 
hovom djelatnošću«. — Premda pogađa srž diskutiranog pitanja, referent 
ispušta iz vida terminologijsku zapreku koja mu s pozitivno prihvaćenim 
pojmom i određenjem »marksistički dijalektički determinizam« (što je con- 
tradictio in adjecto) ne dopušta da svoju, u Marxovu duhu postavljenu. os- 
novnu tezu konsekventno dovede do kraja. 


Može se reći da je referat J. Strinke bio na tom skupu jedan od najza- 
nimljivih i tematski najzaokruženijih, iako nije naišao na širu (i svakako 
potrebnu) diskusiju. Referent je na vrlo živ i otvoren način ušao u aktualnu 
problematiku suvremenoga socijalizma, pa koristeći historijsko iskustvo 

kako svjetskog socijalističkog pokreta u cjelini, tako i socijalizma u svojoj 
zemlji, ukazuje na dijalektiku razvoja današnjeg socijalizma koja se ma- 
nifestira u odnosu suprotnosti između apo'ogetskog dogmatizma (okrenu- 
tog u prošlost) i revolucionarne dijalektike (okrenute u budućnost) Za raz- 
liku od J. Cibulke koji isti problem postavlja na općem filozofijskom pla- 
nu, J. Strinka ulazi u ana'izu postojeće strukture socijalističkog društva 
i ukazuje na neophodnost uviđanja, osvještenja i osmišljavanja postojećih 
bitnih protivurječja suvremenog socijalističkog društva i kretanja uopće 
(a nasuprot njihovu zataškavanju i reformističkom zaglađivanju, koje se 
na štetu i uštrb socijalizma kao takvog kreće po površini same stvari), s 
revolucionarnim usmjerenjem na njihovo zbiljsko razrješavanje i prevla- 
davanje Ono je po mišljenju referenta moguće samo uz (pretpostavku pozi- 
tivne okrenutosti u budućnost, jer je samo ta i takva pozicija podobna da 
stvaralački i dijalektički preuzme i kritički prevlada bogato i nezaobilaz- 
no povijesno nasljeđe uopće, a posebno ono građanskog društva. 


A. Hlavek se zadržao na problemu otuđenja s nag'askom na postojanju 
alijenacije i u socijalističkom društvu, koje je i karakterizirano time da 
stalno zbiljski i kritički-revolucionarno teži za ukidanjem realnih društve- 
nih uvjeta čovjekova otuđenja. Šteta je što referent nije opširnije konsul- 
tirao dosta obimnu marksističku i drugu literaturu o tom bitnom problemu, 
što bi mu omogućilo da se slobodnije kreće u svojim tezama. No, njegov 
je napor svakako instruktivan već samim time, što ukazuje da ta proble- 
matika sve više dolazi u prvi plan zanimanja u socija'ističkim zemljama, 
gdje se o tom i sličnim pitanjima dosad veoma malo pisalo i diskutiralo. 


Referat J. Bobera ušao je u aktualno razmatranje odnosa pojedinca i 
društva, koji se u socijalizmu (i ne samo u njemu) manifestira u raskoraku 
između interesa društva i ličnosti, ukoliko se — insistirajući na apsolutnom 
upravljanju društvom iz jednog centra — izgubi iz vida pokretljivost i elas- 
tičnost društvene strukture, a naročito ljudska potreba i mogućnost aktiv- 
nog učešća u odlučivanju, što je preduvjet ostvarivanja socija'ističke nepo- 
sredne demokracije. On je vrlo detaljno i znalačkom analizom ukazao na 
to kako je čak i s tehničke strane ovako shvaćeni centralizam upravljanja 
ne samo složen i zamršen, nego i u sebi protivurječan budući da naprosto 
nije u stanju da ovlada svim detaljima i elementima jednog svagda živog i 
kompleksnog društvenog organizma, u kojemu stalno niče nešto novo i ne- 
predvidljivo. 


Na tezama našin referenata nećemo se opširno zadržati, budući da su nji- 
hovi opći stavovi u našoj literaturi dovoljno poznati. 


A. Krešić je u svom referatu pokušao pokazati podudarnost nekih En- 
gelsovih i Marxovih stavova u odnosu na pojam dijalektike. Tu podudar- 
nost vidi on u tomu da je Engelsov zahtjev za intervencijom teorijskog 
mišljenja u postojeći empirijski materijal, koja je nužna za svako znanstveno 
spoznavanje, u skladu s Marxovim povijesno-humanističkim zahtjevom za 
izmjenu svijeta. 


U svom izlaganju o dijalektici P. Vranicki je naglasio kako je funda- 
mentalni Marxov problem zapravo čovjek kao biće prakse i kako odatle 
proizlazi da su filozofsko-antropologijske kategorije i problemi, to jest dija- 
lektika ljudskoga, osnovna marksistička filozofska i povijesno-praktična 
preokupacija, interes i smisao. Pri tom on ukazuje na opasnosti upadanja 
kako u antropologizam, tako i u ontologizam, što je uz pretpostavku prih- 
vaćanja pluralizma mnoge odve'o k napuštanju monističkog principa ob- 
jašnjavanja svijeta i čovjeka, dok je naprotiv monizam jedino moguće 
marksističko stanovište. 

Referat M Markovića nastoji da kritički razmotri tri modela dijalek- 
tike unutar marksizma, i to ontologizam dijamata, skepticizam od strane 
znanstvenih specijalista s obzirom na dijalektiku kao opću metodologiju 
znanosti i preusko shvaćanje onih suvremenih filozofa koji odbacuju mo- 
gućnost takozvane dijalektike prirode i insistiraju na povijesno-praktič- 
kom karakteru dijalektike. 

V. Sutlić je u svojoj intervenciji ukazao na neophodnost adekvatnog ra- 
zumijevanja odnosa Hegel—Marx s obzirom na njihovo shvaćanje dija ek- 
tike. Bitan je pri tom upravo njihov osnovni fi'ozolski stav spram zbilje, 
koji se razlikuje primarno u tome što je Hegel dijalektizirao, odnosno onto- 
-theo-logizirao povijest, dok je Marx upravo historizirao dijalektiku gra- 
đanske povijesne epohe i time dospio do jedne u biti revolucionarne-irri- 
tičke pozicije, do stanovišta radikalnog obrata staroga svijeta u njegovim 
temeljima. l 

Diskusija je bila najplodnija u generalnoj debati posljednjeg dana, u 
kojoj se tek pravo pokazalo ko iko su ovakvi neposredni, otvoreni, drugar- 
ski misaoni kontakti korisni među filozofima-marksistima iz socijalistič- 
kih zemalja, što se u nekoliko navrata spontano naglasilo s obje strane. 
Uzvratni međusobni susret održat će se u Čehoslovačkoj sredinom sep- 
tembra ove godine, kada će se nastaviti ovi plodno započeti filozofski raz- 
govori. 


Milan KANGRGA 


SVJETSKE RELIGIJE I KOMUNIZAM 


Evangelička studijska grupa koja proučava probleme marksizma (Mar- 
xismus—Kommission) organizirala je u Heidelbergu (od 21 — 24. oktobra 
1965) dijalog: Svjetske religije i komunizam (Die Weltreligionen und der 
Kommunismus). Kao uvod u diskusiju pročitana su tri referata: 

1. Prof. dr H. Bechert (Göttingen): Der Buddhismus in der heutigen weltpo- 
litischen Situation (Budizam u današnjem svjetsko-političkom stanju). 
2. Prof. dr E. Dammann (Marburg): Der Islam in der heutigen weltpoliti- 

chen Situation (Islam u današnjem svjetsko-političkom stanju), i 
3. Prof. dr D. Marsch (Wuppertal): Weltverstandnis und faktische Situation 

des Protestantismus in der heutigen Welt (Razumijevanje svijeta i faktič- 

no stanje protestantizma u današnjem svijetu). 

Svaka religija ima svoje opće norme, praksu i cilj. Taj krajnji te'os moguć 
je, prema duhu vjerovanja, samo adekvatnim pripremama ovdje na zemlji. 
Stoga svaka religija propisuje ne samo sadržaj dogmi, već i način prakse 
svojih vjernika. I svaki oblik socijalnog života postaje područje religiozne 
aktivnosti. To je za vjernike tim prije obaveza, jer je filozofija marksizma 
dala osnovu za socijalističko društvo, ikoje ne treba religiozne iluzije. Zbog 
toga je odnos religije prema marksizmu ujedno i način odnosa prema so- 
cijalizmu uopće. Poznato je da se na primjer na kongresu budista 1926/27 
u Sovjetskom Savezu govorilo o mogućnosti spajanja ideja budizma i komu- 
nizma. U svom referatu prof. Bechert opširno je iznio budističku kon- 
cepciju socijalizma. Budisti hoće socijalističko društvo na osnovu svojih 
povijesnih i re'igioznih tradicija. Spajanje s komunizmom je napušteno. 
Dalaj Lama XIII osudio je komunizam kao pokret, koji negira potrebu 
religije. U socijalnim reformama budisti se orijentiraju na svoje kanone. 
Stoga im je marksizam zapreka za njihove nacionalne koncepcije društva. 

Kad se religije međusobno usporede, tada jedna znači potpunu negaciju 
druge. Na primjer, prema Islamu, Isus nije bio razapet. To znači, da nije 
umro. Kad nije umro nije ni uskrsnuo. Tada nema mi puta na nebo. Ukratko: 
Isus nije iskupitelj. Prema referatu prof. Dammanna Islam je u odnosu na 
druge religije, najotporniji prema utjecajima marksizma i komunizma. I 
danas Islam ostaje sastavni dio nacionalizma i nacionalno-političke egzis- 
tencije. 

Od svih svjetskih religija protestantizam je najviše interpretirao egzis- 
tencijalna pitanja. Stoga je njegova veza s filozofijom sama po sebi razum- 

ljiva. Prof. Marsch vecma je opširno iznio promjene i strujanja u suvrć- 
menom protestantizmu (K. Barth, R. Bultmann, P. Tillich i dr.). 

Sva tri referata istakla su problem povijesti i budućnosti svake od 
spomenutih religija. Da li se socijalnim pokretima u svijetu može pridružiti 
religija? Ima li religija vodeću ulogu ili gubi svoje tlo? Poznato je da 
katolička crkva uči, da je privatno v'asništvo bogom dana društvena insti- 
tucija. Kako će se na osnovu tog shvaćanja crkva angažirati u socijalistič- 
kim pokretima Azije i Afrike? Nesumnjivo je da svaka religija shvaća sebe 
kao antitezu marksizmu. Socijalne probleme društva religija hoće rješavati 
samo u svom duhu. Islem i budizam čvrsto brane svoje nacionalne tradicije. 
a crkva se uporno bori za ideju kršćanskog socijalizma, tj. za poredak sub 
specie Dei. 

Socijalizam je postao i problem religije baš zbog postojanja socijalizma 
kao svjetskog stanja. Stoga je i odnos prema marksizmu tema svake re- 
ligije. Uopće budućnost religije ovisi o njenoj sposobnosti, da se uključi u 
tok zbivanja vremena i života. Zbog toga se svaka re'igija, pored svoje 
spiritualnosti, mnogo brine i za moduse svog svjetovnog djelovanja. Time 
religija preuzima na sebe funkciju politike, pa je i kao takvu treba tretirati. 
Odnos svjetskih religija prema komunizmu, tj. prema realnim povijesnim 
zbivanjima svodi se na pitanje: koja je religija životno najsposobnija? Ja 
sam u svojoj diskusiji govorio o {om problemu, jer mislim da postoje raz- 
ličiti načini djelovanja pojedinih religija. Na primjer u Islamu kategorija 
kismet (sudbina) imala je značaino mjesto u razvoju religiozne borbe- 
nosti. Odatle je slijedila i određena politička aktivnost vjernika. 

Katolička crkva zadržala je strogo dogmatski sistem svog vjerovanja. 
Prema katoličkoj dogmatici sva pitanja života riješena su u okviru crkve, 
koja djeluje kao božja institucija na zemlji. Nasuprot katolicizmu protestant- 
ska teologija stalno je i na t'u filozofije. Suvremeni egzistencijalizam poznat 
je u teologiji kao problem demitologiziranja Svetog Pisma. R. Bultmann je 
u svom programu demitologiziranja postavio problem sadržaja vjerovanja 
za čovjeka atomskog doba. Baš zbog te egzistencijalno-filozofske tematike 
protestantska teologija mnogo je bliža čovjekovoj zbiljnosti i danosti, nego 
dogmatski oblik vjerovanja koji se ne smije mijenjati. U suvremenom 
protestantizmu vidim fenomen koji se pojavljuje kao tema našeg vremena. 

Problem svih religija svodi se na pitanje: da li je dozvoljen religiozni 
individualizam? O tome ovisi i mogućnost slobodnog vjerovanja u okviru 
same religije. 

Diskusija u Heidelbergu o svjetskim religijama i komunizmu istakla je 
različit utjecaj religije ne samo u povijesti već i u današnjem vremenu 
kao probleme koje treba istraživati. Izučavanje utjecaja religije sastavni 
je dio analize stvarnosti i društvenih odnosa. Stoga se ni budućnost socija- 
lizma ne može promatrati neovisno od ideologija koje su mu suprotne. 


Branko BOŠNJAK 


GODIŠNJA SKUPŠTINA 
HRVATSKOG FILOZOFSKOG DRUŠTVA 


U Zagrebu je 17. prosinca 1965. održana redovita godišnja skupština 
Hrvatskog filozofskog društva, koje je time zaključilo osmu godinu svoje 
aktivnosti. Iz godine u godinu ovo stručno društvo razvija i intenzivira 
svoju djelatnost, pa se već može govoriti o tradiciji koja obavezuje. Nije 
bez razloga upravo HFD isticano kao primjer drugim stručnim društvima 
u našoj Republici. Utoliko više začuđuje i zabrinjava činjenica da je Druš- 

tvo ove godine prvi put u {oku svoga postojanja ostalo bez financijske po- 
moći onih društvenih ustanova koje su svojom podrškom omogućavale 
normalan rad Društva. 

Godišnjom skupštinom predsjedavao je Vladimir Filipović. Skupštinu 

Su pozdravili i odali priznanje uspješnom radu HFD Arif Tanović — pred- 
sjednik Udruženja za filozofiju SR Bosne i Hercegovine, Vojan Rus — 
predstavnik Udruženja za fi'ozofiju SR Slovenije, Jonče Josifovski — pred- 
stavnik Udruženja za filozofiiu SR Makedonije i Ante Vukasović —- 
predstavnik Pedagoškog društva Hrvatske. 
I Radom Društva u protekloj godini rukovodio je Upravni odbor na 
čelu s predsjednikom Brankom Bošnjakom. Boris Kalin, kao tajnik Up- 
ravnog odbor, podnio je Skupštini godišnji izvještaj o djelatnosti Druš- 
tva. Red HFD bio je vrlo intenzivan į razgranat. Pokušat ćemo ovdje u 
Pm potezima prikazati tu aktivnost, grupirajući je u nekoliko po- 
ručja: 

1. Organizinan je i održan simpozij HFD pod naslovom »Socijalizam i 
etika«. Referenti su bili Milan Kangrga i Rudi Supek. Spomenute teškoće 
financijske prirode uvjetovale su skraćenje simpozija na samo dva dana. 

2. U zagrebačkoj sekciji održano je pet diskusionih večeri na kojima 
su predavači bili: Ante Pažanin (Problem povijesnosti kod Husserla), Dan- 
ko Grlić (Filozofija i'i dogma), Vlado Gotovac (Pjesništvo i čovjekovo 
podneblje), Kruno Krstić (Razgovor o istini), Milo Cipra (Racionalno i ira- 
cionalno u suvremenoj muzici). 

3. Sedam stranih predavača gostovalo je u Zagrebu i za članove HFD 
održalo predavanja s diskusijom: Jürgen Habermas iz Frankfurta a/M 
(»Erkenntnis und Interesse«; »Technischer Fortschritt und soziales Leben«), 
K.H. Vclkmann—Schluck iz Kčina (Der Begriff der Existenz«; »Die 
humane Aufgabe der Kunst in der modernen Welt«), Eugen Fink iz Frei- 
burga (»Hegel's Todes Metaphysik«), Walter Strolz iz Freiburga ("Die Frage 
nach der urspriingiichen Einheit der Wissenschaften innerhalb der Gan- 
zheit des Menschen), Igor Hrušovsky iz Bratislave (Dialektik des kunst- 
lerischen Ausdrucks«; »Dialektik der Struktur«), William D. Nietmann, 
sa University of Pacific, USA (Religion, Science and Truth«), Roman 
Ingarden iz Krakowa (»O problemima fenomenologije«) 

4. Više članova HFD gostovalo je u inozemstvu i sudjelovalo na inter- 
nacionalnim fi'ozofskim skupovima: Čedomil Veljačić sudjelovao je u ra- 
du 38. zasjedanja Indijskog filozofskog kongresa u Madrasu prosinca 1964. 
godine. U simpoziju »Tradicija i napredek« on je govorio o temi »Egzis- 
tencijalizam i filozofija kulture.« — Branko Bošnjak sudjelovao je u radu 
simpozija »Kršćanstvo i marksizam danas« u Salzburgu i govorio »O fe- 
nomenu religije«. — U Filozofskom institutu Akademije znanosti ČSSR 
u Pragu Danilo Pejović je održao predavanje »Glavni tokovi suvremene 
jugoslavenske filozofije«. — Rudi Supek održao je u Parizu dva predava- 
nja: »Psihosociologija radnih skcija« i »Teorijski i empirijsko-istraživački 
problemi radničkog samoupravljanja«. — U radu »Štajerske akađemije« 
sudjelovao je Predrag Vranicki i održao predavanje »Mis'i o humanitetu 
u teoriji i historijskoj praksi«. — Gajo Petrović održao je u Pragu za su- 
radnike Filozofskog instituta Akademije nauka ČSSR predavanje na te- 
mu »Kritika u sociializmu«. — Na internacionalnom simpoziju u Zwettlu 
(Austrija) na temu »Povijesnost« referate su podnijeli Danko Grlić, Ante 
Pažonin i Danilo Pejović. — Ivan Babić održao je za vrijeme svog studij- 
skog boravka u USA dva predavanja: »Jedan pristup uporednoj analizi 
Marxove i Deweyjeve filozofije« na filozofskom odjelu Southern Illinois 
University, Carbcndale i »Demokracija i marksizam« u Cedar Rapidsu, 
Towa. 

3. Članovi HFD održali su preko trideset javnih predavanja na tribini 
»Kniiže“ncg petka«, u okviru Cik'usa predavanja za nastavnike škola I i II 
stupnja o aktuelnim problemima socijalističke teorije i prakse na Cen- 
tralnom narodnom sveučilištu, tribini »Pet minuta poslije osam«, Kolar- 

čevom narodnom univerzitetu u Beogradu, »Tribini mladih« u Novom Sa- 
du, u Pododboru Matice Hrvatske u Dubrovniku, i Narodnom sveučilštu u 
Splitu. 

6. Časopis HFD »Praxis« izvršio je u potpunosti i na vrijeme svoj plan 
za 1965. god'nu: objavljeno je šest brojeva jugoslavenskog i četiri broja 
međunarodnog izdanja. Kao izvanredno izdanje časopis »Praxis« je objavio 
zbornik radova drugog zasjedanja Korčulanske ljetne škole (1964. god.) 
pod naslovom »Smisao i perspektive socija'izma«. 

7. Održano je treće zasjedanje Korčulanske ljetne škole, koje je temom 
»Što je povijest« uz filozofe i sociologe okupi'o po prvi put i historičare. 
Ova ustanova, koja ima izvanrednu ulogu u razvijanju marksističke misli 
uživa snažnu podršku HFD, čiji članovi ne samo rukovode školom, nego 
su ujedno njeni najaktivniji učesnici. 

8. Filozofi iz Hrvatske surađuju s Institutom društvenih nauka u Beo- 
gradu i zagrebačkim Ogrankom za filozofiju tog Instituta, gdje su prijavili 
oko trideset studijskih projekata naučnih radova s područja istraživania 
historije hrvatske fi'ozofije, problema humanizma u suvremenoj filozofiji, 
suvremenog marksizma, problema estetike itd. 


9. HFD i niegovi članovi intenzivno surađuju i s Jugoslavenskim udru- 
ženiem za filozofiju i sudjeluju u radu svih saveznih skupova za filozofiju. 
Tako su u Varaždinu na s'mpoziju »Umietnost u svijetu tehnike« članovi 
HFD podnijeli četiri referata i dva koreferata. 


10. Predstavnici HFD sudielovali su u razgovorima sa članovima de- 
legacija filozofa iz Rumunjske, ČSSR, SSSR i Mađarske i učestvovali u 
radu čehoslovačko-jugoslavenskog simpozija »Marksizam i dijalektik»“. 
održanom u Zadru. 


U izvještaju je istaknuto da su aktivnost članova i njegova podrška 
Upravnom odboru uvjet i garancija ovako uspješnog rada Društva. 


Gajo Petrović — kao jedan od glavnih urednika časopisa »Prsxis« -— 
podnio je Skupštini poseban izvještai o radu redakciie. On je prvenstve- 
no izvijestio o tome kako su tematski ostvareni pojedini brojevi i ocijenio 
u kolikoj ie mieri redakcija uspjela u svojim nastojani'ma da ostvari od- 
ređenu koncepciju časopisa. »Praxis« izaziva interes čitave naše javnosti 
i stiče priznanje i ugled ne samo kod nas nego i u svijetu. S druge strane 
oka časopisa se vode polemike i on ie često podvrgnut napadima i »kritici«. 
Izialovila su se. međutim. zlobna priželikivan'a da će se »Praxis« pretvoriti 
u glasilo antisociialističkih snaga ili da će sagnuti glavu i pretvoriti se u 
prirepak birokratskih snaga. Svoju humanističku marksističku oriienta- 
ciju i program redakcija je proklamirala u uvodniku prvom broju (»Čemu 
Praxis«). a časopis je do sada jasno pokazao da nepokolebljivo i sigurno 
s'ijedi koncepciju stvaralačkog marksizma. Gaio Petrović je govorio i o 
financijskim teškoćema s kojima se »Praxis« bori, jer su dotaciie u ovoj 
godini bile nedostatne. On je istovremeno izrazio uvjerenje da će časopis 
i nadalje dobivati pomoć, te da će uz podršku suradnika i pretplatnika, 
a osobito članova HFD i dalje redovito izlaziti i izvršavati svoj društveni 
i kulturni zadatak. 


U diskusiji Skupština je analizirala izvještaje o radu Društva. Vel'k 
broj članova koji je prisustvovao Skupštini i učestvovao u njenom radu 
pokazuje da su filozofi u Hrvatskoj čvrste povezani u svojoj društvenoj 
i ideinoj angažiranosti, kao i u svom užem stručnom i naučnom radu. Re- 
dakciji časopisa »Praxis« Skupština je dala punu podršku. Članovi HFD 
očekuju da će biti pozitivno ocijenjeno značenje koje časopis »Praxis« 
ima u našoj kulturnoj sredini, te da će odgovarajuće društvene institucije 
pokazati više razumijevanja za ovakav simoprijegoran rad. Bilo bi čud- 
novato da se ovaj časopis stavi u tako izuzetan položaj da ne dobije dota- 
cije, jer to nije slučaj ni s drugim časopisima od šireg društvenog značenja. 
Tako je predsjedavajući prof. Vladimir Filipović zaključio diskusiju izra- 
žavajući duh jedinstva i solidarnosti filozofa u njihovoj riješenosti da 
ispunjavaju svoj društveni poziv. 

Upravnom odboru Skupština je odala priznanje za uspješno vođenje 
Društva u protekle dvije godine. Izabran je novi Upravni odbor u sas- 
tavu: Danilo Pejović (predsjednik), Ante Marin (potpredsjednik), Vladimir 
Premec (tajnik), Marjan Cipra, Pavle Jurković, Ivo Kuvačić, Marin Marić, 
Ante Pažanin, Ruža Popović, Ivan Prpić i V'adan Švacov. 

Boris KALIN 


KRA TK E INFORMACIJE 


PRVI JUGOSLAVENSKI FILOZOFSKI KONGRES 


Upravni odbor Jugoslavenskog udruženja za filozofiju, na svojoj sjed- 
nioi od 18. XII 1965., odlučio je da se u novembru 1966. u Sarajevu održi 
Prvi jugoslavenski filozofski kongres. Odbor smatra da je naša filozofija 
dostigla onaj stupanj razvoja na kojem takvi skupovi postaju mogući i po- 
trebni, pa će idućoj godišnjoj skupštini Udruženja predložiti da se ju- 
goslavenski filozofski kongresi organiziraju redovno, jednom u četiri go- 
dine. Donoseći odluku o vremenu održavanja prvog kongresa, Odbor je 
među ostalim imao u vidu da se u novembru 1966. navršava deset godina 
od osnivanja Jugoslavenskog udruženja za filozof'ju i sociologiju. Na sjed- 
ni-i upravnog odbora donijete su i načelne odluke o radu kongresa, a 
daljnje pripreme na organizaciji kongresa povjerene su organizacionom od- 
boru sa sjedištem u Zagrebu. 

Na svojim dosadašnjim sjednilama organizac'oni odbor odlučio je da se 
rad kongresa odvija u plenumu i u četiri sekcije. Predviđene su slijedeće 
sekcije: 1. Sekcija za povijest filozofije (uključujući povijest marksističke 
filozofije i povijest filozofije naroda Jugoslavije), 2. Sekcija za ontologiju, 
filozofsku antropologiju, etiku i estetiku, 3. Sekcija za spoznajnu teoriju, 
logiku, metodologiju i filozofiju nauke, 4. Sekcija za filozofiju povijesti, fi- 
lozofiju kulture, filozofiju religije i političku filozofiju. Teme i referenti 
za plenarno zasjedanje bit će određeni na narednim sjednicama. 

Članovi Udruženja į drugi filozofski radnici koji žele da na kongresu 
sudjeluju sa saopćenjem treba da do 1. IV 1966. prijave sekciju i radni na- 
slov svog saopćenja (ili svojih saopćenja). Oni koji žele mogu sudjelovati 
sa dva saopćenja, ali u dvije razne sekcije. Oni koji se pravovremeno prija- 
ve trebat će da pošalju tekst svog saopćenja u opsegu od najviše sedam 
mašinom pisanih strana s dvostrukim proredom u duplikatu najkasnije 
do 1. IX 1966. Poziv za sudjelovanje na kongresu uputio je upravni odbor 
direktno svim članovima Udruženja. Međutim, kako je moguće da neki čla- 
novi Udruženja bilo zbog nepotpunosti evidencija republičkih društava, 
bilo nekom drugom omaškom nisu dobili poziv, zamoljeni smo od Uprav- 
nog odbora da ovim putem pozovemo sve koji žele sudjelovati n3 Fongresu 
sa saopćenjem da se pravovremeno prijave. Rok za prijavu onih koji žele 
sudjelovati bez saopćenja bit će objavljen naknadno. Sve prijave šalju se 
na adresu: Upravni odbor Jugoslavenskog udruženja za filozofiju, Filo- 
zofski fakultet, Odsjek za filozofiju, Zagreb, UI. Ð. Salaja b. b. 

KORČULANSKA LJETNA ŠKOLA 


IV Međunarodno zasjedanje Korčulanske ljetne škole održat će se od 
16—28. kolovoza 1966. Opća tema bit će STVARALAŠTVO I POSTVARE- 
NJE a u okviru ove teme organizirano je više predavanja i simpozija sa 
slijedećim podtemama: 1. Slobođa i planiranje; 2. Birokracija, tehnokra- 
cija i lične slobode; 3. Radnički pokret i samoupravljanje; 4. Kulturno stva- 
ranje i društvena organizacija. Tačan program rada s imenima predavača 
i učesnika simpozija objavit ćemo u idućim brojevima. 


MADŽARSKA FILOZOFSKA DELEGACIJA U JUGOSLAVIJI 


Od 11. do 20. decembra 1965. boravila je u Jugoslaviji madžarska filo- 
zofska delegacija od 3 člana, koju su sačinjavali direktor Filozofskog insti- 
tuta Mndžarske akademije znanosti Jozsef Szigeti, suradnik Instituta Zol- 
tan Somogy i referent za ideološka pitanja pri Ministarstvu za prosvjetu u 
Budimpešti Ferenc Revesz. Delegacija je stigla u Jugoslaviju na poziv 
Jugoslavenskog udruženja za filozofiju u Zagrebu. Pos'ije jednog dana za- 
državanja u Zagrebu madžarski su filozofi najprije posjetili Sarajevo 13 i 
14. XII, gdje je delegacija vodila razgovore sa članovima Filozofskog druš- 
tva BiH i katedre za filozofiju. Tom je prilikom delegaciju primio prode - 
kan Flozofskog fakulteta. 15. i 16. XII madžarska je delegacija boravila u 
Beogradu, gdje je posjetila Fi'ozofski fakultet i bila primljena od dekana. 
a zatim i cd'eljenje za filozofiju i sociologiju pri Institutu društvenih nav- 
ka. Nekon toga madžarski su filozofi tri dana boravili u Zagrebu, gdje su S 
predstavnicima Jugoslavenskog udruženja za filozofiju razgovarali o uza- 
ijamnoj suradnji, učešćima na filozofskim skupovima u Madžarskoj i Ju- 
goslaviji, o razmjeni i prevođenju knjiga, publikecija i članaka u časovi- 
sima. kao i o uzvratnom posjetu iuroslavenske filozofske delegacije Ma- 
džarskoj u oprilu mjesecu 1966. Madžarsku je delegaciju isto tako primio 
rektor Zagrebačkog sveučilišta prof. S. Macarol, a na vlastitu želju madžar- 
skih filozo'a primio je i književn'k Miroslav Krleža, s kojim su se zadr- 
žali u srdačnom razgovoru. Prilikom svog boravka u Zagrebu madžarska 
je delegacija sa zanimanjem pnst'la rad Simpozija Hrvatskog filozofskog 
društva na temu »Sociializam i etika«, kojemu ie također prisustvovao i 
prof. Tibor Huszar sa Filozofskog fakulteta u Budimpešti. 


KONGRES »OPĆEG FILOZOFSKOG DRUŠTVA U NJEMAČKOJ« 


Spomenuti kongres održava se od 23—26. listopada 1966. na Univerzitetu 
u Heidelbergu. Glavna diskusiona tema je »Problem jezika«. Osim najav- 
'jenog predavenja H. G. Gadamera i nekih drugih kongres će se odvijati 
u nizu diskusija i kolokvija. 


ODGOĐEN POLJSKO-JUGOSLAVENSKI FILOZOFSKI SIMPOZIJ 


Poljsko-jugoslavenski filozofski simpozij posvećen tematici istine i spoz- 
naje, koji je trebalo da se održi nn Hvaru u februaru 1966. odgođen je na 
molbu poljskih filozofa zbog iznenadne bolesti jednog od glavnih refere- 
nata, profesora Adama Schaffa. Novi termin, u proljeće ili jesen ove godine, 
bit će utvrđen sporazumno. Odbor Jugoslavenskog udruženja za filozofiju 
zaželio je prof. Schaffu brzo ozdravljenje. 

U POVODU JEDNOG INTERVJUA 


U NIN-u broj 785 od 23. I 1966. god. objavljen je razgovor 
druga Milentija Popovića s urednicima NIN-a i Politike pod na- 
slovom »Naš sadašnji politički trenutake. Kako tu M. Popović po- 
red ostaloga daje i opću ocjenu časopisa Praxis, a posebno se os- 
vrće na članak jednog od članova redakcije (R. Supek: Još jed- 
nom o alternativi: staljinistički pozitivizam ili stvaralački mark- 
sizam, Praxis br. 6, 1965) ne bi bilo u redu da preko toga razgo- 
vora prijeđemo šutke. U najmanju ruku zato što su u njemu sta- 
vovi redakcije časopisa Praxis prikazani potpuno iskrivljeno. 

Nakon što je izrazio nadu da su njegovi slušaoci »svakako 
čitali« inkriminirani članak R. Supeka i nakon što ih je podučio 
da se stavovi u tom članku uglavnom podudaraju sa stavovima 
najvećeg broja suradnika Praxisa, M. Popović nastavlja: »Supek 
je podijelio snage u našem društvu na staljinističke pozitiviste 
i stvaralačke marksiste. On se služi teorijsko-filozofskom frazeo- 
logijom, ali govori o čisto političkim, čak o partijsko-političkim 
odnosima. Politički pažljivim čitanjem tog članka, ako se do- 
bro pogleda šta Supek podrazumeva pod pozitivistima, shvatiće 
se da se to odnosi na rukovodstvo Saveza komunista i na poli- 
tiku koju ovo rukovodstvo sprovodi u celom pređenom perio- 
du, posebno od 1948—49. godine. Nasuprot tome je stvaralački 
marksizam«, pod kojim se podrazumeva neka druga partija, sup- 
rotna Savezu komunista, koja treba da izrazi zaostala shvatanja 
malograđanskih slojeva grada. Zato ova ideološka struja i za- 
stupa pseudoliberalna shvatanja i višepartijski sistem nasuprot 
neposrednoj demokratiji« (kurziv naš). 

Ako ostavimo po strani Popovićeve »malograđanske slojeve 
gradax (on vjerojatno poznaje i malograđanske slojeve sela), 
bilo bi zanimljivo saznati kada je i gdje (osim u intervjuima M. 
Popovića) ta navodna »ideološka struja« zastupala »pseudolibe- 
ralna shvatanja i višepartijski sistem nasuprot neposrednoj de- 
mokratiji«. No još je zanimljivije što M. Popović smatra da stalji- 
nistički pozitivizam može biti jedna partija, a stvaralački mark- 
sizam druga partija. Time on određenu idejnu osnovu i histo- 
rijsku perspektivu, misaonu i duhovnu pretpostavku, filozofsko- 
-teorijsku samospoznaju vlastitog povijesnog zadatka, cilja i svr- 
he jednog pokreta ili partije poistovećuje sa samom tom partijom, 
dakle organizacijom. On, dakle, misli da je to isto (kao što je u eri 
staljinizma faktički tendiralo da postane isto, jer je u jednoj sve- 

mudroj i svemoćnoj osobi sve bilo inkarnirano). Ova se te- 
za može protumačiti i shvatiti na dva načina: ili drugu Po- 
poviću nije baš sasvim jasno što je rekao, ili on u našim uvje- 
tima i našem društvu pod svaku cijenu želi da iznađe i vidi, od- 
nosno stvori i prezentira jednu drugu partiju pored Saveza ko- 
munista Jugoslavije. I to zato što u tom Savezu i izvan njega ima 
ljudi koji misle svojom glavom (a ne njegovom) i drugačije ne- 
go on (M. Popović). Jer to je vjerojatno već samo po sebi veoma 
sumnjivo pa se eo ipso mora smjestiti izvan našeg društva, izvan 
partije, izvan socijalizma i izvan marksizma. 

Drug Popović, međutim, pri tom ispušta iz vida »sitnicu« da ti- 
me članovima SSRNJ, Savezu komunista Jugoslavije, radničkoj 
klasi naše zemlje i jugoslavenskoj marksističkoj inteligenciji odri- 
če stvaralački karakter. Jer iz njegova članka proizlazi: ako se ne- 
što okrsti ili nazove stvaralačkim marksizmom (ili netko stvara- 
lačkim marksistom) — to samim time nužno stoji s druge stra- 
ne svega navedenoga! Time upravo on (a ne R. Supek) poisto- 
većuje Savez komunista Jugoslavije i njegovo rukovodstvo sa sta- 
ljinističkim pozitivizmom! Jer njemu je prosto nezamislivo da 
netko u duhu programa SKJ, unutar SKJ, unutar SSRNJ, unutar 
ovog našeg društva i na pretpostavci borbe za socijalizam (a ne 
protiv njega) može htjeti da stvaralački i kritički misli i djeluje, 
na tragu Marxove revolucionarne filozofije i nauke. 

Nije potrebno da ovdje izlažemo historijat uspona i pada one 
teorijske i praktičke pozicije koja je u suvremenom međunarod- 
nom radničkom pokretu dobila naziv — staljinistički pozitivi- 
zam. Poznato je da je kritičkom, filozofskom i praktičkom samo- 
osvještenju progresivnih strujanja i snaga unutar radničkog po- 
kreta naše današnjice dala ne samo prvi istinski poticaj nego i 
najznačajniji doprinos svojom kritikom staljinizma i obnovom 
stvaralačkog marksizma upravo naša zemlja na čelu sa KPJ (od- 
nosno SKJ) i drugom Titom. To je i velika zasluga i povijesni 
idejni kapital socijalističke Jugoslavije. Teško da ima Jugosla- 
vena koji toga nije svjestan i koji se time ne ponosi. A tu nam 
zaslugu danas priznaju u cijelom svijetu, socijalističkom i neso- 
cijalističkom. Zato je smiješno kad M. Popović pomišlja da u 
Jugoslaviji ima filozofa-marksista, aktivnih učesnika borbe za 
stvaralački marksizam protiv staljinizma, kojima to nije jasno. 
Očigledno je da tu nešto nije u redu, ali ne kod onih koje sumnji- 
či M. Popović, nego kod onoga tko takve apsurdne sumnje iznosi. 

Očigledno i sam osjećajući da u njegovim optužbama nema 
logike, M. Popović upotrebljava kao nadomjestak samu riječ 
»logika«. Tako on piše: »Logika koja se ispoljila u članku Su- 
peka ide i dalje pa traži da Savez komunista bude zamenjen (jer 
je staljinistički pozitivizam) nečim drugim (stvaralačkim marb- 
sizmom)« (kurziv naš). 

Pitanje je međutim: Čija i kakva je to logika? Možda ipak 
samo logika M. Popovića (u koju je nakon rečenoga teško imati 
povjerenje), a ne onoga ili onih koje on na svoj (vidjeli smo 

kakav) način interpretira. Jer on se nije potrudio da iznese 
bilo kakve argumente za svoje optužbe, nego je naprosto imputi- 
rao svoje stavove onima koje kritizira. 

Kao da gomilanjem dezinformacija želi zamijeniti argumen- 
taciju, M. Popović također tvrdi: »Politička logika koju zastupa 
većina okupljena oko Praxisa (i njihovi jednomišljenici na dru- 
gim mestima) ili negira ili svodi ulogu Saveza komunista na dis- 
kusioni kluba (kurziv naš). Ukoliko ne očekuje da mu se na- 
prosto vjeruje na riječ, autor bi za takve i slične teze trebao citi- 
rati odgovarajuća mjesta iz velikog broja napisa izašlih u Pra- 
xisu (kao što smo mi obilno citirali njegov intervju). Ovako to 
ostaju puke neistine i dezinformacije. 

Ima još nešto zagonetno u odgovorima M. Popovića na pi- 
tanja novinara. Normalno bi bilo pretpostaviti da je drugu Po- 
poviću jedan od bitnih zadataka da se zalaže i bori za što veću 
političku mobilizaciju što većeg dijela članova Socijalističkog 
saveza, pa prema tome i te organizacije u cjelini. Budući da se 
stalno poziva na princip samoupravnosti, na radničko i društve- 
no samoupravljanje i na neposrednu demokraciju, M. Popoviću 
je svakako jasno da se bitni zadatak sastoji u tome da se svaki 
član radne organizacije aktivno uključi u neposredno rješavanje 
svih osnovnih političkih, ekonomskih, radnih, društvenih i kul- 
turnih pitanja naše socijalističke zajednice u cjelini, kao i radne 
organizacije, općine, komune itd. To se učešće u neposrednoj 
demokraciji i samoupravljanju sastoji dakako u djelatnoj, prak 
tičkoj borbi za što uspješniji razvitak socijalističkih društveni 
odnosa. Da bi pak to bilo moguće, svaki se pojedinac kao s 
moupravljač mora ne samo zanimati za politička pitanja (u to 
smislu da bi bio samo informiran o zbivanju oko njega), neg 
mora da bude baš politički aktivan, mora zauzimati svoj vlastit 
kritički stav prema svemu što se zbiva u našoj socijalističko 
zajednici, jer to sve više postaje i treba da postaje njegova stvar 
i njegov interes. Inače bi neposredna demokracija i samouprav- 
ljanje ostali prazna fraza. Ako je pak tome tako, onda je svakak 
interesantno čuti kako sve to doduše vrijedi za svakog pojedin 
našeg društva, samo su filozofi-marksisti iz toga — isključeni! 
Jer M. Popović se čudom čudi kako se to sad najednom ti filozofi, 
sociolozi i ostali naučni radnici uopće usuđuju govoriti, kako 
on kaže, »o čisto političkim, čak o partijsko-političkim odnosima«! 

Ma koliko da je čudno, ovo čuđenje ima svoju logiku. Jer 
nasilne konstrukcije pod svaku cijenu, bez obzira na to jesu li 
inspirirane povrijeđenom ličnom taštinom ili nekim »principijel- 
nim« motivima, logično dovode do apsurdnih zaključaka. 

SUZE SINA RAZMETNOGA 


U rascvjetaloj Dubravi naše kulturne Arkadije vlada blago 
podneblje i, pod vječno nasmijanim nebom himbe, tihi povjeta- 
rac laskanja miluje ubava polja duhovnog stvaralaštva gdje 
odabrani vjernici od mnozijeh vrsta plaho uzdišu, pripremajući 
svoju dušu krotkim molitvama na odlazak u vječnost. Vjernika 
što uzdišu ima svakojakijeh — vjernika nahvao i vjernika naz- 
bilj, ima ih koji se bezbožno vesele, ima takvih što vazda nariču 
strepeći pred vječnim mukama, a najčudniji su ipak oni što niti 
se smiju niti plaču: kajući se već unaprijed za grijeh koji bi mo- 
gli učiniti, oni uvijek imaju, za svaki slučaj, spremne suze u oči- 
ma. 

»Komentar« Nedjeljka Kujundžića Dva časopisa — dva sti- 
la i dva pogleda na svijet« što ga je I program Radio Zagreba emi- 
tirao 9. veljače 1966, a mi ga ovdje u cijelosti, bez ikakvih izmjena, 
objavljujemo, nikako ne zaslužuje pažnju kao intelektualni pro- 
dukt, a još manje kao uzorak društvene ili kulturne kritike. Mi se 
na njega ni ne osvrćemo nego ga naprosto bilježimo kao primjer 
kako se i što u nas ne samo misli nego i piše, pa zatim, štaviše, 
i objavljuje sredstvima masovne komunikacije, uz samo jednu 
jedinu pretpostavku da dovoljno grubo »raskrinkava« naš časopis. 

»Razočarani vjernik« Kujundžić razmetni je sin koji roni suze 
i javno se kaje za svoje grijehe. U čemu se sastoji njegovo sagrje- 
šenje? On je nekoć zabludom studirao filozofiju i sagriješio time 
što je slušajući poznate nevjernike posumnjao u poneki članak 
negdašnje svoje vjere. Zaslijepljen tim otrovom ateizma on je go- 
dinama popularizirao — već kako je znao i umio — poglede svo- 
jih nekadašnjih učitelja, pa je čak tako duboko ogrezao u grijehu 
da je — zamislite — sam spontano i iskreno 1964. i 1965. hodo- 
častio u Meku bezbožnika — Korčulansku ljetnu školu — pa odat- 
le sastavljao ili slao o korčulanskim bogohuljenjima prilično po- 
voljne izvještaje. Dakako, u tom poslu nije bio sam. Ali pisati o 
svim tim nejakim izdancima pravih korifeja zapravo smisla nema, 
jer bi daleko više trebalo govoriti o onima koji omogućuju ili uv- 
jetuju takvu opću klimu u kojoj su normalne takve metamorfoze. 
Trebalo bi, dakle, više govoriti o moralnim i intelektualnim pret- 
postavkama nekih poslodavaca nego o mladićima koji su — u kraj- 
njoj liniji — samo žalosne žrtve takve situacije. 

To su ozbiljne teme o kojima bi trebalo pisati s punom odgo- 
vornošću. Sam Nedjeljkov komentar to međutim niukoliko ne za- 
vređuje. Pa ipak, mislimo da nije na odmet s nekoliko riječi opisati 

njegov upravo klasičan slučaj, jer je doista poučno promatrati 
preobrazbu tog pokajnika koji je donedavno na sva usta hvalio 
naš časopis, pravio intervjue, dodavao našim tekstovima svoje 
oduševljene komentare itd. itd. 

Sigurno je da ne smatramo kako bi Nedjeljko Kujundžić trebao 
da misli onako kako pišu pojedini urednici ili suradnici »Praxisa«. 
Kome je više od njih stalo do argumentirane kritike, bila ona ma 
kako porazna i negativna za »Praxis«. Ali kako »argumentira« Ne- 
djeljko i kada on to »principijelno« započinje svoj komentar »o 
Praxisu«? 

Nedjeljko Kujundžić shvatio je u jednom jedinom lucidnom 
i nadahnutom trenutku, takoreći preko noći, da duboko griješi i 
da naša filozofska industrija proizvodi samo pokvareni sir i kon- 
zerve, ukratko škart koji se, dakako, nikako i nikomu prodati ne 
može, pa tako na primjer »Praxis« — smatra odlično informirani 
komentator — nasuprot svim drugim časopisima, direktno iz štam- 
parije odlazi u makulaturu! 

Njegovo spoznanje — drugi plač razmetnoga sina — došlo je 
tako iznenada kao otkrovenje, jer prst božji bješe tu na djelu: 
pročitao je neke sastave u »Našim temama« i spoznao sagrje- 
šenje što je uopće ikada čitao »Praxis«. 

Nije nam ni na kraj pameti da bilo kome dozivamo u sjeća- 
nje poznate činjenice kada je i kako osnovan časopis »Naše 
teme« i tko je sve i kako pisao u toj publikaciji. Kad bi netko 
prolistao prvih pet godišta, odmah bi uočio da su gotovo svi 
članovi redakcije »Praxisa« nekoć objavili popriličan broj svo- 
jih tekstova u »Našim temama«, i da su im tada neukusno 
laskali mnogi od onih koji te autore danas pokušavaju beskru- 
pulozno difamirati. Ako je, dakle, Kujundžić doista listao 
»Našim temama«, mogao je doći samo do jednog veoma uv- 
jerljivog i logičkog zaključka: raniji filozofski suradnici» Na- 
ših tema« osnovavši svoj časopis, postali su preko noći pot- 
punoma »druga krajnost« — od najboljih — odmah najgori! 
I zato se — jer su eto postali gotovo belzebubi — Kujundžić 
danas iz petnih žila i pošteno trudi da što efektnije uvrijedi su- 
radnike, redakciju i časopis »Praxis«. Koliko je u tom svom 
hvalevrijednom naporu uspio, sudit će nepristrani čitaoci i mi 
im zato, štampajući Kujundžićev tekst, pružamo punu priliku. 

Ono čime se najviše služi pri svojim poredbama, dolazi iz 
njegova ne baš bogatog poznavanja životinjstva: miš, muha, 
slon. Ali čujte, on zna i više! Zna tajnu atoma, ubrzo će se rije- 
šiti »zagonetka struktura gena i mijenjanja vrsta« i — ej ljudi! 
— »ovih smo dana postali i stanovnici Mjeseca«. No i prije 
nego što smo »ovih dana došli na Mjesec« dobro se zna da ov- 
dje na Zemlji odvajkada ima sijaset svakojakih mjesečara. Ka- 
žu tako neki da najveća opasnost Zemlji prijeti od »Praxisa«, 
tog »manje-više zatvorenog časopisa koji »dijalektički« u isti 
mah podržava »lošu širokogrudnost«, tog — obratimo pažnju na 
izvanredno preciznu filozofsku terminologiju — »deduktivnog, 

apstraktnog i apriornog časopisa« koji stoji dijametralno sup- 
rotno jednom drugom časopisu, naime »Našim temama«, koje 
su, samim tim, valjda induktivne, konkretne i aposteriorne! 
Ovo su toliko duboke karakterizacije da je doista teško odjed. 
nom prozreti njihovo upravo sudbinsko značenje i smisao. 
Konačno, i samog Heraklita, čijim stopama hrabro i takoreći 
nezadrživo kroči Kujundžić, nisu uzalud zbog dubine misli zva- 
li — »mračnim«. Ali Kujundžić je upravo u aktu spoznanja svo- 
ga sagrješenja — nemojmo ga u tom smetati — ta on »poput 
Heraklita osluškuje skrivenu harmoniju kozmosa«. Da li on to 
osluškuje baš kozmos ili neke druge glase, zašto se on i s kime 
harmonizira, u to nećemo ulaziti. 


A što on to, osluškujući, tako duboko spoznaje? 


Da je časopis »Praxis« »dubinu i sadržaj nadoknađivao kalam- 
burima zabavne štampe«, da su na Korčuli bili samo »treće- 
razredni filozofi Evrope i Amerike«, da »Praxis« »od muhe pravi 
slona«, da se išlo čak »u donkihoterije«, ali neke čudnovate 
donkihoterije koje »se plaše«, da je »Praxis« »izdao svoje vjerni- 
ke« postavši sterilni časopis koji ne radi ama baš ništa nego što 
svijetu na tri jezika »priopćuje vikende naših filozofa, njihovu 
lektiru i dolazak inozemnih filozofskih gostiju u ubavu Korču- 
lu«, da »anatemišemo robno-novčane odnose«, ukratko — a tu 
je kozmička spoznaja na vrhuncu, ili, kako se lijepo izražava 
»komentator«, »u krajnjem kraju« — da je »Praxis« jedna kraj- 
nost, dakle najgori od najgorih, a »Naše teme« druga, dakle 
časopis kakvog sebi uvijek samo poželjeti možemo. 


Nadobudni »komentator« tvrdi da su takva imena kao E. 
Fromm, H. Marcuse, H. Lefevbre, L. Goldmann, K. Axelos, E. 
Fink, L. Kolokowski, K. Kosik itd. — »trećerazredni filozofi« — 
i zato što su trećerazredni, on ih je na dva skupa slušao, na pr- 
vom i snimao, štaviše, čak je jedna TV-ekipa RTV Zagreb s ne- 
kima od njih snimila i specijalne intervjue! Šta možemo — prvo- 
razredni su filozofi valjda samo pojedinci u RTV Zagreb? Ili, još 
preciznije: prvorazredni sam filozof zapravo ja, Nedjeljko Ku- 
jundžić, koji dijelim filozofe u razrede i samim tim, dakako, 
dokazujem da sam u najvišem međunarodnom filozofskom ra- 
zredu, svakako na primjer višem od Marxa, jer, zaboga, ja imam 
hrabrosti i ne plašim se, kao vi, heretičkih pitanja: za mene 
Marxova misao nije više »spasonosna filozofija suvremenog svi- 
jeta«, jer ja sam uostalom prvi otkrio Evin preljub, ja sam 
ono što vi niste, a što ste rekli da ćete biti, ja sam, naime, »kon- 
denzirana praksa u najširem smislu« i ja ću dati ono što vi 
niste dali, naime, »program preuređenja svijeta«, štaviše, ja ću, 
kad to niste vi, ljude »organizirati« za »totalnu izmjenu svije- 
ta« i moj prvi prilog tom programu, toj organizaciji i toj iz- 
mjeni jest ovaj heraklitovski članak u kojem ne podupirem kao 
vi »rasklimani tron birokracije različitih vrsta«, nego sjedim — 
ili ću uskoro sjediti — na solidnom tronu, s visoka vas gledati 

i iznositi u »krajnjem kraju« svoja kulturna dobra putem etera 
na »jedinstveno zajedničko tržištee! 

Na kraju, nije ovdje mjesto da polemiziramo s nekim od 
autora što ih s takvim udivljenjem spominje Kujundžić. Pa ipak, 
kad je već riječ o pojedinim tekstovima koji nam se stavljaju 
kao uzor, a napose kad je riječ o »oslobođenju rada« što je čak 
dospjelo i u naslov jednog od tih članaka, ne možemo da ne 
utvrdimo kako svaki student filozofije već na prvom ispitu iz 
marksizma pada, ako ne zna iz Marxove »Kritike gotskog prog- 
rama« da se u socijalizmu ne oslobađa nikakav rad nego radnič- 
ka klasa Kujundžić se eto provukao kroz taj ispit i sada je red 
da podučava svoje zabludjele profesore. 

A gdje je treći plač sina razmetnoga — skrušenje? 

I on je, nema šta, filozofski veoma jasan: to je ni manje ni 
više nego »monistička struktura« društvene kritike! Jer, na kon- 
cu konca, istina je samo jedna, i zato je Kujundžić njezin jedini 
ovlašteni tumač. I sve to objavljeno je u »Kulturnoj kronici« i 
to se zove »Komentar« i to je ono što RTV Zagreb ima napokon, 
nakon svega reći o časopisu »Praxis«! 

Nitko ne zna, niti će ikada znati, koliko je spomenuti sastav 
plod spoznanja i skrušenja Nedjeljkova — iskrenog kao i nje- 
govo sagrješenje — a koliko su mu kumovali drugi razmetni 
sinovi, što ne prezajući ni pred kakvom »dijalektičkom« dema- 
gogijom koketiraju na sve strane kako bi što sigurnije svratili 
pozornost onih značajnika koji blagim pogledom primaju nji- 
hovo skrušenje sa suznim očima. Bilo bi, dakle, nepravedno da 
baš Nedjeljkovo skrušenje ostane nezapaženo. 

DVA ČASOPISA — DVA STILA I DVA POGLEDA NA SVIJET" 


Nedjeljko Kujundžić 


Kod nas se u posljednje vrijeme sve više govori i piše o smislu i zada- 
cima kulture, o mjestu i ulozi intelektualaca u suvremenom društvu, o ka- 
zališnoj i filmskoj krizi, o izdavačkoj djelatnosti koja iz dana u dan postaje 
sve problematičnija, o fizionomiji maših časopisa į tako dalje, dakle, sve 
o bitnim i vrlo značajnim kulturnim fenomenima. Međutim, i unatoč svemu 
tome u stvarnosti se ništa ne mijenja: kultura je i dalje anemična apstrakt- 
na, muzealska i bez dovoljne referencije u praksi, kazališne dvorane se pra- 
zne, knjige hvata plijesan u skladištima, a časopisi se ne čitaju. 


Šta to znači i čemu sve to vodi? Dosad je dosta toga napisano i izgovo- 
reno o takozvanom niskom nivou pu dike, o pomanjkanju interesa za kul- 
turne vrednote, o nerazumijevanju zajednice za tu najsuptilniju oblast 
ljudskog stvaralaštva, ali stvari ipak nisu krenule na bolje; ima čak zna- 
kova da se ponekad i retardiralo. 


Budući da je ta metoda, metoda svaljivanja krivice na konzumente kul- 
ture, doživjela potpun neuspjeh — i u kritičarskom i u pedagoškom po- 
gledu — red je sada, da se osvrnemo i analiziramo i drugu stranu medalje. 
To znači budimo kritični do kraja, i prema sam ma sebi, pa se upitajmo da 
li jo umjetnost i kultura sve ono što se danas tim imenom kiti. Jesu li to 
zaista sve odreda kulturne vrijednosti? I nije li defekt, možda, baš tu, na 
području produkcije? 


Svakome, naime, izgleda normalno, kada jedna vrsta sira ili konzerve, 
zbog pada kvalitete, gu':i mušterije i kad tvornice koje tu robu proizvode 
padaju pod stečaj. Međutim, kad se iste takve stvari događaju u nekoj ob- 
lasti kulturne produkcije, onda se o umjetničkoj ili znanstvenoj kvaliteti 
uopće ne diskutira, nego se diže galama i zaziva u pomoć kao da je cijela 
kultura ugrožena i napadnuta od nekih barbara, tupe mase i tako dalje. 

Ovaj aspekt je, kako vidimo, vrlo širok i obuhvaća sve kulturne ob- 
lasti. I mogao bi — ne samo mogao, nego i trebao — biti predmet naj- 
širih rasprava. No, kako je naše vrijeme ograničeno na 13 minuta, u analizi 
ćemo se ograničiti samo na jedno uže kulturno područje, na područje časo- 
pisa, pa i još uže — samo na dva naša časopisa: »Praxis« i »Naše teme«. 


* Ovaj napis Nedjeljka Kujundžića emitiran je kao »komentar« u emisiji 
»Kulturna kronika« I programa Radio Zagreba 9. II 1966. od 16,02 sati do 
16.15. Prenosimo ga u cijelosti bez ikakvih izmjena. 

Zašto su nam ova dva časopisa važna kad u Hrvatskoj ima još stotinjak 
drugih časopisa? Ponajviše zbog toga što oni predstavljaju izvjesne kraj- 
nosti unutar kojih se nalaze svi ostali časopisi, i prema tome sve što se 
odnosi na njih vrijedi, direktno ili indirektno, i za ostale. Osim toga ti su 
se časopisi deklarirali kao angažirani časopisi, pa je to još jedan razlog 
više što smo se odlučili za njih. 

Kad je počeo izlaziti godine 1964, »Praxis« se u uvodnoj riječi najavio 
kao »časopis koji nije usko stručan i koji će raspravljati o aktualnim prob- 
lemima jugoslavenskog socijalizma, suvremenog svijeta i čovjeka«. Ured- 
nici su tome dodali još i ovo: »Želimo dati humanističku viziju doista ljud- 
skog svijeta. Usmjerujući časopis na goruća p.tanja suvremenog svijeta 
i filozofije, redakcija će nastojati da se u časopisu njeguje nepoštedna kri- 
tika postojeće zbilje«. 

To je bila parola i akcioni program. Otada su prošle dvije godine; ako 
računamo po svemu onome što je »Praxis« pisao i što su drugi pisali o 
njemu, onda treba reći, dvije burne godine, ali isto tako i to, da su se tresla 
brda, a rodio se — miš. Naime, što se iz broja u Ľroj išlo dalje, zacrtani pro- 
gram se sve više rasplinjavao: dubina i sadržaj su se nadoknađivali kalam- 
bur.ma zabavne štampe, efekt je zasjenio sve, i njemu je sve žrtvovano. 
Seriozno-t i filozofska originalnost nadomještani su referatima različite vri- 
jednosti, što su ih držali trećerazredni filozofi iz Evrope i Amerike u Ljet- 
noj filozofskoj školi u Korčuli. Aktualnost se nastojalo održavati povreme- 
nim »ubojitim« člancima, koji su, istinu govoreći, više bili halabučni, ne- 
goli ubojiti. 

Nastojeći pošto poto, da se održi na nivou proklamirane teze o sveop- 
ćoj i nepoštednoj kritici svega postojećeg, redakcija je često forsirala spo- 
redne teme i tako od muhe pravila slona. Ponekad se u tome smislu išlo 
čak i u donkihoteriju, kao, na primjer, u broju 6. iz 1965. godine, gdje se 
(u članku: »Još jednom o alternativi: staljinistički pozitivizam ili stvara- 
lački marksizam«) anahronistički tvrdilo, da je naša osnovna dilema: staljini- 
zam ili humanizam, iako je ta dilema u principu u nas davno prije rije- 
šena. 

Ima, međutim, u tom članku jedna rečenica u kojoj se kaže da je »teš- 
ko vjerovati u logiku proizvodnih odnosa, ako nema logike u idejnim od- 
nosima«, ali je nju trebalo najprije primijeniti na ovaj članak i samog 
autora. Jer ako je tačna ta rečenica, a ona je tačna, tko kaže da je autoru, 
odnosno nekolicini ljudi objavljena logika idejnih odnosa? Ili, idimo još 
dalje, tko kaže i na osnovu čega, to jest po kojoj logii, da je marksizam 
spasonosna filozofija suvremenog svijeta i radničkog pokreta, naročito onaj 
marksizam, što nam ga nudi autor? »Kritičar svega postojećega se ne smije 
plašiti ovakvih heretičkih pitanja, ako svijetom hoda otvorenih očiju i ušiju 
i poput Heraklita osluškuje skrivenu harmoniju kosmosa. Gdje je tu hrab- 
rost i što treba da znači onaj atribut »stvaralački« uz imenicu marksizam? 
Je li to znak da marksizam do pojave »Praxisa« uopće nije bio stvaralački, 
ili je on to bio u svom početku, pa se onda alijenirao od sebe i tek sada do- 
lazi u fazu anundfirzihzaina? Ili, nadalje, humoristički prigovor sovjetskoj 
intel genciji, da se više bavila pro 'lemom sijanja kukuruza, negoli huma- 
nizmom. Nije li to očito izvrtanje logike, kad svi znamo da Sovjetski Sa- 
vez još i danas uvozi žito i da nije riješio poljoprivredni problem. Kamo 

sreće da se kod njih i nod nas više ljudi bavi tom »prljavom« djelatnošću 
(sijanjem žita i uzgojem stoke); bilo bi, vjerujem, daleko manje frustracija, 
alijenacije i humanističkih deformacija, nego danas kad samo Srbija i Hr- 
vatska imaju oko 800 registriranih književnika. 

Sve su to, kažem, čudni izvodi i silogizmi. Međutim to su još uvijek 
samo detalji į sitnice prema osnovnim nedostacima »Praxisa«. Svakome je, 
naime, jasno što znači grčka riječ »praxis« i svatko je pozdravio novi časopis, 
nadajući se da će u moru verbalističkog žongliranja postojećih časonisa, 
»Praxis« značiti poziv na akciju, da će to biti konđenzirana praksa u naj- 
širem smislu te riječi, da će se u novom časopisu naći program preuređenja 
svijeta (a ako ne cijeloga svijeta, a ono barem našeg, jugoslavenskog) i da 
će on biti najvjerniji tumač 11. Marxove teze o Feuerbachu. Jer, stvarno, 
problem XX stoljeća nije gnoseološki, nego etički problem. Što se sve da- 
nas ne zna? Znamo tajnu atoma, ubrzo ćemo riješiti biološku zagonetku o 
strukturi gena i mijenjanju vrsta, ovih dana smo eto, može se reći, postali 
i stanovnici Mjeseca. »Praxis« je, čini se, sve to zaboravio i hoće da nas pou- 
čava u onome što je znano i objavljeno umjesto da nas organizira i pripre- 
mi za totalnu izmjenu svijeta u duhu 11. Marxove teze o Feuerbachu. On 
je na taj način izdao ne samo svoje vjernike, nego i samog sebe, postav- 
ši u moru sterilnih časopisa još jedan specijalistički časopis, koji svijetu — 
i to na tri jezika — priopćuje vikende naših filozofa, njihovu lektiru i do- 
lazak inozemnih filozofskih gostiju u ubavu Korčulu, a pokatkad nas ob- 
dari i s nekim »ubojitim« člankom o navodnoj aktualnosti istočnog grije- 
ha ili Evinog preljuba. 


Pored ovog deduktivnog, apstraktnog i apriornog časopisa, u Zagrebu 
izlaze i »Naše teme«. Iako Lismo se mogli složiti s tvrdnjom da je taj časo- 
pis, možda, na nižem teoretskom nivou od »Praxisa«, da ne okuplja toliko 
filozofsku elitu, to jest da je prizemniji, ipak treba reći da u njemu ima 
nešto čime on nadilazi ne samo »Praxis«, nego i mnoge druge časopise u 
zemlji. A to je konkretan angažman, s projektom i programom akcije hio 
et nunc. Ako ste čitali sve brojeve »Naših tema« iz prošle godine, naročito 
članak Adolfa Dragičevića »Radnička klasa i ekonomsko oslobođenje ra- 
da« u broju 4. te članak Vjekoslava Mikecina »Neki aspekti emancipacije 
radničke klase« u broju 7 i napis Dušana Bilandžića »Problemi ostvarivanja 
radničkog samoupravljanja« u broju 11, onda će biti jasnije u čemu su 
razlike između ta dva časopisa. Naime, dok »Praxis« govori o humanizmu 
kao takvom, »Naše teme« iznose konkretne projekte kako da se humanizam 
realizira u komunama, u poduzećima i na svakom radnom mjestu, dok se 
»Praxis« zalaže za dignitet čovjeka — opet kao takvog — »Naše teme« re- 
volucionarno zahtijevaju da se radnička nadnica povisi i stvore bolji uvjeti 
za život i rad radničke klase, dok se »Praxis« zgraža nad prljavim ekonom- 
skim poslovima, »Naše teme« izvikuju borbenu parolu: »Dosta je prvobit- 
ne akumulacije, pređimo već jednom u fazu socijalističkog li>eralizma!«, 
dok se »Praxis« direktno i indirektno zalaže za autonomnost kulture, »Naše 
teme« zahtijevaju da se sva dobra, uključujući i kulturna, iznesu na jedin- 
stveno, zajedničko tržište, budući da je život jedan i jedinstven u svim 
svojim segmentima; dok, naposljetku, »Praxis« anatemiše robno-novčane 
odnose i na taj način podupire rasklimani tron birokracije različitih vrsta 
i profila, »Naše teme« smatraju da su robno-novčani odnosi jedini realan 

(naravno i težak) put ka višim vrijednostima, a u krajnjem kraju i ka ko- 
munizmu. 

Još je jedna razlika između ta dva časopisa. »Praxis« je manje-više zatvo- 
ren časopis i u njemu se uglavnom javljaju »praksisovci«. Nasuprot tome, 
"Naše teme« ne samo da otvaraju list svakome, nego čak i priređuju tako- 
zvane intelektualne plebiscite putem kojih se poznati stručnjaci izjašnjava- 
ju o projektima i polit:ci pojedinih napisa. Da ne navodimo starije brojeve, 
dovoljno će biti ako spomenemo samo prošlogodišnji broj 7, u kojem je ob- 
javljena diskusija nekoliko poznatih naučnih radnika o spomenutom član- 
ku Adolia Dragičevića »Radnička klasa i ekonomsko oslobođenje rada«. 

Da bismo shvatili o čemu se sve tu radilo, prisjetimo se začas osnovnih 
tvrdnji Adolfa Dragičevića. Autor je konstatirao: prvo, da je ekonomski 
razvitak objektivan, neumitan i iznad svih (bilo pozitivnih, bilo negativnih) 
ljudskih htijenja, te da je, drugo, zbog toga nemoguće bez težih posljedi:a 
preskakati, negirati ili pak mimoilaziti bilo koju fazu toga razvitka i, tre- 
će, kad je to tako, da onda treba djelovati u skladu s tim općim zakoni- 
ma, što, konkretnije govoreći, znači: da što prije treca liberalizirati našu 
privredu, razviti robno-novčanu proizvodnju, potpuno oslobod:ti proizvo- 
đače, omogućiti nesmetano trgovačko takmičenje i na taj način stvoriti po- 
duzetničku radničku klasu, koja će znati i moći da postigne maksimalnu 
racionalizaciju proizvodnje i uveđe stimulativniju i pravedniju raspodje- 
lu dobara. 

U osnovnim crtama kazano — to je projekt, što ga društvu podnose 
»Našo teme«. Projekt je, istina, težak i traži odlučan lom s tradicijom. Ne- 
volja je samo u tome, što smo svi mi kao i »Praxis« još uvijek opterećeni 
različitim predrasudama o nekim višim i prijelomnim parolama i akcija- 
ma. Međutim, njih, tih akcija, nema niti će ih biti; sve što jest i što će i 
dalje biti — to sam ja i još tisuće i tisuće meni sličnih, sa svim svojim 
brigama į željama. Sve je drugo obmana ili samoobmana. Zato je danas kri- 
tičar i revolucionar onaj koji se zalaže i omogućuje sebi i svom Lližnjem 
uvjete boljeg života, a demagog koji stalno govori o oslobođenju neposred- 
nog proizvođača kao klase ili grupe, zaboravljajući pri tom konkretnog pro- 
izvođača, svoga druga, kojemu treba pomoći da dođe do stana, da ostvari 
svoje zakonsko pravo ili stekne višu kvalifikaciju. Revolucija je, dakle, 
tu, pored nas, u nama, u svakoj pa i najsitnijoj stvari. To treba stalno imati 
na pameti, ako ne želimo biti žreci ili demagozi. 


Zbog svega toga danas je krajnje štetno podržavati etički relativizam 
i lošu širokogrudnost, budući da su oni odličan paravan za sve one koji 
žele izbjeći odgovornost i izigrati sve društvene norme. Društvena kritika 
zato mora titi čvrsto usmjerena na istinu i prema tome u biti mora biti 
menistički strukturirana Ona ne može poput filmske ili nekih drugih um- 
jetničkih kritika tolerirati pluralizam sudova. Jer, bilo kako bilo, istina 
je samo jedna, i ta istina daje društvenoj kritici polet i snagu, ona joj daje 
moralni dignitet, i, naposljetku, istina joj omogućuje da bude ono što 
jest: motor historije i nastavak revolucije u socijalizmu. 

Časopisi, koji o svemu tome ne vode računa više štete negoli koriste 


i u svakom slučaju je onda umjesno postaviti pitanje: čemu nam takvi ča- 
sopisi? 

ODJECI 


»PRAXIS« 


Usprkos tome što smo u posljednjih nekoliko godina razvijali intenziv- 
nije kontakte s jugoslavenskom stvarnošću radi bližeg upoznavanja njene 
današnje duhovne kulture i što smo raspršili često fantastične predstave 
o političkoj i ekonomskoj teoriji i praksi te socijalističke zemlje, predstave 
koje su kod nas prevladavale u toku jednog cijelog perioda, još uvijek 
postoje oblasti o kojima naša javnost ima više nego maglovite predstave. 
Među njih pripada i današnja jugoslavenska marksistička filozofija. Bar dje- 
lomično predstavu o njoj pruža dvomjesečnik PRAXIS, što ga od jeseni 
1964. izdaje Hrvatsko filozofsko društvo u redakciji dvaju profesora za- 
grebačkog univerziteta — Danila Pejovića i Gaje Petrovića. 

Iznenađenje što ga u češkog čitaoca (koji je na temelju domaćeg iskus- 
tva navikao da predstave o stručnom filozofskom časopisu povezuje s aka- 
demskom neprobavljivošću, provin ijalizmom i dosađom) izaziva čitanje 
toga časopisa više je nego ugodno. Zagrebački filozofi uspjeli su, naime, da 
stvore filozofsku reviju koja je umjela da spoji znanstveni nivo s knji- 
ževnim oblikom, stručnost s esejom, sistematičnost s aktualnošću i široki 
međunarodni pregled s domaćom pro_lematikom i intelektualnim zbiva- 
njem. O prodornosti filozofa okupljenih oko toga časopisa (B. Bošnjak, 
D. Grlić, P. Vranicki, R. Supek, M. Kangrga, A. Krešić i drugi) svjedoči ne 
samo to što su uspjeli da za PRAXIS pridobiju kao autore značajne ino- 
zemne marksistički orijentirane filozofe (npr. L. Goldmanna i H. Marcusea) 
već i to što paralelno izdaju i međunarodnu verziju svog časopisa, koja 
donosi glavne članke srpskohrvatskog izdanja u njemačkom, francuskom 
ili engleskom prijevodu. 

Smišljeni program časopisa izražen je njegovim nazivom, preuzetim iz 
Marxovih »Teza o Feuerbachu«. Analizi prakse bio je također posvećen 
prvi broj časopisa s prilozima B. Bošnjaka, »Ime i pojam »PRAXIS«, Gaje 
Petrovića, »Praksa i bivstvovanje«, D. Grlića, »Praksa i dogma«, R. Supeka, 
»Dijalektika društvene prakse« i drugim. Vrijedan je pažnje i broj, koji 
donosi referate s ljetnog filozofskog simpozija održanog u Korčuli na temu 
»Smisao i perspektiva socijalizma«. Pored uznemirujuće rasprave Herberta 
Marcusea o perspektivama socijalizma u razvijenom industrijskom društvu 
i razmatranja L. Goldmanna o tačnosti i imaginaciji u socijalističkom miš- 
ljenju, tu ćemo naći rasprave jugoslavenskih autora o najneodložnijim 
problemima koji danas iskrsavaju u socijalističkoj teorijskoj misli — o od- 
nosu filozofije i politike u socijalizmu, o ulozi intelektualaca u socijalistič- 
kom društvu, o ispoljavanju otuđenja u socijalizmu, o odnosu sorijalizma 
i masovne kulture, o slobodi i samoupravljanju itd. I ne ulazeći u pojedi- 
nosti, ne možemo da ne spomenemo bar dvije karakteristične crte toga 

časopisa. Njegova cijela orijentacija određena je marksovskom problema- 
tikom prakse, ljudske emancipacije, cjelovitog čovjeka, kritičke analize 
otuđenja i postvarenja koja je i kod nas u prvom planu filozofskog intere- 
sa. Naravno s tom razlikom što su autori PRAXISA već očevidno prevalili 
Period povezan s dokazivanjem legitimnosti te problematike, obranom or- 
todoksnog karaktera tih filozofskih nastojanja i izlaganjem ranih i zrelih 
Marxovih tekstova, koje bi ih imalo poduprijeti, te su dospjeli; do više, 
plodnije faze: nastoje da te Marxove misli razvijaju dalje i kritički kon- 
frontraju s današnjim stavom svjetskog marksističkog filozofskog mišlje- 
nja i prije svega sa samom socijalističkom realnošću domaćom i inozem- 
nom. I tako čitanje njihova časopisa donosi mnogo novih misaonih pobuda 
i čitaocu koji poznaje osnovnu međunarodnu literaturu iz toga područja. 
I drugo. oni ne poznaju treme ni probleme koji bi bili tabu. Umiju da na- 
zovu stvari pravim imenima, oslobodili su se pragmatičk:h formulacija fi- 
lozofskih pitanja i nastoje đa filozofskim problemima socijalističkog druš- 
tva pristupaju tako, kakvi su ovi uistinu. To prije svega znači da ne raz- 
likuju pitanja na ona koja su s marksističkog gledišta opravdana i na ona 
koja marksist ne treba da postavlja ili koja može da zaobiđe i ignorira. 

Vrijedi se osvrnuti i na recenzijski dio časopisa. Zaslužuje pažnju s ka- 
kvom spremnošću i širinom pogleda, a također u kakvom opsegu PRAXIS 
kritički sagledava najvažniji dio svjetske filozofske literature, prije svega 
one koja je pod utjecajem Marxa ili marksološki orijentirana. 

Najzad nekoliko riječi o daljnjem programu časopisa. Prema objavlje- 
nom planu idući, monotematski uređeni brojevi treba da budu posvećeni 
ovim neobično zanimljivim i važnim temama: G. Lukács; što je historija; 
umjetnost u svijetu tehnike; soiijalizam i etika; fenomenologija i mark- 
sizam. 

S obzirom na sporadičnost dosadašnjih informacija o jugoslavenskoj 
filozofiji teško se možemo odvažiti da sudimo o njenom cjelokupnom ni- 
vou samo na temelju poznavanja ovog časopisa. U slučaju da PRAXIS 
stvarno predstavlja njen opći nivo i stav, ona pripada u socijalističkom svi- 
jetu na prednje mjesto i naša bi javnost trebalo da se što bolje upozna 
s njom. 

(L. S. — Literarni noviny, Praha 8. januara 1966. 

IN MEMORIAM 


GEORGES GURVITCH 


Noću između jedanaestog i dvanaestog decembra 1965. godi- 
ne umro je u Parizu Georges Davidovitch Gurvitch, jedan od naj- 
većih sociologa našeg vremena. Georges Davidovitch rodio se 
2. XI 1894. u Novorosijsku. Društvene nauke i filozofiju izučavao 
je u St. Peterburgu (Lenjingrad), Heidelbergu i Parizu. 


Izuzetno plodnu nastavnu i naučnu djelatnost započeo jc 
u Lenjingradu 1918. i decenijama je razvijao gotovo na svim 
uglednijim evropskim i američkim“ sveučilištima. Asimilirao je 
najbolje teorijske tradicije i surađivao ili održavao naučni kon- 
takt s najistaknutijim filozofima i sociolozima našega stoljeća. 


Najznačajnije rezultate postigao je u svojoj drugoj domovini 
Francuskoj. Francuska je rodila Gurvitcha teoretičara, jednog 
od najumnijih i najuniverzalnijih ljudi našega vremena, ali je 
Gurvitch trajno zadužio francusku filozofiju i sociologiju. U vri- 
jeme kada su u Francuskoj svi teorijski duhovi bili zarobljeni već 
tradicionalnim pozitivizmom, Gurvitch je u ovoj sredini vrlo us- 
pješno filozofirao u duhu njemačke klasične filozofije (Fichtea) 
i osobito fenomenološke filozofije. U Francuskoj je pretrpio utje- 
caj Durkheimove sociološke škole, i prve radne godine kao i iz- 
radu doktorata proveo je pod neposrednim rukovodstvom naj- 
značajnijeg durkheimovca Maussa. Treba odmah reći da Gur- 
vitch nije nikada slijedio uhodane putove u znanosti, već je stal- 
no vodio kritički dijalog sa teorijskim naslijeđem s kojim je do- 
lazio u dodir. 


Gurvitchev životni opus sačinjava oko 40 dosad objavljenih 
djela. Pisao je na četiri svjetska jezika, a prevođen je na desetak 
evropskih, latino-američkih i azijskih jezika. (Prevođen je i na 
hrvatskosrpski jezik). Spomenut ćemo samo nekoliko najzna- 
čajnijih Gurvitchevih djela: Fichteov sistem konkretne etike, 
1924; Suvremene tendencije njemačke filozofije, 1930; Ideja so- 
cijalnog prava, 1932; Teorijski moral i znanosti ćudoređa, 1937; 
Deklaracija socijalnih prava, 1945; Moderni poziv sociologije, 
1950; Socijalni determinizmi i ljudska sloboda, 1955; Priručnik 
sociologije, dva toma, 1958, 1960. (redaktor i pisac historijskog 
i teorijsko-sistematskog poglavlja;) Dijalektika i sociologija, 
1962. 

Gurvitch je bio osnivač i glavni urednik poznatog časopisa 
»Cahiers Internationaux de Sociologie«, član C. N. R. S. (nacio- 
nalni centar za naučna istraživanja), član i višegodišnji pred- 
sjednik Sociološkog instituta Francuske. 

Kao profesor Sorbonne i Visoke škole praktičkih studija u 
Parizu, imao je vrlo pažljivo slušateljstvo, gotovo sa svih kon- 
tinenata. Unatoč tomu što je neke smatrao i svojim učenicima, 
Gurvitch nije iza sebe ostavio školu koja bi i dalje razvijala nje- 
govo teorijsko djelo. 


Teorijsku djelatnost započeo je kao filozof, prije svega prava 
i morala, a od tridesetih godina pa do kraja života posvetio se 
sistematskoj sociologiji, i sociologiji duhovnih oblika. Središnja 
kategorija njegova sociološkog sistema je »totalni društveni fe 
nomen«, sa imanentnom dubinskom slojevitošću. Vertikalnu, du- 
binsku analizu raznorodnih slojeva (spratova) ovog fenomena 
nadopunja horizontalna analiza, mikrosociologije čiji predmet 
su oblici društvenosti. Između ovih najjednostavnijih elemenata 
i globalnih društava prostiru se posebne društvene grupe, što 
sve zajedno sačinjava predmet makrosociologije. Gurvitch pre- 
vladava naslijeđeno razdvajanje reda i progresa, statike i dina- 
mike iz sociologije XIX stoljeća. Također odbacuje tezu o do- 
minantnom faktoru u društvenim zbivanjima. Pristalica je de- 
terminističkog shvaćanja, ali takvog koje ne isključuje slo- 
bodu. Učenje o slobodi i permanentna borba za slobodu bila 
je osnovna preokupacija Gurvitcheva života. Filozofiju i so- 
Ciologiju, osobito vlastitu, smatrao je teorijom slobode. Sloboda 
je za Gurvitcha stvaralački napor ispunjen neočekivanim izne- 
nađenjima kojim se savlađuju prepreke i istovremeno mijenjaju 
kolektivi i pojedinci. 


S obzirom na ulogu ljudskog čina, Gurvitch dijeli društva 
na arhaička (neprometejska) i historijska (prometejska). Ova 
posljednja dijeli na šest prošlih i četiri sadašnja tipa. Koje će od 
suvremenih društava prevladati zavisi od relativno slobodne od- 
luke ljudi. Ne postoje opći zakoni prema kojima je sve unaprijed 
određeno nezavisno od ljudske volje. 


Gurvitchev život i djelo još jednom potvrđuju da vizija svi- 
jeta (teorija) u mnogome zavisi od prirode čovjeka. Lična hra- 
brost, društvena angažiranost, izuzetna kritičnost prema sebi 
i drugima, stalna otvorenost za probleme i sposobnost progre- 
sivnog evoluiranja i u poznim godinama života, ostala su bitna 
svojstva Georgesa Gurvitcha. Ilustrirajmo to samo s nekoliko 
primjera iz njegova života. 


Premda je znao da mu prijeti životna opasnost od zloglasne 
terorističko-fašističke organizacije O. A. S.-a, sa katedre je na 
javnim predavanjima (Cours public) ove zlikovce nazivao pra- 
vim imenom. Bio je »plasticiran« 22. VI 1962. (u stanu mu je 
podmetnuta plastična mina), a ostao je živ zato što se trenutno 
nalazio izvan svoga doma. 

U pogledu društvene angažiranosti upoređuju ga s teoretiča- 
rima Marxova kova. Naime, Gurvitch se u svom naučnom rađu 
nije nikada kretao linijom historicizma, niti na marginama suvre- 
nih zbivanja. Kada je ponirao u historijske događaje i historij- 
ske teorije, to je onda činio zbog koncipiranja vlastitog teorijskog 
stanovišta. Raspravljao je o najznačajnijim događajima našega 
stoljeća: oktobarskoj revoluciji, New-Dealu, ulozi narodnog fron- 
ta u borbi protiv fašizma, potrebi industrijske demokracije itd. 
Posljednjih godina učestale su njegove izjave da će ostatak života 
posvetiti pisanju sociologije oktobarskih događaja. Premda dje- 
lo nije objavljeno za života, uvjereni smo da će rukopisna ostav- 
ština biti vrijedan prilog razmatranju ovih događaja. 

Kao rezultat kritičkog stava, stalno je mijenjao, usavršavao 
vlastita gledišta. Na pitanje dokle će tako postupati u teoriji, 
na jednom predavanju kratko je odgovorio: »dok budem disao«. 
Naravno, nije štedio ni teze drugih od objekcija koje su nukale 
na ozbiljno razmišljanje, ako ne uvijek i na promjenu stava. 
Mijenjanje vlastitih gledišta i kritičan stav prema svakome bez 
izuzetka, razlog je vrlo različitim, često i suprotnim ocjenama 
Gurvitcheva djela sa tendencijom nihilističkog odbacivanja. Do. 
duše, Gurvitch se nije plašio teorijskih okršaja. Naprotiv. Pole- 
mički teren bio mu je izvor stvaralaštva, intenzivnije je razmiš- 
ljao u teorijskoj borbi nego u miru kabinetskog rada. 

Progresivnost njegove evolucije manifestirala se s obzirom 
na dva međusobno povezana pitanja. Teorijskom — evolucija 
prema Marxu već u zrelim godinama, osobito »Ranim radovi- 
max; i praktičkom — isticanje značaja realizacije samoupravlja- 
nja. »Živimo u doba, kaže Gurvitch, borbe na život i smrt između 
birokratskog tehnokratizma i pluralističkog kolektivizma (ovo 
su dva tipa suvremenog društva prema Gurvitchu) zasnovanog 
na direktnoj demokraciji koja se ostvaruje u radničkom samoup- 
ravljanju. Samoupravljanje je jedini način da se izbjegne teh- 
nokracija kao nosilac totalitarnih režima. Pridajem vrlo veliki 
značaj radničkom samoupravljanju na kome počiva sudbina čo- 
vječanstva.« 

Praktička realizacija samoupravnosti u nas privukla je Gur- 
vitchevu pažnju. U nekoliko navrata posjetio je našu zemlju. 
»Rađuje me, pisao je Gurvitch, uspjeh ovog pothvata u Jugosla- 
viji.« Ponosili smo se kada je Gurvitch, rigorozni sudac u nau- 
ci, na Sorbonni, kao primjer za poseban i najnapredniji tip su- 
vremenog društva, pluralistički kolektivizam, navodio prije sve- 
ga Jugoslaviju, upravo zbog postojanja samoupravnosti. 

Sa Georgesom Gurvitchem otišao je najveći predstavnik su- 
vremene teorijske, sistematske sociologije, čovjek koii nije htio, 
s pravom, priznati da je herojsko doba, da su veliki sistemi u 
sociologiji, samo prošlost. 

Veljko CVJETIČANIN 

